
Ir kodėl jie dėjosi jį žudą, kai jis jau buvo pakeliui į šį 
pasaulį? Diena iš dienos neduodami ramybės be paliovos 
daužė galvą į uždarą gimdos kaklelį; dusino virve; vėliau 
šaltomis žirklėmis net perrėžė motinos pilvą; suspaudę 
galvą trūkčiojo kaklą čia į vieną, čia į kitą pusę; pas- 
kui plėšte išplėšę iš namų dar smarkiai pridaužė; akino 
ryškia šviesa ir atlikinėjo įvairiausius bandymus; galiau- 
siai atskyrė nuo motinos, kai ši leisgyvė tysojo ant stalo. 
Galbūt taip jie tarėsi sunaikinsią senojo pasaulio ilgesį: 
pirmiausia jį įkalinę, kad ištrokštų erdvės, o vėliau neva 
žudydami, kad tik pajustų dėkingumą už pagaliau įgy- 
tą erdvę, tiesą sakant, vien triukšmingą dykumą, pilną 
vystyklų, kuriais jį pančiojo motinos rankos. Daugiau 
niekuomet nebeteks pajusti anos pilnatvės, kurią dabar 
atstojo kaži koks šiltas daiktas, į kurį jis buvo įvyniotas. 

Užuolaidos alsavo šviesa į ligoninės palarą. Čia iš- 
sipūsdamos nuo popiečio tvankumos, čia vėlei atslūg- 
damos jos nutūpdavo tiesiai prieš prancūziškus langus, 
slopindamos akinantį lauko spindesį. Kažkam pravėrus 

duris, užuolaidos ūmai stryktelėjo į viršų ir jų kraštai 
nuvilnijo; sušiugždėjo palaidi popieriaus lapai, palata 
prašvito ir šiek tiek pagarsėjo iš gatvės sklindantis kelio 
darbų triukšmas. Durims užsivėrus, užuolaidos atsiduso 
ir palata vėl apsiblausė. 

— Ak, ne, pakaks tų gėlių, - prašneko jo mama. 

Pro permatomas akvariumą primenančias vaikiškos 
lovytės sienas jis viską kuo puikiausiai galėjo matyti. 
Tiesa, ir jį patį apžiūrinėjo lipni nulinkusios lelijos akis. 
Kartkartėmis vėjelio gūsis atpūsdavo aštroką frezijų kva- 
pą, ir tuomet jam be galo panūsdavo nučiaudėti jį šalin. 
Ant mamos naktinių marškinių prasisunkusios kraujo 
dėmės mišo su tamsiai oranžinių žiedadulkių juostelė- 
mis. 

— Kokie malonūs žmonės... — šaipėsi ji iš savo pačios 
silpnumo ir bejėgiškumo. — Na, turiu galvoje, ar vonioje 
dar liko kiek vietos? 

— Tiesą pasakius, ne. Ten jau pilna rožių ir kitų daik- 
tų. 

— Ak, Dieve, nepakenčiu viso šito. Šimtai gėlių nu- 
skinta ir subrukta į šias baltas vazas vien tam, kad mums 
būtų linksmiau. - Mama niekaip nesiliovė juokusis. Jos 
skruostus vilgė ašaros. — Gėles būtų buvę geriau palikti 
ten, kur jos ir augo - kur nors sode. 

Seselė apžiūrinėjo diagramą. 

— Pats metas gerti voltareną, — pastebėjo ji. — Privalai 
suvaldyti skausmą, kol šis dar visai neįsisiautėjo. 

Kai seselė žvilgtelėjo į Robertą, blausus vaiko žvilgs- 
nis stipriai įsikibo į mėlynas moters akis. 

— Jis nepaprastai guvus. Atrodo, mane tyrinėja. 

— Juk jam viskas bus gerai, tiesa? — prakalbo staiga 
kaži ko išsigandusi mama. 

UŪmai ir Robertą užvaldė baimė. Juodu nebebuvo 
drauge, kaip kad buvo pratę, tačiau abu jautėsi visiš- 
ki bejėgiai. Abu buvo išmesti į laukinę pakrantę. Abu 
pernelyg pavargę, kad pajėgtų bent pašliaužti paplūdi- 
miu, tad viena, kas jiems beliko — tik drybsoti, bejėgiš- 
kai šaukti ir nepaliauti stebėtis čia atsidūrus. Šiaip ar 
taip, jis privalėjo pažvelgti tiesai į akis — dabar juodu 
atskirti vienas nuo kito. Tik dabar jis sumojo mamą ir 
anksčiau buvus išorėje. Vadinasi, visa ši laukinė pakran- 
tė jai tebuvo naujas vaidmuo, o štai jam - visiškai naujas 
pasaulis. 

Keista, tačiau jam kažkodėl pradėjo dingotis, kad jis 
jau yra čia buvęs. Visuomet žinojo, kad anapus egzis- 
tuoja išorės pasaulis. Vaizdavosi jį esant prislopusį ir pa- 
vandenijusį, o pats tarėsi gyvenąs pačioje daiktų širdyje. 
Dabar, sienoms sugriuvus, gavo progą išvysti, kokioje 
sumaištyje iš tiesų leido laiką. Ir kaip jis galėjo išsisuki- 
nėti, kad tik nepatektų į šią naują maišatį —- šią akinamai 
ryškią vietą? Kaip tokioje ankštoje aplinkoje, kur oras 
svilinte svilino odą, apskritai galėjo spardytis ir vartytis, 
kaip buvo pratęs? 

Dar vakar buvo kone tikras, kad miršta. Gal iš tiesų 
ir neklydo, gali būti, jog kaip tik tai ir atsitiko. Dabar 
jam viskas kėlė abejonių, išskyrus tai, kad yra atskirtas 
nuo mamos. 

Kai suvokė, kad juodu skirtingi, jo meilė jai įgijo 
naują kvėpavimą. Pernelyg jau įprato būti šalia. Štai ir 
dabar ūmai užvaldė neapsakomas troškimas prie jos pri- 

glusti. Pirmasis ilgesio skonis pasirodė besąs liūdniausias 
dalykas pasaulyje. 

— Ak, mielasis, kas gi nutiko? — kalbino jį seselė. — 
Bene praalkome ar šiaip išsiilgome glamonių? 

Iš lovytės, primenančios akvariumą, iškėlusi jį virš 
tarpo, skiriančio nuo lovos, seselė išsyk patikėjo jį pa- 
mėlusioms mamos rankoms. 

— Pamėgink jį priglausti prie krūtinės, o tuomet pati 
pabandyk pailsėti. Per pastarąsias dienas judviem teko 
išties nemažai ištverti. 

Tačiau jis pasirodė besąs nenumaldomas verksnys. 
Tikrai nelengva pakelti šitiek abejonių ir įtampos. Aki- 
mirksniu išvemta priešpienio čiurkšlė tykštelėjo tiesiai 
ant mamos; paskui įsiviešpatavo tuštumos akimirka 
ir jo akys užkliuvo už užuolaidų, kuriomis žaismingai 
straksėjo švieselės. Šios beregint prikaustė jo dėmesį. 
Tad štai kaip čia viskas surėdyta! Jie neriasi iš kailio 
mėgindami tave apžavėti, kad tik greičiau pamirštum 
esąs atskirtas. 

Tačiau jis anaiptol nesistengė sureikšminti savojo 
nuopolio. Mat senajame pasaulyje buvo pasidarę per- 
nelyg jau ankšta. Pabaigoje ir pats nekantravo išsiveržti 
lauk; tiesa, save vaizdavosi besiplečiantį į bekraštį jau- 
nystės vandenyną ir nė nenumanė būsiąs ištremtas į to- 
kią šiurkščią žemę. Galbūt šį vandenyną buvo aplankęs 
sapne, jei, po teisybei, tai nebuvo vien prievartos šydas, 
atskyręs jį nuo praeities. 

Jis leidosi nešamas į saldžiuosius miego paribius, nė- 
maž nenumanydamas, kur bus nublokštas — į plūdu- 
riuojantį pasaulį ar atgal į gimdyklos skerdyklą. 

— Vargšas vaikelis, veikiausiai bus susapnavęs blogą 
sapną, — glostydama jį kuždėjo mama. Pradėjęs silpti 
verksmas galop ir visai nutilo. 

Mama pabučiavo jį į kaktą ir beregint atsirado nuo- 
jauta, kad, nors jiedu ir nebesidalina vienu kūnu, jų 
mintys ir jausmai liko tie patys. Virprelėjęs iš palengvė- 
jimo ir akimis įsisiurbęs į užuolaidą jis stebėjo šviesos 
antplūdį. 

Mavyr, ir vėl bus kiek nusnūdęs, nes nepastebėtai at- 
vykęs tėvelis jau buvo suspėjęs kaži ko įsiaudrinti. Nie- 


vo- oo 


sakyti — išties liūdnas reikalas. Nekilnojamasis turtas 
Londone visiškai nebevaldomas. Vis labiau linkstu prie 
C plano. 

— Kas tas C planas? Būsiu pamiršusi. 

— Likti senoje vietoje, o iš virtuvės kaip nors išspaus- 
ti dar vieną kambarėlį. Padalinus ją pusiau, spintelė su 
šluota galėtų tapti jo žaislų spintele, o lovą būtų galima 
perkelti į šaldytuvo vietą. 

— O kur pastatytume spinteles? 

— Na, nežinau, kur nors. 

— O šaldytuvą? 

— Galėtume jį įsprausti į spintą šalia skalbyklės. 

— Jis ten netilps. 

— Iš kur žinai? 

— Tiesiog žinau. 

— Šiaip ar taip... kaip nors susitvarkysime. Tiesiog 
bandau būti praktiškas. Juk atsiradus kūdikiui, viskas 
keičiasi iš esmės. 

Palinkęs arčiau tėvelis sušnabždėjo: 

— Blogiausiu atveju visuomet lieka Škotija. 

Tėtis išties tapo itin praktiškas. Puikiai suvokdamas, 
kad žmona su sūnumi pamažu ima skęsti sumaišties ir 
jautrumo liūne, jis nusprendė juos išgelbėti. Robertas 
galėjo jausti tą patį, ką jautė jis. 

— Dieve, kokios smulkutės jo rankytės, — stebėjosi 
tėtis. — Tikra laimė, iš tiesų. 

Mažuoju pirštu kilstelėjęs Roberto rankytę tėvelis ją 
pabučiavo. 

— Ar galiu jį palaikyti? 

Mama ištiesė jį tėčio pusėn. 

— Atsargiai, jo kakliukas labai silpnutis. Prilaikyk jį. 

Ūmai visus užvaldė jaudulys. 

— Širaip? — imančio Robertą tėčio ranka pamažu sly- 
do jo nugara, kol ši atsidūrė po galva. 

Robertas kaip įmanydamas mėgino išlikti ramus, 
mat labai jau nesinorėjo liūdinti tėvelių. 

— Panašiai. Aš irgi ne itin išmanau. 

— Aaa... kaip čia atsitiko, kad apskritai mums leista 
tai daryti be jokio leidimo? Net šuns ar televizoriaus ne- 
gali įsigyti be leidimo. Galbūt galėtume pasimokyti iš 
auklės. Kuo ji vardu? 

— Margareta. 

— Tiesa, o kur Margareta miegos, kol nepersikelsime 
pas mano motiną? 

— Ji tvirtino, esą jai puikiai tinkanti sofa. 

— Tik kaži, ar sofa tą patį mano? 

— Nebūk bjaurus, ji laikosi „cheminės dietos“. 

— Kaip įdomu. Nė nežinojau, kad jai tai rūpi. 

— Ji turi daug patirties. 

— O mudu ne? 

— Prižiūrėti kūdikius. 

— Ak, kūdikius. — Barzdos šeriais prigludęs prie Ro- 
berto skruosto tėvelis ausies pusėn pasiuntė oro bučinį. 

— Tačiau juk mudu jį dieviname, - kalbėjo motina, o 
jos akys pritvinko ašarų. — Ar to neužtenka? 

— Būti dievinamam dviejų nepatyrusių tėvų, netu- 
rinčių net tinkamų gyvenimo sąlygų? Ačiū Dievui, yra 
pastiprinimas — močiutės, iš kurių viena nuolat atos- 
togauja, o kita pernelyg užsiėmusi planetos gelbėjimu, 
kad apsidžiaugtų dar viena papildoma žemės išteklių be- 
sigviešinčia našta. Motinos namai kimšte prikimšti įvai- 
riausių šamaniškų barškučių, „galios gyvūnų“ ir „sielos 
vaikų“, kad ten dar galėtų apsistoti šis tas panašaus į 
augantį vaiką. 

— Viskas bus gerai, —- ramino mama. — Mudu nebe 
vaikai - mudu tėvai. 

— Ir viena, ir kita, - neatlyžo tėtis, — štai kur visa bėda. 
Ar žinai, ką motina man anądien pasakė? Ekonomiškai 
stipriose šalyse augdamas vaikas sunaudoja du šimtus 
keturiasdešimt kartų daugiau išteklių nei, tarkime, Ban- 
gladeše. Jei būtume santūresni ir susilauktume, tarkime, 
dviejų šimtų trisdešimt devynių vaikų, kaip Bangladeše, 
ji tikrai mums parodytų didesnį svetingumą, tačiau šis 
gargantiueliškas vakarietis, kurio sunaudotiems vysty- 
klams prireikia daugybės hektarų ir kuris netrukus būti- 
nai pareikalaus asmeninio kompiuterio, tiesa, pakanka- 
mai galingo, kad galėtų vienu metu susisiekti su Marsu 
ir su virtualiu draugužiu iš Dubrovniko žaisti „kryžiukų 

ir nuliukų“, vargu ar galėtų tikėtis jos palankumo, - tė- 
tis pagaliau nutilo. — Ar tau viskas gerai? — paklausė jis. 

— Dar niekuomet nebuvau tokia laiminga, - atsakė 
mama, viršutine plaštakos puse šluostydama žvilgančius 
skruostus. — Tiesiog jaučiuosi tokia tuščia. 

Ji priglaudė vaiko galvytę prie krūties spenelio, ir šis 
bematant įniko jį žįsti. Iš senųjų namų trykštelėjusi plo- 
nytė srovelė užtvindė vaiko burnytę; taip juodu ir vėl 
buvo drauge. Jis jautė, kaip daužosi mamos širdis. Umai 
abu apgaubusi ramybė tapo tarsi naujosiomis įsčiomis. 
Gal tai ne tokia jau ir bloga vieta, tiesiog sunkoka čia 
patekti. 


Štai kone ir viskas, ką Robertas įstengė atsiminti iš 
pirmųjų savo gyvenimo dienų. Per pastarąjį mėnesį, 
gimus broliui, šie prisiminimai ir vėl atgijo. Robertas 
nebuvo tikras, ar dar liko šis tas nepasakyta, tačiau net 
jei ir liko, tai jam priminė ligoninės laikus; nebuvo abe- 
jonių - prisiminimai priklausė jam. 

Robertą iš tiesų, sakytumei, buvo apsėdusi praeitis. 
Dabar jam buvo penkeri, vadinasi, toli gražu nebe kū- 
dikis kaip Tomukas. Jis jautė, kaip pamažu tolsta kūdi- 
kystė, o kasmet skambant sveikinimams mažyčio žings- 
nelio pilnametystės link proga, girdėjo kuždant netektį. 
Kai Robertas pradėjo kalbėti, šis tas nutiko. Pradėję tru- 
pėti ankstyvieji prisiminimai tartum atplyšę už nugaros 
stūksančių oranžinių skardžių luitai staiga griūte griuvo 
į godžią ir visa ryjančią jūrą. Jei Robertas pamėgindavo 
žvilgtelėti atgal, jį tučtuojau perverdavo neapsakomai 
rūstus jos žvilgsnis. Vaikystė pražudė kūdikystę. Tiesa, 

Robertui vis dar magėjo susigrąžinti ją, kitaip ji visa ga- 
lėjo atitekti broliui. 

Palikęs tėvelius, mažąjį Tomuką ir Margaretą, vieno- 
je rankoje spausdamas apsitrynusį plastikinį kibirėlį su 
šokančiais delfinais Robertas uolomis pasileisdavo prie 
apačioje plytinčio paplūdimio barškančių akmenėlių. 
Tiesa, visi šie žvilgantys vandens žėručiai, kurie, sku- 
bant juos kam parodyti, blukdavo tiesiog akyse, Rober- 
to daugiau nebeviliojo. Dabar jo akį traukė nugludin- 
ti stiklo gabalėlių ledinukai, besislapstantys po juodai 
gelsvu paplūdimio žvirgždu. Ner ir išdžiūvę jie nepra- 
randa spindesio. Tėtis pasakojo, kad stiklas gaminamas 
iš smėlio, vadinasi, ledinukai — pusiaukelėje atgalios, iš 
kur yra kilę. 

Robertas ir vėlei paplūdimyje. Palikęs kibirėlį ant di- 
džiulės uolos jis įniko ieškoti bangų nulaižytų stikliukų. 
Prie kulkšnių suputodamas vanduo, pasiekęs krantą, 
gludino burbuliuojantį smėlį. Robertas labai nustebo, 
kad arslūgus pirmajai bangai pasirodė ne žali ar blausiai 
balti karoliukai, o tikras geltonasis perlas. Pastvėręs jį iš 
smėlio, Robertas antrąja banga nuplovė nuo jo žvyrą. 
Mažuliuką gintaro inkstelį spausdamas tarp smiliaus ir 
nykščio iškėlė prieš šviesą. Grįžtelėjęs į paplūdimį, jis 
tikėjosi pasidalinti savo susižavėjimu, tačiau tėveliai visą 
dėmesį sutelkė kūdikiui, o Margareta knaisiojosi krep- 
šyje. 

Kai Margareta pasirodė antrą kartą, Robertas kuo pui- 
buvo kūdikis. Tuomet viskas buvo visiškai kitaip — Ro- 


bertas buvo vienintelis mamos vaikas. Margareta tvir- 

tindavo, esą ji tikra „pokalbių asė“, tačiau, po teisybei, 
vienintelė jos tema buvo ji pati. Tėtis vadindavo ja „te- 
orinės dietos“ eksperte. Pats Robertas ne itin išmanė, 
kas tai galėtų būti, tačiau, atrodo, kad būtent tai ir pa- 
dėjo jai smarkiai sustorėti. Mėgindami sutaupyti pinigų 
šįsyk tėvai buvo nusprendę nebesamdyti auklės, tačiau 
prieš vykdami į Prancūziją jie staiga ėmė ir pakeitė savo 
sprendimą. Tiesa, jau buvo beketinantys ir vėl jį atšauk- 
ti, kai agentūroje buvo pranešta, kad šiuo metu vienin- 
telė laisva auklė yra Margareta. 

— Kad ir kaip ten būtų, man rodos, tai papildoma 
pora rankų, - dvejojo mama. 

— Žiūrėk, kad tik nebūtų papildoma burna, — paste- 
bėjo tėtis. 

Robertas pirmą kartą išvydo Margarerą, kai vos gi- 
męs atvyko iš ligoninės. Tąsyk jis pabudo tėvelių virtu- 
vėje aukštyn žemyn čiūčiuojamas jos rankų. 

— Pakeičiau jo Didenybei vystyklus, todėl dabar 
nuostabusis jo užpakaliukas sausut sausutėlis, - tarškėjo 
ji 

— Ak, — tarė mama, - ačiū. 

Robertas išsyk pajuto, kad Margareta skiriasi nuo 
mamos. Jai iš burnos tarsi pro atkimštą vonią liete liejo- 
si žodžiai. Atvirai pasakius, mama ne itin mėgo plepėti, 
o štai kai užsivesdavo anoji, rodės, lyg ją kas būtų apsė- 
dęs. 

— Ar jam patinka lovytė? — pasiteiravo Margareta. 

— Tiesą sakant, nė nežinau, mat praeitą naktį jis mie- 
gojo su mumis. 

Margareta tyliai suniurnėjo. 

— Mmmm, - numykė ji, - niekam tikę įpročiai. 

— Savo lovytėje jis nebūtų nurimęs. 

— Jie niekuomet to taip ir neišmoks, jei visą laiką gul- 
dysite prie savęs. 

— „Niekuomet“ yra pernelyg ilgas laikotarpis. Iki tre- 
čiadienio vakaro jis buvo su manimi. Manau, dar kiek 
laiko privalau jį jausti šalia — viskas ne taip greitai. 

— Na, tavaisiais instinktais nėmaž neabejoju, bran- 
gute, — meilikavo Margareta, tučtuojau išspjaudama 
žodžius, vos tik šie atsirasdavo burnoje, — tačiau turė- 
dama keturiasdešimties metų patirtį galiu tvirtai pasa- 
kyti, kad motinos man būdavo neapsakomai dėkingos, 
kai jų kūdikius įpratindavau miegoti lovytėse. Pamenu, 
viena mama (arabė, bet, tiesą sakant, labai simpatiška 
moteris) jau kitą dieną paskambinusi man į Botlėjų 
skundėsi: „O kad būčiau jūsų, Margareta, paklausiusi 
ir neguldžiusi Džazmin prie savęs. Dabar jau šaukštai 
po pietų.“ Ji maldautre maldavo, kad grįžčiau, tačiau aš 
pasakiau: „Apgailestauju, brangute, tačiau kitą savaitę 
pradedu naują darbą, o liepą važiuoju į Prancūzijos pie- 
tus paviešėti pas kūdikio močiutę . 

Krestelėjusi galva Margareta išdidžiai vaikštinėjo po 
virtuvę, o pasipylusi trupinių kruša kuteno Roberto vei- 
dą. Mama ničnieko neatsakė, tačiau Margareta niurnėjo 
toliau: 

— Be to, tikrai nemanau, kad ir kūdikių atžvilgiu tai 
teisinga — jų mažosios lovytės jiems išties prie širdies. 
Žinoma, ir man pasitaikė keletas panašių auklėtinių. Ta- 
čiau naktimis paprastai jie miegodavo su manimi. 


Kambaryje pasirodė tėtis ir pabučiavo Roberrą į kakrą. 

— Labas rytas, Margareta, — pasisveikino jis. - Tikiuo- 
si, jums pavyko kiek snustelėti, nes visiems kitiems — ne- 
labai. 

— Taip, ačiū, tiesą sakant, jūsų sofa pakankamai pa- 
togi. Tačiau kai jūsų mamytės namuose gausiu dar ir 
atskirą kambarį, išties nebebus kuo skųstis. 

— Labai tikiuosi, — atsakė tėtis. — Ar jau viską susi- 
krovėte ir esate pasiruošusios? Po minutės kitos mūsų 
paimti atvažiuoja taksi. 

— Na, po teisybei, nebuvo daug laiko susikrauti, argi 
ne taip? Pasiėmiau tik skrybėlaitę nuo saulės. Ji bus ti- 
krai neprošal, jei aname gale spigins saulė. 

— Aname gale spigina be paliovos. Mano motina dėl 
nieko taip nesijaudina kaip dėl katastrofiško atmosferos 
atšilimo. 

— Mmmum, na, man rodos, net ir Botlėjuje mums 
teko ištverti šiokį tokį atšilimą. 

— Jumis dėtas, tikrai pasistengčiau susilaikyti nuo 
panašių pastabų, jei toje įstaigoje tikitės geresnio kam- 
bario. 

— Kokioje įstaigoje, mielasis? 

— Ai, kalbu apie motinos įsteigtą „Transpersonalinį 
fondą“. 

— Vadinasi, jūs nebegalėsite paveldėti jos namo? 

— Nebegalėsiu. 

— Tu tik paklausyk, — šūktelėjo Margareta. Jos vaš- 
ko blyškumo veidas šmėsčiojo ciesiai virš Roberto, o jį 
patį su nauju smarkumu ir vėl užpuolė duonos trupinių 


kruša. 


Robertas pajuto tėčio susierzinimą. 

— Jis pernelyg ramus, kad jaudintų panašūs dalykai, — 
pastebėjo mama. 

Visi vienu metu suskubo kraustytis. Užsimaukšlinusi 
skrybėlaitę nuo saulės Margareta žygiavo priekyje, o jai 
įkandin tempdami lagaminus sliūkino Roberto tėveliai. 
Jie nešė jį laukan, iš kur sklido šviesa. Robertas buvo 
sužavėtas. Jo pasaulis buvo gimdymo namai, kuriuose 
šaukte šaukė ambicingas gyvenimas. Į viršų kopė šakos, 
mirgėjo lapai, o virš kalnų, kurių viršūnės tirpo švie- 
sos užlierame danguje, pamažu slinko audros debesys. 
Robertas jautė mamos mintis, jautė tėčio mintis, jautė 
Margaretos mintis. 

— Jam patinka debesys, - prabilo mama. 

— Brangute, jis dar negali matyti debesų, - papriešta- 
ravo Margareta. - Tokio amžiaus kūdikiai dar nesugeba 
susikaupti. 

— Tačiau, matyt, sugeba į juos žiūrėti, nors ir nemato 
jų taip, kaip juos matome mes, - įsiterpė tėtis. 

Ropšdamasi į urzgiantį taksi automobilį Margareta 
niurnėjo. 

Už lango slinko žemė ir dangus, o Robertas ramiai gu- 
lėjo mamos glėbyje. Jei tik būtų pamėginęs įsitraukti į visą 
šį judantį vaizdą, neabejotinai būtų pagalvojęs, kad juda ir 
pars. Visų pakeliui pasitaikiusių namų languose akimirks- 
niui švystelėdavo automobilio šviesos, buvo juntama iš 
visų pusių sklindanti vibracija. Staiga priešpriešiais iškilus 
pastatų virtinei, Roberto veidą persmelkė šviesos spindu- 
lys, nuo kurio jo akių vokai nušidažė oranžine spalva. 

Jie buvo pakeliui į močiutės namus, juose apsigyveno 
ir praėjus vos savaitei po brolio gimimo. 

Įsitaisęs ant palangės savo kambaryje Robertas žaidė 
jūros stikliukais — dėliojo juos įvairiausiomis įmanomo- 
mis kombinacijomis. Pro tinklelį nuo vabzdžių (jame 
buvo įpjova) matėsi prikritusių lapų kilimas, patiestas 
po didžiuliu terasoje augančiu plaranu. Nuvilnijus vėjo 
šuorui, pasigirsdavo į čepsėjimą panašus garsas. Kilus 
gaisrui, šiomis patogiomis šakomis Robertas be jokio 
vargo galėtų nusiropšti žemyn. Tačiau, kita vertus, jomis 
taip pat nesunkiai galėtų užsiropšti ir koks vaikų grobė- 
jas. Anksčiau Robertui į galvą niekuomet nebuvo šovusi 
panaši mintis. O štai dabar jau kiek laiko jo neapleidžia. 
Mama pasakojo, kad dar kūdikis Robertas itin mėgdavo 
snausti lovytėje po šiuo plaranu. Dabar po juo gulėjo 
Tomukas, o aplink be paliovos šokinėjo tėveliai. 

Margareta kitą dieną turėjo juos palikti, kaip sakė tė- 
tis, ir ačiū Dievui. Tėveliai jai buvo davę papildomą po- 
ilsio dieną, tačiau vos spėjusi grįžti iš kaimo ji be jokio 
gailesčio jiems į veidą pradėjo mosuoti nedarbingumo 


lapeliu. Mėgdžiodamas Margaretą Robertas krypavo 

po kambarį, o paskui ir vėl patraukė lango pusėn. Visi 
nesiliovė stebėjęsi, kaip puikiai jis moka pamėgdžioti 
žmones. O mokyklos direktorius net buvo pareiškęs, esą 
„tai išties tikras talentas, kurį, tikiuosi, aš sugebėsiu pa- 
kreipti tinkama linkme“. Ir iš tiesų, sudomintas vienos 
ar kitos situacijos, tarkime, Margaretos grįžimo į šeimą, 
Robertas galėdavo įsiminti viską, ką tik panorėdavo. Pa- 
nūdęs išsiaiškinti, kas dedasi lauke, jis prisispaudė prie 
tinklelio nuo vabzdžių. 

— Ak, koks neapsakomas karštis, - dejavo Margareta, 
vėdindamasi susuktu laikraščiu. - Bandolyje neaprikau 
jokio kaimiško sūrio. Prekybos centre jie nemoka nė žo- 
delio angliškai. - Kaimiškas sūris (bandžiau paaiškinti, 
rodydama į kaimą anapus kelio), na, kaimiškas sūris, 
panašiai kaip kaime, tik kiek mažesnis, — tačiau, rodos, 
jiems tai tebuvo paukščių kalba. 

— Regis, jie išties menko protelio, — šaipėsi tėtis, — 
šitokia gausybė užuominų ir visos tokios nepaprastai 
aiškios. 

— Mmm. Galiausiai nebeliko nieko kita kaip nusi- 
pirkti kažkokį prancūzišką sūrėką, — tauškėjo Margareta 
ir sėsdamasi ant žemos sienelės atsiduso. — Kaip laikosi 
vaikas? 

— Atrodo, bus labai pavargęs, - atsakė mama. 

— Nesistebiu — tokiame karštyje, — postringavo 
Margareta. — Tiesą sakant, manau, kad ir mane bus 
ištikęs saulės smūgis. Esu visiškai nusivariusi nuo kojų. 
Duok jam gerti daug vandens, meilute. Tai - vieninte- 
lis būdas jį atvėsinti. Tokio amžiaus vaikai dar nepra- 
kaituoja. 

— Dar vienas iš koto verčiantis pastebėjimas, — šūkte- 
lėjo tėtis. - Neprakaituoja, nevaikšto, nekalba, neskaito, 
nevairuoja, nepasirašinėja čekių. Kumeliukai atsistoja 
ant kojų vos kelios valandos po gimimo. Jei arkliai tu- 
rėtų sąskaitą banke, nepraėjus nė savaitei, jie jau galėtų 
imti paskolą. 

— Tačiau arkliams nereikia bankų, — atrėžė Marga- 
reta. 

— Tiesa, — pritarė išvargęs tėtis. 

Akimirką, kai Margaretos balsą nustelbė cikadų čir- 
pimas, Robertas prisiminė, kai sodriame platanų pavėsy- 
je gulėdamas toje pačioje lovytėje jis klausydavosi, kaip 
pratisa cikadų giesmė staiga atsimuša į vienišą šauksmą, 
o vėliau ir vėl perauga į šaižų siautulį. Visiems reiški- 
niams - garsams, vaizdams, įspūdžiams — Robertas leido 
pasilikti toje pačioje vietoje, kur juos ir aptiko. Patys 
reiškiniai išsisklaidė dar aname sodrios žalumos pavėsy- 
je. Ir toli gražu ne todėl, kad jis žinojo jų prigimtį, o vei- 
kiau todėl, kad pažinojo savo mintis ir jausmus, nejaus- 
damas poreikio jų aiškinti. Vos Robertas užsimanydavo 
pažaisti mintimis, jo niekas nepajėgdavo sustabdyti. Kai 
jis lovytėje, niekam nė nešaudavo į galvą, kad galėtų da- 
ryti ką pavojinga. Retsykiais Robertas vaizdavosi, kad jis 
ir yra tas daiktas, kurį pats stebi, kartais jam dingodavo- 
si, esą jis — tarpinėje erdvėje, tačiau labiausiai Robertui 
patiko tiesiog žiūrėti — nei būnant kuo nors konkrečiu, 
nei ką konkretaus stebint. Tokiomis akimirkomis jis tie- 
siog plūduriuodavo savo žiūrėjime tarsi lengvutis vėjelio 
dvelksmas, nejaučiantis jokio poreikio smarkiau įsisiau- 


tėti ar pasukti kokia aiškia kryptimi. 

Galbūt ir broliukas senojoje jo lovytėje kaip tik šią 
akimirką panašiai plūduriuoja. Suaugusieji nebeišmano, 
kaip derėtų elgtis su tuo plūduriavimu. Ir čia tikra jų 
bėda: jiems nuolat reikia būti dėmesio centre, jie tam- 
pa tikrais valgio taranuotojais, juos ištinka miego prie- 
puoliai, apsėda manija versti kitus mokytis to, ką patys 
moka, ir pamiršti viską, ką patys yra pamiršę. Miegas 
Robertui kėlė baimę. Juk miegodamas dar imsi ir ką 
praleisi: geltonųjų stikliukų paplūdimį ar žiogo sparnus, 
kurie, vaikštinėjant pieva, it žiežirba švysteli nuo kojos 
ir nuskrenda tolyn. 

Čia, močiutės namuose, Robertas jautėsi gerai. Da- 
bar visa šeima atvyksta pas ją paviešėti vos kartą per me- 
tus, tačiau nuo pat jo gimimo jie lankosi čia kasmet. 
Tiesa, močiutės namai jau buvo virtę Transpersonaliniu 
fondu. Po teisybei, nei jis, nei, atrodo, kas nors kitas, net 
ir pats jo vadovas Simusas Durkė, ne itin gerai išmanė, 
ką tai galėtų reikšti. 

— Tavo močiutė — nuostabi moteris, — tauškė jis Ro- 
bertui, įsikibdamas į jį savo drumzlinomis žybsinčiomis 
akutėmis. — Daugybei žmonių ji padėjo surasti ryšį. 

— Su kuo? 

— Su kita tikrove. 

Retsykiais Robertas nedrįsdavo klausti suaugusiųjų, 
ką šie turėję galvoje, būgštaudamas jų akyse pasirody- 
ti tikras kvailys; tačiau kartais vengdavo tą daryti, nes 
žinojo, kad jie ir parys yra kvailiai. Šiuo atveju buvo ir 
viena, ir kita. Ilgai mąstęs apie tai, ką pasakė Simusas, 
Robertas niekaip neįstengė suprasti, kaip gali būti dau- 
giau nei viena tikrovė. Juk esama tik skirtingų proto bū- 

senų, kurias apima viena tikrovė. Būtent tai jis ir pasakė 
mamai, o ji atsakė „Tu nuostabus, mielasis“, tačiau, kaip 
paprastai, į jo teorijas ji nekreipė jokio dėmesio. Dabar 
mama nuolatos pernelyg užsiėmusi. Ji niekaip neįstengė 
suprasti, kad Robertas visuomet norėjo sulaukti atsaky- 
mo. 

Po platanu miegojęs brolis ūmai pratrūko rėkti. Ro- 
bertas visa širdimi troško, kad kas nors jį numaldytų. 
Jis jautė, kad dar akimirka ir brolio kūdikystė jo paties 
atmintyje sprogs lyg povandeninė bomba. Tomuko riks- 
mas Robertui priminė jo paties bejėgiškumą: bedantės 
burnos niežulį, nevalingus galūnių trūkčiojimus, minkš- 
tą momenėlį, kuriame tūnančias smegenis buvo galima 
pasiekti mažiausiu nykščio spustelėjimu. Robertas prisi- 
minė, kaip kadaise įsimindavo daiktus nė nežinodamas 
jų pavadinimo ar pavadinimus be pačių daiktų, puldi- 
nėjančių jį kiaurą dieną; tiesa, buvo ir dar šis tas, kas tik 
miglotai iškilo jo galvelėje: pasaulis prieš laukinį vaikys- 
tės banalumą, prieš tai, kol dar nebuvo privalu pirma- 
jam išpuolus laukan būtinai sugadinti sniegą, pasaulis, 
prieš tampant stebėtoju, pro miegamojo langą įbedu- 
siu žvilgsnį į nubalintą kraštovaizdį, kai protas susilieja 
su tyliųjų kristalų laukais, vis dar laukiančiais didžiojo 
uogų antplūdžio. 

Robertas pastebėjo, kad Tomuko akyse atsispindi 
proto būsenos, kurių jis anaiptol nebuvo išsigalvojęs. 
Tarsi neaukštos piramidės jos kyšojo nederlingoje jo 
patirties dykynėje. Iš kur jos apskritai galėjo atsirasti? 
Kartkartėmis brolis virsdavo nedideliu šniurkščiojančiu 
gyvūnėliu, tačiau jau po sekundės imdavo spinduliuoti 

senovine ramybe, į viską žvelgdamas neapsakomai len- 
gvai. Robertas žinojo, kad nei jis pats, nei broliukas 
tikrai neišsigalvoja šių proto būsenų įvairovės. Tomas 
nebūtų sužinojęs, ką iš tiesų žinojo, jei nebūtų pradėjęs 
pasakoti sau istorijų apie tai, kas jam yra nutikę. Bėda 
ta, kad jis buvo tik kūdikis, dar neįstengiantis ilgesnį 
laiką išlaikyti dėmesio, kurio prireikia pasakojant sau is- 
toriją. Todėl Robertas pats nusprendė jam ją papasakoti. 
O ir kam dar reikalingas vyresnysis brolis? Robertą jau 
buvo spėjusi pagauti pasakojimo nuotaika, todėl galbūt 
ja būtų galima užkrėsti ir mažąjį broliuką. Juk šiaip ar 
taip, ir Tomukas jam yra padėjęs sudėlioti savąją. 

Robertas ir vėl išgirdo, kaip lauke į kovą su cikado- 
mis stojusi Margareta po truputį ima viršų. 

— Maitindama krūtine privalai atgauti jėgas, - pradė- 
jo ji gana protingai. — Ir kodėl tau nenusipirkus kokių 
trupininių pyragaičių? Ar neišgėrus arbatos su vitami- 
nais? Tiesą sakant, keletą jų galėtume tučtuojau ir su- 
krimsti. O po to privalai sušlamšti sočius pietus su gausy- 
be angliavandenių. Ir, žiūrėk, nepersistenk su daržovėmis, 
mat jos angliavandenius naikina. Be to, tau tikrai būtų 
neprošal koks jautienos kepsniukas ar Jorkšyro pudingas 
su keletu pakepintų bulvyčių, o prie arbatos dar galėtum 
sušlamšti vieną ar porą gabalėlių biskvitinio pyrago. 

— Gerai jau gerai, nors išties nemanau, kad man tiek 
pavyktų. Mano knygoje rašoma, kad tinka kepta žuvis 
ir keptos daržovės, — atsikalbinėjo pavargusi, liekna ir 
elegantiška Roberto mama. 

— Truputėlis daržovių gal ir nepakenks, — suniurnėjo 
Margareta. — Tik žiūrėk, kad nebūtų svogūno su čes- 

naku ar šiaip ko nors pernelyg aštraus. Viena mama, 
kai turėjau laisvą dieną, sušlamštė troškinį su aštriais 
prieskoniais. Kai grįžau, vaikas žviegė, rodėsi, plyš pu- 
siau. „Gelbėk, Margareta! Mama norėjo sudeginti mano 
vargšą skranduką!“ Šiaip aš visuomet sakau: „Ruošiesi 
valgyti mėsą ir porą trejetą daržovių, nemanyk, kad pas- 
tarosios tokios jau būtinos“. 

Po marškinėliais pasikišęs pagalvę ir mėgdžiodamas 
Margaretą Robertas šlitinėjo po kambarį. Kai jo galvą im- 
davo spausti kieno nors žodžių gausa, jis būtinai turėdavo 
jų atsikratyti. Robertas buvo taip įsijautęs į savo vaidme- 
nį, kad nė nepastebėjo, kaip kambaryje pasirodė tėtis. 

— Ką darai? — paklausė jis, iš dalies jau žinodamas 
atsakymą. 

— Aš ką tik buvau Margareta. 

— Tik to mums ir trūko - dar vienos Margaretos. Nu- 
sileisk į apačią gerti arbatos. 

— Aš jau ir taip pernelyg pilnas, — teisinosi Robertas, 
plekšnodamas pagalvę. — Tėti, kai Margareta mus paliks, 
likęs čia aš imsiu dalinti mamytei niekam tikusius pata- 
rimus, kaip prižiūrėti kūdikį. Tiesa, aš neprašysiu, kad 
tu man už tai dar ir sumokėtum. 

— Regis, reikalai taisosi, — džiaugėsi tėtis, tempdamas 
Robertą už rankos ir mėgindamas jį pakelti. Jis dūsavo 
ir voliojosi ant grindų, o jau netrukus paslaptyje laiky- 
dami bendrą pokšrą jiedu nusileido žemyn. 

Išgėręs arbatą Robertas nėmaž nepanoro drauge su 
visais traukti laukan, mat visa kalba sukosi tik apie brolį, 
o visas užsiėmimas — atspėti jo norus. Lipant laiptais, 
su kiekviena pakopa jo apsisprendimas tik stiprėjo, ta- 

čiau pasiekus laiptinę, Robertą staiga apniko dvejonė. 
Galiausiai puolęs ant grindų ir įsispitrijęs pro laiptų tu- 
rėklus Robertas mąstė, ar tėveliai pagaliau pastebės, kad 
jis liūdnas ir įžeistas pasitraukė. 

Prieškambaryje nuožulniai krisdamos ant grindų 
žaismingai strykčiojo kampuotos vakaro šviesos formos, 
nutįsdamos iki pat sienos. Atsimušusi į veidrodį ir atsi- 
skyrusi nuo kitų viena švieselė virpčiodama bėgiojo po 
lubas. Tomukas mėgino suprasti, kas čia vyksta. Pagavu- 
si jo mintis mama beregint prinešė jį prie veidrodžio ir 
parodė vietą, kur šviesa atsimuša į stiklą. 

Prieškambaryje pasirodė tėtis ir pasiūlė Margaretai 
ryškiai raudonos spalvos gėrimo. 

— Oi, labai ačiū, - dėkojo Margareta. — Persikaitinusi 
saulėje tikrai greit įkaušiu. Jei atvirai, tai čia aš daugiau 
poilsiauju nei dirbu — jūs tokie paslaugūs. Tik pažvelki- 
te, kūdikis niekaip negali atsidžiaugti savimi veidrody- 
je. - Įraudusį savo veidą ji grįžtelėjo Tomuko pusėn. 

— Atrodo, nebesupranti, kuris čia tikrasis tu — Čia ar 
ana ten, tiesa? 

— Man rodos, jis puikiai suvokia, kad yra savo kūne, 
o ne aname stiklo gabale, — svarstė Roberto tėtis. — Jis 
juk dar nespėjo perskaityti Lakano esė apie veidrodžio 
poveikį — štai tuomet iš tiesų kyla tikra sumaištis*. — Na, 
tokiu atveju geriau likti ištikimam triušiukui Petriu- 


* Žakas Marija Emilis Lakanas (Jacgues Marie Emile Lacan, 1901- 
1981) - garsus prancūzų psichoanalitikas. Pagal jo garsiojo „veidrodžio eta- 
po“ teoriją šis etapas turi lemiamą įtaką kūdikio raidoje, kai jis ima atskirti 
save veidrodyje; kita vertus, tai — suaugusiojo libido santykis su savo paties 
kūnu. — Vert. past. 

kui, — sukikeno Margareta, gurkštelėdama raudonojo 
skysčio“. 

— Kad ir kaip čia miela su jumis būti, - pradėjo teisin- 
tis tėtis, — deja, privalau atsakyti į visą milijoną laiškų. 

— Vaje, mūsų tėvelis rengiasi atsakinėti į savo svar- 
biuosius laiškus, — šaipėsi Margareta, kvėprelėdama rau- 
donojo kvapu tiesiai Tomukui į veidą. - Deja, dabar tau 
teks tenkintis tik mamytės ir Margaretos draugija. 

Ji nukrypavo iki laukujų durų. Lubose trumpam 
pradingęs šviesos rombelis netrukus ir vėlei sušvito. Ro- 
berto tėveliai tylėdami susižvalgė. 

Kai visi išėjo laukan, Robertas ėmė vaizduotis, kaip 
broliuką staiga užlieja didžiulė erdvė. Nusileidęs laiptais 
jis pažvelgė pro duris. Auksinė šviesa kopinėjo pušų vir- 
šūnėmis ir baltais alyvmedžių giraičių akmenimis. Vis 
dar basomis mama nušlepsėjo pieva ir atsisėdo po mėgs- 
tamu jų pipirmedžiu. Sukryžiavusi kojas ir iš lėto kelda- 
ma kelius ji įkurdino brolį sijono hamake, vis dar viena 
ranka jį laikydama, o kita glostydama jo šoną. Smulku- 
čių virš galvos mirguliuojančių ir virpčiojančių lapelių 
metami šešėliai netruko numarginti jos veidą. 

Kankinamas abejonių Robertas išėjo laukan, taip 
ir nesuvokdamas, kur iš tiesų jo vieta. Niekas jo ne- 
pašaukė, todėl, pasukęs už namo, tarytum seniai tai 
būtų nusprendęs, patraukė tiesiai prie baseino, kuria- 
me plaukiojo auksinė žuvelė. Grįžtelėjęs pastebėjo laz- 
delę su blizgančiais ratukais — tai Margareta ją buvo 


* Peteris Rabitas (Peter Rabbit) - anglų rašytojos Beatričės Poter (Beatrix 
Potter) knygelių serijos vaikams personažas (1902). — Vert. past. 

nupirkusi Tomukui nedidelėje Lakosto žaislų parduo- 
tuvėje. Lazda buvo įsmeigta į žemę šalia pipirmedžio. 
Vėjyje sukosi rateliai — auksiniai, rausvi, mėlyni ir žali. 
„Čia bus ir spalvų, ir judesio, — kalbėjo Margareta, nu- 
pirkusi žaislą, - o vaikams tai patinka.“ Pritykinęs iš už 
brolio vežimėlio kampo Robertas staiga įsismagino laks- 
tyti aplink karuselę, priversdamas ratelius suktis. Paskui 
iškėlęs lazdelę į viršų jis švytavo ja ore, kol ši ėmė staiga 
ir sulūžo. Visi sutartinai puolė apgailestauti dėl brolio, 
esą vargšeliui taip ir netekę pasidžiaugti šiuo žvilgančiu 
malūnėliu. Tėtis apibėrė Robertą gausybe klausimų, o 
tiksliau, įvairiomis vieno klausimo formomis, sakytum, 
jam patvirtinus, esą jis padaręs tai tyčia, tėčiui nuo to 
imtų ir nepaprastai palengvėtų. Ar tau neatrodo, kad 
tai iš pavydo? Ar nemanai, jog niršti, kad jam — visas 
dėmesys ir nauji žaislai? Ar tau neatrodo? Ar neatrodo? 
Ar neatrodo? Tačiau Robertas atkakliai tvirtino padaręs 
tai netyčia ir nė nemėgino nusileisti. Nes tai juk iš tikrų- 
jų buvo netyčia, nors, kita vertus, tai buvo tiesa — jis iš 
tiesų nekentė brolio, nors ir labai to nenorėjo. Nejau jo 
tėvai neatmena tų laikų, kai jie gyveno trise? Anuomet 
jie taip vienas kitą mylėjo, kad, rodos, imdavo skaudėti, 
kai kuris vienas išeidavo iš kambario. Nejau buvo bloga 
su juo vienu? Nejau nepakako jo vieno? Nejau jis nebu- 
vo pakankamai geras? Būdavo, jie sėdi vejoje, kur dabar 
brolis, ir žaidžia raudonuoju kamuoliu (dabar Robertas 
ji paslėpė; Tomas nieku gyvu jo negaus), ir visiškai ne- 
svarbu, sugaudavo jį ar ne, — visi pratrūkdavo juoku, ir 
viskas atrodė išties puiku. Nejaugi jie panoro visa tai 
sugadinti? 

Galbūt jis jau buvo per senas. Galbūt kūdikiai yra 
geriau. Mat kūdikiams kone viskas daro įspūdį. Štai 
kad ir žuvų baseinas, į kurį jis dabar svaido akmenukus. 
Robertas matė, kaip prinešusi Tomuką prie jo krašto ir 
rodydama į žuvytę mama kalbėjo: „Žuvytė!“ Panašūs 
triukai Roberto jau išties nebebūtų sužavėję. Tiesa, vie- 
no jis niekaip neperstojo svarstęs: kaipgi brolis galėjo 
suprasti, ką ji turinti galvoje - baseiną, vandenį, dum- 
blius, vandenyje atsispindinčius debesis ar žuvį, jei jis 
apskritai juos matė? Kaip Tomukas galėjo žinoti, kad 
„Žuvis“ yra daiktas, o ne spalva ar koks nors veiksmas? 
Kartais, kai pradedi galvoti, pasirodo, kad išties yra 
apie ką. 

Išmokus žodžius, susidaro įspūdis, kad tik jais ir ga- 
lima viską apibūdinti, tačiau juk yra dalykų, kurių neį- 
manoma paaiškinti žodžiais. Tam tikra prasme dalykai 
lieka tobulesni, kol dar nesiimi jų apsakyti. Atsiradus 
broliui, Robertas pradėjo mąstyti, ką reiškia būti, kai 
vienintelis tavo vedlys — tavo paties mintys. O vos užsi- 
daręs tarp žodžių, viena, ką gali daryti, tai dėlioti tuos 
pačius keletą tūkstančių žodžių, traukdamas juos iš to 
paties riebaluoto maišo, kurį prieš tave naudojo jau mi- 
lijonai žmonių. Tiesa, retsykiais pasitaiko ir šviežumo 
akimirkų, tačiau anaiptol ne todėl, kad pasaulio gyve- 
nimą pavyko sėkmingai paaiškinti, o todėl, kad iš šio 
minčių bagažo gimė nauja gyvybė. Tačiau prieš mintims 
susimaišant su žodžiais, anaiptol neatsitiko taip, kad pa- 
saulio žavesys nebūtų patekęs į jo dėmesio centrą. 

Sraiga Robertas išgirdo mamos riksmą. 

— Ką tu jam padarei? — šaukė ji. 

Pripuolęs prie terasos kampo Robertas išvydo tėtį, 
išnyrantį pro laukujes duris. Margareta gulėjo ant vejos, 
prie krūtinės spausdama suglebusį Tomuką. 

— Viskas gerai, viskas gerai, mieloji, — ramino Mar- 
gareta. — Tik pažiūrėk, jis net nustojo verkęs. Matai, aš 
sudribau ant užpakalio. Tai dėl mano treniruočių. Re- 
gis, būsiu susilaužiusi pirštą, tačiau dėl kvailos senos 
Margaretos išties neverta jaudintis, juolab kad kūdikiui 
nieko neatsitiko. 

— Pirmą sykį girdžiu jus protingai kalbant, — paste- 
bėjo mama, paprastai nesisvaidanti nemandagiais Žo- 
džiais. 

Išplėšusi Tomuką iš Margaretos rankų Marija vaiko 
kaktytę apipylė bučiniais. Nuo pykčio ji buvo įsitem- 
pusi, tačiau bučiuodama sūnų pamažėl atlyžo, leisdama 
švelnumui po truputį numaldyti pyktį. 

— Ar jam viskas gerai? — paklausė Robertas. 

— Tikiuosi, kad taip, - atsakė mama. 

— Nenoriu, kad jis būtų susižeidęs, — kalbėjo Rober- 
tas ir jie visi drauge patraukė namo, niekaip nesiliaujan- 
čią tauškėti Margaretą palikę drybsoti ant žemės. 


Kitą rytą nuo Margaretos visi pasislėpė tėvelių kam- 
baryje. Popietę Roberto tėtis turėjo nuvežti ją į oro 
uostą. 

— Man rodos, turime nusileisti žemyn, — pasiūlė 
mama, segdama Tomuko kombinezoną ir keldama jį 
ant rankų. 

— Ne, - stūgrelėjo tėtis, sudribdamas į lovą. 


— Nebūk vaikas. 


32 EDWARD) ST. AUBYN 


— Nejau nepastebėjai, kad augindamas vaiką ir pats 
suvaikėji? 

— Matai, man nėra laiko suvaikėti. Tai - tėtukų pri- 
vilegija. 

— Turėtum daugiau laiko, jei būtum turėjusi geresnę 
pagalbą. 

— Nagi, — ragino Roberto mama, laisva ranka siek- 
dama tėtės. 

Jis švelniai ją spustelėjo, tačiau nepasijudino iš vie- 
tos. 

— Niekaip negaliu nuspręsti, kas blogiau: kalbėtis su 
Margareta ar jos klausytis? 

— Klausyris, - įsiterpė Robertas. — Štai kodėl nesiliau- 
siu ją mėgdžiojęs, vos ji dings iš čia. 

— Labai ačiū, — atsiliepė mama. — Tik pažiūrėk, net 
Tomukas šaiposi iš tokios beprotiškos minties. 

— Tai anaiptol ne šypsena, meilute, — sukikeno Ro- 
bertas, — mažyčiuose jo viduriuose susikaupė oras. 

Visi pratrūko kvatotis, tačiau staiga mama pradėjo 
visus maldyti: 

— Tšššs, ji gali mus išgirsti, — tačiau jau buvo per vėlu, 
tad buvo nuspręsta, kad Robertas dabar juos linksmins. 

Prieš atlikdamas kitą judesį Robertas įniko į šonus 
siūbuoti kūną, kol galiausiai stryktelėjo prie mamos 
šono. 

— Jokios prasmės mėginti užliūliuoti mane mokslinė- 
mis teorijomis, meilute, - kalbėjo jis, - galiu be paliovos 
tvirtinti, kad jam išties nepatinka jūsų pieno mišinėlis, 
nors jis ir iš tikros ožkos pieno. Gyvendama Saudo Ara- 
bijoje (tiesą sakant, tąsyk mano auklėtinė buvo princesė) 

aš jiems kartodavau: „Negaliu jai duoti šio birzgalo. 
Privalau žūtbūt gauti geriausio karvės ir ožkos pieno 
mišinio“, į ką jie man atsakydavo: „Su tavąja patirtimi, 
Margareta, mes visiškai tavimi pasitikime“. Taip nuosa- 
vu lėktuvu jie kartkartėmis parskraidindavo to mišinio 
iš Anglijos. 

— Ir kaip tu visa tai atsimeni? — stebėjosi mama. — 
Net šiurpas ima. Pamenu, jai pasakiau, kad mes neturi- 
me nuosavo lėktuvo. 

— Ak, jie, būdavo, visiškai neskaičiuoja pinigų, — per- 
galingai tęsė Robertas. — Sykį pastebėjau, žinoma, visiš- 
kai atsitiktinai, kad princesė mūvi nuostabias šlepetes, ir 
viena galiu pasakyti, jau netrukus tokių pora manęs lau- 
kė mano kambaryje. Panašiai atsitiko ir su princo fotoa- 
paratu. Po teisybei, mane tai kiek trikdė, todėl kiekvieną 
sykį, vos tai atsitikdavo, būdavo, sau kartoju: „Margare- 
ta, privalai išmokti laikyti liežuvį už dantų. 

Mostelėjęs pirštu ir atsisėdęs ant lovos šalia tėčio Ro- 
bertas liūdnai atsiduso. 

— Tačiau vėliau pati nepastebėdavau, kaip imdavo 
ir netyčia išsprūsdavo, na, patys suprantate „Vaje, koks 
mielas šalis, meilute; tokia miela ir minkšta medžiaga“, 
ir, žinoma, jau tą patį vakarą vieną tokį rasdavau ant 
savo lovos. Galiausiai turėjau įsigyti naują lagaminą. 

Roberto tėveliai kaip įmanydami stengėsi pernelyg 
netriukšmauti, tačiau kikenimas išsprūsdavo savaime. 
Kol Robertas vaidino, atrodo, visi pamiršo net Tomu- 
ką. 

— Dabar dar sunkiau nulipti žemyn, — pastebėjo 
mama ir prisijungdama prie vyrų atsisėdo ant lovos. 

— Net neįmanoma, - atsakė tėtis, — prie durų justi 
didžiulis spaudimas. 

Pribėgęs prie durų Robertas neva pabandė nugara 
išstumti jas. 

— A! Tai Margaretos laukas. Jokio praėjimo, kapitone. 

Pasiraičiojęs ant žemės Robertas ir vėl įsirangė į lovą 
šalia tėvelių. 

— Mes lyg kokie pokylio svečiai iš Keršto angelo, — 
pastebėjo tėtis. — Gal net nebe pirmą dieną čia. Galbūt 
mus išgelbės kariuomenė“. 

— Privalome pamėginti visi drauge, — nusprendė 
mama. — Turime kaip nors mandagiai ją išlydėti. 

Tačiau nė vienas nepajudėjo. 

— Kaip manai, kodėl mums visiems taip sunku iš čia 
išeiti? — paklausė tėtis. — Ar tau neatrodo, kad Marga- 
reta mums — kaip atpirkimo ožys? Jaučiamės kalti, nes 
negalime apsaugoti Tomuko nuo didžiausių gyvenimo 
kančių, tad dedamės, esą čia Margaretos kaltė ar šis tas 
panašaus. 

— Prašau, mielasis, neverta dar labiau apsunkinti pa- 
dėties, — nutraukė jį mama. — Ji — išties nuobodžiau- 
sias žmogus, kokį kada nors esame sutikę, be to, tikrai 
prastai prižiūri vaiką. Štai kodėl nebenorime jos daugiau 
matyti. 

Įsivyravo tyla. Tomukas staiga užsnūdo, todėl visuo- 
tinai buvo nuspręsta laikytis tylos. Visi patogiai įsitaisė 


* „Keršto angelas“ („El angel exterminador“, 1962) — Luiso Bunuelio 
(Luis Bunuel) filmas, kurio siužetas - paslaptingai vieno kilmingojo namuose 
įstrigę svečiai, niekaip negalintys iš ten ištrūkti. — Vert. past. 

ant lovos. Išsitiesęs Robertas galvą pasidėjo ant sunertų 
rankų ir pasinėrė žvilgsniu į lubose išdykaujančius švie- 
sos spindulius. Medžio lentose pamažu pradėjo ryškėti 
pažįstamos mazgelių ir dėmelių formos. Iš pradžių Ro- 
bertas dar galėjo nuspręsti — sugauti ar paleisti smailia- 
nosio vyro su šalmu profilį, tačiau jau netrukus figūra 
griežtai atsisakė išnykti bendroje struktūroje, įgydama 
dar ir laukines akis bei įdubusius skruostus. Robertui 
buvo puikiai pažįstamos šios lubos: mar kai šis kamba- 
rys dar buvo močiutės miegamasis, jis buvo pratęs gulėti 
čia užversta galva. Kai močiutė apsigyveno slaugos na- 
muose, į jį persikėlė jo tėveliai. Robertas dar puikiai at- 
siminė ant stalo stovinčią senuose sidabro rėmuose įrė- 
mintą fotografiją. Ši nuotrauka jį ypač viliojo, mat joje 
močiutei buvo vos kelios dienos. Nuotraukoje kūdikis 
buvo užtušuotas atlasu ir nėriniais, o galvytė įsprausta į 
kepuraitę iš karoliukų. Močiutės akys atrodė ypač ryš- 
kios ir žvelgė į jį baimės kupinu žvilgsniu tarsi bijotų 
paskęsti motinos pirkinių gausybėje. 

— Laikau ją čia, - anuomet kalbėjo močiutė, - kad 
primintų laikus, kai ką tik atėjau į šį pasaulį ir buvau 
gerokai arčiau ištakų. 

— Kokių ištakų? — paklausė Robertas. 

— Arčiau Dievo, - droviai atsakė ji. 

— Bet tu ten neatrodai labai laiminga, — pastebėjo jis. 

— Mano galva, atrodau ten lyg dar nebūčiau jų pa- 
miršusi. Tačiau iš dalies tu teisus. Rodos, man taip nie- 
kuomet ir nepavyko prisitaikyti prie šios materialios 
plotmės. 

— Kokios materialios plotmės? 

— Žemės, - atsakė močiutė. 

— Nejau tau labiau patiktų gyventi Mėnulyje? — ste- 
bėjosi Robertas. 

Nusišypsojusi ir plekštelėjusi jam per skruostą mo- 
čiutė tarė: 

— Vieną dieną suprasi ir tu. 

Dabar vietoj fotografijos ant stalo buvo užtiesta stal- 
tiesė, ant kurios gulėjo kupeta servetėlių ir stovėjo gra- 
finas vandens. 

Robertas vis dar mylėjo močiutę, nepaisant jos spren- 
dimo atimti iš jų namą. Jos veidas buvo gyvas raukšlių 
voratinklis nuo pastangų būti gerai ir rūpesčio tokiais 
dideliais dalykais kaip planeta, Visata, milijonai ken- 
čiančių žmonių, kurių ji niekuomet nebuvo sutikusi, 
arba Dievo valia, kurią esą ji privalanti vykdyti. Rober- 
tas žinojo, kad tėtis anaiptol nemano, jog močiutė gera, 
ir nekreipė nė mažiausio dėmesio į tai, kaip ji stengiasi 
tokia būti. Jis nesiliovė Robertui kartojęs, esą „nepaisy- 
dami nieko“, jie ir toliau privalo ją mylėti. Taip Rober- 
tas suprato, kad tėtis jos nebemyli. 

— Ar šį kritimą jis atsimins visą gyvenimą? — paklausė 
Robertas, įbedęs žvilgsnį į lubas. 

— Aišku, kad ne, - atsakė tėtis. - Negali atsiminti, kas 
nutiko, kai tau vos kelios savaitės. 

— Galiu, - prieštaravo Robertas. 

— Visi privalome jį paguosti, — įsiterpė mama, pa- 
keisdama temą ir tarsi mėgindama nekreipti dėmesio į 
Roberto paistalus. Tačiau jis nemelavo. 

— Jam nereikia paguodos, - tikino tėtis. — Juk iš tiesų 
jis nė neužsigavo ir net nesuvokė, kad galėjo atšokti nuo 

liulančio Margaretos kūno. Tiesą sakant, mes čia vienin- 
teliai jaudinamės, nes galime numanyti, koks pavojus 
jam grėsė. 

— Būtent todėl jam ir reikia paguodos, — svarstė 
mama, — nes jis puikiai supranta, kad mes nusiminę. 

— Na, dėl šito — taip, — sutiko tėtis, — tačiau apskri- 
tai kūdikiai yra gana demokratiški jiems nepažįstamų 
dalykų atžvilgiu. Juk viskas kada nors būna pirmą kar- 
tą — labiau stebina pasikartojantys reiškiniai. 

Kūdikiai nuostabūs, galvojo Robertas. Apie juos gali 
prasimanyti įvairiausių dalykų, juk jie vis viena tau nie- 
ko neatsako. 

— Jau dvylika, — atsiduso tėtis. 

Visi kaip įmanydami grūmėsi su juos užvaldžiusiu 
nenoru, tačiau pastanga nuo to pasprukti, rodos, tik dar 
giliau gramzdino į čiužinio klampynę. Robertas panūdo 
dar kiek užlaikyti tėvelius. 

— Rerkarčiais, - pradėjo jis užsisvajojusiu Margaretos 
balsu, — kai tenka kelioms savaitėms užtrukti namuo- 
se, man beregint pradeda niežėti pirštai. Tuomet, regis, 
taip knieti uždėti rankas ant kokio kūdikio. - Sugriebęs 
Tomo kojytę Robertas išleido valdingą garsą. 

— Švelniau, - išsigando mama. 

— Robertas teisus, — pastebėjo tėtis, — ji pratusi prie 
kūdikių. Jai reikia jų labiau nei jiems — jos. Kūdikiams 
leidžiama būti nesąmoningiems ir godiems, todėl ji 
naudojasi jais kaip priedanga. 

Po visų vidinių pastangų dar valandėlei patikėti savo 
gyvenimą Margaretos rankoms staiga jie pasijuto gero- 
kai apgauti supratę, kad ši anaiptol nelaukia jų apačioje. 

Mama išėjo iš virtuvės, o Robertas su tėte įsitaisė ant 
sofos — tarp judviejų buvo įspraustas Tomukas. Vaikas 
buvo nurimęs, o jo dėmesį prikaustė virš sofos ant sie- 
nos kabantis paveikslėlis. Nuleidęs galvą iki brolio gal- 
suprato, kad paties paveiksliuko dėl jį dengiančio stiklo 
Tomukas tikrai negali matyti. Robertas prisiminė, kad 
kūdikystėje šis daiktas jį taip pat buvo pakerėjęs. Ir da- 
bar stebėdamas stikle atsispindintį vaizdą, jis pasinėrė 
į anapus jo plytinčią erdvę. Atspindyje buvo matyti 
tarpduris, spindinti ir tobula miniatiūra, o tuojau už 
durų augo mažesnis (nors tikrovėje didesnis) oleandro 
krūmas, kurio smulkučiai rausvi lapeliai švytėjo stiklo 
paviršiuje. Tačiau Roberto dėmesį išsyk nesunkiai pa- 
traukė mažytis dangaus taškelis, prasimušantis pro ole- 
andro šakas, ir jo vaizduotė išsiplėtė iki tikros anapus 
jų besidriekiančios dangaus platybės, todėl pamažu 
jo protas pradėjo skilti į du vienodo dydžio kūgius. 
Robertas nusigavo ten drauge su Tomuku ar veikiau 
šis ten bus su juo nukakęs, nedideliu šviesos lopinėliu 
stačia galva nerdamas į begalybę. Staiga Robertas pa- 
stebėjo, kaip kažkur dingsta gėlės, o tarpduryje iškyla 
naujas vaizdas. 

— Margareta atėjo, — pasakė jis. 

Kai Robertas pastebėjo, kaip jos didelis kūnas grau- 
džiai ritasi jų pusėn, grįžtelėjo ir tėtis. Likus keletui me- 
trų, Margareta ūmai sustojo. 

— Juk nieko neatsitiko, — tai buvo pusiau tvirtinimas, 
pusiau klausimas. 

— Rodos, jam viskas gerai, — atsakė tėtis. 

— Tikiuosi, mano reputacijai tai pernelyg neatsi- 
lieps? 

— Kokiai reputacijai? — nustebo tėtis. 

— Ak, taip, — sulemeno Margareta pusiau įžeidžiai, 
pusiau piktai, tačiau nepaprastai oriai. 

— Ar papietausite su mumis? — pasiteiravo tėtis. 

— Tikrai nesinori jokių pietų, labai ačiū, — atšovė 
Margareta. 

Patraukusi laiptų link ji pradėjo jais sunkiai ropštis 
aukštyn. 

Ūmai Robertui trūko kantrybė. 

— Vargšė Margareta, — išsprūdo jam. 

— Vargšė Margareta, — pritarė tėtis. — Ir ką mes be jos 
darysime? 

Robertas stebėjo skruzdėlytę, pradingstančią už pra- 
kaituojančio balto vyno butelio, pūpsančio ant akmeni- 
nio stalo. Staiga butelio šonu perbėgo susikaupę garai, 
išjudindami putotą paviršių. Vėl išnirusi skruzdė ropojo 
blyškiai žaliu paviršiumi, o paskanavus blizgančių cu- 
kraus kruopelyčių, kurias po pietų saldindama kavą 
čia buvo išbarsčiusi Julija, vargšelei siaubingai pradėjo 
pintis kojos. Juos buvo apgaubęs cikadų čirpimas, kurį 
kartkartėmis persmelkdavo tyliai virš jų galvų plevenan- 
tis brezentas. Mama su Tomuku buvo artsigulusi popie- 
čio miego, Liusė žiūrėjo vaizdo filmus, o Robertas liko 
nuošalyje, nors Julija kone prievarta mėgino jį priversti 
prisijungti prie Liusės. 

— Dauguma žmonių tėvų mirties laukia su baisiu liū- 
desiu, tačiau tuo pat metu rezga planus apie naują basei- 
ną, — tėtis kalbėjo Julijai. - Atsisakęs baseino, pamaniau, 
kad galbūt ne pro šalį būtų atsisakyti ir liūdesio. 

— Tačiau ar ne geriau būtų apsimesti šamanu ir šitaip 
pamėginti išsaugoti vietą? — svarstė Julija. 

— Deja, aš — vienas iš nedaugelio šios planetos žmo- 
nių, kurie neturi jokių gydomųjų galių. Žinau, kad visi 
kiti jau seniai savyje atradę šamaną, tačiau aš taip ir ne- 
sugebėjau išsivaduoti iš materialiosios Visatos sampra- 
tos spąstų. 

— Ar žinai, kad esama tokių dalykų kaip veidmainys- 
tė? — kurstė Julija. — Štai tuojau už kampo yra parduo- 
tuvė „Vaivorykštės takas“, kurioje galėčiau tau nupirkti 
būgnelį ir keletą plunksnų. 

— Regis, pirštų galiukuose jau imu jausti galią, — šai- 
pėsi žiovaudamas tėtis. — Aš taip pat turiu ypatingą do- 
vaną genčiai. Iki šiol tiesiog nebuvau pastebėjęs, kad esu 
apdovanotas antgamtinėmis aiškiaregio galiomis. 

— Taip elgdamasis, — ragino jį Julija, — niekad taip ir 
neatgausi šios vietos. 

— Man pakanka rūpesčių ir su šeima, tad negalėčiau 
užsiimti pasaulio gelbėjimu. 

— Vaikų priežiūra yra subtili pasidavimo forma, — 
samprotavo Julija, mestelėdama Roberto pusėn griežtą 
šypseną. — Jie tampa vieninteliais, geriausiais, savosios 
laimės atidėliojimo priežastimi, tais, kurie nepiktnau- 
džiaus alkoholiu, niekad nepasiduos, nesiskirs ir nesu- 
sirgs kokia psichine liga. Savo dalį, kovojančią su ge- 
dimu bei depresija, nukreipiame saugodami juos nuo 
gedimo ir depresijos. Tačiau kas nors neišvengiamai su- 
genda ar pasigauna depresiją. 

— Nesutinku, — prieštaravo tėtis, - kova vien už save 
yra negailestinga gynyba. 

— Itin naudingos savybės, — pertraukė jį Julija. — Štai 
kodėl ypač svarbu nebūti apie vaikus pernelyg geros 

nuomonės — antraip susidūrę su tikrove jie paprasčiau- 
siai nesugebės už save pakovoti. Jei nori, kad tavo vai- 
kas taptų, tarkime, televizijos prodiuseriu ar generaliniu 
direktoriumi, išties neverta mažosios galvelės kvaršinti 
kalbomis apie pasitikėjimą, teisybę ir patikimumą. Tuo- 
met didžiausias jo pasiekimas — būti kieno nors sekre- 
toriumi. 

Robertas nusprendė paklausti mamos, ar tai išties 
teisybė, ar tiesiog Julija — na, kaip ir Julija. Ji kasmet 
atvažiuodavo paviešėti kartu su Liuse, savo pasipūtėle 
dukra, vos metais vyresne už Robertą. Jis žinojo, kad 
mamai ne itin patinka Julija: mat ši buvusi tėčio mer- 
gina. Mama jai ne tik mažumėlę pavydėjo, bet ir bū- 
dama drauge jautė šiokį tokį nuobodulį. Julija degė 
nežabotu noru priversti žmones manyti, jog ji išties 
protinga. 

— Išties protingi žmonės tik galvoja garsiai, — aiškino 
jam mama, — o štai Julija galvoja tik apie tai, kokį įspūdį 
kitiems daro jos kalbos. 

Julija nuolat stengėsi, kad Robertas kaip nors susi- 
draugautų su Liuse. Vos prieš dieną Liusė pabandė jį 
pabučiuoti. Štai todėl dabar Robertas ir nepanoro su 
ja žiūrėti vaizdo filmų. Jis labai abejojo, ar priekiniai 
jos dantys galėtų ištverti dar vieną panašų susikirtimą. 
Buvo paskleista teorija, esą Robertui išties neprošal būtų 
praleisti daugiau laiko su bendraamžiais, net jei jis jų ir 
nemėgsta. O ar tėtis kviestųsi moterį arbatos vien todėl, 
kad ši yra keturiasdešimt dvejų? 

Julija ir vėl žaidė cukrumi — čia pakeldama, čia vėl 
supildama jį į indą. 

— Po skyrybų su Ričardu, - aiškino ji, - mane nuolat 
ištinka siaubingi galvos svaigimo priepuoliai. Būna, jau- 
čiuosi, tarsi manęs nė nebūtų. 

— Puikiai tai suprantu! - sušuko Robertas iš jaudulio, 
kad jie pradėjo kalbėti jam šiek tiek žinoma tema. 

— Tavo amžiaus, — nustebo Julija, —- man rodos, tai 
pernelyg pretenzinga. Ar nemanai, kad tiesiog girdėjai 
suaugusiuosius apie tai kalbant? 

— Ne, - prieštaravo Robertas, o jo balsas dėl šitokios 
neteisybės nuskambėjo kiek prislopintai, — patyriau tai 
savo kailiu. 

— Man atrodo, tu neteisi, — tėtis taip pat prieštaravo 
Julijai. - Robertas visad ne pagal amžių buvo linkęs pa- 
siduoti slogiai nuotaikai. Tačiau tai anaiptol netrukdo 
jam džiaugtis laiminga vaikyste. 

— Na, tiesą sakant, trukdo, — pataisė jis tėtį, — kai tai 
užsitęsia pernelyg ilgai. 

— Kai užsitęsia, galbūt, — nežymiai šyptelėjęs nusilei- 
do tėtis. 

— Suprantu, - guodė Julija, uždėdama ranką ant Ro- 
berto rankos. — Taigi būk pasveikintas arvykęs į klubą, 
mielasis. 

Tačiau Robertui nekilo nė menkiausio noro tapti Juli- 
jos klubo nariu. Staiga jis pajuto, kaip visą kūną tarsi kas 
ėmė badyti spygliais, — jam labai knietėjo ištraukti savo 
ranką, tačiau tuo pat metu jis bijojo pasirodyti šiurkštus. 

— Visuomet buvau tikra, kad vaikai gerokai papras- 
tesni už mus, — tauškė Julija ir patraukusi ranką perkėlė 
ją ant tėčio dilbio. — Esame tarsi ledlaužiai, besiskinan- 
tys kelią dar vieno troškimų objekto link. 

— O kas gali būti dar paprasčiau nei skintis kelią dar 
vieno troškimų objekto link? — stebėjosi tėtis. 

— Jo nesiskinti. 

— Tai — pasiaukojimas, be to, ne toks paprastas, kaip 
atrodo. 

— Pasiaukojimas tik tokiu atveju, jei troškimas — svar- 
biausias, — pastebėjo Julija. 

— Vaikai turi daugybę svarbiausių troškimų, — tęsė 
tėtis, — tačiau, man regis, tu teisi: iš tiesų tėra vienintelis — 
būti arčiau mylimų žmonių. 

— Normalūs vaikai dar neatsisakytų pažiūrėti ir Pya- 
rastos Sandoros skrynios ieškotojų, — pridūrė Julija*. 

— Mus galima kur kas lengviau sugluminti, - sampro- 
tavo tėtis, dėdamasis neišgirdęs paskutinės pastabos, — mat 
esame labiau susigyvenę su pakaitalų kultūra, labiau su- 
sipainioję, ką iš tiesų mylime. 

— Nejaugi? — paklausė Julija šypsodamasi. — Tai pui- 
ku. 

— Tam tikru mastu, - pritarė tėtis. 

Iš tiesų Robertas nelabai suprato, apie ką jiedu dabar 
kalbėjosi, tačiau Julijai, regis, tai patiko. Pakaitalas turė- 
tų būti šis tas nuostabaus. Tačiau Robertui nesuspėjus 
paklausti, ką tai galėtų reikšti, ūmai nuaidėjo globėjiš- 
kas balsas su airišku akcentu: 

— Sveiki! Sveiki! 


— Jėzau, - sumurmėjo tėtis, - bosas pasirodė. 


* „Prarastos Sandoros skrynios ieškotojai“ („Raiders of the Lost Ark“, 
1981) - Styveno Spylbergo (Steven Spielberg) nuotykių filmas, dar žinomas 


Indianos Džounso pavadinimu. — Vert. past. 

— Patrikai! — vilkėdamas palmėmis bei vaivorykštė- 
mis mirguliuojančiais marškinėliais ir artėdamas jų link 
šiltai kreipėsi Simusas. — Robertai, — jis pasisveikino ir 
su Robertu, energingai šiaušdamas jo plaukus. — Labai 
malonu su jumis susipažinti, — kreipėsi jis į Juliją, tyri- 
nėdamas ją šviesiai mėlynomis akimis ir stipriai purty- 
damas jos ranką. 

Niekas nebūtų galėjęs Simusui prikišti mandagumo 
stokos. 

— Ak, čia išties labai miela, — pastebėjo jis, — labai 
miela. Po užsiėmimų mes neretai susirenkame čia pasė- 
dėti: kas pasijuokti, kas paverkti ar tiesiog pabūti savimi. 
Tai — išties galinga vieta, kur galima visiškai atsipalai- 
duoti. Tiesa, — atsiduso jis tarsi pritartų kieno nors iš- 
mintingiems pastebėjimams, — savo akimis mačiau, kaip 
žmonės čia atsikrato daugybės nereikalingų dalykų. 

— Kalbant apie „atsikratymą daugybės nereikalin- 
gų dalykų“, - tėtis atkartojo Simuso žodžius taip, tarsi 
laikytų už kraštelio kažkieno panaudotą nosinaitę, — 
lovos stalčiuje aptikau visą gausybę „Gydančių būgnų“ 
brošiūrų, nebegalėjau ten įkišti net savo paso. O šrai 
spintoje batų vietoje radau keletą „Šamanų kelių“ ko- 
pijų. 

— „Bartų keliai“, — leptelėjo Simusas, pratrūkdamas 
didžiule juoko banga, — būtų puikus naujos knygos, 
kalbančios apie pernelyg didelį prisirišimą prie žemiškų 
dalykų, pavadinimas. 

— Ar jums neatrodo, kad visus šiuos įstaigų gyvenimo 
pėdsakus, — šaltai ir paskubomis tęsė tėtis, — būtų buvę 
galima kur nors ir paslėpti, prieš mums čia atvykstant 

atostogų? Šiaip ar taip, tai motinos valia kiekvieną rug- 
pjūtį namas tampa šeimos namų inkarnacija. 

— Žinoma, žinoma, — neprieštaravo Simusas. — Aš 
atsiprašau, Patrikai. Matyt, tai Kevinas su Anete. Prieš 
išvažiuojant į Airiją atostogauti, jiems teko išgyventi 
sunkų asmeninį procesą, todėl paprasčiausiai pristigo 
laiko kruopščiai viską sutvarkyti. 

— Ar jūs taip pat grįžtate į Airiją? — paklausė tėtis. 

— Ne, vasarnamyje praleisiu visą rugpjūtį, — atsakė 
Simusas. — Pegaso leidykla paprašė manęs parašyti nedi- 
delę knygą apie šamanų veiklą. 

— Ak, iš tiesų? — nustebo Julija, —- kaip įdomu. O jūs 
pats irgi šamanas? 

— Peržvelgiau knygą, kurią aptikau batų vietoje, — 
kalbėjo tėtis, — ir man, atvirai šnekant, beregint iškilo 
keletas klausimų. Ar buvote dvidešimt metų Sibiro raga- 
niaus mokiniu? O trumpomis vasaromis pilnaties metu 
ar rinkote retus augalus? Buvote palaidotas gyvas ir nu- 
miręs šiam pasauliui? O jūsų akys ar peršėjo nuo stovy- 
klos laužų dūmų, kai meldėte dvasių pagalbos išgelbėti 
mirštantį žmogų? Ar, išgėręs šiaurinio elnio, priėdusio 
Amanita muscaria ūglių, šlapimo, buvote nukeliavęs į 
kitus pasaulius išsiaiškinti sudėtingos ligos? O Brazilijo- 
je ar mokėtės drauge su Amazonės ajahuaskarais? 

— Na, - pradėjo Simusas, — Valstybinėje Airijos me- 
dicinos mokykloje mokiausi slaugo profesijos. 

— Nė neabejoju, kad tai - kone tas pars, kas būti pa- 
laidoram gyvam, - įgėlė tėtis. 

— Daugelį metų dirbau slaugos namuose, ir man 
buvo tekę visi pagrindiniai darbai, na, žinote: maudyti 

po savimi darančius pacientus; pamaitinti senelius, ku- 
rie jau nebeįstengė patys pavalgyti. 

— Atsiprašau, — pastebėjo Julija, — tačiau mes ką tik 
po pietų. 

— Tąsyk tai buvo mano kasdienybė, — tęsė Simusas. — 
Kartais svarstau, kodėl nesimokiau universitete ir nej- 
sigijau medicininio išsilavinimo, tačiau dabar esu dė- 
kingas už metus, praleistus slaugos namuose, - jie man 
padėjo nusileisti ant žemės. Atradęs holotropinį brus- 
tverą ir nuvykęs į Kaliforniją mokytis pas Steną Grofą, 
sutikau ten keletą išties nuostabių svetimšalių. Pamenu 
vieną moterį, vilkinčią saulėlydžio spalvos suknele; at- 
sistojusi ji išpyškino: „Esu Tamara iš Vega sistemos, į 
Žemę atvykau gydyti ir mokyti“. Tasyk mano galvoje 
sukosi mintys apie senelius Airijos senelių prieglaudoje 
ir jaučiau jiems neapsakomą dėkingumą, kad neleidžia 
mano kojoms atsiplėšti nuo žemės. 

— Ar tas holo... na, kad ir kas ten bebūtų, yra šamanų 
naudojamas daiktas? — paklausė Julija. 

— Ne, tiesą sakant, ne. Būtent tuo aš užsiiminėjau prieš 
pasinerdamas į šamanų paslaptis, tačiau, žinote, visa vie- 
nas su kitu susiję. Tai padeda žmonėms užmegzti ryšį su 
kažkuo anapus, kita dimensija. Kai žmonės su tuo susidu- 
ria, jų gyvenime tai gali lemti išties radikalius pokyčius. 

— Tačiau nelabai įstengiu suprasti, kodėl jūs vadinate 
tai labdaringa veikla. Juk čia atėję žmonės privalo susi- 
mokėti, tiesa? — paklausė Julija. 

— Taip, tiesa, tiesa, — neprieštaravo Simusas, — ta- 
čiau iš gaunamo pelno skiriame stipendiją studentams, 
pavyzdžiui, Kevinui su Anete, kurie dabar gilinasi į 

šamanizmo paslaptis. Be to, iš šių lėšų Dubline jiedu 
jau pradėjo burti senamiesčio vaikų grupeles. Leidome 
jiems už dyką lankyti paskaitas, ir dabar išties nuostabu 
stebėti pokyčius. Jiems patinka transo muzika ir būgnų 
ritmas. Man jie yra sakę: „Simusai, tai — neįtikėtina, 
tai — tarsi „išsijungti“ be narkotikų“. Šią žinią jie mėgi- 
na perduoti ir savo miestui, kur jau pradėjo burti savas 
šamanų grupeles. 

— Nejau „išsijungimui“ dar reikia labdaros? — ste- 
bėjosi tėtis. — Palyginti su kitomis pasaulio ligomis, 
susidariusi padėtis, kai vos keletas žmonių dar nepikt- 
naudžiauja „išsijungimu“, yra beveik nebevaldoma. Be 
to, jei jau žmogus panoro „išsijungti“, ar ne geriau jam 
būtų tiesiog pasiūlyti didžiulę LSD dozę, užuot kvailio- 
jus su būgnais? 

— Maryti, kad šis žmogus — advokatas, — draugiškai 
pastebėjo Simusas. 

— Aš visuomet už tai, kad žmonės turėtų kokį hobį, — 
kalbėjo tėtis. — Tiesiog man atrodo, kad kiekvienas tuo 
turi užsiiminėti savo namuose. 

— Deja, Parrikai, - atsakė Simusas, — ne visuomet na- 
mai būna tokie jaukūs. 

— Suprantu, — pritarė tėtis. — Tiesiog man šovė į galvą 
mintis: ar negalėtume dabar pasiaiškinti, ką reiškia kele- 
tas šių knygų, skelbimų, brošiūrų ir panašių niekučių? 

— Kodėl gi ne, — sutiko Simusas, - žinoma. 

Kai tėtis su Simusu jau rengėsi išeiti, Robertas suvo- 
kė, kad jam teks pasilikti vienu du su Julija. 

— Aš padėsiu, — pasakė jis, įgriūdamas jiems įkandin 
į terasą. 

Patraukęs prieškambario link tėtis kone beregint su- 
stojo. 

— Visos šios besimėtančios skrajutės, — kalbėjo jis, — 
su įvairiausių centrų, institutų, gydomųjų ratelių, būgnų 
kursų pažengusiesiems reklama — visa tai mums tikrai 
nereikalinga. Tiesą sakant, šios skelbimų lentos, — tęsė 
tėtis, plėšdamas ją nuo sienos, — nepaisant nuostabaus 
jos kamščiamedžio paviršiaus ir įvairiaspalvių segtukų, 
taip pat galėtų čia nebūti. 

— Jokių problemų, — neprieštaravo Simusas, apka- 
bindamas skelbimų lentą. 

Nors tėčio elgesys atrodė valdomas, Robertas pajuto, 
kad jį bus apnuodijęs pyktis ir panieka. Kol jis mėgino 
suvokti, kas dedasi tėvelio galvoje, staiga į jo mintis įsi- 
veržė Simusas, tačiau galiausiai Robertas priėjo siaubin- 
gos išvados — Simusas gailisi tėčio. Įsitvirtinęs vadovo 
kėdėje jis galėjo atleisti apgauto vaikiščio įniršį. Staiga 
prasiveržęs Simuso gailestis jį patį ir apsaugojo nuo Pa- 
triko įniršio, tačiau Robertas ūmai pasijuto tarsi atsidū- 
ręs tarp kabančio boksininko maišo ir kumštinės, todėl 
kiek įbaugintas bejėgiškai išsliūkino pro laukujes duris, 
kai tėtis jau buvo parengęs Simusui dar vieną įžeidimą. 

Lauke namo šešėlis buvo nutįsęs iki gėlynų terasos 
pakraštyje, tad kažkuri pastangų pernelyg nereikalaujan- 
ti proto dalis Robertui pakuždėjo, kad jau vidurdienis. 
Čirpavo cikados. Robertas matė nežiūrėdamas, girdėjo 
neklausydamas ir buvo tikras, kad pagaliau nustojo net 
galvojęs. Jo dėmesys, paprastai šokinėjantis nuo vieno 
daikto prie kito, dabar buvo nurimęs. Robertas pamėgi- 
no, kiek atkakliai jis galėtų jam pasipriešinti, tiesa, per- 

nelyg neperlenkdamas lazdos: mat puikiai jautė, kad jei 
dar sykį pabandyrų, veikiausiai šis ir vėl pradėtų pašėlu- 
siai strykčioti it koks kiniško biliardo kamuoliukas. Po 
truputį protas pradėjo blaustis tarsi dangų atspindintis 
tvenkinys. 

Tiesa, įvyko juokingas dalykas — mintyse regimas 
tvenkinys sudrumstė Roberto ramybę, su kuria yra 
paprastai siejamas. Dabar jam magėjo pirštų galiukais 
nutipenti prie tvenkinio, akmeninio vandens pusapskri- 
timio, tyvuliuojančio prie pat įvažiavimo, kur dangsty- 
damasi atspindžiu plaukioja auksinė žuvelė. Ir tai atro- 
dė teisinga. Užuot su tėte ir Simusu sukęs ratus aplink 
namą, Robertas nusprendė priberti į vandenį duonos 
trupinių ir kantriai tykoti, kada gi pagaliau mirguliuo- 
jantys oranžinės žuvytės paskleisti ribuliai staiga ims ir 
sudrums vandens paviršių. Prieš pasileisdamas laiptais 
prie tvenkinio Robertas skriete nuskriejo į viršų ir pa- 
griebė gabalėlį senos duonos. 

Tėtis yra pasakojęs, kad žiemą išsiliejęs šaltinis pa- 
sipila pro vamzdį ir pasileidžia žemyn kartu su ištašky- 
tomis žuvimis. Žemesnius vandens telkinius užliejęs 
vanduo galiausiai pasiekia upelį, tekantį slėnio pakraš- 
čiu. Robertui labai knietėjo vieną dieną savo akimis visa 
tai pamatyti. Rugpjūtį tvenkinyje paprastai likdavo vos 
pusė vandens. Iš dumbliais apaugusio vamzdžio jis la- 
šėdavo į pažaliavusį telkinį. Šilrą ir dulkėtą jo paviršių 
apspitusios vapsvos, širšės ir žiogai, mėgindami saugiai 
atsigerti, tūpdavo ant plūduriuojančių vandens lelijų 
lapų. Auksinės žuvelės nebuvo matyti tol, kol jos ne- 
suviliodavo koks gardesnis kąsnelis. Geriausia buvo pora 

sužiedėjusios duonos gabalėlių, kurie sutrinti vienas į 
kitą virsdavo puikiais sausais gumulėliais: mat paprastos 
duonos riekelės paprasčiausiai panirdavo po vandeniu, 
o šie gniutulėliai it dulkės plūduriuodavo paviršiuje. 
Pačios gražiausios žuvelės, kurią Robertui išties smagu 
matyti, oda buvo išmarginta raudonomis ir baltomis 
dėmėmis. Visos kitos buvo blankios oranžinės spalvos, 
išskyrus keletą nedidelių juodų žuvyčių, kurios vėliau 
augdamos arba tapdavo oranžinėmis, arba tiesiog iš- 
stipdavo, mat didelių juodų žuvų čia apskritai nebuvo 
matyti. 

Perlaužęs duoną ir sutrynęs du gabalėlius vienas į kirą 
Robertas stebėjo, kaip pasipylęs lengvučių trupinėlių 
lietus pasklinda vandens paviršiumi. Nieko neįvyko. 

Tiesą pasakius, jam vos vieną vienintelį kartą buvo 
pavykę regėti siautulingą žuvies verpetą, o vėliau arba 
apskritai niekas nepasirodydavo, o jei ir pasirodydavo, 
tai nebent vieniša žuvis, tingiai gaudanti skęstančius 
trupinėlius. 

— Žuvie! Žuvie! Žuvie! Nagi! Žuvie! Žuvie! Žuvie! 

— Atrodo, kvieti savo galios gyvūną? — staiga Rober- 
tui už nugaros pasigirdo balsas. 

Ūmai stabtelėjęs jis grįžtelėjo atgal. Už Roberto gera- 
širdiškai šypsodamasis stovėjo Simusas, o saulėje švytėjo 
jo tropikų marškinėliai. 

— Žuvie! Žuvie! Žuvie! — pašaukė Simusas. 

— Aš jas tik maitinau, - sumurmėjo Robertas. 

— Galbūt jauti ypatingą ryšį su žuvimi? — palinkęs 
prie jo pasiteiravo Simusas. — Žinai, būtent tai ir yra 
tavo galios padaras. Jis tau padeda gyvenimo kely. 

— Man tiesiog patinka, kad jos - žuvys, - atsakė Ro- 
bertas. — Jos tikrai neprivalo nieko dėl manęs daryti. 

— Pavyzdžiui, dabar iš pačių gelmių, iš po daiktų pa- 
viršiaus, žuvis mums atnešė paslaptį. - Simusas mostelėjo 
ranka ore. — Ak, tai išties stebuklinga žemė, - jis niekaip 
nesiliovė tauškėjęs ir atmetęs atgal alkūnes užmerktomis 
akimis sukiojo į šalis kaklą. — Žinai, asmeninė mano ga- 
lia man rodo ana ten, nedidelio miškelio pusėn, šalia 
paukščių maudynių vietos. Ar žinai, kur tai yra? Pirmą 
kartą ją man parodė tavo močiutė. Jai tai irgi buvo ypa- 
tinga vieta. Pirmoji mano kelionė prasidėjo kaip tik ten, 
ten ir užmezgiau ryšį su nekasdiene tikrove. 

Staiga Robertas pajuto, kad nebenori daugiau matyti 
Simuso, tačiau kartu ir suvokė, kad tai neįmanoma. 

Pridėjęs delnus prie burnos Simusas pradėjo šaukti: 

— Žuvie! Žuvie! Žuvie! 

Robertui kilo noras jį nužudyti. Jei būtų turėjęs au- 
tomobilį, jis būtinai jį būtų pervažiavęs. Jei būtų laikęs 
kirvį, būtinai jam būtų vožęs. 

Staiga Robertas išgirdo, kaip atsidarė viršutinio 
namo aukšto durys, o po sekundės cyptelėjo tinklelio 
nuo vabzdžių durelės, kol galiausiai laikydama rankose 
Tomuką tarpduryje pasirodė mama. 

— Ak, tai jūs. Sveiki, Simusai, - mandagiai pasisveiki- 
no mama. - Buvome užsnūdę, todėl nesupratau, kodėl 
keliaujantis žuvų pardavėjas stūgavo mums po langais. 

— Suprantate, tai mudu šaukėme žuvį, — atsakė Si- 
musas. 

Robertas pribėgo prie mamos. Kartu juodu atsisė- 
do ant žemos sienelės, supančios tvenkinį, kiek atokiau 


Motinos pienas 53 


nuo likusio stovėti Simuso. Mama pasodino Tomuką 
taip, kad šis galėtų matyti vandenį. Robertas nuoširdžiai 
tikėjosi, kad kaip tik šią akimirką žuvis staiga neišnirs į 
vandens paviršių, nes kitaip Simusas būtinai pamanytų, 
kad tai — dėl jo ypatingų galių. Vargšelis Tomas, galbūt 
jam niekuomet taip ir neteks išvysti oranžinio sūkurio 
bei didžiulės žuvies, išmargintos raudonomis ir balto- 
mis dėmėmis. Tiesą sakant, kai pagalvoji, jam jau nuo 
pat gimimo nuolat kenkė jo paties močiutė. Anokia ji 
ten močiutė; veikiau jau iš pasakų atklydusi pamotė, 
keikianti jį nuo pat lopšio. Ir kaip ji galėjo parodyti Si- 
musui paukščių maudyklę miške? Robertas globėjiškai 
paplekšnojo broliukui per galvą. Tomukas pradėjo juok- 
tis — keista, tačiau pratrūko giliu gargaliuojančiu juoku, 
ir Robertas suprato, kad iš tiesų brolis nė nenutuokia 
apie dalykus, kurie jį patį tiesiog varyte varė iš proto. Po 
teisybei, Tomukui ir nereikia jų žinoti, nebent Robertas 
pats nuspręstų apie tai jam papasakoti. 

Džošas Pakeris buvo Roberto klasės draugas. Džošas 
buvo nusprendęs (tiesa, pats vienas), kad jiedu su Ro- 
bertu yra geriausi draugai. Niekas negalėjo suprasti, o 
labiausiai pats Robertas, kodėl esą jie buvo tokie neišski- 
riami. Tiesa, jei Džošui ilgesnį laiką tektų nematyti Ro- 
berto, geriausiu jo draugu, be abejonės, taptų kas nors 
kitas, tačiau dabar Džošas kaži kodėl sekiojo Robertui 
įkandin žaidimų aikštelėje, kopijavo jo rašybos pratimus 
ir tempdavosi į namus gerti arbatos. Visas Džošo užsi- 
ėmimas po pamokų buvo žiūrėti televizorių. Jis turėjo 
šešiasdešimt penkis kanalus, o Robertas — tik tris. Džo- 
šo tėvai buvo labai turtingi, todėl jam niekad netrūko 
nuostabiausių žaislų, apie kuriuos kiti dar nebuvo nė 
girdėję. Per paskutinįjį savo gimtadienį jis gavo tikrą 
elektrinį džipą su DVD grotuvu ir miniatiūriniu tele- 
vizoriumi. Važinėdamas juo sode Džošas niokojo gėles 
ir net mėgino pervažiuoti savo šunį Arnį. Galiausiai jis 
įvažiavo į krūmus, todėl dabar, lietui pliaupiant, jiedu 
su Robertu žiūrėjo miniatiūrinį televizorių. Sykį atėjęs 

pas Robertą į svečius Džošas pasiskundė, esą jo žaislai 
tiesiog beviltiški ir kad jam be galo nuobodu. Robertas 
mėgino su juo žaisti, tačiau nėmaž neišmanė kaip. Vos 
trejetą sekundžių pamėgdžiojęs vieną televizijos perso- 
nažą jis krito ant lovos šaukdamas: 

— Esu visiškai pribaigtas. 

Prieš dieną Džilė, Džošo mama, paskambinusi pra- 
nešė, kad juodu su Džimiu visam rugpjūčiui užsisakė 
nuostabų namą Sen Tropeze, tad kodėl gi ir Roberto 
šeimai kurią dieną taip pat neatvykus pasilinksmin- 
ti bei pažaisti. Tėveliai nusprendę, esą Robertui būsią 
išties naudinga praleisti laiką su bendraamžiu. Dar jie 
pasvarstę, kad ir jiems patiems tai būsiąs tikras nuotykis: 
mat su Džošo tėvais jie buvo susitikę vos vieną kartą — 
mokyklos sporto šventėje. Bet ir tąsyk Džimis su Džile 
buvo pernelyg užsiėmę filmuodami Džošo varžybas ir 
neturėjo laiko pokalbiui. Tuomet Džilė jiems rodė, kaip 
jų Ailmavimo kamera galinti visą veiksmą parodyti sulė- 
tintai, kas, atvirai šnekant, nebuvo taip jau būtina, mat, 
šiaip ar taip, finišą Džošas pasiekė paskutinis. 

Kai jie jau susiruošė vykti, sėsdamasis prie vairo Ro- 
berto tėtis pradėjo murmėti. Atrodo, Julijai išvykus, jis 
tapo didesnis bambeklis nei įprastai. Pasirodo, jam buvo 
sunku patikėti, kad tokią neapsakomai brangią atosto- 
gų dieną jie ruošiasi praleisti eismo spūstyje ir, alinant 
siaubingam karščiui, šliaužte šliaužti į miestą, „tikrą pa- 
saulinio garso pajuokos objektą“. 

Robertas sėdėjo šalia Tomuko, įsitaisiusio senojoje jo 
kėdutėje ir atsukto atgal, tad vienintelė jo pramoga buvo 
dėmėta užpakalinė automobilio sėdynė. Straksėdamas 

Tomo kojyte nedideliu žaisliniu šuneliu Robertas mėg- 
džiojo lojimo garsus. Atrodo, kad labiau nesidomėti vai- 
kas jau nebegalėjo. „O ir kodėl turėtų?“ — mąstė Robertas. 
Jam dar nebuvo tekę matyti gyvo šuns. Kita vertus, jei jis 
domėtųsi vien matytais dalykais, jam ir dabar dar nebūtų 
pavykę išsivaduoti iš gimdymo palatos šviesų sūkurio. 

Kai galiausiai jie išsigavo į reikiamą gatvę, vienin- 
telis Robertas pastebėjo pakrypusį užrašą „Mimozos“, 
pakeverzotą ant kaimiškos plytelės. Dardėdami ranty- 
tu betonu jie įvažiavo į automobilių stovėjimo aikštelę, 
prigrūstą asmeninių Džimio automobilių: ten stovėjo 
juodas Range Rover, raudonas Ferrari ir senutėlė kremi- 
nės spalvos mašina sutrūkinėjusiomis odos sėdynėmis 
bei svogūno formos chromo sparnais. Vietą savo Peugeot 
tėtis šiaip ne taip surado šalia didžiulio kaktuso, kurio 
aštrūs spygliai stirksojo atsikišę į visas puses. 

— Neoromėniško sctiliaus vila, išpuošta Gogeno mo- 
kinio, atėjus genijaus sifilitinio saulėlydžio metui, — svai- 
dėsi žodžiais tėtis. — O ko dar būtų galima tikėtis? — staiga 
jis prabilo savo auksiniu reklamuotojo balsu, - įsikūrusi 
vienoje prestižiškiausių uždarų Šv. Torpeto bendruo- 
menių teritorijoje, vos šešios valandos kelio iki garsiųjų 
Bridžit Bardo gyvūnėlių kapinių... 

— Mielasis, — staiga pertraukė jį mama. 

Kažkas pabeldė į automobilio langą. 

— Džimi! — nuleidęs automobilio langą draugiškai 
šūktelėjo tėtis. 

— O mes jau ruošėmės važiuoti pirkti žaislų baseinui, — 
aiškino Džimis, nuleisdamas kamerą, kuria filmavo jų 


atvykimą. 

— Galbūt ir Robertas norėtų vykti drauge? 

Robertas žvilgtelėjo į Džošą, sudribusį galinėje Range 
Rover sėdynėje. Jis pastebėjo, kaip anas žaidžia žaisliniu 
berniuku. 

— Ne, dėkui, — nesutiko jis. — Padėsiu iškrauti auto- 
mobilį. 

— Jis puikiai išauklėtas, tiesa? — pastebėjo Džimis. — 
Džilė kaitinasi saulėje prie baseino. Eikite tiesiai sodo 
takeliu. 

Jie praėjo pro baltai dažytas kolonas, ištepliotas Ra- 
miojo vandenyno freskomis, o paskui išsigavę į sodrią 
veją patraukė tiesiai prie baseino, tyvuliuojančio už ištisos 
pripučiamų žirafų, ugniagesių mašinų, futbolo, lenkty- 
nių automobilių, mėsainių, mikių, minių ir gufų Alocilės. 
Tėtis persikreipęs tempė vaikišką kėdutę, kurioje vis dar 
miegojo Tomukas, o mama kaip koks mulas apsikrovusi 
nešė sunkius nešulius. Išsitiesusi ant baltai gelsvo gulimo- 
jo krėslo tylėdama deginosi Džilė, o jai iš šonų drybsojo 
pora žvilgančių nepažįstamųjų. Visas trejetas buvo apsi- 
vyniojęs W2/kmano ir mobiliųjų telefonų laidais. Kai įde- 
gusiu Džilės veidu perbėgo tėvelio šešėlis, ji nubudo. 

— Ak, sveiki! — šūktelėjo ji, iš ausų išsiimdama ausi- 
nes. — Prašau man atleisti - buvau nugrimzdusi į savo 
pasaulį. 

Ji atsistojo pasveikinti svečių, tačiau po akimirkos 
įbedusi akis į Tomuką ir spausdama ranką prie širdies 
apstulbusi atšoko atgal. 

— Ak, Dieve brangus, - aiktelėjo Džilė, - jūsų jaunė- 
lis — gyvas grožis. Aišku, Robertai, aš atsiprašau, — mė- 
gindama paguosti Robertą Džilė į jo pečius suleido ilgus 


58 EDWARD SI. AUBYN 


blizgančius nagus, — tikrai nenorėčiau kurstyti broliško 
pavydo, tačiau tavo mažasis broliukas — išties šis tas ypa- 
tinga. Ar tu mūsų ypatingasis? — nesiliaudama tarškėti 
Džilė pripuolė prie Tomo. —- Dar pamatysite, kaip jo 
jums teks pavydėti merginoms, — įspėjo ji mamą, - kai 
jos pradės karte kartis jam ant kaklo. Tik pažvelkite į 
šias blakstienas! Ar neplanuojate dar vieno? Jei maniš- 
kiai būtų panašūs į jį, būtinai susilaukčiau mažiausiai 
šešių. Na, ir godumas, tiesa? Tačiau niekaip negaliu 
nesižavėti — jis toks neapsakomai mielas. Matote, net 
užsimiršau — nepristačiau jums Kristinos ir Rodžerio. 
O jiems, pasirodo, tai nė motais — jiedu savo pasaulyje. 
Nagi, pabuskite! — Džilė neva įspyrė Rodžeriui. — Ro- 
džeris - Džimio verslo partneris, — pristatinėjo ji, — o 
Kristina atvyko iš Australijos. Jai jau ketvirtas nėštumo 
mėnuo. 

Ji papurtė Kristiną, kad ši pabustų. 

— Ak, sveika, — kalbėjo Kristina, — ar jie jau atvyko? 

Džilė visus supažindino. 

— Ką tik papasakojau jiems apie tavo nėštumą, — pa- 
aiškino ji Kristinai. 

— Ak, taip. Tiesą sakant, mes nėmaž nekreipiame į tai 
dėmesio, — prisipažino Kristina. — Jaučiuosi kiek sun- 
kesnė ir tiek, tarsi būčiau išpliaupusi ketvertą litrų Evian 
ar panašiai. Rytais manęs net nepykina. Kurią čia dieną 
Rodžeris paklausė: „Ar nenorėtum sausį važiuoti slidi- 
nėti? Šiaip ar taip, man reikia vykti į Šveicariją verslo rei- 
kalais.“ Aš jam ir sakau: „Žinoma, kodėl gi ne?“ Mums 
buvo visai iš galvos išgaravę, kad kaip tik tą mėnesį man 


teks gimdyti! 

Net spygtelėjusi iš juoko Džilė pakėlė akis aukštyn. 

— Nežinau, ar tai — išsiblaškymas, ar šis tas panašaus? — 
tęsė Kristina. — Reikia būti kiek atidesniems! Nėštumas 
priverčia smegenis nustoti dirbus. 

— Tik pažvelk į juodu, — tauškėjo Džilė, rodydama į 
Roberto mamą ir tėtį, — jie visiškai priblokšti: juk juodu — 
mylintys tėvai. 

— Mes taip pat, — paprieštaravo Kristina. — Puikiai 
žinai, kaip dieviname Megan. Mūsų Megan dabar dve- 
ji, - paaiškino ji svečiams. — Palikome ją pas Rodžerio 
mamą. Ji jau pradeda rodyti kaprizus — na, suprantate, 
kaip vaikai, vos pažinę vieną jausmą, mėgina jį suvokti 
iki galo, kol jų neužplūsta koks naujas. 

— Įdomu, - susidomėjo Roberto tėtis, — vadinasi, jūs 
nemanote, kad vaiko savijautą būtent jausmai ir nule- 
mia — ar tai lyg kokie archeologiniai sluoksniai? O kada 
tuomet jie atranda džiaugsmą? 

— Kai nuveži juos į Legolendą, - išpyškino Kristina. 

Svirduliuodamas pabudo ir Rodžeris, rankoje spaus- 
damas mobilųjį telefoną. 

— Aa, sveiki. Atsiprašau, turiu paskambinti. 

Atsikėlęs jis nužingsniavo pievele. 

— Ar atsivežėte auklę? — pasiteiravo Džilė. 

— Kad mes jos neturime, - atsakė Roberto mama. 

— Na, tai išties drąsu, - nustebo Džilė. - Pavyzdžiui, 
aš nė neįsivaizduoju, ką būčiau dariusi be Džo. Vos po 
savaitės ji jau tapo šeimos nare. Gali jai išties daug ką 
patikėti — ji tiesiog nuostabi. 

— Mums patiems patinka prižiūrėti vaikus, — atšovė 
mama. 

— Džo! - sušuko Džilė. - Džo-o-o! 

— Pasakykite jiems, kad tai — akcijų paketų rinkinys, — 
kalbėjo Rodžeris. — Šiuo metu nebeteikite jiems jokios 
informacijos. 

— Džo! - vėl šūktelėjo Džilė. - Tingi kalė. Visą die- 
ną ji varto He//o! žurnalus ir šlamščia Bene?Jerry ledus. 
Na, galima pamanyti, didelio čia daikto, hm... hm, 
tačiau man tai juk kainuoja, nors ji dar gauna ir atly- 
ginimą. 

— Man nusispjaut, ką jie pasakė Nigel, — audrinosi 
Rodžeris, — tai — ne jų suknistas reikalas. Būtų geriau, jei 
apskritai jie ten nekištų nosies. 

Švytėdamas iš džiaugsmo dėl sėkmingų pirkinių pie- 
vele žingsniavo Džimis. Jam įkandin vilkdamas kojas 
žergliojo mažasis Džošas. Džimis išėmė kojinę pompą, 
o šalimais ant grindinio iš plastikinio maišelio išpakavo 
dar vieną pripučiamą žaislą. 

— Ką tu jam nupirkai? — paklausė Džilė, piktai įbe- 
dusi akis į namą. 

— Pari žinai, kad jis negali ramiai praeiti pro ledus, — 
kalbėjo Džimis, pumpuodamas braškių spalvos guminį 
Cornetto. - Nupirkau ir Liūtą Karalių. 

— Ir kulkosvaidį, - pedantiškai pasigyrė Džošas. 

— Valstybinių mokesčių departamentas, - mostelėda- 
mas smakruų Rodžerio pusėn Džimis paskelbė Roberto 
tėčiui, - jam lipa ant kulnų. Galbūt prie pietų stalo jam 
neprošal būtų ir keletas teisinių patarimų. 

— Atostogaudamas nedirbu, — atšovė tėtis. 

— Neatostogaudamas taip pat nepersidirbi, — pataisė 
jį mama. 

— Mieloji, nejau užuodžiu šeimyninį konfliktą? — 
pajuokavo Džimis, hilmuodamas braškinį Cornetto, jau 
spėjusį išsitiesti ant grindinio. 

— Džo! - nesiliovė šaukusi Džilė. 

— Aš čia, — išlindusi iš namo atsiliepė didelė strazda- 
nota mergina chaki spalvos trumpikėmis. 

Merginai striuoksint pievele, ryškėjo jos marškinėlių 
užrašas „Aš pasiruošęs . 

Pabudęs Tomukas paleido gerklę. Ir kas galėjo jam 
ką prikišti? Prieš užmigdamas jis buvo automobilyje 
su savo namiškiais, o štai dabar vargšelis apsuptas ply- 
šaujančių nepažįstamųjų išsprogusiomis akimis. Ištisa 
banda nervingų pabaisų, besistumdančių chloruotame 
vandenyje, o viena — dar įsitaisiusi šalia kojų. Robertui 
tai irgi nepatiko. 

— Maryt, praalkome? — lenkdamasi prie Tomuko 
kalbino jį Džo. — Koks jis gražutis, tiesa? — tauškėjo ji 
Roberto mamai. — Atrodo, tarsi jame būtų apsigyvenusi 
sena siela. 

— Nuvesk juodu pažiūrėti vaizdo filmų, — nurodinė- 
jo Džilė, - bus kiek ramiau. Ir atsiųsk Gatsoną su 7056 
buteliu. Pamarysite, Gatsonas jums patiks, — ji kreipėsi 
į Roberto mamą. — Jis — tikras genijus. Senamadiškas 
prancūzų virėjas. Nuo tada, kai čia atvykome, jau spėjau 
priaugti maždaug dvidešimt kilogramų, o tai buvo vos 
prieš savaitę. Tačiau nesvarbu. Šiandien per pietus mūsų 
gelbėti ateis Heinrichas — asmeninis treneris, aukštas 
gražus vokietis, kuriam padedant galima išties puikiai 
pasimankštinti. Tau irgi derėtų prie manęs prisijungti — 
tai padės susigrąžinti iki nėštumo buvusias formas. Tik 

nepamanyk, kad norėjau pasakyti, jog atrodai siaubin- 
gai. 

— Ar nori žiūrėti vaizdo filmų? — paklausė mama Ro- 
berto. 

— Žinoma, — atsakė šis, mat jam kuo greičiau knietė- 
jo iš čia dingti. 

— Sunku įsivaizduoti, kad jis galėtų čia maudytis, — 
pritarė Roberto tėtis, — kai baseinas kimšte prikimštas 
pripučiamų žaislų. 

— Nagi! — paragino Džo, tiesdama rankas į šalis. Ro- 
dos, ji buvo tikra, kad Džošas su Robertu įsikibs jai į 
ranką ir visi drauge patrauks į kalvelę. 

— Ar niekas nenori įsikibti man į ranką? — sustūgo 
Džo, regis, tuoj tuoj pratrūksianti ašaromis. 

Džošas ištiesė jai savo riebų delną, tačiau Robertui 
pavyko išsaugoti savo laisvę. Laikydamasis šiokio tokio 
atstumo ir pakerėtas nukarusio chaki spalvos Džo užpa- 
kalio Robertas stūmėsi jiems įkandin. 

— Tuojau pateksime į vaizdo filmų olą, — baugino 
Džo, leisdama vaiduokliškus garsus. — Puiku! Ką juodu 
norite žiūrėti? Ir kad man nebūtų jokių peštynių. 

— Sinbado nuotykius, - šaukė Džošas. 

— Ir vėl! Vaje! — stebėjosi Džo, o Robertas neįstengė 
susilaikyti jai nepritardamas. 

Gerus ilmus Robertas taip pat mėgo žiūrėti po pen- 
ketą ar šešetą kartų, tačiau kai visi pokalbiai žinomi jau 
kone mintinai, o visi kadrai atrodo it stalčius, prigrūstas 
vienodų kojinių, paprastai tokiu atveju jį nusmelkda- 
vo baisus nepasitenkinimo dieglys. Džošas buvo kitoks. 
Naują filmą jis pradėdavo žiūrėti su niūriu godumu, 

tačiau tikrasis entuziazmas apimdavo tą patį filmą žiū- 
rint kokį dvidešimtą kartą. Toks jausmas kaip meilė, 
kurį jis išties retai kada parodydavo, dabar buvo skirtas 
Sinbado nuotykiams, matytiems šimtus kartų, iš kurių 
ne vieną — drauge su Robertu. Vaizdo filmai buvo tikra 
Džošo svajonė, o Roberto svajonė buvo vienatvė. Ir kaip 
jam ištrūkus iš šios nelemtos vaizdo filmų olos? Kai esi 
vaikas, niekas nenori palikti tavęs ramybėje. Jei jis dabar 
paspruktų, jie būtinai pasiųstų visą paieškos komandą, 
kuri jį apsupusi galiausiai pasmerktų myriop. Galbūt 
jam derėtų tiesiog čia pagulėti, kol ant sienos mirgu- 
liuos skolinta Džošo vaizduotė. Kai persukama magne- 
tofono juostelė sulėtinusi greitį ėmė švilpti pabaigą, su- 
smukęs į pusryčių metu išspaustą sėdynės įdubą Džošas 
įniko šlamšti apelsininius sūrio pyragaičius, padėtus ant 
priešais stūksančio staliuko. Paleidusi kasetę ir užgesinu- 
si šviesą Džo taktiškai pasitraukė. Džošas nebuvo koks 
vandalas, turintis polinkį persukinėti į priekį juostelę: 
įspėjimas dėl autorinių teisių pažeidimo, reklaminiai 
jau matytų filmų anonsai, jo paties jau išmestų žaislų 
reklama ir autorinės teisės — visa tai tarsi siaubingi prie- 
miesčiai, iš kurių išsigavęs traukinys pagaliau patenka į 
melancholišką nuostabaus kaimo kraštovaizdį, niekaip 
neleido paskubėti. Visiems šiems dalykams buvo ati- 
duotos jų teisės ir parodyta pagarba, puikiai tinkanti ir 
pačiam Robertui: mar iš ekrano pasipylęs šlamštas buvo 
pernelyg jau pažįstamas, kad galėtų dar kaip nors pa- 
traukti jo dėmesį. 

Užmerkęs akis Robertas leido išgaruoti baseino pra- 
garui. Po keleto bendravimo su nepažįstamaisiais valan- 

dų jam buvo tiesiog būtina vienaip ar kitaip atsikratyti 
susikaupusių įspūdžių — įsikūnyti į kokį asmenį, išsi- 
aiškinti, kas iš tiesų dedasi, arba tiesiog ištuštinti galvą. 
Kitaip įspūdžių galėjo prisikaupti pavojingai daug, ir 
tuomet Robertas pasijusdavo tarytum tuoj tuoj sprogs. 

Retsykiais, kai Robertas gulėdavo lovoje, iš lubų iš- 
niręs koks žodis, tarkime, baimė ar begalybė, įsukdavo jį 
į naktį ir imdavo skraidinti pro žvaigždes, susispietusias 
į Didžiuosius ir Mažuosius Grįžulo ratus, kol galiausiai 
panardindavo visiškoje tamsoje, kur išnykdavo viskas, 
išskyrus patį išnykimo jausmą. Kai mažulytė proto kap- 
sulė skildavo pusiau, Robertas staiga pajusdavo skaus- 
mingai į jį smingančius jausmų ašmenis ir jų skeveldras; 
kapsulėlei dingus, jis ir pats imdavo skilti į gausybę 
gabalėlių, o kai ir pastarieji pasidalindavo iki atomų, 
Robertas pradėdavo tolti pats nuo savęs, tačiau užuot 
visiškai išnykęs, tik sustiprėdavo tarsi kokia demoniška 
energija, niekaip neapleidžianti ir mintanti išsekimu; 
neilgai trukus jau ir visa erdvė virsdavo kurą švaistančiu 
srautu, kuriame žmogaus protui tiesiog nelieka vietos. 
Tačiau ten būdavo jis — ir vis dar jaučiantis. 

Tokiomis akimirkomis dūstantį Robertą apimdavo 
neapsakomas noras leistis koridoriumi į tėvų miegamą- 
jį. Rodės, galėtų padaryti viską, kad tik užkirstų tam 
kelią — pasirašytų bet kokią sutartį, bet kuo prisiektų, 
tačiau jis puikiai žinojo, kad tai beprasmiška. Robertas 
suvokdavo išvydęs kaži ką tikrą, ko nebegalima pakeisti, 
nebent tam tikram laikui mėginti tai užmiršti, įsikniau- 
bus motinai į glėbį, kuri būtinai sugrąžintų jį į vietą ir 
užliūliuotų maloniausiais žodžiais. 

Ne, Robertas toli gražu nebuvo nelaimingas. Jam tik 
kartais tekdavo pamaryti šį tą, kas pasirodydavo teisin- 
giau už viską. Pirmą kartą jam teko su tuo susidurti, 
kai močiutę ištiko širdies smūgis. Tąsyk Robertą užvaldė 
neapsakomas noras sprukti, tačiau ji vos beįstengė kal- 
bėti, tad jam prireikė nemažai laiko, kad suprastų, ką ji 
dabar jaučianti. Visi sako, kad privalai būti ištikimas, ir 
jam tai įstrigo giliai į širdį. Ilgą laiką Robertas laikė mo- 
čiutės ranką, o ji buvo įsitvėrusi jo. Nors jam tai labai 
nepatiko, jis pasiliko. Robertas netgi galėtų prisipažinti, 
kad buvo išsigandęs. Močiutės akys stingsojo. Viena jos 
dalis pajuto palengvėjimą: ji visuomet turėjo bendravi- 
mo problemų, o dabar niekas nebesitikėjo, kad ji dar 
dėtų kokias pastangas. Kita jos dalis jau buvo pasitrau- 
kusi, matyt, atgal prie savo ištakų ar bent jau toli toli 
nuo materialios plotmės, dėl kurios ją kamavo didžiulės 
abejonės. Robertas galėjo priartėti tik prie tos močiu- 
tės dalies, kuri buvo atsidūrusi anapus nuostabos, kad 
nebejstengianti jų išlaikyti, jei apskritai jai tai berūpė- 
jo. Močiutė buvo skilusi į visą gausybę dalelių tarsi vėjo 
išpūsti pienės pūkeliai. Tąsyk Robertą apniko mintys, 
kad ir jį ištiks panašus galas — beliks tik kelios sėklelės, 
prilipusios prie nulūžusio stiebo. 

— Tai mano mėgstamiausias gabalas, - džiūgavo Džo- 
šas, pagautas entuziazmo. 

Piratai pradėjo pulti Sinbado laivą. Tačiau laivo pa- 
pūga rėžėsi į nemaloniausios išvaizdos pirato veidą. Ne- 
tekęs pusiausvyros šis ėmė svirduliuoti, todėl be didelių 
pastangų Sinbado vyrai jį nesunkiai išstūmė už borto. Ir 
visa tai dėl klykaujančios papūgos. 

— Hmm, - neliko itin sužavėtas Robertas, - klausyk, 
sugrįšiu po minutės. 

Džošas, rodos, nė nepastebėjo, kad jis išėjo. Tikrin- 
damas, ar kur netoliese nesimato Džo, Robertas per- 
metė koridorių akimis, tačiau, atrodo, jos ten nebuvo. 
Patraukęs tuo pačiu keliu, kuriuo jie atėjo, ir priėjęs prie 
sodo durų Robertas pastebėjo, kad suaugusieji nebešur- 
muliuoja prie baseino. Išpuolęs laukan jis patraukė už 
namo. Kruopščiai prižiūrimos pievelės pakraštyje augo 
pušis ir stūksojo keletas didžiulių šiukšliadėžių. Visų pa- 
mirštas Robertas atsisėdo ir atsilošė į gūbriuotą pušies 
kamieną. 

Staiga jis ėmė svarstyti, kas daugiausia laiko švaisto 
svečiuodamasis pas Pakerius, aišku, neskaitant pačių Pa- 
kerių, kurie ir šiaip be perstojo jį švaisto daugiau nei kas 
kitas, o puikiausias to įrodymas - jų pačių ūilmuota me- 
džiaga. Tomukui buvo vos šešiasdešimt dienų, vadinasi, 
jam tai ir bus didžiausias laiko švaistymas, nes viena jo 
diena sudaro vieną šeštąją jo gyvenimo, o štai jo ketu- 
riasdešimt dvejų tėtis švaistė mažiausią savo laiko dalį. 
Robertas mėgino apskaičiuoti, kokią proporciją viena 
diena sudaro kiekvieno gyvenime. Viską apskaičiuo- 
ti mintyse pasirodė kiek sudėtinga, tad jo vaizduotėje 
iškilo skirtingų dydžių laikrodžių rodyklės. Vėliau dar 
prisidėjo abejonės, kaip būtų galima pasielgti su prie- 
šingais dydžiais: štai broliui prieš akis — dar visas gyve- 
nimas, o jų tėvelių nemažą jo dalį jau buvo nušinešusi 
praeitis, vadinasi, išeitų, kad viena diena mažesnis pra- 
radimas yra Tomui, nes jo sąskaitoje buvo likę daugiau 
dienų. Prieš akis iškilo naujos laikrodžio rodyklės (vietoj 

sidabrinių dabar jos buvo raudonos): tėčio sukosi ratu, 
o štai broliuko — retai ir iškilmingai spragsėdamos. 
Dar Robertas privalėjo atsižvelgti į skirtingą kančios 
kokybę bei skirtingą kiekvieno iš viso šito gaunamą 
naudą. Tačiau jo mechanizmas tapo pernelyg sudė- 
tingas, todėl galiausiai vienu ypu nusprendė, esą visi 
kenčia vienodai ir niekas anaiptol negauna iš to jo- 
kios naudos, todėl diena neabejotinai virsta apvaliu 
nuliu. Tarsi nusikračius naštos, Robertui prieš akis iš- 
kilo visas tas rodykles valdantys krumpliaračiai. Visa 
tai priminė didžiulį garo variklį, saugomą Mokslo 
muziejuje, o vienoje pusėje dar iškilo ir simboliai, 
reiškiantys eikvojimo vienetus. Juos skaitant, paaiš- 
kėjo, kad daugiausia laiko iš visų gaišta pats Robertas. 
Pasibaisėjęs rezultatu, tuo pat metu jis buvo juo pa- 
tenkintas. O tuomet staiga nuaidėjo siaubingas Džo 
balsas — ji plyšavo jo vardą. 

Kiek laiko Robertą stingdė dvejonė. Bėda ta, kad mė- 
ginant slėptis, paieškos komanda tik dar labiau įsiustų 
ir sustiprėtų. Nusprendęs elgtis nerūpestingai Robertas 
galiausiai išniro iš už kampo, kai Džo jau buvo vėl be- 
pratrūkstanti šaukti. 

— Labas, - pasisveikino jis. 

— Kur tu slapstaisi? Visur tavęs ieškojau. 

— Negali būti, nes tikrai būtum radusi, — nesutiko 
Robertas. 

— Negudrauk su manimi, vyruti, - įspėjo Džo. - Su- 
sipešėte su Džošu? 

— Ne, - atsakė Robertas. — Kas apskritai galėtų su juo 
peštis? Juk jis tikras skystablauzdis. 

— Jis — ne skystablauzdis. Jis — geriausias tavo drau- 
gas, — pataisė Džo. 

— Ne, tai netiesa, - atsakė jis. 

— Jūs iš tiesų susipešėte, — nusprendė Džo. 

— Ne, mes nesipešėme, - laikėsi savo Robertas. 

— Šiaip ar taip, negali šiaip sau imti ir dingti. 

— Kodėl ne? 

— Nes mes visi jaudinomės dėl tavęs. 

— Aš taip pat jaudinuosi dėl tėvų, kai šie išeina, tačiau 
tai jų nėmaž nesustabdo, — pastebėjo Robertas. — O ir 
neturėtų. 

Jo argumentas buvo aiškiai pranašesnis. Jei prireik- 
tų, galėtų užimti tėčio vietą teisme. Robertas jau ėmė 
įsivaizduoti save su peruku, atsivedantį prisiekusiuosius 
atpažinti daiktų, tačiau kaip tik tą akirmirką priešais at- 
sitūpusi Džo žvilgsniu įsikibo jam į akis. 

— Ar tavo tėveliai dažnai išeina iš namų? — paklausė ji. 

— Ne itin, - atsakė Robertas, tačiau nespėjęs pridurti, 
kad drauge iš namų jie nebuvo išėję daugiau nei trims 
valandoms, jis staiga pasijuto įkalintas jos glėbyje ir pri- 
spaustas prie žodžių Visad pasiruošęs, ne itin suprasda- 
mas, ką iš tiesų jie reiškia. 

Robertui teko susikišti marškinius, kai po guodžian- 
čio Džo pasistumdymo šie išsprūdo iš kelnių. 

— Ką reiškia Visad pasiruošęs? — paklausė jis, atgavęs 
kvapą. 

— Nesvarbu, — vartydama akis atsakė ji. - Nagi! Lai- 
kas pietauti! 

Džo nusivedė Robertą į namą. Dabar jam niekaip 
nebepavyko išvengti jos rankos, mat juodu juk buvo 
tapę kone meilužiais. 

Už pietų stalo stoviniavo vyras su prijuoste. 

— Gastonai, jūs visiškai mus sugadinsite, — priekaiš- 
tingai pliauškėjo Džilė. — Vien matydama šiuos tortus 
jau būsiu priaugusi keletą kilogramų. Privalai vesti savo 
televizijos laidą. Vous sur ke television, Gastonai, tai jums 
atneštų beaucoup de monnaie. Fantastigue“ 

Stalas lūžo nuo rausvo vyno butelių, kurių pora jau 
buvo tušti, bei įvairiausių pyragaičių: pyragaitis su kum- 
piu, pyragaitis su svogūnų įdaru, pyragaitis, papuoštas 
pomidorų skiltelėmis, pyragaitis, ant kurio raitėsi cuki- 
nijos griežinėliai. 

Saugus, regis, liko vienintelis Tomukas, kuriam rū- 
pėjo tik motinos pienas. 

— Tai sakai, buvai kažkur nuklydęs, — tarškėjo Džilė. 
Švystelėdama ranką ore ji praplyšo dainuoti: „Aukštyn! 
Žemyn! Kairėn! Dešinėn! Kaip mudu abu“. 

Robertas pajuto, kaip nuo sumišimo jam pradėjo 
diegti kūną. Rodos, Džile būti išties siaubinga. 

— Jis pratęs nemažai laiko praleisti vienas, tiesa? — pa- 
klausė Džo su iššūkiu. 

— Taip, kai pats to užsimano, — atsakė mama, nesu- 
prasdama, kad Džo svarsto, ar tik jis neįgrūstas į vaikų 
namus. 

— Bandžiau įtikinti tavo tėvelius, kad nuvežtų tave 
pas tikrą Kalėdų Senelį, - plepėjo Džilė, dalindama pa- 
tiekalų porcijas. — Ryte iš Gatviko išskristumėte su Kon- 
kordu tiesiai į Laplandiją, kur jūsų jau lauktų sniegomo- 
bilis. O tuomet ir nepastebėsite, kaip po dvidešimties 


* Jūs televizijoje... daug pinigų. Fantastika! (pranc.) 

minučių jūs jau būsite Kalėdų Senelio urve. Vaikams jis 
įteiktų dovanėlių, o paskui — ir vėl Konkordas, ir, žiūrėk, 
per pietus jūs jau namuose. Na, suprantate, tai — Šiaurės 
ašigalis, tačiau patikėkite, tai kur kas realiau nei bastytis 
po Harodą. 

— Na, kad ir kaip tai būtų pedagogiška, — kalbėjo tė- 
tis, — tačiau mokykla, šiaip ar taip, turėtų būti svarbiau. 

— Jei kartu nepasiimtume Džošo, jis mus tikrai už- 
muštų, — pastebėjo Džimis. 

— Nesistebiu, — atsakė tėtis. 

Džošas išleido galingą į sprogimą panašų garsą ir su- 
davė kumščiu į orą. 

— Skriejame greičiau už garsą, - šūktelėjo jis. 

— Kurio pyragaičio labiausiai norėtum? — paklausė 
Džilė Roberto. 

Po teisybei, visi jie atrodė vienodai šlykštūs. 

Žvilgrelėjęs į mamą variniais plaukais, palinkusią 
prie žindančio Tomuko, Robertas pajuto, kaip juodu 
tarsi šlapias molis liejasi į viena. 

— Noriu to paries, ką valgo Tomas, — atsakė jis. Rober- 
tas tikrai nemanė pasakyti to garsiai — savaime išsprūdo. 

Tarsi asilų banda Džimis, Džilė, Rodžeris su Kristina, 
Džo su Džošu pratrūko kvatotis. Juokdamasis Rodžeris 
atrodė dar piktesnis. 

— Štai mano motinos pienas, — keldama taurę įkau- 
šusi šaipėsi Džilė. 

Tėveliai su užuojauta šyptelėjo Robertui. 

— Bijau, kad dabar tau, vyruti, labiau pritiktų tirštes- 
nis maistas, — aiškino tėtis. - Man taip pat kartais kyla 
noras būti jaunesniam, tačiau nė į galvą nebuvo šovę, 

kad ir tu to paties norėtum. Tau vis dar labiau pritiktų 
troškimas greičiau užaugti. 

Leidusi Robertui atsisėsti ant savo kėdės krašto mama 
pabučiavo jį į kaktą. 

— Tai visiškai natūralu, — tikino tėvelius Džo, žino- 
dama, kad jie retai pastebi savo vaiką. — Tiesiog vaikai 
paprastai nėra tokie atviri — štai ir viskas. — Tačiau neiš- 
tvėrusi ji dar sykį paspringo juoku. 

Robertas, ištrūkęs iš jį apsiautusio klegesio, įsispitrijo 
į brolį. Tomuko burna čia prisipildydavo, čia ištušrėda- 
vo, čia vėl prisipildydavo, siurbdama pieną iš judviejų 
mamos krūtinės. Robertui nepaprastai knietėjo atsidur- 
ti jo vietoje, susiraityti savo jausmų įvorėje dar prieš su- 
sipažįstant su reiškiniais, kurių jam niekuomet neteko 
matyti — Nilo ilgiu, mėnulio dydžiu, tuo, ką žmonės 
vilki Bostono arbatos vakarėlyje, — prieš tai, kol ant gal- 
vos dar nebuvo pasipylusi suaugusiųjų propaganda, ir 
palyginti anuometinę savo patirtį su dabartine. Tiesa, 
nors Robertui ir be galo magėjo ten atsidurti, tačiau jis 
nenorėjo prarasti ir savojo aš — to niekšiško visų reiš- 
kinių, anksčiau neturėjusių jokių liudytojų, liudytojo. 
Tomukas dar nebuvo savųjų veiksmų liudytojas — jis tie- 
siog veikė. Deja, nebeįmanoma prie jo prisijungti: mat 
Robertas jautėsi taip, tarsi versdamasis kūlvirsčia tuo pat 
metu būtų likęs vienoje vietoje. Jam neretai į galvą šau- 
davo panaši mintis, ir nors jis niekuomet negalvojo, kad 
tai įmanoma, vis dėlto puikiai jautė, kad kelio atgal ne- 
bėra — jo vaizduotės raumenys darėsi vis labiau įtempti 
tarsi prie vandens krašto stypsančio nardytojo, kuris jau 
po akimirkos turėtų nerti į vandenį. Viena, ką Rober- 

tas dar galėjo dabar padaryti, - nebent nerti į Tomuko 
aplinką, tolti nuo polinkio stebėti ir mėginti priartėti 
prie brolio pasaulio, kuriame jam taip par kadaise teko 
pabuvoti. Tiesa, šiuo metu tai pasirodė pernelyg sudė- 
tinga, mat priešais ir vėl iškilo Džilė. 

— Robertai, kodėl tau nelikus su mumis, — pasiūlė ji. 
— Rytoj Džo galėtų tave parvežti namo. Tau tikrai būtų 
smagiau pažaisti su ja, nei būti namuose, kur tave ir vėl 
ištiktų pavydo mažajam broliukui priepuolis. 

Robertas beviltiškai suspaudė mamos koją. 

Galiausiai pasirodė ir Gatsonas, nešinas desertu, ku- 
ris išsyk patraukė Džilės dėmesį. Tai buvo glitus kremi- 
nio pyrago gabalas, aplietas karameliniu glaistu. 

— Gatsonai, jūs galutinai mus pribaigsite, - aimana- 
vo Džilė, pliaukštelėdama per jo riešą, nuolat plakantį 
kiaušinius. 

Pasilenkęs prie mamos ausies Robertas sušnabždėjo: 

— Labai prašau, ar negalėtume dabar pat važiuoti 
namo? 

— Iškart po pietų, — atsakė ji taip pat pašnibždomis. 

— Maldauja tavęs? — raukydama nosį pasiteiravo Džilė. 

— Tiesą sakant, taip, - atsakė mama. 

— Nagi, palikite jį nakvoti, - neatlyžo Džilė. 

— Čia tikrai bus juo pasirūpinta, - pridūrė Džo, tarsi 
tai būtų buvę kas nors neįprasta. 

— Bijau, kad nelabai yra galimybių. Turime aplankyti 
močiutę globos namuose, - aiškino mama, nė neužsi- 
mindama, kad jie ten planuoja vykti po trejeto dienų. 

— Tai išties keista, — įsiterpė Kristina, — nepastebėjau, 
kad Megan būtų pradėjusi jausti panašų pavydą. 

— Dar šiek tiek palūkėkite, — pasiūlė tėtis, — ji tik 
dabar pradeda suvokti, kas tai yra pyktis. 

— Tiesa, — nusijuokė Kristina. - Galbūt todėl, kad 
nėštumas, atvirai šnekant, man pačiai nė nepriklauso. 

— Maryr, tai ir turi įtakos, — atsiduso tėtis. Robertas 
pastebėjo, kad tėtį buvo užvaldęs neapsakomas nuobo- 
dulys. Vos papietavę jie paliko Pakerių namus taip sku- 
biai, kaip paprastai skuba nebent gaisrininkų koman- 
da. 

— Mirštu iš alkio, - pasiguodė Robertas, kai mašina 
jau riedėjo autostrada. 

Visi drauge pratrūko juoku. 

— Tikrai nenoriu kritikuoti tavo skonio renkantis 
draugus, — pradėjo tėtis, — tačiau ar ne geriau būtų buvę 
tiesiog įsigyti vaizdo kamerą? 

— Aš jo nesirinkau, — teisinosi Robertas, — jis... pats 
prie manęs prilipo. 

Robertas pastebėjo pakelės restoraną, kuriame jie ir 
sukirto vėlyvus pietus. Pica, salotos ir apelsinų sultys — 
visa čia atrodė neapsakomai skanu. Vargšelis Tomas ir 
vėl turėjo tenkintis vienu pienu. Tai buvo viskas, ką jis 
nuolat gaudavo, - pienas, pienas, pienas. 

— Mano mėgstamiausias — namas Londone, — pra- 
bilo Roberto tėtis. Jo balsas nuskambėjo gana kvailai, 
ne visai kaip Džilės, tačiau panašiai. — Kai jį pirkome, 
rodėsi neapsakomai didelis, tačiau kai įrengėme svečių 
kambarį, treniruočių salę, sauną, namų kabinetą ir kino 
salę, pasirodė, kad iš tiesų ten ne tiek jau tos ir vietos. 

— Vietos kam? — paklausė nustebęs tėtis. — Vietos vie- 
tai. Štai vieta vietai, kur galima įrengti kambarį. Kitąsyk 

Londone sukibsime ant paltų pakabų, kur pūsim į akį 
lyg kokia šikšnosparnių šeimynėlė. Turėsime prisiminti, 
kad nuo civilizacijos mus skirs ne tik keli miegamieji, 
bet ir vieta vietai. 

— Aš ir sakiau Džimiui, — tėtis nesiliovė mėgdžiojęs 
Džilės balsą, — tikiuosi, įstengsime jį išlaikyti, nes mano 
gyvenimo būdas — restoranai, atostogos, parduotuvės, 
tikrai neketinu šito atsisakyti. Džimis mane patikino, 
kad galėsime sau leisti ir viena, ir kita. 

— O paskutiniai žodžiai pribloškė galutinai, - nerimo 
tėtis, — „jis puikiai žino, kad jei to neįstengsime, tikrai 
pareikalausiu skyrybų . Velniai rautų, nė trupučio ja ne- 
tikiu. Ji netgi nėra patraukli. 

— Ji išties stulbina, — sutiko mama. — Tačiau, rodos, 
ir Rodžeris su Kristina ne iš kelmo spirti. Kai jiems 
papasakojau, kad būdama nėščia kalbėdavausi su savo 
vaikais, Kristina atšovė, — staiga mama prašneko su aus- 
tralietišku akcentu, — „Na, jau ne! Kūdikis yra kūdikis 
tik po gimdymo. Nė neketinu tauškėti su savo nėštumu. 
Rodžeris nepriverstų manęs to daryti.“ 

Roberto vaizduotėje iškilo vaizdas, kaip mama kal- 
basi su juo, plūduriuojančiu įsčiose. Aišku, jis tikrai ne- 
suprato, ką reiškia tie neaiškūs garsai, tačiau buvo tikras 
jaučiantis, kaip jais teka srovė, rimsta baimė ir auga no- 
ras. Tomukas ir dabar visai netoliese visų šių persipy- 
nusių jausmų. O štai Robertui vietoje jų dabar tenka 
paaiškinimai. Tomukas vis dar supranta tyliąją kalbą, 
kurią Robertas kone visai pamiršo: mat nereikalingi pro- 
to priedai akimirksniu atsidūrė žodžiams po padu. Ro- 
bertas stypčiojo ant kalvagūbrio, nuo kurio, po teisybei, 

turėjo netrukus pulti žemyn, greityn ir greityn, didyn ir 
didyn, daugėjant žodžių, gausėjant aiškinimų, visą kelią 
liejantis džiaugsmui. Tomukas jį privertė pažvelgti atgal 
ir tam tikram laikui nuleisti kardą, tačiau galiausiai su- 
prato visa tai negrįžtamai praradęs. Pasirodo, kad kur- 
damas vis naujus ir naujus sakinius Robertas buvo taip 
įsijautęs, jog kone pamiršo tas barbariškas dienas, kai 
mąstymas labiau priminė šlakelį spalvos baltame lape. 
Dabar žvilgtelėjęs atgal jis dar galėjo visa tai prisimin- 
ti: gyvenimą, labiau panašų į akimirkos stabtelėjimus: 
kai pirmą kartą, atitraukus užuolaidas ir prieš akis išni- 
rus sniegu padengtam kraštovaizdžiui, tau atima žadą 
ir užgniaužia kvapą, o prieš iškvėpdamas tu dar kartelį 
akimirksnį padvejoji. Tiesa, Robertas nebeįstengė visko 
atsiminti, tačiau galbūt jau netrukus jis pasileis nuo šlai- 
to ir atsisėdęs atidžiau įsižiūrės į vaizdą. 

— Nešdinkimės kuo greičiau iš šio apgailėtino mies- 
teliūkščio, — ragino tėtis, palikdamas nedidelį puodelį 
kavos. 

— Pirmiausia turiu jam pakeisti vystyklus, — pasakė 
mama, kraudama išsipūtusį krepšį, apipintą dangaus 
mėlynumo kaspinais. 

Žvilgrelėjęs į Tomuką, susmukusį kėdutėje ir žvilgs- 
niu pasinėrusį į paveikslėlį, vaizduojantį vandenyje plū- 
duriuojantį laivą (tiesa, jis tikrai dar neišmanė nei kas 
tas paveikslas, nei kas tas laivas), Robertas pasijuto besąs 
milžinas, įkalintas mažame ir neveiksniame kūne. 

Įsisiūbavusi Roberto šeimos tyla regėjosi dar isteriš- 
kesnė, kai jie sliūkino ilgais lengvai plaunamais močiutės 
globos namų koridoriais, o netoliese cypsėjo guminiai 
sanitarės padai. Kai jie lenkė pravirą poilsio kambarį, 
iš jo išsiveržė baisus televizinis riaumojimas, dangstan- 
tis dar vieną tylos rūšį. Išsirikiavę eilėmis jame kiūkso- 
jo visiškai palūžę ir balti it popieriaus lapas šių namų 
gyventojai. Ir kas mirtį priverčia taip ilgai delsti? Keli 
jų atrodė labiau išsigandę nei nuobodžiaujantys, kiti 
gi atvirkščiai — labiau nuobodžiavo nei buvo išsigandę. 
Po pirmojo apsilankymo Roberto atmintyje išliko tik 
ryškios geometriniais raštais papuoštos sienos. Rober- 
tas puikiai prisiminė, kaip tąsyk jam ėmė vaidentis, kad 
ilgo geltono trikampio viršūnė sminga tiesiai į krūtinę, 
o aštrus raudono pusapskritimio kraštas perrėžia kaklą. 

Šįmet pirmą kartą močiutės aplankyti jie atvežė ir 
Tomuką. Močiutė neįstengė daug kalbėti, tačiau ne ką 
daugiau tegalėjo pasakyti ir jis. Juodu galėjo išties ne- 


blogai sutarti. 

Kai jie sugužėjo į kambarį, močiutė buvo įsitaisiusi 
fotelyje prie lango. Lauke, labai arti lango, tįsojo storas 
jau geltonuoti pradėjusios tuopos kamienas, o tuojau už 
jo driekėsi melsvų kiparisų gyvatvorė, slepianti automo- 
bilių stovėjimo aikštelės dalį. Pastebėjusi šeimą močiutė 
stengėsi pasipuošti šypsena, tačiau jos akys taip ir liko 
toli nuo įvykių — sustingusios sumišime ir skausme. Pra- 
sivėrus jos lūpoms, Robertas pastebėjo pajuodusius ir 
aplūžusius dantis. Tikrai nebeatrodė, kad jie dar galėtų 
sukramtyti ką kieta. Gal dėl to ir visas kūnas regėjosi 
gerokai labiau išsekęs nei paskutinį kartą. 

Visi paeiliui pabučiavo jos minkštą, kiek plaukuorą 
veidą. Tuomet parodžiusi Tomuką prabilo mama: 

— Čia Tomas. 

Močiutės veide įsimetė dvejonė, o vaiko buvimas ša- 
lia privertė joje susigrumti svetimumo ir artumo jaus- 
mus. Robertas pastebėjo, kad jos akys, sakytum, skriete 
skrieja pro apniukusį dangų, o vos atsimušusios į giedrą 
erdvę, jau po akimirkos ima skverbtis pro tankų šydą, 
kol galiausiai nieko nepešusios ir vėl pranyksta akliname 
pieno baltumo debesyje. Nors močiutė nepažino Tomu- 
ko, o vaikas - jos, atrodė, kad ji pajuto su juo kaži kokį 
ryšį. Akys ir grimzdo, tačiau ji prisivertė grįžti atgal. 
Močiutė jau buvo bepraverianti lūpas kažką sakyti, 
tačiau pastangos galvojant, ką tokiomis aplinkybėmis 
derėtų kalbėti, ją visiškai išsekino. Ji sunkiai beįstengė 
prisiminti, koks jos ryšys su visais šiais į kambarį su- 
gužėjusiais žmonėmis. Nepadėjo nė atkaklumas. Kuo 
labiau ji mėgino suvokti, kas čia dedasi, tuo labiau su- 
pratimas sklaidėsi į šalis. 


78 EDWARI) ST. AUBYN 


Galiausiai kankinama abejonių močiutė pirštais į 
kažką įsitvėrė ir grįžtelėjusi į tėtį paklausė: 

— Ar... jis... mane myli? 

— Taip, - akimirksniu atsakė Roberto mama, tarsi tai 
būtų buvęs įprasčiausias pasaulyje klausimas. 

— Taip, - pakartojo močiutė, o jos akyse viešpara- 
vusi neviltis pasklido visame veide. Ji tikrai neketino 
šito klausti, tačiau klausimas pats sprūste išsprūdo jai iš 
lūpų. Ji bejėgiškai susmuko atgal į krėslą. 

Po to, ką Robertui teko girdėti šįryt, šis klausimas, 
dargi skirtas tėčiui, jį tiesiog pribloškė. Kita vertus, jis 
nėmaž nenustebo, kad vietoj jo puolė atsakyti mama. 

Šįryt Robertas žaidė virtuvėje, o mama viršuje krovė 
Tomuko krepšį. Jis buvo nepastebėjęs, kad monitorius 
liko įjungtas, kol neišgirdo, kaip virkčiodamas ima šlep- 
sėti brolis, o į miegamąjį įpuolusi mama jį apiberia pa- 
guodos žodžiais. Kol Robertas mėgino įvertinti, ar, kai 
jo nėra šalia, Tomukui ji nepradeda rodyti daugiau švel- 
numo, iš imtuvo staiga išsiveržė tėčio balsas: 

— Negaliu pacikėti šiuo sumautu laišku. 

— Kokiu laišku? — paklausė mama. 

— Tas niekšas Simusas Durkė mėgina prikalbinti Eleo- 
norą, kad šioji dar iki mirties perrašytų jam savo turtą. 
Buvau gi pasirūpinęs, kad įgaliotinis jį paverstų lanks- 
čiais paskolų paketais. Vėliau jos valia skola buvo panai- 
kinta, o namas negrįžtamai atiduotas labdaros fondui. 
Tiesa, kol ji gyva, nekilnojamasis turtas fondui buvo 
tik paskolintas, ir jei ji būtų pareikalavusi grąžinti sko- 
lą, turtas beregint būtų grįžęs į jos rankas. Tačiau dabar 
ta kvailė sutiko viską sutvarkyti taip, kad pasiligojus jai 

tiesiog būtų skiriami pinigai priežiūrai. Manau, nereikia 
nė sakyti, kaip viliuosi, kad ji dar sugrįš į protą ir su- 
voks, jog šis sumautas labdaros fondas padarė didžiulę 
žalą mums visiems ir niekam, visiškai niekam, išskyrus 
vienintelį Simusą, nebuvo naudingas. Štai tau ir airiška 
sėkmė. Tik pagalvok, kas jis buvo anksčiau, — kažkoks 
sumautas Mido grafystės valstybinės ligoninės slaugas, 
keičiantis ligoniams antis, kol vieną gražią dieną iš Airi- 
jos dangaus nenusileido mano motušėlė ir nenusprendė, 
kad būtent jis ir bus vienintelis paveldėtojas visų neap- 
mokestinamųjų pajamų, gaunamų iš labdaringa orga- 
nizacija apsimetusio New Age viešbučio. Visa tai mane 
verčia vemti. 

Tėtis pratrūko šaukti. 

— Mielasis, tu šauki, —- mėgino jį suvaldyti mama. — 
Tomukas tai jaučia. 

— Nieko kita ir nelieka, tik šaukti, — neatlyžo tėtis, — 
juk ką tik perskaičiau šį prakeiktą laišką. Ji visuomet 
buvo siaubinga motina, tačiau dar tikėjausi, kad, gyve- 
nimui baigiantis, pagaliau nuspręs atsipūsti, suvoks, kad 
dėl savo nerūpestingumo jau ir taip bus priėjusi liepto 
galą, o ir šiaip atėjo metas pažaisti su vaikaičiais, mums 
leisti ramiai gyventi ir taip toliau. Kas mane iš tikrųjų 
gąsdina — tai suvokimas, kaip neapsakomai jos neken- 
čiu. Vos perskaitęs laišką, griebiausi marškinių apyka- 
klės, nes pamaniau, kad tikrai uždusiu, tačiau supratęs, 
kad ji prasegta, pajutau tarsi mano kaklą būtų apsivijusi 
virvė — neapykantos virvė. 

— Ji tik sumišusi sena moteris, — ramino jį Roberto 
mama. 

— Žinau. 

— Ir šiandien važiuojame jos aplankyri. 

— Žinau, — atsakė tėtis, šįsyk gerokai ryliau, vos girdi- 
mai. — Ko išties nekenčiu — tai nuodų, varvančių iš kartos 
į kartą. Motina taip pat neteko viso jai turėjusio priklau- 
syti turto, mat jos patėvis susišlavė visus jos motinos pi- 
nigus, o štai dabar po trisdešimties sąmonės lavinimo bei 
asmenybės ugdymo metų patėvio vietą užėmė Simusas 
Durkė. Jis — stebėtinai puikiai motinos pasąmonę vei- 
kiantis instrumentas. Ši nesibaigianti monotonija mane 
tiesiog varo iš proto. Verčiau jau persipjausiu gerklę nei 
leisiu, kad panašūs dalykai atsitiktų ir mano vaikams. 

— Neleisi, neleisi, — pritarė mama. 

— Kad tu tik galėtum įsivaizduoti... 

Mėgindamas nepaleisti staiga nutolusio tėvelio balso 
Robertas palinko arčiau monitoriaus, tačiau jau netru- 
kus išgirdo, kaip balsas pradeda augti jam už nugaros, 
mat tėveliai leidosi laiptais žemyn. 

— „rezultatas būtų mano motina, — vis labiau niuro 
tėtis. 

— Karalius Lyras ir ponia Dželibej, — nusijuokė 
mama“. 

— Būtent, — pritarė tėtis, — trumpalaikė silpstančio 
tirono ir fanatiškos filantropės ruja. 

Robertas spruko iš virtuvės nenorėdamas, kad tėve- 
liai pastebėtų, jog monitoriuje klausėsi jų pokalbio. Visą 


* Ponia Dželibej — Čarlzo Dikenso (Charles Dickens) romano „Nykus 
miestas“ („Bleak House“) veikėja, „teleskopinė flantropė“, dėl tolimų ir miglo- 


tų rūpesčių svetimais žmonėmis pamiršusi net savo pačios šeimą. — Vert. past. 

rytą jis neišsidavė, kad tai žino, tačiau kai įsispitrijusi į 
tėtį (tarsi jį patį ir būtų turėjusi galvoje) močiutė staiga 
paklausė: „Ar jis mane myli?“, Robertą užvaldė bepro- 
tiška mintis — galbūt ir ji bus girdėjusi šį pokalbį. 

Nors Robertas anaiptol ne viską suvokė, ką šįryt 
kalbėjo tėtis, tačiau pakankamai, kad po kojomis imtų 
vertis žemė. O štai dabar, kai po močiutės gudraus lyg 
netyčia išsprūdusio klausimo stojo spengianti tyla, Ro- 
bertas pajuto jos kančią, mamos harmonijos troškimą ir 
tariamame tėčio santūrume slypinčią įtampą. Robertui 
neapsakomai knietėjo ką nors padaryti, kad tik viskas 
būtų gerai. 

Močiutei prireikė kone pusvalandžio paklausti, ar 
Tomukas jau pakrikštytas. 

— Ne, — atsakė mama, — ir neketiname formaliai 
krikštyti. Reikalas tas, kad, tiesą sakant, nemanome, 
jog vaikai turi prigimtinę nuodėmę: mat didžioji apei- 
gų dalis remiasi nuostata, esą jie yra puolę ir juos reikia 
gelbėti. 

— Taip, — atsakė močiutė. — Ne. 

Tomukas pradėjo žaisti nedidele sidabro spalvos 
spyruokle, pastebėta kėdės raukšlėse. Kai trūkčiodamas 
jis įsismagino mojuoti ja virš galvos, ši skleidė keistus 
žvangančius garsus. Neilgai trukus spyruoklė spragtelėjo 
vaikui į kaktytę. Po akimirkos, kurios metu Tomukas, 
rodės, mėgino įvertinti, kas įvyko, staiga jis pratrūko 
raudoti. 

— Vaikas nesuprato, ar pats sau sudavė, ar spyruoklė, — 
svarstė Roberto tėtis. 

Mama palaikė Tomuką ir pradėjo „barti“ spyruoklę. 

— Fu, kokia negera spyruoklė, — kalbėjo ji bučiuoda- 
ma Tomuko kaktą. 

Pliaukštelėjęs sau per galvą vaikas teatriškai sudribo 
ant močiutės lovos. Tačiau jis anaiptol nebuvo toks pa- 
tenkintas kaip tikėjosi. 

Užjausdama močiutė išskėtė rankas, tarsi Tomukas 
būtų išreiškęs kažką panašaus, ką jautė ir ji, tik nenorė- 
jo prisiminti. Švelniai pakėlusi vaiką ant rankų Roberto 
mama glaudė jį savo glėbyje. Suviliotas naujos padėties 
Tomukas galiausiai liovėsi verkęs ir tiriamai įsistebeili- 
jo į močiutę. Atrodo, kad jo artumas ją ramino. Vaikas 
įsitaisė jos sterblėje, suteikdamas jai visa, ko troško, ir 
juodu drauge nugrimzdo į bežadę vienybę. Likusieji šei- 
mos nariai taip pat nuščiuvo, nenorėdami išsiskirti iš 
tylinčiųjų. Robertas jautė, kaip sukiodamasis prie mo- 
čiutės tėtis kaip įmanydamas mėgina susilaikyti neišsa- 
kęs, kas sukasi jo galvoje. Galop tylą nutraukė močiutė, 
prabildama nors ir ne sklandžiai, tačiau kur kas geriau 
nei anksčiau, tarsi iki šiol kalėjusiai beviltiškai užtver- 
tame ilgesio kelyje kalbai, prisidengusiai tamsa ir tyla, 
galiausiai pavyko pasprukti. 

— Noriu, kad žinotumėte, — švebeldžiavo ji, — jau- 
čiuosi ypač... nelaiminga... negalėdama bendrauti. 

Ištiesusi ranką mama palietė jos kelį. 

— Tau tai turėtų būti siaubinga, — pastebėjo tėtis. 

— Tiesa, — atsakė močiutė, mąsliai įsmeigusi akis į 
grindis. 

Robertas neišmanė, kaip elgtis. Tėtis degė neapy- 
kanta tikrai motinai. Jis negalėjo jam nei pritarti, nei 
pasmerkti. Močiutė šeimai yra padariusi kaži ką bloga, 

tačiau, kita vertus, ji ir pati neapsakomai kentėjo. Da- 
bar Robertas galėjo tik prisiminti, kaip buvo anksčiau, 
kol visko dar nebuvo apremdęs tėčio nusivylimas; anas 
giedrąsias dienas, kai pakako tik mylėti močiutę. Tiesą 
sakant, Robertas nebebuvo toks tikras, ar apskritai jos 
kada buvo, tačiau viena, kuo tikrai neabejojo, kad jų 
nebėra. Iki šiol jam buvo be galo keista dėtis prie išsi- 
gandusios močiutės nekenčiančiųjų komandos, net jei ji 
ir dovanoja Simusui namą. 

Pašokes iš lovos ir atsisėdęs ant močiutės krėslo atra- 
mos Robertas paėmė jos ranką, kaip buvo pratęs daryti 
jai sergant. Taip net ir nekalbėdama močiutė galėjo jam 
papasakoti daugybę dalykų — jos mintys plūdo į jį pa- 
veikslų pavidalu. 

Tačiau tiltai buvo sudeginti ir sulaužyti, o viskas, ką 
ji norėjo pasakyti, tvenkėsi vienoje daubos pusėje — be 
mažiausio pavidalo ar judesėlio. Tarsi vidun besiprašan- 
tis šuo ją kankino nuolatinis spaudimas ir niežulys, su- 
simetęs už akies obuolio. Be to, ji jautė pilnumą, kurio 
atsikratyti įmanoma tik ašaromis, atodūsiais ir gestais. 

Tiesa, po žaizda slypėjo gyvuliškas troškimas gyventi, 
panašus į sutraiškytą sraigę, mėginančią šliaužti keliu, ar 
šaknis, traukiančias sultis į bejėgį rąstigalį. 

Kodėl ją taip kankino? Kodėl sugrūdę į maišą nu- 
trenkė laivo apačion, kojas dar surakinę grandinėmis? 
Ji turėjo padaryti ką nors labai negera, jei plukdydami 
į krantą irkluotojai šitaip galėjo iš jos tyčiotis. Ką nors 
labai negera, ko ji pati niekaip neįstengė prisiminti. 

Robertas pabandė visa tai pagaliau nutraukti. To jau 
buvo per daug. Jis nepaleido jos rankos, tik mėgino vis- 

ką užbaigti, tačiau visiškai nutraukti ryšio nebuvo įma- 
noma. 

Robertas pastebėjo, kad močiutė verkia. Ji spustelėjo 
jo ranką. 

— Aš... ne. —- Močiutė neįstengė nieko pasakyti. Rū- 
pestingai suadyta mintis nutrūko ir pabiro ant grindų. 
Ji niekaip nepajėgė jos susigrąžinti. Visą laiką kažkas ne- 
matomas jos nepaleido. Jos galva buvo sugrūsta į nešva- 
rų plastikinį maišelį. Ji nepaprastai norėjo jį suplėšyti, 
tačiau jos rankos buvo surištos. 

— Aš..., — ji pabandė iš naujo. - Taip. Drąsi. 

Vakaro šviesa krito kitoje pastato pusėje, todėl kam- 
barys pamažu ėmė blaustis. Visi sėdėjo tarytum netekę 
žado, išskyrus Tomuką, kuris neturėjo ką prarasti. Palin- 
kęs priešais močiutės rankas jis įsmeigė į ją ramų beša- 
lišką žvilgsnį. Vaiko dėka aplinkui įsiviešpatavo ramybė. 
Visi sėdėjo tamsiame ir kone taikiame kambaryje, užval- 
dyti užuojautos ir šiokio tokio nuobodulio. Nugrimz- 
dusi į dar tylesnę kančią, giliai giliai tarsi trūkus krėslo 
spyruoklėms, Roberto močiutė stebėjo, kaip nespalvo- 
tame filme pasaulį apgaubia dulkių debesis. 

Pabeldusi į duris ir nelaukdama atsakymo vežina 
girgždančiu vežimaičiu į kambarį įdardėjo slaugė ir ant 
šalimais lovos stūksančio staliuko su rateliais terkštelėjo 
padėklą. Roberto mama vėl paėmė Tomuką ant rankų, o 
tėtis, stumtelėjęs staliuką į tinkamą vietą, nuo pagrindi- 
nio patiekalo nukėlė skardinį dangtį. Garuojanti pilkš- 
va žuvis su daržovių troškiniu ne vieną būtų privertusi 
akimirkai stabtelėti, tačiau močiutei, kuri, šiaip ar taip, 
buvo linkusi badauti iki mirties, bet koks patiekalas 

atrodė vienodai nemielas, todėl tik spustelėjusi Roberto 
ranką, taip sudaužydama ratą, kuriame jo vaizduotė šėlo 
nuo visos gausybės audringiausių vaizdų, ir užvaldyta 
beviltiško monotoniško nuolankumo, galop ji vargais 
negalais pakėlė šakutę. Pasmeigusi gabalėlį žuvies mo- 
čiutė jau buvo bekelianti ją prie burnos, tačiau žvilgsniu 
užkliuvusi už tėčio stabtelėjo ir nuleido ją. 

— Nebesugebu... rasti burnos, — aiškiai tardama žo- 
džius pasiskundė ji. 

Tėtis atrodė visiškai sužlugdytas, tarsi motina būtų 
radusi būdą, kaip priversti jį ant jos nebepykti, tačiau 
nieko nelaukusi šakutę pakėlė Roberto mama ir nusi- 
šypsojusi prakalbo, o jos balsas nėmaž neatrodė apsi- 
mestinis: 

— Gal galėčiau jums padėti, Eleonora? 

Močiutės pečiai dar labiau susigūžė nuo minties, kad 
tai įvyko. Ji linktelėjo galvą ir mama pradėjo ją maitinti, 
kita ranka tebelaikydama Tomuką. Kiek laiko, sakytum, 
sustingęs tėvelis galiausiai atsikvošėjo ir paėmė iš ma- 
mos vaiką. 

Po keleto kąsnių purtydama galvą ir tarusi griežtą 
ne išsekusi močiutė susmuko atgal į krėslą. Spengiant 
mirtinai tylai, Tomuką atidavęs mamai tėtis galiausiai 
atsisėdo šalia močiutės. 

— Vis delsiau tau šį tą pasakyti, — prabilo jis, traukda- 
mas iš kišenės laišką. 

— Man rodos, būtų geriau, jei delstumei ir toliau, — 
paskubomis nukirto močiutė. 

— Tačiau, — nesutiko jis, — ilgiau delsti nebegaliu. 
Braunas su Stounu man parašė, kad Sen Nazerą keti- 

ni padovanoti fondui. Man rodos, taip elgtis išties nu- 
trūktgalviška. Tu vos įstengi čia išsilaikyti, o jei dar pri- 
reiktų papildomos medicininės pagalbos, akimirksniu 
palūžtum. 

Robertui atrodė, kad nelaimingiau atrodyti jau ne- 
beįmanoma, tačiau jos bruožuose pradėjo ryškėti nauji 
siaubo atspaudai. 

— Aš... iš tiesų... iš tiesų... ne. 

Įkniaubusi veidą į delnus močiutė staiga pratrūko 
šaukti. 

— Aš iš tiesų nesutinku... - kūkčiojo ji. 

Nė nežvilgrelėjusi į tėtįį mama apkabino močiutę. 
Įkišęs laišką atgal į kišenę šis paniekinamai įsispitrijo į 
batus. 

— Viskas gerai, — ramino mama. — Patrikas tik nori 
jums padėti. Jis nerimauja, kad jau netrukus galite per- 
nelyg daug netekti, tačiau tikrai niekas nemano kištis, 
ir su ta organizacija turite teisę elgtis kaip tinkama. Jam 
tik advokatai taip patarė, mat kadaise buvote prašiusi jo 
pagalbos. 

— Dabar... man... reikia pailsėti, - pareikalavo močiutė. 

— Na, tai mes jau ir eisime, — nuramino ją mama. 

— Taip. 

— Man labai gaila, kad tave nuliūdinau, - atsiduso tė- 
tis. — Tiesiog nematau reikalo taip skubėti: šiaip ar taip, 
vis viena tavo valia Sen Nazeras atiteks tam fondui. 

— Man regis, baikime šia tema, — pasiūlė mama. 

— Puiku, - sutiko jis. 

Močiutė leido, kad visi iš eilės ją pabučiuotų. Rober- 
tas paskutinis ištarė jai sudže. 

— Nepalik... manęs, - maldavo ji. 

— Dabar? — nustebęs paklausė jis. 

— Ne... nepalik... ne. - Atrodo, ji pasidavė. 

— Nepaliksiu, —- patikino jis. 

Bet koks pokalbis apie apsilankymą slaugos namuose 
būtų pernelyg pavojingas, todėl kelionę į namus kiek 
laiko lydėjo tyla. Tiesa, jau netrukus tėtis nebeištvėrė ir 
noras apie tai išsikalbėti paėmė viršų. Jis pamėgino iš- 
sakyti gana bendrus pastebėjimus, nė neužsimindamas 
apie močiutę. 

— Tos ligoninės — siaubingi reiškiniai, — garsiai mąstė 
jis, - perpildytos iliuzijomis mintančių kvailių, nesivai- 
kančių šlovės ar krūvos pinigų, tačiau įsitikinusių, esą 
gyvenimo tikslas — padėti kitiems. Ir kaip jiems į galvą 
šauna panašios mintys? Reikėtų juos nusiųsti į savaitga- 
lio seminarą pas Pakerius. 

Roberto mama šyptelėjo. 

— Nėmaž neabejoju, kad visa tai galėjo sutvarkyti 
Simusas — viską nukreipti šamanistinėn pusėn, — audri- 
nosi tėtis, negrįžtamai išmuštas iš vėžių. — Apsaugok, 
Dieve, net jei ligoninių sienas ištapytų visų linksmų 
šventųjų paveikslais, verčiau jau nusišaučiau, užuot 
kentėjęs tokį susinaikinimą, su kokiu teko susidurti šią 
popietę. 

— O aš maniau, kad Eleonora puikiai jaučiasi, — at- 
sakė mama. — Buvau tokia sujaudinta, kai ji pareiškė 
turinti drąsos. 

— Labiausiai žmogų iš proto varo jausmas, kurį jis 
priverstas išgyventi, tačiau tuo pat metu jam uždrausta 
tai daryti, — kalbėjo tėtis. - Motinos klasta verčia mane 


88 EDWARD SI. AUBYN 


ant jos niršti, tačiau tuo pat metu jos liga verčia mane 
jos gailėtis. Dabar vėl siaubingas jos atsainumas be galo 
mane įsiutino, tačiau, kita vertus, jos drąsa bet kokį 
pyktį, rodos, turėtų paversti susižavėjimu. Ką gi, esu tik 
paprastas žmogus, todėl dabar jaučiu vien sumautą pyk- 
tį, - šaukė tėtis, trankydamas vairą. 

— Kas tas Karalius Lyras? — iš užpakalinės sėdynės 
ūmai paklausė Robertas. 

— Klauseisi rytinio pokalbio? - paklausė mama. 

— Taip. 

— Slapta klausaisi, — nusprendė tėtis. 

— Ne, — paprieštaravo Robertas. — Patys palikote 
įjungtą monitorių. 

— Ak, tiesa, — sutiko mama, — tai aš palikau. Šiaip 
ar taip, vargu, ar dabar tai svarbu, tiesa, mielasis? — ji 
švelniai kreipėsi į tėtį. - Mat vis viena kiek išgalėdamas 
šauki, esą tave užvaldęs „sumautas pyktis“. 

— Karalius Lyras, — aiškino tėtis, — irzlus vieno Šeks- 
pyro kūrinio karalius, kuris, viską iššvaistęs, labai nu- 
stebo, kai Gonerilas su Reganu — arba, tiksliau sakant, 
Simusas Durkė — staiga atsisakė klausyti jo įsakymų ir 
dargi išmetė jį lauk. 

— O kas ta ponia Dželibyn? 

— Dželibej. Nepatraisoma filantropė, rašanti pasipik- 
tinimo laiškus dėl Afrikoje kenčiančių našlaičių, kai jos 
pačios vaikai kitame svetainės gale įkrenta į židinį. 

— O kas yra ruja? 

— Kai abu šiuos personažus sudėjus į viena, gauni šį 
tą panašaus į Eleonorą. 

— Aaa, — nutęsė Robertas, — tai pernelyg sudėtinga. 

— Tiesa, — sutiko tėtis. — Bėda ta, kad aukodama vi- 
sus savo pinigus „labdarai“ Eleonora tarėsi įsigijusi vietą 
priešakinėje dangaus eilėje, tačiau, kaip turbūt ir patys 
pastebėjo, iš tikrųjų gavo tik bilietą į pragarą. 

— Nemanau, kad itin išmintinga mėginti Robertą 
nuteikti prieš močiutę, — pastebėjo mama. 

— O mano galva, būtų labai išmintinga paversti visa 
tai neišvengiama būtinybe. 

— Esi vienintelis, kuris jaučiasi išduotas, — ji gi tavo 
motina. 

— Ji mus visus apmulkino, - niekaip neatlyžo tėtis. — 
Nuolat man tvirtino, esą visa tai - Robertui, tačiau pa- 
mažu išplėšti visi šeimos kąsneliai buvo sumesti į visa 
ryjančią fondo skylę. 

Kiek laiko parylėjusi Roberto mama tarė: 

— Na, šiemet bent jau mano mama su mumis negy- 
vena. 

— Tu teisi, — pritarė tėtis, — turėtume būti už tai dė- 
kingi. 

Po šios harmoningos akimirkos galiausiai įsivyravo 
ramybė. Jie pasiekė kelią, vedantį tiesiai į namus. Tą va- 
karą saulėlydis pasitaikė paprastas: nebuvo matyti debe- 
sų, kurie grūsdamiesi virstų kalnais, rūmais ar laiptais. 
Kalnų viršūnes gaubė tik ryški rausva šviesa, o tamsėjan- 
čiame danguje kybojo mėnulio pjautuvas. Kai jie leidosi 
grublėtu keliu, Robertą staiga persmelkė namų ilgesys, 
į kurį (tai jis jau puikiai suprato) privalėjo kaip galima 
labiau nekreipti dėmesio. Ir kodėl močiutė kelia šitiek 
rūpesčių? Jam atrodė, kad grumtynės dėl vietos prieša- 
kinėje dangaus eilėje neapsakomai brangiai kainuoja. 

Pažvelgęs į kūdikio kėdutėje sėdintį Tomuką Robertas 
pradėjo svarstyti, ar šis iš tiesų buvo arčiau „ištakų nei 
visi kiti, o jei ir buvo, ar tai išties buvo taip jau gerai. 
Močiutės nekantrumas pasinerti į švytintį anonimišku- 
mą netikėtai jam sukėlė priešingą norą — gyventi kuo sa- 
vičiau, kol laikas prirakins prie ligoninės lovos ir plėšte 
išplėš liežuvį. 

2001-ųjų 
rugpjūtis 


Kai dieną Patrikas girdėdavo anapus slėnio skalijant 
nelaimingą šunį, jam išsyk prieš akis stodavosi gauruo- 
tas kaimynų aviganis, besiblaškantis pirmyn atgal nen- 
drių tvora aprvertame kieme, tačiau dabar vidurnaktį jo 
vaizduotėje iškilo erdvė, kurioje staugimas po truputį 
ima sklisti ir plėstis. Žmonių pilnutėlis namas tik dar 
labiau išryškino Patriko vienatvę. Nebuvo nė vieno, prie 
ko jis galėtų prieiti, nebent gal (o gal ir ne, o gal ir taip) 
prie Julijos, vėl atvykusios čia lygiai po metų. 

Kaip visuomet, Patrikas buvo pernelyg pavargęs skai- 
tyti, tačiau tuo pat metu apimtas pernelyg didelio nerimo, 
kad galėtų užmigti. Knygų krūva, pūpsanti ant staliuko 
prie lovos krašto, rodos, iš anksto buvo paruošta bet ko- 
kiai nuotaikai, žinoma, išskyrus neviltį, šiuo metu tapusią 
nuolatine jo palydove. Elegantiškoji Visata jį nervino*. Kai 


* „Elegantiškoji Visata“ („Elegant Universe“, 1999) — Brajano Gryno 
(Brian Green) knyga, kurioje aiškinama stygių teorija ir pateikiamas išsamus, 


nors ir ne techninis, jos įvertinimas. — Vert. past. 

išvargusios akys klaidžiojo lubų įtrūkimais ir išsirietimais, 
nebebuvo jokio noro gilintis dar ir į erdvės išlinkimą. Ne- 
sužavėjo nė mintis domėtis kūnu srūvančiu neutrinu — 
to jau regėjosi per daug. Pradėjęs Ruso pažintį Patrikas 
netrukus numetė į šalį ir ją. Ir taip jis valdomas įvairių 
persekiojimo manijų, kad pajėgtų suvaldyti dar vieną. 
Dar vienas romanas, tariamas kapitono Kuko pavaldinio 
dienoraštis, parašytas pirmosios kelionės į Havajus metu, 
buvo pernelyg perkrautas informacija, kad su jo gyveni- 
mu turėtų ką bendra. Persisotinęs kruopščia Karališkajam 
britų laivynui pristatinėjamų sausainių įvairove Patrikas 
pasijuto prislėgtas, tačiau kai antrasis pasakojimas, neva 
parašytas pirmojo pasakotojo palikuonio, gyvenančio jau 
dvidešimt pirmojo amžiaus Pleimaunte, o atostogas lei- 
džiančio Honolulu, pirmojo atžvilgiu sudarė absurdišką 
priešpriešą, Patriką persmelkė nuojauta, kad dar truputė- 
lis ir jis išsikraustys iš proto. Dvi istorijos — viena druskos, 
kita pasaulio, pradedant 1500 metais prieš Kristų, — var- 
žėsi dėl vietos pačiame knygų krūvos gale. 

Marija, kaip visad, nuėjo miegoti su Tomuku ir pa- 
liko sutrikusį Patriką kautis su užplūdusiais nuostabos 
bei vienišumo jausmais. Marija buvo be galo atsidavusi 
motina: mat puikiai žinojo, ką reiškia, kai nieko nėra 
šalia. Patrikui tai irgi buvo puikiai pažįstamas jausmas, 
nes jau pirmojo jos motinystės proveržio metu jis ne 
sykį turėjo sau pripažinti, kad jis jau anaiptol nebe 
kūdikis vien tam, kad įsitikintų, jog namuose esama 
ir tikrų vaikų, dar neparengtų tikrajam siaubui. Tie- 
sa, tuo save įtikinti Patrikui neretai prireikdavo išties 
nemažai laiko. Jis veltui vylėsi ir savyje aptikti pribren- 

dusių tėvystės jausmų. Vaikų supamas jis tik dar labiau 
priartėjo prie savo vaikiškumo. Patrikas jautėsi tarsi 
žmogus, bijantis palikti uostą, nes puikiai žino, kad 
po didžiulės jachtos deniu tūno tik nedidelis purvinas 
variklėlis: taip sumišai jį kankino ir baimė, ir noras, 
baimė ir noras. 

Per pietus atvykusi Marijos motina Ketl, kaip visuo- 
met, netruko surasti trinties su dukra priežastį. 

— Kaip skrydis? — mandagiai pasiteiravo Marija. 

— Siaubingas, — atsakė Ketl. — Lėktuve šalimais įsitaisė 
siaubinga moteris, neapsakomai besididžiuojanti savo krū- 
timis ir be perstojo smaigstanti jomis kūdikiui į veidą. 

— Tai vadinama maitinimu krūtimi, mama, — paste- 
bėjo Marija. 

— Dėkui, mieloji, — atsakė Ketl. — Žinau, kad už 
mane dabar kalba įniršis, tačiau kai pati auginau vaikus, 
buvo išties svarbu sugebėti to viešai nerodyti. Protinga 
moteris buvo laikoma ta, kuri atėjusi į vakarėlį niekam 
nesukeldavo įtarimo, kad ji nėščia, ir jau tikrai ne ky- 
šančiomis krūtimis, o ką jau kalbėti apie žindymą visų 
akivaizdoje. 

Kaip visuomet, ant Patriko staliuko pūpsojo buteliu- 
kas temazepano. Tiesą sakant, su juo vienas vargas: mat 
vaistai pasirodė pakankamai stiprūs. Šalutinis poveikis — 
atminties nusilpimas, dehidratacija, pagirios, košmarų 
grėsmė — visa tai kuo puikiausiai pasiteisino. Trūko tik 
miego. Patrikas paskubomis išgėrė tabletę, kad tik nepa- 
justų staigaus vaistų vartojimo nutraukimo požymių. Jis 
prisiminė, kaip kadaise informaciniame lapelyje buvo 
skaitęs, esą temazepaną galima vartoti ne ilgiau kaip 

trisdešimt dienų. Tačiau praėjo jau trejetas metų, o jis 
kas vakarą jį maukė vis didesnėmis ir didesnėmis dozėmis. 
Patrikas turėjo jaustis „lyg devintam danguj“, kaip ne- 
retai yra šaipomasi, turint galvoje priešingą — siaubin- 
gas kančias, tačiau tam jis, regis, niekad neturėjo laiko. 
Tai jis priverstas dalyvauti kurio vaiko gimtadienyje, tai 
pagiringas atsidurdavo teisme, tai užgriūdavo dar kokia 
siaubinga pareiga, nieku gyvu nepateisinanti haliucina- 
cijų ar didžiulio nerimo. Štai, tarkime, rytoj, pas juos pie- 
tauti ateina jo motina. Abi motinos vienu metu: išties 
ne geriausias metas dar vienai papildomai psichozei. 
Patrikas dar ir šiandien su ilgesiu prisimena dienas, 
kai papildoma psichozė buvo jo gražiausios praeities 
dalis. Antrus metus Oksforde jis leido stebėdamas au- 
gančias ir žiedus mezgančias gėles. Tai buvo anoji jau- 
dinančių bandymų vasara, kai Patrikas sutiko Juliją. 
Ji buvo jaunesnioji sesuo ano nuobodaus vyruko, su 
kuriuo Šv. Trejybės koledžo bendrabutyje teko dalintis 
viena laiptine. Jau ankstyvaisiais savo haliucinogeninių 
kelionių etapais Patrikas paskubomis atsisakydavo jo 
pakvietimų išgerti arbatos, kol sykį pro pusiau praviras 
duris jis pastebėjo dailią išlinkusiu kaklu mergaitę, sė- 
dinčią ant palangės rankomis apkabinusią kelius. Tąsyk 
Patrikas nedvejodamas užsuko „puodelio arbatos“ ir ne- 
atitraukdamas akių nuo mielos rausvų skruostų ir tam- 
siai mėlynų akių Julijos išsėdėjo net pora valandų. Tąsyk 
ji vilkėjo avietinės spalvos marškinėliais, pro kuriuos 
švietėsi krūtų speneliai, ir nutrintais mėlynais džinsais, 
nuspurusiais keletą centimetrų žemiau užpakalinės kiše- 
nės ir virš dešiniojo kelio. Patrikas sau prisiekinėjo, esą 

kai ji sulauks pilnametystės, būtinai ją suvilios, tačiau 
nedrąsiam jo sprendimui Julija užbėgo už akių ir jau 
tą patį vakarą pati jį sugundė. Tai buvo laiko sąvokos 
nepaisanti, sulėtinta ir techniškai nelegali (šešiolika jai 
turėjo sukakti tik kitą savaitę) meilė. Jie gulėdavo už- 
vertę galvas į dangų, slapstydavosi triušių olose, stebė- 
davo laikrodžius, laiką skaičiuojančius prieš laikrodžio 
rodyklę, ir bėgdavo nuo policininkų, kurie nė nemanė 
jų vytis. Kai jiedu nusigavo į Graikiją, Patrikui pavyko 
pervežti LSD; tabletes jis paslėpė mėgstamiausioje savo 
slėptuvėje — tarp Julijos kojų. Anuomet Patrikas buvo 
tikras, kad gyvenimas tęsis šokinėdamas nuo vieno nuo- 
tykio prie kito, tačiau dabar jų mikčiojanti meilė regė- 
josi lyg koks tolimas laisvės stebuklas, priklausantis pra- 
rastajam pasauliui. Niekas nebevyko taip spontaniškai 
intymiai, ypač (jis nuolat tai sau primindavo) pokalbiai 
su dabar gerokai griežtesne ir sausesne Julija, šiuo metu 
gyvenančia pas jį. Kaip tik dabar ji buvo čia — laipti- 
nės apačioje: išmarginta mėlynių, tačiau vis dar graži. 
Galbūt jam vertėtų nueiti? Galbūt vertėtų surizikuoti? 
Galbūt pabandyti prisiminti judviejų praeitį? Ar grįžtų 
toji pati įtampa, jų kūnams susipynus į viena? Mintis 
pasirodė absurdiška. Neišvengiamai tektų patykoti, ką 
veikia nemigos kankinamas keistuolis Robertas, negai- 
lestingoji Ketl, Marija, lyg laumžirgis plevenanti spar- 
neliais pačiame miego paviršiuje, kad šiukštu neliktų 
nepastebėtas mažiausias jos kūdikio sielvarto judesėlis, 
kol galiausiai jam pavyktų prisikasti iki Julijos kamba- 
rio (jos durų kampas buvo subraižęs grindis), kuriame, 
šiaip ar taip, veikiausiai jau viešpatavo jos duktė Liusė. 


Motinos pienus 97 


Kaip visuomet, Patrikas grūmėsi su priešiškomis, tačiau 
lygiavertėmis galiomis. 

Viskas kaip įprastai. Patriką kankino depresija: įstri- 
gęs vienoje vietoje jis kaip įmanydamas kabinosi į save 
tokį, kokio, tiesą sakant, jau seniai nebėra. Dienomis, 
kurias Patrikas praleisdavo su vaikais, jam bemaž pasi- 
sekdavo tapti tuo, kas iš tiesų yra, — tėveliu, žaidžiančiu 
su savo vaikais, tačiau naktimis jį užvaldydavo baisi nos- 
talgija arba imdavo kankinti savęs neigimas. Jaunystė, 
avinti Airmax Nike sportiniais bateliais, jau buvo spėjusi 
nustraksėti kažkur toli toli (tik Ketl jaunystė tebeavėjo 
sparnuotais sandalais), įkandin palikusi tik dulkių de- 
besį ir suklastotų senienų kolekciją. Patrikas pamėgino 
prisiminti, į ką iš tiesų ji buvo panaši, tačiau pasiknai- 
siojus pavyko aptikti tik nepasotinamą seksą ir neregėtą 
seksualinį pajėgumą, kurių vietą dabar pakeitė visiškas 
pirmojo nebuvimas ir išeikvota seksualinė galia. Baimė 
ir noras, baimė ir noras sumišai. Galbūt dar gurkšrtelėti 
dvidešimt miligramų temazepano? Keturiasdešimt mili- 
gramų, susimaišę su nemaža raudono vyno doze, išgerta 
prie pietų stalo, neretai padėdavo bent keletui valan- 
dų nusnūsti. Tiesa, tai anaiptol nebūdavo Patriko taip 
trokštamas gilus nugrimzdimas, tačiau tik šis tas pana- 
šaus į prakaituotą, neramią būseną kažkur tarp būdra- 
vimo ir miego, neišvengiamai lydimą košmarų. Patrikas 
mažiausiai troško užmigti, jei jį aplankydavo košma- 
ras: tai jis sėdi pririštas prie kėdės, stovinčios kambario 
kampe, tai stebi, kaip kankinami jo vaikai, svaidydamas 
prakeiksmus jų kankintojui arba maldaudamas liautis. 
Tiesa, buvo ir kiek lengvesnis variantas: jo paties artile- 

rijos ugnies subjaurotas ar negailestingai eismo avarijoje 
sudarkytas kūnas numestas vaikams po kojomis. Jei ir 
nepabusdavo nuo šių siaubingų vaizdų, dar kiek laiko 
pasnūduriavęs netrikdomas sapnų Patrikas galiausiai 
šokdavo giliai į krūtinę traukdamas orą. Įtraukus kele- 
tą gurkšnių, avarinis jo pasąmonės padalinys į priekinę 
dalį pasiųsdavo žviegiantį greitosios pagalbos automobi- 
lį, kuris krarydamasis prisikasdavo iki pat sąmonės. 

Patriko sapnus, kurie neatsitiktinai buvo tokie siau- 
bingi, kone be paliovos lydėjo apsauginis analitinis tęsi- 
nys. Jo draugas Džonis, vaikų psichologas, nusprendęs, 
esą tai — ne kas kita kaip „ryškūs sapnai“, kurių metu 
sapnuotojas suvokia sapnuojantis. Ir nuo ko Patrikas 
mėgino apsaugoti savo vaikus? Žinoma, nuo jį perse- 
kiojusio jausmo būti kankinamam. Sapnų seminaruose 
visuomet prieinama prie panašių išvadų. 

Tiesa, Patriką buvo užvaldžiusi mintis trūks plyš su- 
stabdyti iš kartos į kartą varvančius nuodus, tačiau jam 
jau pradėjo dingotis, kad jis neišvengiamai pralaimėjo. 
Pasiryžęs neužkarti vaikams savo paties kančios priežas- 
čių, Patrikas neįstengė apsaugoti jų nuo jos padarinių. 
Tėvo jis neteko prieš gerus dvidešimt metų ir vargu ar 
apskritai kada jį prisimindavo. Net ir apimtas geriausių 
norų Deividas buvo šiurkštus, šaltas, sarkastiškas ir kiek 
nuobodokas žmogus; būdavo, paskutinę akimirką jis 
būtinai kilsteli kliūtį, kad tik Patrikas nusilaužtų koją. 
Išties siaubinga, jei ir jis būtų tapęs tokiu netikusiu tėvu, 
išsiskyręs ar atėmęs iš vaikų paveldėjimo teisę. Tiesa, 
vietoj to jie turi kęsti tūžmingus ir bemiegius visų šių 


dalykų padarinius. Patrikas puikiai jautė, kad Robertas 

paveldėjo jo vidurnakčio baimę, tačiau nenorėjo pati- 
kėti, kad to priežastis — vidurnakčio baimės genas. Jis 
prisiminė, kaip be perstojo verkšleno apie savo nemigą 
kaip tik tuomet, kai Robertui knietėjo visame kame jį 
mėgdžioti. Apimtas kaltės bei pasitenkinimo ir kaltės 
dėl pasitenkinimo Patrikas suprato, kaip pamažu visi 
Roberto įsijautimai ir ištikimybė virsta neapykanta bei 
panieka Eleonorai ir visam jos filantropiškam žiauru- 
mui. 

Tiesa, buvo vienas didelis palengvėjimas — šiemet 
jiems nebeteks susitikti su Pakeriais. Trejetą savaičių ne- 
silankęs mokykloje Džošas be didesnio vargo pamiršo, 
kad juodu su Robertu yra geriausi draugai. Kaip tik šios 
svaiginančios laisvės metu Patrikas su Robertu Olan- 
dijos parke susitiko Džilę, kuri, kaip paaiškėjo, ruošėsi 
skirtis su Džimiu. 

— Brangakmenis neteko savo blizgesio, — prisipaži- 
no Džilė. — Tačiau bent jau aš privalau išlaikyti bran- 
gakmenį, — pergalingai pridūrė ji. — Siaubinga, tačiau 
Rodžeris pateko į kalėjimą. Tikriausiai girdėjote? Tai 
atviras kalėjimas — vienas prabangiausių. Šiaip ar taip, 
tai nėra malonu, tiesa? Jie uždarė jį neva už vengimą 
mokėti mokesčius. Trumpai tariant, už tai, ką daro visi, 
arba veikiau už nesugebėjimą nuo to išsisukti. Kristiną 
užpuolė bėdos — du vaikai ir taip toliau. Ji net negali 
pasisamdyti auklės. Aš jai sakiau: „Pareikalauk skyrybų. 
Pamarysi, bus geriau.“ Tik pamanykit, visai buvau pa- 
miršusi, kad tuomet negautų didelės dalies. Nė nežinau, 
kiek tau priklauso, jei prieš vedybas buvai plikas kaip 


tilvikas. Bet, rodos, savo tauškalais pernelyg įsismarka- 

vau, tiesa? Tačiau jei nebūsi realistas, nieko nebus. Gy- 
dytojas prirašė man šių tablečių. Niekaip negaliu liautis 
plepėjusi. Verčiau jau eikite, kitaip jums teks visą dieną 
klausytis mano paistalų. Tiesiog juokinga, kai pagalvoji, 
kad dar pernai visi sėdėjome aplink Sen Tropezo baseiną 
ir mėgavomės gyvenimu, o štai dabar kiekvienas einame 
savo keliais. Na, šiaip ar taip, mums dar liko vaikai, tie- 
sa? O tai svarbiausia. Nepamiršk, kad Džošas — vis dar 
geriausias tavo draugas, - jiems pavymui Džilė šūktelėjo 
Robertui. 

Šiemet Tomukas jau pradėjo kalbėti. Pirmasis jo iš- 
tartas žodis buvo šviesa, po kurio netrukus sekė me. Vi- 
sas buvusias nuotaikas taip įtikimai pakeitė naujos, kad 
sunku bebuvo prisiminti pradžią, kai jis dar kalbėjo ne 
tam, kad ką papasakotų, o veikiau kad suprastų, į ką 
panašu, kai tyla virsta žodžiais. Nuostaba pamažu virto 
troškimu. Tomuko jau nebedomino tai, ką jis regėjo ap- 
linkui, dabar jis troško matyti tai, ko pats užsimanyda- 
vo. Jau iš tolo jam pavykdavo įžvelgti šluorą, kai kiti vos 
pastebėdavo šviečiantį šlavėjo apsiaustą. Veltui už durų 
buvo slepiami dulkių siurbliai. Troškimas tarsi rentgeno 
spinduliai viską peršviesdavo kiaurai. Niekas negalėda- 
vo ilgesnį laiką dėvėti diržo, jei Tomukas sukiodavosi 
kambaryje, — jau netrukus diržas tapdavo kaži kokio 
neaiškaus žaidimo priemone: išdidžiai burgzdamas lyg 
mašina vaikas sukdavo sagtį ratu. Jei jie nusigaudavo už 
Londono, tėveliai puldavo uostyti gėlių ir gėrėtis vaizdu, 
Robertas dairydavosi medžių, į kuriuos būtų galima įsi- 
ropšti, o Tomukas, dar pernelyg nenutolęs nuo gamtos, 
kad paverstų ją garbinimo objektu, lakstydavo pievoje 

kliuvinėdamas už laistymo žarnų, kurios kone nemato- 
mos tysodavo nepjautoje žolėje. 

Tomuko vienų metų gimtadienio šventės metu pra- 
eitą savaitę jį pirmą kartą užpuolė berniukas, vardu Elio- 
tas. Kitame kambario gale kilęs bruzdesys staiga patraukė 
Patriko dėmesį. Kai netvirtu žingsneliu žingsniuodamas 
Tomukas už virvutės traukė medinį triušiuką, staiga jį 
užpuolęs mušeika iš to paties vaikų darželio plėšte išplė- 
šė virvutę iš rankų. Išleidęs pasipiktinimo šūksnį netru- 
kus jis apsipylė ašaromis. Plėšikas pergalingai važinėjosi 
dviratuku, už kurio ant nelygių ratukų dardėjo iš paskos 
tempiamas triušelis. 

Puolusi žemyn Marija pakėlė Tomuką nuo žemės. 
Robertas nuskubėjo įsitikinti, ar jam viskas gerai, ir pa- 
keliui dar prigriebti triušiuką. 

Įsitaisęs Marijai ant kelių Tomukas netrukus nustojo 
verkęs. Jis atrodė susimąstęs tarsi mėgintų suvokti už- 
pulties naujovę. Tuomet nusirangęs nuo Marijos kelių 
jis ir vėl atsidūrė ant žemės. 

— Kas šis bjaurus vaikėzas? — paklausė Patrikas. — Ro- 
dos, nebuvau matęs grėsmingesnio veido. Jis panašus į 
steroidų prisirijusį pirmininką Mao. 

Marija nespėjo atsakyti, kai pasirodė chuligano mama. 

— Atsiprašau dėl to, kas nutiko, - prakalbo ji. — Elio- 
tas — labai kovingas vaikas, visai kaip tėvelis. Labai nesi- 
nori slopinti jo trykštančios energijos ir jėgos. 

— Tuomet dėl to būsite patraukta baudžiamojon atsa- 
komybėn, - pastebėjo Patrikas. 

— Tik tegu pamėgina mane įveikti, - pagrasino Ro- 
bertas, rodydamas savo karinio meno judesius. 

— Bala nematė, dėl triušio neverta kelti pasaulinės 
tragedijos, — nusileido Patrikas. 

— Eliotai, — pernelyg jau dirbtinu balsu paliepė chu- 
ligano mama, - atiduok Tomukui jo triušį. 

— Ne, - sugriaudėjo Eliotas. 

— Ak, mielasis, — tarė vaiko mama, sujaudinta jo at- 
kaklumo. 

Tačiau Tomuko dėmesį jau buvo suspėję patrauk- 
ti ugnies liežuvėliai, kuriuos jis triukšmingai traukė iš 
krepšio. Įtikintas, kad buvo pastvėręs netinkamą daiktą, 
Elioras pametė triušį ir patraukė liežuvėlių pusėn. Pa- 
kėlusi triušelį už virvutės ir palikusi Eliorą prie krepšio 
(šįsyk sunku buvo apsispręsti, dėl ko jam reikėtų kau- 
tis), Marija atidavė jį Tomukui. Jis išsyk pasiūlė Eliotui 
triušelį, o šis, atsisakęs ir iš apmaudo paleidęs gerklę, 
nukrypavo motinos link. 

— Nenori tų liežuvėlių? — paklausė ši. 

Patrikas vylėsi, kad daiktų atžvilgiu su Tomuku jis el- 
gėsi gerokai protingiau nei su Robertu: mat stengėsi per- 
nelyg nežadinti jo užgaidų ir norų. Paskutinę akimirką 
visuomet buvo užkertamas kelias. Visuomet užkertamas 
kelias... žinoma... jis taip galvojo... Dabar jis vaikėsi savo 
uodegos... anapus slėnio viauksėjo šuo... susiliejo vidaus 
ir išorės pasauliai... jį kone buvo užvaldęs miegas... gal- 
būt net sapnas... kad jį kur galas. Atsisėdęs Patrikas už- 
baigė mintį. Iš tiesų net ir pačios rūpestingiausios prie- 
žiūros pavymui velkasi šešėlis. Net ir Džonis (jis buvo 
vaikų psichologas) priekaištavo sau, esą privertęs savo 
vaikus jaustis taip, neva jis iš tikrųjų juos suprantantis, 
neva suvokęs jų jausmus anksčiau, nei jie patys juos 

suprato, neva galintis nuspėti visus jų impulsus. Visi gy- 
veno jo užuojautos ir kompetencijos nelaisvėje. Džonis 
buvo pagrobęs jų vidinį gyvenimą. Galbūt geriausia, ką 
Patrikas galėjo padaryti šeimos labui, — ją išardyti, pa- 
siūlydamas vaikams žiaurią ir nesibaigiančią katastrofą. 
Juk, šiaip ar taip, galų gale kiekvienas vaikas turi išsilais- 
vinti. Tad kodėl nepasračius sienos, kurią reikėtų įveikti, 
ar aukštos užtvaros, nuo kurios reikėtų nušokti. Dieve 
brangus, jam iš tiesų reikia šiek tiek pailsėti. 

Po vidurnakčio Patriko mintyse visuomet apsilanky- 
davo nuostabusis gydytojas Zemblarovas, bulgaras, vie- 
tos kaime atliekantis praktiką. Angliškai jis kalbėjo labai 
greitai ir su dideliu akcentu. „Mūsų kultūroje yra tik 
(būdavo, aiškina jis, pasirašydamas ant recepto) Zz pbar- 
macologie. Jei gyventume Ramiojo vandenyno pakran- 
tėse, galbūt užtektų šokio, tačiau tenka pasitenkinti tik 
cheminėmis manipuliacijomis. O štai grįžęs į Bulgariją 
būtinai išgersiu de /ampbetamine. Važiuosiu, važiuosiu, 
važiuosiu, aplankysiu savo šeimą, važiuosiu, važiuosiu, 
važiuosiu ir vėl sugrįšiu į Lakostą.“ (Vaistai... amfetami- 
nas (pranc.)) 

Kai paskutinį kartą Patrikas, kankinamas abejonių, 
paprašė didesnės temazepano dozės, gydytojas Zembla- 
rovas jam prikišo, esą jis pernelyg drovus. „Mais i/ faut 
toujours demander. Kelionėse ir pats jį nuolat vartoju. 
Ladministration mėgina apriboti jį iki tridešimties die- 
nų, todėl „vieną susipilu vakare, o kitą — naktį '. Tiesą 
sakant, tai nėra itin gerai, tačiau tokiu atveju bent jau 
nereikia čia taip dažnai lankytis. Dar išrašysiu ir kitos 
rūšies sti//nox migdomųjų! Turime dar barbitūratų“, — 

pridūrė jis prasmingai šypsodamasis ir virš lapelio švy- 
tuodamas rašikliu. (Valdžia... Betgi visuomet reikia reika- 
lauti... Valdžia (pranc.)) 

Nenuostabu, kad Patrikas jautė nuolatinį nuovargį, 
todėl protrūkis prižiūrėti vaikus pasitaikydavo išties re- 
tai. Šiandien Tomuką kankino skausmas. Pro jautrias 
dantenas kalėsi dar keli nauji dantukai. Vaiko žandu- 
kai buvo raudoni ir patinę, todėl jis be paliovos nerimo 
ieškodamas kokios pramogos. Vakare Patrikas galiausiai 
jam pasiūlė nedidelę išvyką po namus. Pirmasis jų su- 
stojimas — po veidrodžiu sienoje kyšantis elektros lizdas. 
Ilgesingai varstydamas jį akytėmis Tomukas užbėgo tė- 
čiui už akių: 

— Ne, ne, ne, ne. 

Vaikas atkakliai purtė galvą, tarp savęs ir elektros 
lizdo paberdamas kiek įmanoma daugiau me, tačiau 
trumpalaikį jo sąžinės proveržį netruko įveikti smalsu- 
mas. Mažais drėgnais piršteliais mėgdžiodamas kištuką 
jis puolė prie lizdo. Pagriebęs Tomuką už kojos Patri- 
kas vilkte nuvilko jį koridoriumi. Priešindamasis vaikas 
pratrūko šaukti ir į tėčio sėklides paleido keletą aštrių 
smūgių. 

— Eime pažiūrėti kopėčių, — žiopčiojo Patrikas, su- 
prasdamas, kad dabar tiesiog beprasmiška jam siūlyti ką 
nors mažiau pavojinga nei mirtis nuo elektros srovės. 
Kiek pasvarstęs Tomukas nurimo suvokęs, kad dažytos 
aliumininės kopėčios boilerio kambarėlyje gali pasiūlyti 
ne ką mažiau galimybių susižeisti ar numirti. Patrikas 
atsargiai laikė vaiką už juosmens, o šis lyg beždžionė 
ropštėsi kopėčiomis, kol jos vos neužgriuvo ant jų abiejų. 

Nuleistas žemyn ir svirduliuodamas Tomukas pasilei- 
do boilerio link. Suspėjęs jį pagriebti Patrikas užkirto 
jam — dar kiek ir būtų rėžęsis į vandens katilą. Staiga 
Patrikas pasijuto nepaprastai išsekęs. Jam jau buvo per 
daug. Šiaip ar taip, nebeprikiši, esą jis visiškai neskiria 
dėmesio vaikų priežiūrai. Tačiau dabar jis turėjo pailsėti. 
Nešdamas spurdantį sūnų Patrikas nusvirduliavo atgal į 
svetainę. 

— Kaip sekasi? — pasiteiravo Marija. 

— Nusikamavau, - atsakė Patrikas. 

— Nesistebiu, juk su juo praleidai net minutę su 
puse. 

Pasileidęs mamos link paskutinę akimirką Tomukas 
staiga sukniubo. Kol galva nespėjo trinktelėti į grindis, 
Marija suspėjo jį sučiupti ir pastatyti ant kojų. 

— Negaliu įsivaizduoti, kaip tu išsiverti be auklės, — 
stebėjosi Julija. 

— Neįsivaizduoju, ką daryčiau, jei viena tokia čia pa- 
sirodytų. Visuomet norėjau vaikus auginti pati. 

— Motinystė pasiglemžė ne vieną, — postringavo Juli- 
ja. - Žinoma, tik jau ne mane: mat gimus Liusei, buvau 
dar visai jaunutė. 

Mėgindama įrodyti, kad saulės kepinamuose pietuo- 
se ne ką mažiau išsikraustė iš proto nei kiti, valgyti pietų 
Ketl nusileido vilkėdama žalsvai melsvos spalvos šilkiniu 
švarkeliu ir citrinos spalvos lininėmis kelnėmis. Likusie- 
ji namiškiai, vis dar dėvintys prakaituotus marškinėlius 
ir chaki spalvos kelnes, paliko ją ten, kur ji ir norėjo 
likti, — vieniša kankinė su dideliais reikalavimais. 

Ketl pasirodžius, Tomukas delnais užsidengė veidą. 

— Ak, koks mielas, — prakalbo ji. - Ką jis čia daro? 

— Slepiasi, — atsakė Marija. 

Patraukęs rankas išsižiojęs Tomukas perbėgo visus 
žvilgsniu. Priblokštas jo pasirodymo Patrikas atšlijo at- 
gal. Tai buvo naujasis Tomuko žaidimas. Tiesa, Patrikui 
jis atrodė seniausias žaidimas pasaulyje. 

— Keista, kad jis slepiasi ten, kur visi jį gali matyti, — pa- 
stebėjo Patrikas. — Bijau, kad jau netrukus jis ims slaps- 
tytis ne kambaryje. 

— Jam atrodo, kad jo nematome, mat jis nemato 
mūsų, — paaiškino Marija. 

— Turiu pripažinti, kad puikiai jį suprantu, — pasakė 
Ketl. - Tikrai norėčiau, kad kiti matytų tą patį, ką ir aš. 

— Tačiau tu puikiai žinai, kad taip nėra, — pastebėjo 
Marija. 

— Tikrai ne visuomet, brangute, - nesutiko Ketl. 

— Nesu tikras, ar tai tik nebus istorija apie egoistiš- 
ką vaiką ir puikiai prisitaikiusį suaugusįjį, - atrodo, kad 
pradėjęs teorizuoti Patrikas padarė klaidą. - Tomas kuo 
puikiausiai suvokia, kad matome viską kitaip nei jis, ki- 
taip jis neimtų juoktis. Juokas yra požiūrio kaita. Užsi- 
dengdamas veidą jis tikisi, jog imsime matyti jo akimis, 
o kai jį atidengia, — ir vėl savosiomis. Tai mes čia viską 
matome vienaip. 

— Jei atvirai, Patrikai, tu visuomet apie viską sampro- 
tauji pernelyg intelektualiai, - pasiskundė Ketl. — Jis — tik 
mažas žaidžiantis berniukas. Slėpynių, - aiškino ji tarsi 
žmogus, iš girto vairuotojo atimantis automobilį. - Pri- 
simenu, kaip prieš vestuves mudu su tavo tėčiu nuvy- 
kome į Veneciją. Turėjome būti ypač atsargūs: mat visi 

tikėjosi, kad tokiomis dienomis pastangas privalome 
telkti kitur. Ir, žinoma, pirmiausia oro uoste susidūrėme 
su Sintija ir Ludu. Tąsyk nusprendėme elgtis panašiai 
kaip Tomas, įsivaizduodami, esą jei nežiūrėsime į juos, 
jie mūsų taip pat nematys. 

— Ar pasisekė? — paklausė Parrikas. 

— Atvirkščiai. Per visą oro uostą jie šaukė mūsų var- 
dus. Man regėjosi, jog aišku kaip dieną, kad nėmaž ne- 
norime būti pastebėti, tačiau, deja, taktas — anaiptol ne 
stipriausia Ludo vieta. Šiaip ar taip, visus reikiamus ėji- 
mus atlikome puikiai. 

— Bet Tomukas nori, kad jį matytume. O tai ypač 
tinkama proga, — kalbėjo Marija. 

— Na, aš ir nenoriu pasakyti, kad tai — visiškai tapati 
situacija, — kiek susierzinusi atsakė Ketl. 

— Kas yra tie „reikiami ėjimai '? — prieš pietus Rober- 
tas paklausė Patriko. 

— Visa, kas susiję su Ketl, — atsakė jis, net kiek vilda- 
masis, kad ši jį išgirs. 

Nebuvo gerai, kad Julija buvo kiek priešiška Marijai, 
tačiau ne ką geriau būtų buvę ir tuomet, jei ji būtų ro- 
džiusi jai draugiškumą. Dėl Patriko ištikimybės Marijai 
abejoti nereikėjo (o gal reikėjo?), tačiau viena, kuo išties 
derėjo abejoti, - ar dar nors akimirką jis galės ištverti be 
sekso. Kitaip nei nežaboti paauglystės geismai, dabarti- 
niai jo geiduliai turėjo šį tą tragiška — veikiau tai buvo 
geismas būti apimtam geismų, daugiau negu geismas, 
paprasčiausias noras norėti. Tačiau didesnė problema at- 
rodė tai, ar Patrikas apskritai galėtų patirti erekciją, nei 
tai, ar kada nors sugebėtų atsikratyti tuo prakeiksmu. Jį 

užvaldę geismai nuolat privalėjo ugdyti paprastumą ar 
sudužti atsimušę į savo objektus, kad tik kaip nors pa- 
slėprų savo tragišką prigimtį. Tai nebuvo geismas to, ką 
jis nesunkiai galėjo gauti, veikiau negrįžtamai prarastų 
galimybių. Ką darytų, jei staiga suerzintų Juliją? Žino- 
ma, atsiprašytų, €są yra visiškai išsekęs. Atsiprašytų, esą 
labai užimtas. Esą jį ištikusi (nusimesk, mieloji, šią naštą 
nuo krūtinės — tau tai tikrai patiks) vidutinio amžiaus 
krizė, nors iš tiesų nieko panašaus nebuvo, nes vidutinio 
amžiaus krizė tebuvo klišė, žodinis temazepanas, sugal- 
votas miegui, o jo miegas vis dar būdravo — juk dabar 
pusė ketvirtos sumauto ryto. 

Patrikas su niekuo negalėjo susitaikyti: nei su blės- 
tančiais horizontais, nei su mažėjančiomis galimybėmis. 
Jis atsisakė rožinių akinių, kurių taip maldavo jo trum- 
paregės pono Magu akelės*. Patrikui daugiau nesinorėjo 
haliucinogenų, kurie, regis, skverbte įsiskverbė į kraują, 
viską užteršdami. Kartkartėmis trumpam švystelėjęs aš- 
trumo pojūtis tebuvo paprasčiausia vaizduotė. Patriko 
kalba buvo panaši į šimtus kartų dėtą ir perdėtą sude- 
damąjį paveikslėlį — prisiminimas to, ką kada nors yra 
padaręs. Jo galvoje nebekilo naujų sąsajų. Visa tai liko 
praeityje. 

Patrikas išgirdo, kaip koridoriaus gale pradeda virk- 
čioti Tomukas. Šis garsas tarsi švitrinis popierius sutrikdė 
jo nervus. Užplūdo neapsakomas noras jį paguosti. Dar 


* Ponas Kvinkis Magu (Mr. Ouincy Magoo) - „United Productions of 
America“ animacinės studijos animacinio filmo vaikams herojus. Magu yra 
turtingas pensininkas, dėl savo užsispyrusiai negydomos trumparegystės paten- 
kantis į gausybę keblių situacijų. — Vert. past. 

Patrikui panūdo, kad jį patį paguostų Julija, o Mariją — 
guodžiamas Tomukas. Jį užplūdo nenusakomas noras, kad 
visiems būtų gerai. Patrikas nebegalėjo ilgiau to ištverti. 
Nusimetęs antklodę pradėjo žingsniuoti po kambarį. 

Tomukas netrukus nurimo, tačiau jo verksmas buvo 
suspėjęs sukelti nebevaldomą reakciją. Jis jau buvo pa- 
siruošęs patraukti Julijos kambarin; nedidelę savo gy- 
venimo dalį paversti žydinčių aguonų lauku. Keldamas 
už vyrių duris, kad šios šiukštu nesumanytų suinkšti, 
Patrikas tylutėliai jas atidarė. Jas verdamas jis nuspaudė 
rankeną žemyn, kad netyčia nespragtelėtų užraktas, o 
tuomet atsargiai rankenos liežuvėlį įkišo į griovelį. Ko- 
ridorius švietė vaikiškai draugiška šviesa. Ji buvo tokia 
ryški tarsi kalėjimo kieme. Visą kelią ant pirštų galiukų 
Patrikas nutapsėjo prie pusiau pravirų Liusės kambario 
durų. Pirmiausia jis norėjo įsitikinti, ar ši savo kamba- 
ryje. Taip. Puiku. Stabtelėjęs Patrikas sugrįžo prie Julijos 
kambario. Širdis daužėsi it pašėlusi. Jis jautėsi gąsdinan- 
čiai gyvybingas. Palinkęs prie durų Patrikas įrempė ausis. 

Ką jis ketino daryti toliau? Kaip elgsis Julija, jei staiga 
jis įsiveržtų į jos kambarį? Pultų skambinti policijai? O 
gal stumte įstūmusi jį į lovą imtų šnabždėti: „Ir kas tave 
taip ilgai laikė?“ Gal kiek per įžūlu žadinti ją ketvirtą 
valandą ryto. Gal geriau susitarti susitikti kitą vakarą? 
Mindžikuodamas ant šešiakampių plytelių Patrikas stai- 
ga pajuto, kad šąla kojos. 

— Tėveli. 

Grįžrelėjęs savo kambario tarpduryje jis išvydo iš- 
blyškusį ir susiraukusį Robertą. 

— Sveikas, - sušnabždėjo Patrikas. 

— Ką čia veiki? 

— Geras klausimas, — atsakė jis. — Išgirdau verkiant 
Tomą... - Iš dalies tai buvo tiesa. - Nusprendžiau įsiti- 
kinti, ar jam viskas gerai. 

— O kodėl stovi prie Julijos durų? 

— Bijojau jį sutrikdyti, jei kartais užmigtų, - aiškino 
Patrikas. Deja, Robertas buvo pernelyg protingas, kad 
patikėtų visais šiais paistalais, tačiau galbūt per mažas, 
kad išdrįstų pasakyti, jog tai — netiesa. Jau po keleto 
metų pasiūlydamas jam cigarą Patrikas nebesivaržys pa- 
sakyti: „Žinai, mane užplūdo baisus m2ez20 de! camin, 
todėl trūks plyš privalau užmegzti kokį romanėlį — rei- 
kia prasiblaškyti'*. Plekšrelėdamas jam per nugarą Ro- 
bertas atsakys: „Puikiai tave suprantu, vyruti. Sėkmės 
ir laimingos medžioklės.“ Tačiau dabar jam buvo vos 
šešeri, todėl tiesą vis dar reikėjo slėpti. 

Tarsi gelbėdamas tėtį iš keblios padėties Tomukas ir 
vėl skausmingai pravirko. 

— Gal verčiau eisiu, - pasakė Patrikas. - Vargšė mama 
visą naktį nesumerkė akių. 

Jis stoiškai šyptelėjo Robertui. 

— Gal pasistengtum kiek numigti, - pasiūlė Patrikas, 
pabučiuodamas sūnų į kaktą. 

Nėmaž neįtikintas Robertas nukiūtino atgal į kambarį. 

Spragrelėjo elektros jungiklis ir užversto Tomuko 
kambario grindys nušvito blyškia oranžine šviesa. Patri- 
kas patraukė prie lovos, kurioje Marija kasnakt migdy- 
davo Tomuką. Iškėlusi iš nekenčiamos vaikiškos lovytės 


* Kelio vidury (it.) — pirmosios Dantės Aligjerio (Dante Aligbiery) „Pra- 
garo“ („Inferno“) eilutės žodžiai. — Vert. past. 

guldydavo jį ant čiužinio, nuo kurio krisdama ant grin- 
dų pabirdavo visa gausybė minkštų žaisliukų. Raičioda- 
masis ir sukiodamasis Tomukas mėgino surasti patogią 
padėtį. Prigludęs prie lovos krašto Patrikas įsitaisė savo 
pusėje. Jis neturėjo jokių vilčių, kad šioje nesaugioje sar- 
dinių skardinėje jam pavyktų užmigti, tačiau jei bent 
įstengtų nuraminti mintis, tikrai šiek tiek pailsėtų. Jei 
pavyktų išsivaduoti iš sapnų tironijos, tai jau išties būtų 
šis tas. Iš galvos jau buvo kone išgaravęs nuotykis su Ju- 
lija. Koks nuotykis su Julija? 

Galbūt užaugusiam Tomui pavyks išvengti nevykėlio 
dalios. Ir ko daugiau būtų galima norėti? 

Patrikas pradėjo rimti nešamas pusiau minčių... ke- 
tvirčio Minčių. 

Staiga jis pajuto stiprų smūgį į veidą. Iš nosies paplū- 
dusi šilta ir žvilganti kraujo srovė nutįso iki burnos. 

— Viešpatie, — sušuko jis, — rodos, iš nosies pasipylė 
kraujas. 

— Vargšelis, — sušnabždėjo Marija. 

— Geriau grįšiu į savo kambarį, — suvapėjo Patrikas, ris- 
damasis ant grindų. Sudėliojęs į vietą aksominius Tomuko 
sargybinius jis atsistojo ant kojų. Diegė keliai. Veikiausiai 
dar bus užpuolęs artritas. Gal ir jam derėtų persikelti į slau- 
gos namus, kur gyveno motina? Ar nebūtų jaukiau? 

Smiliumi spausdamas šnervę Patrikas koridoriumi 
nugūrino atgal. Ant pižamos švietė kraujo dėmės: štai 
tau ir aguonų laukas. Buvo penkta ryto: vienam gyve- 
nimo tarpsniui per vėlu, kitam — per anksti. Jokių vil- 
čių numigti. Maryr, teks leistis į apačią, išmaukti didelį 
puodelį sveikos kavos ir apmokėti kai kurias sąskaitas. 

Užsimaukšlinusi neapsakomo dydžio šiaudinę skry- 
bėlę ir užsidėjusi tamsius akinius prie akmeninio stalo 
jau buvo įsitaisiusi Ketl. Kelionės bilietą pavertusi kny- 
gos žymekliu ji užvertė Džeimso Popo Henesio Karalie- 
nės Marijos biografiją ir padėjo ją šalia lėkštės*. 

— Tai tarsi sapnas, — tarė Patrikas, užleisdamas moti- 
nos kėdę su ratukais, —- vienu metu jus čia abi matyti. 

— Tarsi... sapnas, — tarsi apibendrindama lemeno Eleo- 
nora. 

— Kaip tu laikaisi, mieloji? — abejingai pasiteiravo Ketl. 

— Ačiū... 

Pastangos, kurių Eleonorai prireikė po kiek laiko iš- 
tarti emocingą puikiai, iš tiesų darė įspūdį, tarsi ji būtų 
norėjusi pasakyti siaubingai arba prastai, tačiau pasku- 
tinę akimirką staiga persigalvojo. Spinduliuojanti Eleo- 


noros šypsena atvėrė bedantės burnos karo lauką, kurį 


* Džeimsas Popas Henesis (James Pope-Hennessy, 1916-1974) — britų 
biografas ir kelionių rašytojas. — Vert. past. 

Patrikas be perstojo maldavo susitvarkyti. Tačiau visa 
atrodė beprasmiška: ji nė neketino švaistyti pinigų sau, 
kai vis dar galėjo švystelėti labdaringu mostu. Paskuti- 
nės nedidelės jos pajamų atsargos jau netrukus pateks į 
vangų ir bejausmį Simuso katilą. O Eleonora ir toliau 
sėkmingai atsispyrinėjo poreikiui valgyti. Raičiodamasis 
ir sukiodamasis tarp šen bei ten išsibarsčiusių uolų jos 
liežuvis beviltiškai ieškojo sveiko danties. Burnoje jau 
žiojėjo net kelios aklavietės, ypač jautrios bet kokiam 
maistui. 

— Privalau pagelbėti gaminant pietus, - apgailestau- 
damas ir rūpesčių prislėgtas atsiprašė Patrikas, leisda- 
masis veja lyg koks plaukikas, pernelyg ilgai prarūnojęs 
po vandeniu ir kuo greičiau skubantis vandens pavir- 
šiun. 

Patrikas staiga pajuto, kad turi sprukti ne tiek nuo 
motinos, kiek nuo nuodingos nuobodulio ir pykčio 
priemaišos, nuolatos jį užplūstančios, vos tik jis ima 
apie ją galvoti. Šiaip ar taip, tai buvo ilgalaikis projektas. 
„Tam gali prireikti daugiau nei vieno gyvenimo“, - įspė- 
davo save Patrikas, murmėdamas apsimestinės užuojau- 
tos balsu. Vien per keletą pastarųjų minučių tarp moti- 
nos ir savęs jis turėjo pastatyti kaip galima daugiau įsi- 
vaizduojamų užtvarų. Šįryt slaugos namuose jis aptiko 
ją sėdinčią prie durų su lagaminu ant kelių. Regėjosi, 
kad taip laukusi ji būtų dar ilgai. Eleonora įbruko jam 
neaiškų pieštuku brūkštelėtą raštelį. Jame buvo rašoma, 
kad jos valia jau dabar, o ne po mirties, kaip buvo kal- 
bėra anksčiau, Sen Nazeras atitenka fondui. Praeitais 
metais Patrikui buvo pavykę viską atidėti tam tikram 

laikui, tačiau ar pavyks ir vėl? Dar raštelyje buvo rašo- 
ma, esą ji trokšta viską „užbaigti“ ir prašo jo pagalbos 
bei „palaiminimo“. Visas raštelis alsuote alsavo Simuso 
retorika. Nekyla abejonių, kad būtent jis ir bus surengęs 
šį „pabaigos“ ritualą — vietos indėnų transo šokį, užbai- 
giantį savo paties pabaigą su savuoju makrokosmosu ir 
mikrokosmosu, tėvu dangumi ir motina žeme, simbo- 
linį ir ypač tikrą, greitą bei amžiną Patriko ir jo šeimos 
išvarymą iš Sen Nazero. Apimtą prieštaringų jausmų 
Patriką ir patį neretai užvaldydavo neapsakomas noras 
atsikratyti šios sumautos vietos. Buvo metas, kai jam 
nepaprastai knietėjo viską palikti, o į Sen Nazerą užsuk- 
ti tik dėl gydomųjų būgnų seansų savaitgaliais. Jis net 
ketino paraginti Simusą, kad šis padėtų jam atsikratyti 
vaikystės namais ir užleistų „transą“ ant to, kas atrodė 
itin asmeniška. 

Palikęs terasą ir nusigavęs iki alyvmedžių giraitės Pa- 
trikas ėmė įsivaizduoti save liaupsinantį grupelę neoša- 
manų ir neošamanių, kokie esą jie puikūs ir nebijantys 
iššūkių ir kaip, girdi, nė pats „nemaniau, jog tai apskri- 
tai įmanoma, tačiau dabar nebetveriu nešūktelėjęs „ti- 
kras puikumėlis, kad turtas grąžintas ir pagaliau pavyko 
užbaigti procesą“ (pritarimo atodūsiai). Kadaise iš tiesų 
piktinausi ir, turiu pripažinti, nekenčiau Simuso, viso 
šio fondo ir net savo paties motinos, tačiau įvyko kaž- 
koks stebuklas ir mano neapykanta virto padėka, todėl 
iš visos širdies galiu patvirtinti (jis kiek užspringo), kad 
Simusas — ne tik nuostabus mokytojas ir puikus būgnų 
vadovas, bet ir geriausias mano draugas (pasigirsta plo- 
jimai ir barškučiai). 

Sarkastišku šūksniu Patrikas nuginė šalin savo kiek 
įsiaudrinusią vaizduotę ir, atsisėdęs žolėje nugara į 
namą, atšlijo į gumbuotą pilkšvą medžio kamieną. Tai 
buvo senas išsišakojęs alyvmedis — visą gyvenimą jo „pa- 
sislėpimų“ ir pamąstymų vieta. Patrikas nuolat turėjo 
sau priminti, kad Simusas nebuvo paprastas sukčius, 
apmulkinęs tik seną moteriškę ir išviliojęs iš jos visus pi- 
nigus. Eleonora ir Simusas vienas kitą sugadino apimti 
kilnių ketinimų ekstravagancijos. Simusas ir toliau galė- 
jo užsiiminėti naudinga veikla Navane, keisdamas ligo- 
niams „antis“ (beje, tai — vienintelis Airijos miestas, ku- 
rio pavadinimas, perskaičius jį iš kitos pusės, lieka toks 
pat), o štai Eleonora, ramiai krimsdama Ryvitos duonos 
traškučius, savo dalį galėjo paaukoti akliesiems, medici- 
nos tyrimams ar kankinimų aukoms, tačiau, užuot tai 
padarę, jiedu sujungė savo pajėgas, kad iškeltų siaubingą 
pretenzijų ir išdavysčių paminklą. Kartu juodu tarėsi 
išgelbėsią pasaulį. Kartu juodu rengėsi pakelti sąmonės 
lygį, atimdami žadą jau ir taip pavojingai tylintiems 
klientams. Visas Simuso gerąsias savybes negrįžtamai 
sunaikino patologinis Eleonoros kilnumas, o štai bet 
kokią Eleonoros dorybę pasiglemžė vidinė Simuso vi- 
zija. 

Ir kas pastūmėjo Eleonorą tapti tokia nepataisoma 
geruole? Patriko galva, šio itin pretenzingo Eleonoros 
altruizmo šaknys - jos neapykanta savo pačios motinai. 
Kadaise Eleonora jam buvo pasakojusi, kaip sykį moti- 
na nusivedė ją į pirmąjį didžiulį pokylį. Tai vyko Romo- 
je, tuojau po Antrojo pasaulinio karo. Tąsyk Eleonora, 
vos penkiolikos sulaukusi mergina, buvo grįžusi atos- 

togų iš internatinės mokyklos Šveicarijoje. Jos motina, 
turtinga amerikietė ir užkietėjusi snobė, buvo išsiskyrusi 
su pasileidusiu, žaviu, bet jokio titulo neturinčiu Eleo- 
noros tėvu ir ištekėjusi už žemaūgio irzlaus prancūzų 
kunigaikščio Žano de Valensės, kurį, sakytumei, buvo 
apsėdusi manija dėl rango bei genealogijos. Žlugus vil- 
čiai įkurti pusiau komunistinę valstybę, kunigaikščiui, 
visiškai priklausomam nuo žmonos iš pramonės susi- 
krauto turto, užvirė dar didesnės ambicijos trūks plyš 
įrodyti senąsias savo giminės šaknis. Pokylio naktį Ele- 
onora sėdėjo didžiuliame motinos Hispano-Suiza mar- 
kės automobilyje, stovinčiame šalimais susprogdinto 
pastato, priešais šviečiančius kunigaikštienės Kolonos 
rūmų langus. Tąsyk jos patėvis buvo kiek pasiligojęs, 
tačiau kankindamasis puošnioje Renesanso laikų lovoje 
(šeimos nuosavybe ji tapo tuomet, kai vos prieš mėnesį 
jam ją padovanojo žmona) jis privertė žmoną prisiek- 
ti, kad šioji nežengs į kunigaikštienės rūmus pirmiau 
Dučesos di Dinos, nors turėjo tokią pirmenybės teisę. 
Pasirodo, tos pirmenybės įrodymas — pavėluotas moti- 
nos atvykimas. Visi buvo priversti laukti automobilyje. 
Priekyje, šalia vairuotojo, sėdėjo liokajus, kartkartėmis 
siunčiamas patikrinti, ar žemesnio rango Dučesa dar 
neatvykusi. Eleonora anuomet buvusi drovi mergaitė ir 
tikra idealistė, mieliau šnekučiuodavusis su virėju nei su 
svečiais, kuriems šis ruošdavo pietus, tačiau, kita vertus, 
tąsyk jai ne ką mažiau magėjo ir pokylis. 

— Ar negalėtume tiesiog eiti? Juk mes — net ne italai. 

— Džinas mane užmuštų, — paprieštaravo motina. 

— Jis neišdrįstų, — nekantravo Eleonora. 

Staiga motiną apėmė baisus įniršis. Tąsyk Eleonora 
gerokai pasigailėjo, kad nesusilaikė tai leptelėjusi, tačiau, 
kita vertus, ją užvaldė ir paaugliškas pasididžiavimas, 
kad pirmumą atidavė ne taktui, o sąžinei. Žvilgtelėjusi 
pro stiklinį motinos automobilio narvą staiga ji išvydo 
jų pusėn atklibinkščiuojantį valkatą sudriskusiais rudais 
skarmalais. Benamiui vis artėjant, pamažu pradėjo ryš- 
kėti kaulėti jo veido bruožai ir akyse įsismelkęs alkis. 
Prisliūkinęs prie automobilio valkata pabeldė į langą, 
čia maldaudamas maisto ir rodydamas į burną, čia pa- 
maldžiai sudėdamas rankas, čia vėl rodydamas į burną. 

Eleonora žvilgrelėjo į motiną. Laukdama atsiprašy- 
mo ši nė nepasuko priekin įsmeigtos galvos. 

— Reikia jam duoti šiek tiek pinigų, — paragino Eleo- 
nora. - Jis miršta iš bado. 

— Aš taip pat, — nė negrįžtelėjusi atkirto motina. - Jei 
ši italė tučtuojau nepasirodys, prisiekiu — aš išprotėsiu. 

Pabeldusi į stiklą, skyrusį ją nuo automobilio prie- 
kio, motina mostelėjo liokajui. 

Kai jos galiausiai pateko į rūmus, viso pokylio metu 
Eleonorą persekiojo pirmą sykį ištiktas filantropijos prie- 
puolis. Atmetusi motinos vertybes ji buvo iškėlusi tikslą — 
sukurti neužnuodytą savo pačios basakojės šventosios 
viziją: gyvenimą Eleonora nusprendė paaukoti kitiems, 
visiškai jai nepažįstamiems žmonėms. Po keleto metų 
motina ją dar labiau paskatino žengti savęs neigimo ke- 
liu, kai sirgdama vėžiu kone visą didžiulį savo turtą už- 
rašė patėviui. Mat šis paprieštaravo pirminiam žmonos 
testamentui, pagal kurį jos turtu turėjęs teisę naudotis 
tik būdamas gyvas. Esą toks testamentas žeidžia orumą: 

mat jis galintis apgauti podukras, atimdamas iš jų pa- 
veldėtą turtą. Patėvis, žinoma, sulaužė mirštančiai žmo- 
nai duotą pažadą ir visą turtą užrašė mažajam sūnėnui. 
Anuomet Eleonora jau buvo spėjusi pernelyg įsitraukti į 
dvasines paieškas, kad pripažintų, jog labai suglumo dėl 
prarasto turto. Ši nuoskauda, rūpestingai išpuoselėta tar- 
si vienas iš tų senovinių daikčiukų, kuriuos Džinui taip 
patiko kolekcionuoti žmonos sąskaita, buvo perduota ir 
Patrikui. Eleonoros motinai patiko kunigaikščiai, o jai — 
tariami raganiai, todėl, nepaisant socialinio nuosmukio, 
esminė formulė liko nepakitusi: apiplėšti vaikus dėl abe- 
jotino, tačiau uoliai puoselėjamo savo pačios, nesvarbu, 
ar grande dame, ar šventos kvailės, įvaizdžio. Vaikams 
Eleonora perdavė savo patirties dalį, kuria pati taip ne- 
paprastai troško atsikratyti (skyrybas, išdavystę, nea- 
pykantą motinai, paveldėto turto netektį), ir įsitvėrusi 
laikėsi savo, kaip pasaulio gelbėtojos, įvaizdžio. Aukso 
amžius, ankstyvoji krikščionybė, šamanizmo atgaivini- 
mas — amžiams bėgant, visa tai keitėsi, tačiau Eleonoros 
vaidmuo liko tas pats: didvyrė, optimistė, svajotoja, kuri 
žeminama dargi didžiavosi. Eleonoros psichologinio ap- 
artheido rezultatas — atstumtoji ir trokštančioji jos da- 
lis taip ir liko užšaldyta. Tąsyk naktį Romoje iš šeimos 
draugo pasiskolinusi šiek tiek pinigų ji išskubėjo ieškoti 
badu mirštančio valkatos, kurio gyvenimą žūtbūt pri- 
siekė išgelbėti. Praslinkusi keliais skersgatviais Eleonora 
pastebėjo, kad po šešerius metus siautėjusio karo gatvės 
dar nebuvo spėjusios taip greitai atsigauti kaip anie ką 
tik palikti linksmuoliai. Tarp žiurkių ir griuvėsių išniru- 
si mergaitė, pasipuošusi žydros spalvos baline suknele 

ir kumšryje spausdama didelį banknotą, vargu ar galėjo 
likti nepastebėta. Tarpduryje sušmėžavo šešėliai ir dre- 
bėdama iš baimės ji akimirksniu atsidūrė prie motinos 
automobilio. 

Tačiau net ir praėjus penkiasdešimt penkeriems me- 
tams, Eleonora dar nebuvo atradusi praktiško būdo, 
kaip išpildyti troškimą daryti gera. Ir dabar ji ilgėjosi 
pokylių ir niekaip neįstengė sumažinti pasaulinio skur- 
do. Užklupus nesėkmei (o ši buvo nuolatinė jos paly- 
dovė) aistringoji paauglė nenorėjo priimti netikusios 
patirties. Pastaroji būdavo nedelsiant išsiunčiama į pras- 
tos patirties sąvartyną. Slaptoji Eleonoros pusė ėjo vis 
kartyn ir darėsi įraresnė, kad matomoji išliktų parikli ir 
trokštanti. Dar prieš Simusą buvo suspėjusi pražygiuoti 
ilga sąjungininkų procesija. Savo gyvenimą Eleonora vi- 
siškai patikėdavo jiems, tačiau paskutinėmis jų tobulėji- 
mo akimirkomis ji staiga imdavo ir labai netikėtai juos 
atstumdavo, niekuomet daugiau nė neužsimindama. 
Eleonora niekada neaiškino, kodėl vargšeliai taip ūmai 
užsitraukdavo jos nemalonę. Jos liga paskatino siaubin- 
gą susiliejimą dalių, kurias ji kaip įmanydama stengėsi 
išlaikyti atskirai. Patrikui knietėjo išsiaiškinti, ar tas pasi- 
tikėjimo ir atmetimo ratas išliks nepaliestas. Jei Simusas 
staiga patektų į jos nemalonės šešėlį, Eleonora veikiau- 
siai išvaikytų visą jo fondą su tokia pat aistra, kokia degė 
jį kurdama. Galbūt Patrikui pavyktų viską atidėti dar 
metams. Dar ruseno mažutė viltis išsaugoti šią vietą. 

Patrikas puikiai prisiminė, kaip ne sykį klaidžiojo 
daugybės pavyzdinių močiutės namų kambariais ir so- 
dais. Tiesa, jam teko tapti liudytoju ir to, kaip pasaulinio 

garso turtas virsta vidutiniu motinai ir tetai Nensei teku- 
siu palikimu, kurį juodvi suspėjo gauti dar anuomet, kol 
jų motina nebuvo galutinai įsipainiojusi į melo žabangas 
ir ne iki galo pasidavusi antrojo vyro bauginimams. Kai 
kam galėjo net pasirodyti, kad Eleonora su Nense gyvena 
prabangiai: turi net dvejus namus — Londone ir Niujor- 
ke; abi užima aukštą padėtį šalyje, nė viena nėra priversta 
pati dirbti, apsipirkinėti, skalbti, lenkti nugaros sode ar 
gaminti pietus, nes sukūrusios savo šeimą gyveno tik iš 
palikimo. Ir šiandien Niujorke vis dar gyvenanti Nensė 
ne sykį šukuodavo pasaulinės rinkos namų katalogus, ieš- 
kodama juose nuotraukų su namų pavyzdžiais, kuriuos, 
jos galva, būtų verta įsigyti. Kai paskutinį kartą Patrikas 
lankėsi 69-ojoje gatvėje, nespėjusi nė pasiūlyti puodelio 
arbatos, Nensė įbruko jam žvilgantį juodą Ženevos Chris- 
tie katalogą. Tai buvo šviežut šviežutėlis leidinys, kuriame 
puikavosi dvi švininės žardinjerės su aukso bitelėmis, ku- 
rias, regis, taip ir girdi dūzgiant tarp sidabrinių žydinčių 
šakų. Jos buvo pagamintos pačiam Napoleonui. 

— Apie jas net nedrįsdavome ką pasakyti, — karčiai 
skundėsi Nensė. — Tikiuosi, supranti, ką turiu galvoje? 
Ten buvo visa gausybė nuostabiausių dalykėlių, o štai 
jos, pliaupiant lietui, būdavo, tupi terasoje ir viskas. 
Milijonas su puse dolerių — nei daugiau, nei mažiau — 
mažajam sūnėnui atiteko už mamytės sodo geldas. Na, 
man tiesiog įdomu, nejau kažko panašaus nenorėtum 
padovanoti ir savo vaikams? — smalsavo ji nešdama dar 
vieną fotografijų albumų ir katalogų kolekciją, kainas 
sinkopiuodama su sentimentalia negrįžtamai prarastų 

Ištisas dvi valandas Nensė be perstojo pylė ant Patri- 
ko savo pagiežos nuodus. 

— Ber tai juk buvo prieš trisdešimt metų, - kartkartė- 
mis neištverdavo Patrikas. 

— Tačiau mažasis sūnėnas kiekvieną savaitę ką nors 
parduoda iš mamytės kolekcijos, — nesiliovė niurnėjusi 
Nensė tarsi teisindama savo apsėdimą. 

Nesiliaujanti melo ir saviapgaulės drama Patriką ne- 
apsakomai slėgė. Jis pasijuto išties laimingas, kai su pa- 
prastos meilės proveržiu, nuoširdžiai tiesdamas rankytes 
ji pasitiko Tomukas. Tą patį rytą Patrikas nešiojo sūnų po 
terasą ir jiedu po langinėmis ieškojo gekonų. Kai juodu 
lenkdavo kokią langinę, Tomukas ūmai jos įsirverdavo ir 
nepaleisdavo tol, kol Patrikas neartkabindavo kabliuko ir 
ši girgždėdama neatsidarydavo. Kartkartėmis ten tūnojęs 
gekonas šaudavo siena tiesiai į viršų, kur rasdavo prie- 
globstį po viršutinio aukšto langinės pastoge. Išsižiojęs 
iš nuostabos Tomukas baksnodavo į jį pirštu. Gekonas 
buvo tikras nuotykis — judviejų susižavėjimo priežastis. 
Palenkdamas galvą tiek, kad akys susitiktų su Tomuko 
akimis, Patrikas vardijo pakeliui pasitaikančius dalykus. 

— Valerijonas, japoniškas krūmas... figmedis, — aiš- 
kino jis. 

Visą laiką tylėjęs Tomukas netikėtai šūktelėjo: 

— Grėblys! 

Patrikas pamėgino įsivaizduoti pasaulį sūnaus aki- 
mis, tačiau tai pasirodė beviltiškai sunku. Mat kone 
visą laiką sunkoka jį buvo stebėti savo akimis. Patrikas 
vylėsi, kad nusileidusi prieblanda padės jam ištverti ne- 
viltį, temdančią senąsias, rodos, tokias tolimas ir tokias 

neapsakomai mielas dienas. Tomukas buvo tikras anti- 
depresantas, tačiau ir jo teikiamas poveikis netruko iš- 
sikvėpti: mat Patrikui nugaroje įsismelkė baisus dieglys 
ir jį apėmė ankstyvos mirties siaubas; esą vaikai nespės 
pakankamai suaugti, kad galėtų patys užsidirbti duoną 
ar pakelti tokią netektį. Tiesa, nebuvo jokios priežasties 
manyti, kad jis mirs anksčiau laiko. Tai tebuvo baisiau- 
sias ir labiausiai nežabotas būdas nuliūdinti vaikus. To- 
mukas buvo tapęs didžios vilties simboliu, kitiems ne- 
palikdamas jokios galimybės. 

Dėkui Dievui, šį mėnesį ruošėsi atvykti Džonis. Pa- 
trikas buvo tikras, kad visa, kas jam neaišku, Džonis bū- 
tinai galėtų paaiškinti. Nebuvo sunku suvokti, ką reiškia 
sirgti, tačiau kur kas sunkiau — ką reiškia būti sveikam. 

— Patrikai! 

Atrodo, jie sekė jį. Patrikas išgirdo, kaip Julija šaukia 
jo vardą. Galbūt prisijungusi prie jo už alyvmedžio ji 
galėtų suduoti staigų smūgį, kad prie pietų stalo būtų 
ramesnis. Puiki mintis. Praėjusią naktį stypsoti prie jos 
durų. Gėdos ir bėjėgiškumo sampyna. Patrikas puolė 
ant kelių. Senatvė ir mirtis. Vėžys. Iš savo erdvės tiesiai į 
kitų žmonių sumaištį arba iš sumišusios savo erdvės — į 
pastangų nereikalaujančius santykius su kitais. Patrikas 
niekad nenujautė, kuriuo keliu viskas pasisuks. 

— Julija, sveika, aš čia. 

— Buvau pasiųsta tavęs ieškoti, — aiškino Julija, at- 
sargiai žengdama nelygia alyvmedžių giraitės žeme. — 
Slapstaisi? 

— Tik jau ne nuo tavęs, — teisinosi Patrikas. — Nagi, 
eikš čia, prisėsk minutėlei. 

Julija atsisėdo šalia. Nugaros aršlijo į šakorą kamieną. 

— Čia jauku, — pastebėjo Julija. 

— Slapstausi čia nuo vaikystės. Stebiuosi, kaip dar ne- 
įdubo žemė, - juokavo Patrikas. Pricilęs jis, regis, dvejo- 
jo, ar nepavojinga jai apie tai pasakoti. 

— Praeitą naktį ketvirtą ryto stypsojau prie tavo 
durų. 

— Kodėl neužėjai? — paklausė Julija. 

— Nejau būtum apsidžiaugusi mane išvydusi? 

— Aišku, — užtikrino Julija ir palinkusi pliaukštelėjo 
jam į lūpas. 

Parriką staiga užplūdo nuostabos banga. Jis netgi ga- 
lėjo įsivaizduoti save jauną, besiraičiojantį aštriais akme- 
nimis ir prikritusiomis šakomis ir nepaliaujamai kvato- 
jantį, nors uodai negailestingai kandžiojo apnuogintas 
kūno vietas. 

— Ir kas tave sustabdė? — paklausė Julija. 

— Robertas. Jis užklupo mane svarstantį koridoriuje. 

— Tad kitą sykį verčiau nesvarstyk. 

— O tas kitas kartas bus? 

— O kodėl gi ne? Tave užvaldė nuobodulys ir viena- 
tvė; aš taip pat nuobodžiauju ir jaučiuosi vieniša. 

— Apsaugok, Viešpatie, — kalbėjo Patrikas, — jei bū- 
tume drauge, kambaryje įsiviešpatautų nepakeliamas 
nuobodulys ir siaubinga vienatvė. 

— O galjie turi priešingus elektros krūvius, todėl aki- 
mirksniu vienas kitą sunaikintų. 

— Tai tu nuobodžiauji teigiamai ar neigiamai? 

— Teigiamai, — atsakė Julija. — Esu visiškai ir teigiamai 
vieniša. 

— Tuomet galbūt tu ir teisi, - šyptelėjo Patrikas. - O 
štai 2410 nuobodulyje esama šio to neigiamo. Laiky- 
damiesi griežtų sąlygų turėtume atlikti bandymą, kad 
įsitikintume, ar pavyko visiškai atsikratyti nuobodulio 
ir vienatvės pertekliaus. 

— Tačiau dabar esu priversta nutempti tave prie pietų 
stalo, — teisinosi Julija, — kitaip visi dar pagalvos, kad 
mudu užmezgėme romaną. 

Jie pasibučiavo. Liežuviais. Patrikas buvo visai pa- 
miršęs bučiuotis liežuviu. Jis jautėsi it paauglys, be- 
sislapstantis už medžio ir mėginantis suprasti, kas yra 
tikras bučinys. Užplūdęs gyvybės jausmas išmušė jį iš 
vėžių — kone iki skausmo. Staiga Patrikas pajuto ran- 
komis srūvantį kruopščiai slėptą artumos ilgesį, kai šios 
atsargiai nugulė ant Julijos pilvo. 

— Neversk manęs dabar, — priešinosi ji, — tai būtų 
neteisinga. 

Dūsaudami jiedu pakilo. 

— Tiesa, pasirodė Simusas, kai išėjau tavęs ieškoti, — 
pranešė Julija, purtydama dulkes nuo sijono. - Jis aiški- 
no Ketl, kas vyks likusią metų dalį. 

— Nejau Ketl visa tai įdomu? 

— Man rodos, ji nusprendė susižavėti Simusu vien 
tam, kad suerzintų judu su Marija. 

— Aišku, kad taip. Žinai, net sugluminai mane, kad 
pačiam tai neatėjo į galvą. 

Juodu patraukė prie medinio stalo, stengdamiesi per- 
nelyg nesišypsoti ir nutaisyti rimtus veidus. Patrikas vėl 
pasijuto patekęs po šeimos dėmesio mikroskopu. Marija 
jam nusišypsojo. Nudžiugęs Tomukas išskėtė rankytes. 

Robertas jį varstė savo bauginančiu ir protingu žvilgsniu. 
Pakėlęs Tomuką ir nusišypsojęs Marijai Patrikas pagal- 
vojo: „Žmogus gali šypsotis ir šypsotis, ir vis viena būti 
niekšas“. Atsisėdęs šalia Roberto jis jautėsi taip, tarsi ge- 
rai žinomo teisėjo akivaizdoje gintų aiškiai kaltą klientą. 
Robertas viską suprato. Patrikas žavėjosi sūnaus protu, 
nors elgėsi kitaip nei su Tomuku: jis anaiptol nemaldė 
jo depresijos, mat Robertas jį vertė aiškiau suvokti tą vos 
apčiuopiamą pražūtingos tėvų įtakos vaikams — jo paties 
poveikio savo sūnums - įtampą. Net jei Patrikas ir buvo 
mylintis tėvas, net jei jis nekartojo tėvų padarytų klai- 
dų, jo budrumas sukūrė dar vieną įrampos formą, kurią 
buvo perėmęs ir Robertas. Su Tomuku jis jautėsi kitaip — 
laisviau, mažiau suvaržytas, jei apskritai įmanoma būti 
laisvam ir mažiau suvaržytam, kai iš tiesų visuomet taip 
jautiesi. Visa atrodė taip neapsakomai beviltiška. Nieko 
taip netrūko kaip gero nakties miego. Patrikas įsipylė 
taurę raudono vyno. 

— Malonu tave matyti, Patrikai, — pasakė Simusas, 
plekšnodamas jam per nugarą. 

Patrikas pajuto neapsakomą norą jam smogti. 

— Simusas man viską papasakojo apie užsiėmimus, — 
džiūgavo Ketl. - Turiu pripažinti, visa tai iš tiesų atrodo 
žavingai. 

— Ir kodėl jums neužsirašius į vieną jų? — pasiūlė Pa- 
trikas. — Tai — vienintelis būdas čia pasilikti užderėjus 
vyšnioms. 

— Ak, vyšnios, — įsiterpė Simusas. — Šiuo metu jos 
iš tiesų nuostabios. Visuomet atliekame ritualą aplink 
vyšnias — na, suprantate, gyvenimo vaisiai. 

— Be galo gili mintis, - įgėlė Patrikas. — Tačiau ar dėl 
to vyšnios pasidaro skanešnės nei tuomet, kai jas tiesiog 
laikai paprasčiausiais vyšnios vaisiais? 

— Vyšnios... — prakalbo Eleonora. — Taip... ne... — 
mostelėjusi abiem rankomis ji, sakytumei, nuvijo pra- 
dėjusią megztis mintį. 

— Jai labai patinka vyšnios. Jos nuostabios, tiesa? — 
paklausė Simusas, raminamai delne gniauždamas Eleo- 
noros ranką. - Visuomet jų nunešu į slaugos namus - ką 
tik priskintų. 

— Neregėtai dideli nuompinigiai, — nenustojo kan- 
džiotis Patrikas, ištuštindamas taurę vyno. 

— Ne, - ištikta panikos nukirto Eleonora. — Jokių 
nuompinigių. 

Patrikas suprato gerokai nuliūdinęs motiną. Jis net 
nebeturėjo teisės pasikandžioti. Visi keliai užkirsti. Jis 
įsipylė dar vieną taurę vyno. Jau nusprendė vieną dieną 
iš tiesų viską mesti, tačiau dabar dar knietėjo pakovo- 
ti - sunku buvo save sustabdyti. Tačiau kovoti su kuo? 
Kad tik dabar nebūtų prisiviręs tiek košės, kad motina 
imtų ir oficialiai įteisintų savo kvailystę. Be mažiausios 
ironijos ji patikėjo Patrikui užduotį atimti iš savęs pa- 
veldėjimo teisę, ir jis uoliai ją įvykdė. Neretai Patrikas 
mąstydavo, kaip būtų galima užkirsti tam kelią. Vėlėsi į 
ginčą su įvairaus plauko notarais ir advokatais, dalyvavo 
ne viename teismo posėdyje, kur buvo svarstoma, kaip 
galima apeiti jėga primestą Napoleono kodeksą ir kaip 
geriausia įsteigti labdaros fondą, kad vėliau galėtum jį 
apkrauti nepakeliamais mokesčiais ir painiomis sąs- 
kaitų tvarkymo procedūromis, tačiau jam taip nieko 

ir nepavyko pasiekti, nebent patobulinti planą, kaip tą 
nelemtą fondą dar labiau sustiprinti ir padaryti veiks- 
mingesnį. Vienintelė išeitis buvo tie lankstūs paskolų 
paketai, kuriuos Eleonora dabar kaip tik siūlė panai- 
kinti. Iš tiesų Patrikas tai buvo padaręs jos labui. Tiesa, 
jis visuomet stūmė viltį į šalį, kad motina sugebės tuo 
pasinaudoti, tačiau dabar, kai viltis slyste slydo iš rankų, 
jis suvokė puoselėjęs ją slapčia ir laikęsis nuošaly nuo 
tiesos, tiesa, nedideliu atstumu. Jau visai netrukus Pa- 
trikas amžiams neteks Sen Nazero ir niekaip nebegalės 
tam pasipriešinti. Jo motina — paprasčiausia motiniškus 
jausmus praradusi kvailė, o žmona jį iškeitė į Tomą. Tie- 
sa, jam dar buvo likęs vienas patikimas draugas — tyliai 
sukūkčiojęs Patrikas į taurę šliūkštelėjo raudono vyno. 
Nebuvo abejonių — jis prisigers ir pradės užgaulioti Si- 
musą, o gal ir ne. Juk galiausiai būti bjauriam buvo net- 
gi sunkiau nei būti geram. Čia ir visa bėda, kad nesi 
visiškas psichopatas. Visi keliai užkirsti. 

Aplinkui pamažėle brendo scena, tačiau Patrikas 
buvo toks išsiblaškęs, kad vargu ar įstengė suvokti, kas 
iš tiesų čia dedasi. Jei įsikibęs nagais jis mėgintų ropštis 
aukštyn slidžiu kamienu, ar galėtų tikėtis pamatyti šį tą 
daugiau nei karalienės Marijos vaikų auginimo metodus 
liaupsinančią Ketl ar keltiška charizma spinduliuojan- 
tį Simusą? Patrikas įsistebeilijo į slėnį — prisiminimų ir 
asociacijų vietą. Akiratyje atsidūrė šlykštus Mauduitų 
ūkis, kurio priešakiniame kieme ir dabar tebeaugo dvi 
didžiulės akacijos. Vaikystėje jis dažnai žaisdavo su sta- 
čioku Marseliu Mauduitu. Iš pilkšvų bambukų, kerojan- 
čių prie upeliūkščio, slėnio pakraštyje, juodu mėgdavo 

gamintis žeberklus. Laidydavo juos į paukštelius, spė- 
jusius pasprukti iš medžio, kuris jau netrukus virsdavo 
apgailėtinu stagaru. Kai Patrikui buvo vos šešeri, Mar- 
selis pakvietė jį pažiūrėti, kaip jo tėvas kerta vištai galvą. 
Marselis patikino, esą nieko nėra įdomiau ir juokingiau 
už savo galvos ieškančią ir pašėlusiai ratus sukančią viš- 
tą. Esą būtinai reikia pačiam tai pamatyti. Berniukai 
tykojo akacijų šešėlyje. Senas kirvukas buvo įsmeigtas į 
parudavusio platano kelmo kampą. Jame skersai išilgai 
buvo matyti kirčio žymės. Lyg koks koks indėnas su to- 
mahauku Marselis strypčiojo aplinkui įsivaizduodamas, 
kad kerta priešams galvas. Iš tolo Patrikas išgirdo višti- 
dėje kilusią paniką. Kai pasirodė Marselio tėvas, laiky- 
damas už kaklo vištą, beviltiškai tabaluojančią sparnais 
į išsprogusį jo pilvą, Patrikas akimirksniu stojo vištos 
pusėn. Ūmai jam kilo neapsakomas noras, kad ji kaip 
nors paspruktų. Patrikas pastebėjo, kad vargšelė suvo- 
kia, kas jos netrukus laukia. Marselio tėvas vištą pasuko 
šonu ir jos kaklas atsidūrė ant kelmo krašto. Užsimojęs 
kirviu ponas Mauduitas vienu kirčiu nukirto vargšelės 
galvą ir ši nusirito tiesiai jam po kojomis. Likusį kūną 
krestelėjęs ant žemės Mauduitas pliaukštelėjo jį delnu, 
paskatindamas paklaikusiam laisvės proveržiui. Marselis 
pradėjo tyčiotis, kvatotis ir baksnoti pirštu. Tąsyk vištos 
akys buvo įbestos į dangų, o Patrikas įsistebeilijo į jos 
akis. 

Tuštindamas ketvirtą taurę vyno, Parrikas leido vaiz- 
duotei nukrypti Viktorijos laikų melodramų link. Prieš 
akis stojo niūrūs vaizdai, tačiau jis nesiėmė jokių prie- 
monių, kad juos sustabdytų. Patrikas regėjo išpampusį 

Temzėje plūduriuojantį Simuso kūną, o staiga nebe- 
valdomu tapęs motinos vežimėlis pasileidžia dardėti 
pakrantės keliu Dorsečio skardžio pusėn. Kai ji krenta 
žemyn, prieš akis iškyla įspūdingas Nacionalinio parko 
kraštovaizdis. Vieną dieną Patrikas būtinai turi mesti 
visa tai į šalį ir susitaikyti su esama padėtimi, tačiau da- 
bar ant suklastotos valios jis ir toliau vaizduotėje dėlios 
paskutinius taškus, kol prie stalo krašto įsitaisiusi Julija 
jį ir toliau glumins savo painiais apatiniais drabužiais. 
Tačiau dabar jis dar truktelės mažumėlę vyno. 

Įsitaisęs Marijos sterblėje Tomukas palinko į priekį ir, 
kaip paprastai, įspėta tobulos intuicijos ji akimirksniu 
ištiesė jam sausainį. Vaikas atslūgo jai ant krūtinės, kaip 
šimtus kartų per dieną įtikintas, esą šiuo metu jam tikrai 
nieko nereikia, ko dar nėra gavęs. Patrikas pamėgino ap- 
čiuopti savyje sukilusį pavydą, tačiau jo ten neaptiko. 
Tiesa, ten tūnojo kita gausybė tamsių jausmų, tačiau nė 
mažiausių konkurencijos savo jaunėliui pėdsakų. Visa 
paslaptis — stipri neapykanta motinai, nė trupučio vie- 
tos nepaliekanti pavydui Tomukui, turinčiam tvirtą pa- 
grindą, kurio stygių Patrikas taip gerai jautė. Vaikas dar 
kartą palinko į priekį ir klausiamai niurnėdamas ištiesė 
sausainį Julijai, siūlydamas jai atsikąsti. Žvilgrelėjusi į 
drėgną apkramsnotą sausainį susiraukusi Julija tarė: 

— Fe! Ne, labai ačiū. 

Patrikas staiga suprato, kad jis negalėtų mylėtis su 
moterimi, paniekinusia Tomuko dosnumą. O gal galė- 
tų? Nepaisant staiga jį užplūdusio pasibjaurėjimo, kitaip 
nei galvos netekusi višta, Patrikas suvokė, kad jo aistra 
vis dar verda. Jis buvo pasiekęs tą ribą, kai alkoholis ta- 

riamai jį buvo atjungęs nuo išorės, — tą nedidelį kaubu- 
rėlį, paprastai stūksantį prieš savęs gailesčio ir atminties 
praradimo liūną. Patrikas suprato būtinai turintis išgyti 
ir nebegalintis toliau eiti šiuo keliu. Vieną dieną jis viską 
mes, tačiau negali to padaryti, kol nėra tam pasirengęs, 
o ir pasirengęs ne itin sugeba tai valdyti. Kad ir kaip ten 
būtų, jis bent galėtų pasiruošti būti pasirengęs. Atšlijęs 
į kėdės atlošą Patrikas prisiekė sau, kad likusią mėnesio 
dalį jis pasiruoš būti pasirengęs. 

— Kaip laikaisi? — pasiteiravo Džonis, prisidegdamas 
pigų cigarą. 

Plykstelėjusi degtuko liepsna trumpam nurvieskė 
bespalvį mėnulio šviesoje skendintį kraštovaizdį. Pa- 
pietavę abu vyrai išėjo laukan — pasišnekučiuoti ir pa- 
rūkyti. Žvilgrelėjęs į pilkšvą žolę Patrikas pakėlė akis į 
žvaigždžių ir stiprios mėnulio šviesos nubalintą dan- 
gų. Jis nežinojo, nuo ko pradėti. Praėjusį vakarą, šiaip 
ne taip, sugebėjęs peržengti nuotykį su Fe/, netrukus 
po vidurnakčio Patrikas įsliūkino į Julijos lovą, ku- 
rioje išbuvo iki penkių ryto. Su Julija jis permiegojo 
gaubiamas rizikingos miglos, kurios dėl savo impul- 
syvumo ir godumo jam taip ir nepavyko nusikratyti. 
Patrikas buvo pernelyg užsiėmęs, kad dar turėtų laiko 
paklausti savęs, ką reiškia neištikimybė, be to, kone 
pamiršo pasidomėti, ką jaučia Julija. Jis svarstė, ką 
galėtų reikšti ir vėl mylėtis su moterimi, kuri, nepai- 
sant savo palyginti blankios kūno ir odos tikrovės, 
pirmiausia buvo tapusi nostalgijos vieta. Tiesa, tai 

anaiptol nebuvo Atrastas laikas*. Veikiau tai priminė 
kiaulę, šiaip ne taip prisigavusią prie lovio abejotinų 
jausmų, kuriems, kaip paaiškėjo, taip ir nepavyko pa- 
siekti ano spontaniško nesąmoningos atminties ir aso- 
ciatyvaus mąstymo belaikiškumo. Ir kur visi jo paties 
grublėti grindinio akmenys, kur sidabriniai šaukštai ir 
sidabriniai durų skambučiai? Jei jam netikėtai pavyktų 
juos atrasti, staiga atgytų nutiesti tiltai, turintys keistą 
galią, nepriklausančią nei autentiškumui, nei pasikarto- 
jimui, nei praeičiai, nei lėkte lekiančiai dabarčiai, o tik 
kaži kokiai praturtintai dabarčiai, sugebančiai išgaubti 
linijinį laiką. Nebuvo jokios priežasties šitaip mąstyti. 
Patrikas pasijuto netekęs ne tik paprastų įsiaudrinu- 
sios vaizduotės kerų, bet ir gerokai paprastesnės fizinių 
pojūčių magijos. Jis nė neketino tyrinėti savęs, kodėl 
mėgaudamasis seksualiniais malonumais staiga neteko 
individualumo. Šiaip ar taip, bet koks seksas tėra tik 
abipusė prostitucija, žinoma, ne visuomet komercine, 
tačiau gilesne etimologine prasme, kai iš tiesų užimi 
tik kažkieno kito vietą. Kartais tai taip veiksminga, kad 
ištisas savaites ar mėnesius tikrasis troškimo objektas 
ir lovoje atsitiktinai pasitaikęs žmogus atrodo vienas 
ir tas pats asmuo, tačiau niekaip neįmanoma išvengti 
to, kad anksčiau ar vėliau tikrasis aistros modelis pasi- 
trauks iš iliuzinių savo namų. Nuotykis su Julija buvo 
keistas, nes dabar ji buvo vietoj savęs prieš dvidešimt 
metų, meilužės iki pasibaigiant meilės romanui. 


* Rašytojas turi galvoje Marselio Prusto (Marcel Proust) romaną „Atras- 
tas laikas“. — Vert. past. 

— Kartais cigaras yra tiesiog cigaras, - kalbėjo Džonis, 
supratęs, kad Patrikui nesinori atsakyti į jo klausimą. 

— Kada? — paklausė Patrikas. 

— Prieš prisidegant — vėliau jis tampa nebeišvengiama 
oraline priklausomybe. 

— Dabar jo nerūkyčiau, jei būčiau metęs rūkyti, — 
svarstė Patrikas. — Noriu, kad būtų visiškai aišku. 

— Puikiai suprantu, - atsakė Džonis. 

— Vaikų psichologų našta, - samprotavo Patrikas, — yra 
tai, kad pasiteiravęs žmogaus, kaip šis laikosi, jis būtinai 
ims atverinėti savo širdį. Užuot atsakęs jaučiuosi puikiai, 
privalau pasakyti tiesą — jaučiuosi prastai. 

— Prastai? 

— Sutrikęs, chaotiškas, įbaugintas. Atrodo, kad mano 
jausmų pasaulis įvairiomis kryptimis visu greičiu ritasi į 
bežodę erdvę, ir ne vien todėl, kad Tomukas dar nepra- 
dėjo kalbėti, o Eleonorą atvirkščiai — apleido žodžiai, 
tačiau veikiau taip jaučiuosi viduje — suprantu, kokie iš 
tiesų trapūs yra mano apvaldyti dalykai, gaubiami bai- 
sios nevaldomų reiškinių galybės. Tai primityvu, tačiau 
itin stipru. Regis, nebeliko malkų ugniai, galinčiai at- 
baidyti laukinius žvėris, ar panašiai. Tačiau yra ir dar šis 
tas gerokai painesnio — visi tie laukiniai žvėrys yra ne kas 
kita kaip triumfuojanti mano paties dalis. Negalėčiau jų 
sustabdyti, kad liautųsi mane naikinę, nesunaikindamas 
jų pačių, tačiau to padaryti neįstengčiau, nepražudyda- 
mas ir savęs. Bet net ir tai gali pasirodyti pernelyg aišku 
ir sudėliota į vietas. Tiesa tokia, kad veikiau tai primena 
animacinį filmą su besipešančiais katinais: vien juodas 
sūkurys ir iš jo sklindantys riksmai. 

— Atrodo, kad puikiai suvoki, kas vyksta, — pastebėjo 
Džonis. 

— Tai būtų jėga, tačiau kadangi norėjau pasakyti, kaip 
iš tiesų menkai tesuvokiu, kas dedasi, tai tėra tik kliūtis. 

— Tai — anaiptol ne kliūtis papasakoti man apie savo 
chaosą. Kliūtis būtų tik tokiu atveju, jei mėgintum trūks 
plyš tai įrodyti. 

— Galbūt aš ir mėginu įrodyti, todėl visa ši apgailėti- 
na proto būsena įgyja tam tikrą pavidalą. 

— Neabejoju, kad visa tai turi tam tikrą pavidalą. 

— Mmn... 

Patrikas pamėgino patyrinėti konkrečius pavidalus: 
nemigą, girtavimo liūną, persivalgymo proveržius, am- 
žiną vienatvės troškimą, kuriam išsipildžius, užvaldo 
neapsakomas draugijos poreikis, o ką jau kalbėti (galbūt 
jam vertėtų apie tai užsiminti? Staiga jis pajuto Džonį 
gaubiantį stiprų išpažinties gravitacijos lauką) apie pra- 
ėjusios nakties nuotykį. 

Patrikas prisiminė, kaip vos prieš keletą valandų buvo 
nusprendęs, esą tai buvusi klaida, ir jau vaizdavosi, jo 
galva, neišvegiamai bręstantį ginčą tarp savęs ir Julijos. 
Tačiau kylant alkoholio bangai, Patrikui vis labiau ėmė 
dingotis, kad jis permiegojo turėdamas klaidingą nuos- 
tatą. Jis pasiryžo pasitaisyti. Jis ir pasitaisys. 

— Privalau pasitaisyti, - pareiškė Patrikas. 

— Kame pasitaisyti? 

— Na, tiesą sakant, visame kame, — Patriko svarsty- 
mai atrodė gana migloti. 

Džoniui, žinoma, jis neketino apie tai pasakoti, ta- 
čiau staiga užvaldęs nežmoniškas apetitas atsidūrė kaži 

kokioje patologinėje erdvėje arba dar blogiau — pateko 
į gydymo programą. Kita vertus, ko apskritai verta jų 
draugystė, jei ji nėra tikra? Juk ji tęsiasi jau trisdešimt 
metų. Džonio tėvai buvo pažįstami su jo tėvais. Jie iki 
smulkmenų žinojo apie vienas kito gyvenimą. Jei, tarki- 
me, Patrikas svarstytų savižudybės galimybę, iš pradžių 
jis būtinai paklaustų Džonio nuomonės. Galbūt šį po- 
kalbį apie psichinę jo sveikatą jam pavyktų nukreipti 
į judviejų vieną mėgstamiausių temų — kad laikas jau 
nustekeno jų kartą. Sutrumpintai šis procesas buvo va- 
dinamas Atsitraukimu iš Maskvos“. Judviejų galvose 
buvo giliai įsirėžęs itin gyvas vaizdas — Napoleono 
armijos siaubą išgyvenę žmonės, kraujuojantys ir basi 
pakrikę klibinkščiuoja po sušalusiais žirgais ir negyvais 
kūnais nusėtą lauką. Iš profesinio smalsumo Džonis 
neseniai dalyvavo bendraklasių susitikime. Apie jį pa- 
pasakojo ir Patrikui. XIa klasės vadovas tapo kokaino 
vartotoju. Anuomet geriausias mokinys — vidutinio 
rango valstybės tarnautoju. Garetas Viljamsas negalėjo 
ateiti, nes gydėsi psichiatrinėje ligoninėje. „Didžiausią 
sėkmę patyręs“ jų bendraamžis dabar buvo komercinio 
banko vadovas, kuriam, pasak Džonio, „taip ir nepavy- 
ko patekti į autentiškumo grafiką“. Šiuo grafiku Džo- 
nis buvo itin susirūpinęs: mat, jo akimis, būtent jis gali 
įrodyti, ar gyvenimą baigsi pakelės griovyje, ar ne. 

— Apgailestauju, kad jautiesi nekaip, — svarstė Džo- 
nis, Patrikui dar nespėjus jo nuleisti ant saugaus kolek- 
tyvinio nusivylimo, išdavystės ir netekties pagrindo. 


* „Atsitraukimas iš Maskvos“ - garsiausias XIX a. vokiečių dailinin- 


ko Adolfo Norteno (Adolpb Northben) paveikslas. — Vert. past. 

— Praeitą naktį permiegojau su Julija, — prisipažino 
Patrikas. 

— Ar tai padėjo pasijusti geriau? 

— Tai privertė bent paklausti savęs, ar pasijaučiau ge- 
riau. Bet, matyt, tai buvo pernelyg racionalu. 

— "Tai ir yra tai, kame „privalai pasitaisyti . 

— Visiškai teisingai. Svarsčiau, ar reikėtų tau apie tai 
pasakoti. Maniau, kad privalau sustoti, jei būtų pavykę 
išsiaiškinti, kas iš tikrųjų dedasi. 

— Tau jau pavyko tai padaryti. 

— Tik iš dalies. Jaučiu, kad Tomukas verčia mane 
grįžti į savo paties kūdikystę taip, kaip Robertas nie- 
kuomet nebuvo privertęs pasijausti. Galbūt čia reikš- 
mingas senasis archetipas — motina, kuriai pačiai reikia 
motiniškos globos. Rodos, šiam mano atsinaujinimui 
tai turi didžiulę įraką. Šiaip ar taip, naktimis mane per- 
sekioja niūri protėvių tamsa, todėl verčiau jau praleisti 
jas su Julija, kuri vietoj pirmykščio mane persekiojan- 
čio chaoso bent gali pasiūlyti palyginti nežalingą jau- 
nystės mirtį. 

— Visa tai skamba pernelyg jau alegoriškai - Pirmykš- 
tis chaosas, Jaunystės mirtis. Kartais moteris yra tiesiog 
moteris. 

— Kol jos neprisidegi? 

— Ne, ne, ji — ne cigaras, — paprieštaravo Džonis. 

— Jei nuoširdžiai, paprastų atsakymų nėra. Vos nu- 
sprendi, kad šį tą pavyko išsiaiškinti... 

Patrikas išgirdo, kaip prie dešinės ausies suzvim- 
bė uodas. Suktelėjęs galvą ton pusėn jis išpūtė dūmus. 
Zvimbimas liovėsi. 

— Tiesa ta, kad norėčiau išgyventi tikrus, aiškius ir 
visaverčius jausmus, ypač sekse, — Patrikas aiškino 
toliau, — tačiau, kaip pastebėjai, mėginu pasislėpti ale- 
gorijų pasaulyje, kuriame, rodos, viskas simbolizuoja 
puikiai pažįstamą sindromą ar konfliktą. Pamenu, kaip 
mėginau paaiškinti gydytojui, kad vartodamas ribaviri- 
ną jaučiu šalutinį poveikį. „Ak, taip, tai žinoma“, — at- 
sakė šis, o jo balse nuskambėjo siaubinga ir atstumianti 
ramybė. O štai kuomet pranešiau apie negirdėtą šalutinį 
poveikį, jis, rodos, apskritai nenorėjo apie tai girdėti ir 
tepasakė: „Anksčiau man neteko apie tai girdėti“. Man 
rodos, mėginu elgtis panašiai kaip jis — įgyti imunitetą 
patirčiai, visą dėmesį sutelkdamas ties reiškiniais. Ne- 
perstoju galvojęs, esą „tai žinoma, kai iš tiesų jaučiuosi 
priešingai, — tai svetima, grėsminga ir nežabota. 

Staiga Patrikas pajuto aštrų gėlimą. 

— Velniai rautų tuos uodus, — nusikeikė jis, perne- 
lyg stipriai uždroždamas sau per nugarą. — Rodos, gyvą 
suės. 

— Niekuomet dar neteko apie tai girdėti, — skeptiškai 
pastebėjo Džonis. 

— Beje, tai žinoma, — patikino jį Patrikas. — Tarp Pa- 
pua Naujosios Gvinėjos aukštumų gyventojų tai - gana 
įprastas reiškinys. Viena neaišku, ar jie priverčia tave 
praryti gyvą Žmogų. 

Pastarąją galimybę Džonis nuleido negirdomis. 

— Klausyk, — tęsė Patrikas, lenkdamasis į priekį ir kal- 
bėdamas greičiau, — nėra abejonės, kad viskas, ką šiuo 
metu man tenka išgyventi, vienaip ar kitaip yra kūdi- 
kystės aidas. Esu tikras, kad visos dabartinės mano vi- 

durnakčio baimės atspindi baimes, išgyventas vaikiškoje 
lovytėje, kai mano parties labui, o gal ir apsisaugodami, 
kad, gink Dieve, nepavirsčiau maža, kitais manipuliuo- 
jančia pabaisa, tėvai elgėsi kaip manė esant geriausia, 
į mane nekreipdami nė menkiausio dėmesio. Kaip ži- 
nai, mano motina gerais norais grindė pragarą, todėl, 
kaip galima įtarti, tikruoju valią palaužiančio auklėjimo 
advokatu, ugdančiu tariamus būdo privalumus, buvo 
tėvas. Tačiau kaip galėčiau visa tai išsiaiškinti ir ar aps- 
kritai man to reikia? 

— Na, pirmiausia tikrai nesinaudoji savo įtikinėjimo 
galiomis, kad Mariją arplėštum nuo Tomo. Jei nejaus- 
tum jokio ryšio su savo kūdikyste, bemaž neabejoju, 
kad kaip tik tai ir darytum. Tiesa, sunkiausia braižyti 
ankstyviausios vaikystės žemėlapius — pirmųjų poros 
metų. Viena, ką galime padaryti, - tik pamėginti prieiti 
prie išvadų. Jei, tarkime, žmogus nepakenčia verčiamas 
laukti, jaučia amžiną alkį, valgyymą paversdamas tikra 
neviltimi, ar yra kankinamas nuolatinės nemigos... 

— Palauk! Palauk! — net sukūkčiojo Patrikas. — Visa 
tai tiesa. 

— Visa tai ir parodo ankstyviausios globos kokybę, — 
nesiliovė tauškęs Džonis, — besiskiriančią nuo visagalės 
vaizduotės pasaulio, kurį Eleonora visaip mėgina įam- 
žinti savąja „nekasdiene tikrove“ ar „galios gyvūnais“. 
Paprastai esame tik „šydai, dengiantys save nuo savęs 
pačių“*, tačiau žvelgiant į kūdikystę, kai dar nėra nei 


* Žymaus škotų psichiatro ir daugelio knygų autoriaus R. D. Laingo 
(R. D. Laing) žodžiai. Daugiausia jis rašė apie psichozės patirtį. — Vert. past. 

prisiminimų, nei įsitvirtinusio savęs paties jausmo, visą 
ir atrodo vien šydas. Jei stoka pasirodo pernelyg didelė, 
įžvalgoms nelieka vietos. Kyla klausimas, kaip geriau- 
sia sustiprinti netikrąjį save, kurį būtų galima beregint 
užvaldyti (autentiškumas čia anaiptol neatlieka didelio 
vaidmens). Tačiau tai, atrodo, ne tavo atvejis. Mano gal- 
va, gali sau leisti netekti savivaldos ir leistis pasroviui. Jei 
praeitis būtų sumaniusi tave sunaikinti, patikėk, ji jau 
būtų tai padariusi. 

— Nebūtinai. Galbūt ji tik tyko tinkamiausios aki- 
mirkos. Praeitis pasiglemžusi visą pasaulio laiką. Tik 
ateitis čia nuolat baigiasi. 

Patrikas į taurę susipylė butelyje likusį vyną. 

— Vynas taip pat, - pridūrė jis. 

— Vadinasi, - kalbėjo Džonis, — šiąnakt tu ketini pa- 
mėginti „pasitaisyti ? 

— Taip. Skirtingai nei tikėjausi, mano sąmonė nemaiš- 
tauja. Suguldamas su Julija tikrai nemanau bausti Marijos 
— tiesiog jaučiu šiokį tokį švelnumo stygių. Man rodos, 
Marijai netgi palengvėtų, jei ji apie tai sužinotų. Tokiai 
kaip ji tikra našta — negalėti suteikti to, ko trūksta. 

— Tu iš tiesų darai jai paslaugą, —- pastebėjo Džonis. 

— Regis, taip, — atsakė Patrikas, — nemėgstu dėl to 
pernelyg didžiuotis, tačiau aš jai padedu. Jai nebereikia 
jaustis kaltai, kad mane apleido. 

— O kad visi žmonės būtų tokie kilnūs, — leptelėjo 
Džonis. 

— Man rodos, pakankamai daug žmonių būtent tokie 
ir yra, — išpyškino Patrikas. — Šiaip ar taip, panašūs filan- 
tropiški proveržiai mano šeimai tikrai nesvetimi. 

— Jaučiu, turiu tau pasakyti, — kalbėjo Džonis, — kad 
tavo nukrypimas į šalį nebūtų nieko vertas, jei nesukeltų 
jokių įžvalgų. Dabar kaip tik tas metas, kai Tomas turi 
jaustis saugiai prie ko nors prisirišęs. Jei, kol jam sukaks 
treji, tau pavyktų išsaugoti santuoką ir nesukelti Mari- 
jai depresijos, tai būtų išties didžiulis pasiekimas. Man 
rodos, Robertas jau turi pakankamą pagrindą. Šiaip ar 
taip, jis bent turi puikų talentą pamėgdžioti ir visuomet 
juo pasinaudoja, vos tik kas ima spausti jam galvą. 

Patrikas nespėjo nė atsakyti, kai staiga pasigirdo, kaip 
atsiveria durys, o po akimirkos ir vėl užsidaro, lydimos 
magnetinių strypų girgždesio. Pritilę vyrai įbedę akis 
laukė, kas jau netrukus išnirs iš namo. 

— Julija, — kai ši jau švytavo pilkšva žole, šūktelėjo 
Patrikas, — prisijunk prie mūsų. 

— Ką tik svarstėme, kur tu galėjai prapulti, — pradėjo 
tauškėti Julija. — Gal staugi prieš mėnulį, o gal ieškai 
gyvenimo prasmės? 

— Nei viena, nei kita, — atsakė Patrikas, — šiame slė- 
nyje ir taip jau pakanka staugimo, o gyvenimo prasmė 
paaiškėjo dar prieš daugelį metų: „Eik iškėlęs galvą ir 
nusispjauk ant savo priešo kapo“. Ar ne taip? 

— Ne, ne, — nesutiko Džonis. — Veikiau jau „Mylėk 
savo artimą kaip pats save“. 

— Ką gi, atsižvelgiant į meilę sau, panašiai ir būtų. 

— Brangusis, - pasakė Julija, uždėdama rankas ant Pa- 
triko pečių, — nejau būsi didžiausias savo paties priešas? 

— Labai tikiuosi, — atsakė Patrikas. — Bijau ir pagal- 
voti, kad kas nors kitas galėtų pasigirti turintis stipresnį 
jausmą nei mano. 

Peleninėje gesindamas cigaretę Džonis kramsnojo 
spirgus. 

— Man jau merkiasi akys, — pasakė jis, — palieku jus 
vienus aiškintis, kam ant kieno kapo spjaudytis. 

— Eni, meni, mini, mo, — pradėjo skaičiuotę Patrikas. 

— Ar žinai, kad Liusės karta išsiskaičiuodama jau ne- 
besako Lipo žydas kopėčiom, vietoj to — Lipo meška kopė- 
čiom. Miela, tiesa? 

— Nejau jie perrašė ir Čiūčia liūlia, katinėlis guli? Ar 
lopšinės dar nespėta uždrausti? — šaipėsi Patrikas. - Die- 
ve mano, — pridūrė jis, žvilgrelėjęs į Džonį, - man ro- 
dos, tau išties sunku klausytis, kaip su kiekvienu sakiniu 
prasiveržia žmogaus pasąmonė. 

— Stengiuosi to negirdėti, — atsakė Džonis, - atosto- 
gaudamas. 

— Tačiau tau sunkiai sekasi. 

— Sunkiai, — šyptelėjo Džonis. 

— Ar jau visi nuėjo miegoti? — paklausė Patrikas. 

— Visi, išskyrus Ketl, — atsakė Julija. — Jai užėjo noras 
dar kiek širdingai paplepėti. Man atrodo, ji įsimylėjo 
Simusą. Pastarąsias pora popiečių gurkšnojo arbatą jo 
vasarnamyje. 

— Ką? — paklausė Patrikas. 

— Ji net nustojo sapalioti apie karalienės Marijos naš- 
lystę — dabar ji paisto apie „visų savo galimybių atsklei- 
dimą“. 

— Šunsnukis. Pasirodo, ir iš Marijos jis mėgina atimti 
palikimą, — tūžo Patrikas. — Aš tikrai jį užmušiu. | 

— Ar ne naudingiau būtų pirmiausia atsikratyti Ketl, 
kol ši dar nespėjo pakeisti savo valios? — patarė Julija. 

— Puiki mintis, — sutiko Patrikas. - Mano sprendimą 
buvo užtemdę jausmai. 

— Kas gi čia dabar? — stebėjosi Džonis. — Vakaras su 
Makberais? Gal geriau jau leiskite jai atskleidinėti savo 
galimybes? 

— Jėzau, — nustebo Patrikas, — ką pastaruoju metu 
skaitai? Maniau, esi užkietėjęs realistas, o ne silpnapro- 
tis, kiekvienoje puokštėje įžvelgiantis ištisus kūrybos el- 
doradus. Net ir patekus į genialiausio psichoterapeuto 
rankas geriausia, ką Ketl pavyktų pasiekti, tai nebent 
tango pamokos, tačiau su Simusu bet kokia „jos galimy- 
bė“ galutinai pražūtų. 

— Galimybės, kurių Ketl nebuvo atradusi (o ji ne vie- 
na tokia), - kalbėjo Džonis, — nieko bendra neturi su 
pomėgiais ar net pasiekimais, veikiau tai susiję su tuo, 
kad dar apskritai sugebi patirti malonumą. 

— Ak, tos galimybės, — nusileido Patrikas. - Žinoma, 
tu teisus, visi privalome jas ugdyti. 

Julija nežymiai nagais įsidrėskė šlaunį. Patrikas patyrė 
dalinę erekciją, o skystis drykstelėjo į pačią nepatogiausią 
vietą — tiesiai į trumpikių klostę. Nepanoręs Džonio aki- 
vaizoje susikauti su savo kelnėmis, Patrikas viltingai lau- 
kė, kol problema išsispręs pati. Laukti ilgai nereikėjo. 

Atsistojęs Džonis Patrikui ir Julijai palinkėjo labos 
nakties. 

— Gerai išsimiegokite, — pridūrė jis, artėdamas prie 
namo. 

— Žmogui atskleisti visas savo galimybes gali papras- 
čiausiai pritrūkti laiko, — kalbėjo Patrikas, mėgdžioda- 
mas Ketl balsą. 

Vos Džonis įėjo į vidų, Julija raitomis įsiropštė į Pa- 
triko glėbį. Jos veidas atsidūrė tiesiai prieš jo, o rankos 
nerūpestingai pakibo ant jo pečių. 

— Ar jis žino? — paklausė Julija. 

— Taip. 

— Manai, kad tai buvo gera mintis jam pasakyti? 

— Jis niekam nepasakos. 

— Galbūt, tačiau dabar jau per vėlu niekam apie tai 
nepasakoti. Negaliu patikėti - jau spėjome prisivirti ko- 
šės — štai ir viskas. Mudu tik vieną kartelį pergulėjome, 
o pasirodo, jau tai žino ir kiti. 

— Žinojimas visuomet svarbiausias. 

— Kodėl? 

— Na, dėl to rojaus, tiesa? Ir tos obels... 

— Ak, tai nieko bendra su tuo neturi. Tai — kitos rū- 
šies žinojimas. 

— Abu atžygiavo koja kojon. Kai pasitraukia Dievas, 
pasirodo paskalų visažinystė, verčianti mus domėtis, kas 
ką žino. 

— Tiesą sakant, man nėmaž nerūpi, kas ką žino. Vie- 
na, kas man iš tikrųjų rūpi, - ką mudu jaučiame vienas 
kitam. Man regis, pats čia visa mėgini paversti žinojimu: 
mat jautiesi jaukiau, kai dirba galva, o ne širdis. Šiaip ar 
taip, nereikėjo to pasakoti Džoniui. 

— Tebūnie, — neprieštaravo Patrikas, staiga netekęs 
bet kokio noro įrodinėti ar laimėti ginčą. — Neretai pa- 
galvoju, kad turėtų būti toks superherojus, vardu 7264- 
niežmogus. Ne koks nors veikėjas, kaip Supermenas ar 
Žmogus-voras, o veikiau ne veikėjas — tikras nuolanku- 
mo herojus. 

— O savo vardą galėtų vartoti kam atsakydamas, kur 
žmogus taptų kreipiniu? 

— Tik tuomer, jei jis apskritai nepasivargintų atsakyti, 
kas, patikėk, išties retai nutinka. Jei kas šūktelėtų Šiai 
meteoras lekia tiesiai į mus! Baigėsi gyvybė Žemėje!, jis 
pasakytų Tebūnie, žmogau, — štai tuomet tai būtų atsa- 
kymas su kreipiniu. O jei jo būtų šaukiamasi, tarkime, 
etinio valymo ar paranojinės šizofrenijos metu, tuomet 
tai rebūnie kito žmogaus reikalas. Ir tai jau nebebūtų joks 
kreipinys. 

— Ar jis slepiasi po apsiaustu? 

— Dieve brangus, aišku, kad ne. Metų metus jis dėvi 
tais pačiais nudrengtais džinsais ir marškinėliais. 

— Ir visas šis vaizduotės polėkis — vien tam, kad nepri- 
sipažintum klydęs visa papasakojęs Džoniui. 

— Jis nieko vertas, jei tave nuliūdino, - atsakė Patri- 
kas. — Tačiau kai mano seniausias draugas manęs pasitei- 
ravo, kas dedasi, būtų buvę pernelyg neteisinga praleisti 
svarbiausią įvykį. 

— Mano vargšas mielasis, tu tiesiog pernelyg... 

— Autentiškas, — nutraukė Patrikas. — Visuomet tai 
buvo mano didžiausia bėda. 

— Ir kodėl tau lipant į viršų kartu nepasiėmus mažu- 
mėlę savo autentiškumo? — pasiūlė Julija ir pasilenkusi 
ėmė bučiuoti Patriką — lėtai ir ilgai. 

Patrikas buvo be galo dėkingas, kad ji nesuteikė ga- 
limybės atsakyti į klausimą. Mat, tiesą sakant, nė nebū- 
tų sumojęs ką. Tačiau ar ji nesišaipė iš paviršutiniško 
ir atsieto jo buvimo praeitą naktį? O gal nepastebėjo? 
Skirtingų mąstymų problema. Jėzau, jis ir vėl ketino tai 

padaryti. Jiedu bučiavosi. Patekti ten. Jo paties arvaiz- 
das ten patenka. Ne, ne atvaizdas, daiktas pats savaime. 
Tebūnie, kad ir kas ten būtų. Kas yra sakęs, kad būti au- 
tentiškam reiškia pamiršti reflektyviąją mąstymo pusę? 
Regis, jis pasinėrė į spekuliacijas. O ir kodėl tai reikėtų 
slopinti vien dėl to, kas nutiko: juk galiausiai tai — tik 
autentiškumo vaizdas, ten-ybės klišė? 

Julija staiga nustojo bučiuotis. 

— Kur tu nuklydai? — paklausė ji. 

— Klaidžioju savo mintyse, — prisipažino Patrikas. — 
Atrodo, mane bus sugluminęs tavo pageidavimas auten- 
tiškumą užsinešti į viršų: tiesiog jo tiek daug, kad nesu 
tikras, ar sugebėčiau tai padaryti. 

— Aš tau padėsiu, — pasiūlė Julija. 

Atsiplėšę vienas nuo kito ir susitvėrę už rankų tartum 
mėnulio veikiami paaugliai jiedu grįžo vidun. 

Kai nusigavę iki laiptinės abu jau buvo beketiną 
šmurkštelėti į Julijos miegamąjį, staiga pasigirdo iš Liusės 
kambario sklindantis prislopintas kikenimas, o po jo — ir 
garsėjantis šnypštimas. Iš slapukaujančių meilužių staiga 
virtę rūpestingais tėvais, turinčiais naujų įgaliojimų, Pa- 
trikas su Julija pasileido koridoriumi. Tyliai pabeldusi į 
duris Julija nedelsiant jas atidarė. Kambaryje viešpatavo 
tamsa, tačiau iš koridoriaus sklindanti šviesa krito skersai 
pilnutėlės lovos. Visi, rodės, tokie nepakeičiami Liusės 
žaislai — baltasis triušiukas, mėlynakis šunelis ir, sunku 
patikėti, net burundukas, kurį su religiniu užsidegimu ji 
kramsnojo nuo trečiojo savo gimtadienio, - buvo išmė- 
tyti po visus lovatiesės kampus, o jų vietą pačiame lovos 


viduryje buvo pakeitęs gyvas berniukas. 

— Mieloji? — stebėjosi Julija. 

Vaikai neišleido nė garso. 

— Nereikia dėtis miegančiais. Išgirdome jau korido- 
riuje. 

— Ką gi, — staiga atsisėdusi atsakė Liusė, - mes nieko 
blogo nedarome. 

— Mes ir nesakome, kad darote, — neprieštaravo Julija. 

— Tai - labiausiai piktinanti šalutinė siužeto linija, — 
pastebėjo Patrikas. 

— Na, aš nematau kliūties, kodėl jiedu negalėtų mie- 
goti drauge, jei to nori. 

— Kas yra šalutinė siužeto linija? — paklausė Robertas. 

— Papildoma pagrindinio pasakojimo dalis, — atsakė 
Patrikas, — daugiau ar mažiau atskleidžianti pirmąją. 

— O kodėl mes - šalutinė siužeto linija? — pasiteiravo 
Robertas. 

— Visai ne, — gynėsi Patrikas. — Jūs — savo pačių siu- 
žetas. 

— Mudu turime tiek daug apie ką pakalbėti, — įsiter- 
pė Liusė, - tiesiog nebegalėjome laukti iki rytojaus. 

— Ar judu taip par dėl to nemiegate? - paklausė Ro- 
bertas. — Nes turite tiek daug apie ką pakalbėti. Ar ne 
todėl pasakei, kad mudu esame šalutinė siužeto linija? 

— Klausyk, prašau pamiršti, ką leprelėjau, - paprašė 
Patrikas. — Visi mes — vieni kitų siužetai, — pridūrė jis, 
kaip įmanydamas mėgindamas supainioti Robertą. 

— Tarsi Mėnulis, besisukantis aplink Žemę, — paste- 
bėjo Robertas. 

— Būtent. Kiekvienas galvoja, kad yra Žemėje, net ir 
tuomet, kai jis - kieno nors Mėnulyje. 

— Betgi Žemė sukasi aplink Saulę, — pastebėjo Rober- 
tas. — Tuomet kas yra Saulėje? 

— Saulė negyvenama, - atsakė Patrikas, nurimęs, kad 
juodu nuklydo taip toli nuo pirmosios jo pastabos. — 
Tik siužetas mus verčia judėti toliau. 

Robertas atrodė susirūpinęs ir buvo pasiruošęs už- 
duoti dar vieną klausimą, tačiau jį kaipmat nutraukė 
Julija. 

— Ar galėtume minutėlei grįžti į savąją planetą? - įsi- 
terpė ji. — Na, tikrai neprieštarauju, kad judu gulite vie- 
noje lovoje, tačiau nepamirškite, kad rytoj važiuojame į 
Akvalendą, todėl nedelsiant abu turite eiti miegoti. 

— O ką dar mes galėtume veikti? — kikendama pa- 
klausė Liusė. — Teptis? 

Išleidę pasibjaurėjimo garsą jiedu su Robertu pratrū- 
ko juoku. 

Užsisakęs dar vieną dvigubą ekspreso puodelį Pa- 
trikas įsispitrijo į baro link nuvingiuojančią padavėją. 
Akimirksniui jo vaizduotėje iškilo vaizdas, kaip ji pasi- 
lenkusi virš vieno iš stalų įsitveria už jo kraštų, o jis tuo 
metu „dulkina“ ją iš užpakalio. Patrikas buvo pernelyg 
ištikimas, kad kiek ilgėliau uždelstų prie padavėjos, tad 
jau netrukus jo vaizduotę prikaustė kitoje kavinės pusėje 
juodu bikiniu vilkinti mergina —- užmerkusi akis ir kiek 
praskėtusi kojas, sustingusi it driežas ji leidosi glamo- 
nėjama rytinės saulės spindulių. Galbūt jam niekuomet 
nepavyks atsikvošėti po gilaus rimties kupino žvilgsnio, 
kuriuo ji vedžiojo savo bikinio kontūrus. Bet kokia kita 
moteris panašią ekspresiją būtų patikėjusi vonios vei- 
drodžiui, tačiau šioji buvo tikras egocentriškumo įsikū- 
nijimas, braukantis pirštu vidiniu bikinio pakraščiu, čia 
pakeliantis jį, čia vėl nuleidžiantis dar arčiau centro, kad 
kiek įmanoma mažiau trukdytų visiškam nuogumui, ku- 
ris, po teisybei, ir buvo tikroji jos savastis. Rodėsi, Rožės 
promenadoje besistumdančios atostogautojų spūsties, 

lėtai judančios paplūdimio link išsikovoti ten karsto dy- 
džio lopinėlio, apskritai galėjo ir nebūti. Mergina buvo 
taip susižavėjusi savo įdegiu, savo vaško statula ir taip 
save įsimylėjusi, kad vargu ar būtų pastebėjusi juos. Pa- 
trikas irgi buvo ją įsimylėjęs. Jis prisiekinėjo numirsiąs, 
jei tučtuojau jos negaus. Jei Patrikui ir buvo lemta žūti 
(o viskas apie tai bylojo), jis troško pražūti joje, nuskęsti 
negiliame jos savimeilės baseinėlyje, jei ten apskritai dar 
likę nors kiek vietos. 

Ak, ne, tik ne tai. Maldauju. Prie merginos staliu- 
ko staiga prišoko spalvoti sportiniai drabužiai, šalia jos 
mobiliojo telefono ir Marlboro Light pakelio pasidėjo 
raudoną Marlborą, mobilųjį ir, paskubomis pakštelėję į 
lūpas, atsisėdo šalia, jei apskritai tai tinkamas žodis rau- 
menų šuoliui, po kurio dribtelėjo į šalia stovinčią kėdę, 
apibūdinti. Širdies smūgis. Pasibjaurėjimas. Įniršis. Per- 
šokęs per staiga jį užplūdusių jausmų dugną Patrikas 
stryktelėjo aukštyn į melancholišką nuolankumo dan- 
gų. Nekyla abejonių — mergina jau buvo užsakyta kokį 
milijoną kartų. Galų gale tai išėjo tik į gerą. Ir apie ką 
apskritai galėtų kalbėtis vis dar tvirtai tikintys, esą laikas 
jų pusėje, ir jau spėję suvokti, kad sprunka šiam iš nasrų 
tartum pusiau praryti Saturno vaikai. Praryti. Patrikas 
galėjo tai jausti: vabzdys maldininkas, tarp priešakinių 
kojyčių spausdamas dar gyvą amarą, vangiai plėšo varg- 
šo kūnelį į gabalus; arba ratu besisukanti antilopė, dar 
mėginanti priešintis liūtui, tvirtai nasrais įsikibusiam jai 
į kaklą. Nuopolis, dulkės, paskutinis atodūsis. 

Tiesą sakant, viskas tik į gera paaiškėjus, kad bikinį 
vilkinti mergina užimta. Be to, Patrikui trūko pedagogi- 

nės kantrybės ir ypatingos tuštybės, kurios ypač gelbsti 
pasirinkus pigų sprendimą tapti jaunystės vampyru. Tai 
Julija savo dviejų savaičių viešnagės metu įpratino jį prie 
sekso. Meilužės jis turi dairytis tarp savo jau pradėjusios 
dūlėti kartos moterų, dar mėginančių sustabdyti laiką. 
Aišku, galimos ir išimtys — štai kad ir padavėja, atgal 
viksinti užpakaliu jo staliuko link. Jos šypsenoje buvo 
šis tas nuvalkiota, o tai puikiai atitiko jo nuotaiką. Gal- 
būt tą rūgščią atkakliai patemptų lūpų miną ryškino jos 
džinsai? Gal jam neprošal užsisakyti taurelę brendžio, 
kurį su malonumu šliūkštelėtų į kavos puodelį? Buvo 
vos pusę vienuoliktos ryto, tačiau ant apvalainų staliu- 
kų jau švysčiojo keletas aprasojusių šalto alaus bokalų. 
Patrikui buvo likusios vos dvi dienelės atostogų. Galbūt 
ir jas praleis ištvirkaudamas. Patrikas užsisakė brendžio. 
Tuomet padavėja nori nenori turės čia grįžti. Na, bent 
jau taip jam patiko apie ją galvoti — dėl jo pirmyn atgal 
vizginanti užpakaliu ir nenuilstamai tenkinanti nevi- 
krias jo paguodos paieškas. 

Patrikas suktelėjo galvą jūros pusėn, tačiau jį akimoju 
apakino ryškus tviskantis vanduo. Beregint nusukęs akis 
šalin, jis ėmė įsivaizduoti, kaip visus šiuos sausakimša- 
me balto smėlio vingyje besivoliojančius dykinėtojus, 
blizgančius nuo apsauginių kremų, mirgančius nuo ryš- 
kiaspalvių skrybėlaičių ir sviedinių, drybsančius tykioje 
įlankoje, skaitančius ant rankšluosčių ir čiužinių, — visus 
iki vieno įsuka ūmai praūžęs smarkus vėjo šuoras ir pa- 
kėlęs į orą sumaišo su žėrinčio smėlio šydu. Staiga kilusį 
balsų klegesį, retsykiais pertraukiamą šūksnių ir riksmų, 
netrukus pasiglemžia negailestinga tyla. 

Aišku, Patrikas tekinas pasileistų į paplūdimį gelbėti 
Marijos, vaikų ir irstančiu savo kūnu jų gyvenimą pail- 
gintų dar keliomis sekundėmis. Jis dėjo tiek pastangų 
atsikratyti savo, kaip tėvo ir vyro, vaidmenų vien tam, 
kad akimirką, kai pagaliau pavyko tai padaryti, pradėtų 
jų ilgėtis. Patriką užvaldžiusiam nepakeliamam bepras- 
mybės jausmui geriausias priešnuodis pasirodė bepras- 
miškiausia pasaulyje užduotis - į smėlyje išraustas duo- 
bes kibirėliu pilstyti jūros vandenį — mat vaikai jai buvo 
suteikę ypatingą tikslą. Kol Patrikui dar nebuvo pavy- 
kę pasprukti nuo šeimos, jis įsivaizdavo, kaip būdamas 
vienas taps dėmesio centru ar vienišu stebėtoju, prati- 
nančiu akį prie keleto retesnių įžvalgos rūšių, paprastai 
užgožiamų visos gausybės prievolių, siūbuojančių prieš 
akis tarsi spiečius čirškiančių varnėnų. Iš tikrųjų viena- 
tvė primeta vaidmenis, paremtus anaiptol ne pareiga, o 
veikiau alkiu. Patrikas tapo tikru nuo geismo apsvaigu- 
siu kavinių vujaristu arba skaičiavimo mašinėle, turin- 
čia neįveikiamą potraukį įvertinti nepakankamas savo 
paties pajamas. 

Ar apskritai dar buvo kokia veikla, nespėjusi virsti 
vaidmeniu? Ar jis galėjo tiesiog klausytis netapdamas 
klausytoju, mąstyti netapdamas mąstytoju? Nėra abe- 
jonių, kad tai — iš paskos griūvančių esamojo laiko 
dalyvių, klausymosi ir mąstymo pasaulis. Savo niūria 
alegorinį atspalvį turinčia mąstymo dalimi Patrikui pa- 
vyko atsukti nugarą visam šiam tviskančiam srautui ir 
įbesti žvilgsnį į akmeninį pasaulį. Netgi jo nuotykis su 
Julija, rodos, labiau panėšėjo į Neištikimybės sielvartus, 
rėžte įsirėžusius pačiame jo grindinyje. Užuot sukrėtęs 

savo įžūlumu, šis nuotykis tik priminė, koks menkas iš 
tiesų jis paliko. Jiems pradėjus miegoti kartu, Patrikas 
įprato drybsoti gulimajame krėsle šalia baseino, apimtas 
jausmo, kad, užuot pildęs dievinamų vaikų prašymus, 
jis mieliau tysotų kokiame pakelės griovyje, nėmaž ne- 
žavėdamas alkanų vietos žiurkių. Jo kaltės perpildyti 
susižavėjimo priepuoliai Marija buvo tokie pat siau- 
bingi kaip ir vienas po kito sekantys argumentai. Ma- 
žytė Julijos dovanota laisvė taip pat netruko sustingti 
į dar vieno vaidmens betoną. Ji buvo jo meilužė, jis — 
jos vedęs vyras. Julija mielai jį būtų pasiglemžusi, ta- 
čiau jis mieliau ją būtų regėjęs meilužės vaidmenyje, 
neardydamas šeimos. Abu buvo spėję patekti į tobulą 
struktūrą, tiesa, turėdami visiškai skirtingus tikslus. Ši 
struktūra vadinosi apgavyste: Marijos, vienas kito, sa- 
vęs pačių. Juos siejo viena — staigus ir nenumaldomas 
sekso alkis. Patrikas stebėjosi, kaip greitai judviejų su 
Julija nuotykį suspėjo apsupti visa gausybė pralaimė- 
jimų ir nepatogumų. Vienintelis išties šventas poel- 
gis dabar būtų tučtuojau jį nutraukti nusprendus, esą 
tai — tik nedidelis vasaros nukrypimas į šalį, ir šiukštu 
neleisti, kad visa tai peraugtų į tikrą meilės romaną. 
Baisiausia buvo tai, kad Patrikas nebevaldė padėties. 
Jis pasijusdavo geriau tik gulėdamas su ja, joje, įėjęs į 
ją. Būdavo išties malonu, kai jis klūpėdavo ant grindų, 
o Julija, pakėlusi ir praskėtusi kojas, sėdėdavo fotelyje. 
O ta audringoji naktis, kai pašėlusiai siautėjo vėjas, ji 
stovėjo prie lango ir aikčiojo po kiekvieno žaibo plyks- 
telėjimo, o jis stovėjo už jos ir... o štai ir jo brendis, 
ačiū Dievui. 


Motinos pienas 153 


Patrikas šyptelėjo padavėjai. Kaip ten prancūziškai 
Kaip tu į tai žiūri, mieloji? Šis tas, šis tas, šis tas panašaus 
į cberie* . Tačiau gal prancūziškai užteks ir žodžio pakar- 
toti — tiesiog taip saugiau. Patrikas buvo išties sutrikęs, 
nes Julijai tikrai nebuvo ko prikišti: jos tabaku atsiduo- 
dančiam kvapui, menstruacijų kraujo skoniui. Nepavy- 
ko rasti nė mažiausio pasišlykštėjimo, kuris padėtų išsi- 
vaduoti. Julija buvo maloni, paslaugi, nuolaidi. Patrikas 
jau buvo visai bepasiduodantis juodu įsukusiam ratui, 
pasiruošusiam abu sumalti į miltus, kas, kaip jis puikiai 
suprato, neišvengiamai turėjo nutikti. 

— Encore la meme chose**, — šūktelėjo jis padavėjai, 
mostelėjęs pirštu virš tuščio stiklo, kai šioji ant kaimy- 
ninio staliuko nukrovinėjo padėklą. Padavėja linktelėjo. 
Ji buvo padavėja, o jis - padavėjos laukiantis lankytojas. 
Kiekvienas turėjo savo vaidmenį. 

Ore tvyrojo fin de saison***, buvo justi paplūdimių 
ir restoranų nuovargis — laikas grįžti į mokyklas ir prie 
darbų, metas atgal į didmiesčius. Vietos gyventojai pa- 
galiau galėjo kiek atsikvėpti, nes gerokai sumažėjo poil- 
siautojų ir atslūgo karščiai. Visi išvyko ir iš Sen Nazero. 
Ketl išvažiavo pergalingai, mat puikiai žinojo, kad grįš 
čia pirmoji. Užsirašiusi į pagrindinius Simuso šamaniz- 
mo kursus, vėliau apimta pirkėjo euforijos, ji nusprendė 
dar pasilikti ir Chi Gong užsiėmimuose, kuriuos vedė 
žemaugė, karingai nusiteikusi menininkė; jos fotografi- 
jas Ketl išklijavo visur, kur tik kas nors galėjo jas pama- 


* Mieloji (pranc.) 


** To paties (pranc.) 


*** Sezono pabaiga (pranc.) 

tyti. Simusas padovanojo jai knygą Dabar galia, kurią 
aukštyn kojom ji visad pasidėdavo šalia gulimojo krėslo, 
žinoma, tikrai ne skaityti, tačiau kaip ženklą ištikimybės 
šiuo metu Sen Nazere viešpatavusiai valdžiai. Ketl susi- 
draugavo su Simusu dėl labai aiškios priežasties: jai tai 
buvo labiausiai erzinantis dalykas, apie kokį ji apskritai 
galėjo pagalvoti. Jis užėmė visą laisvalaikį — metą, kai 
ji nepersekiojo Marijos su pastabomis apie vaikų au- 
ginimą. Marija išmoko pasitraukti — retsykiais pusę 
dienos nebuvo įmanoma jos rasti. Tuomet Ketl nebeiš- 
manydavo, kur pasidėti, kol galiausiai nusprendė tapti 
Simuso Transpersonalinio fondo pasekėja. Dabar galia 
trumpam dingo tik tuomet, kai sena Ketl draugė Ana 
Vitling, nešiojanti plačią šiaudinę skrybėlę ir ryšinti pa- 
vojingai už jos tįsantį Izadoros Dunkan šalį, pakeliui į 
paplūdimį pasakojo jai apie vieną visos gausybės ma- 
dingų skrybėlaičių modelį. Anos ypatingą nesugebėjimą 
klausytis kitų kuo puikiausiai papildė ne mažiau iste- 
riškas rūpestis, ką apie ją pagalvos kiti. Kai susijaudinęs 
Tomukas vapaliojo Marijai apie žarną, besirangančią šalia 
baseino, nustebusi Ana paklausė: „Ką jis čia kalba? Ką jis 
čia kalba? Jei jis nori pasakyti, kad mano nosis per didelė, 
ketinu padaryti ką nors bloga.“ Po tokio mielo pagrasini- 
mo, kokio Patrikui dar nebuvo tekę girdėti, jo vaizduotėje 
iškilo kruvini straipsniai apie žmogaus baimę padaryri ką 
bloga. Galbūt ir jis turėtų padaryti ką bloga savo santuo- 
kai? Julijai? Galbūt tiesiog padaryti bloga? 

Ir kiek jis gali tverti taip šlykščiai jausdamasis? Ir kaip 
galėtų liautis? Nušvilpti paveikslą iš senos motinos — tai 
yra vienas iš būdų save pradžiuginti. Paskutiniai jai dar 

priklausantys vertingi daiktai - pora Budeno paveikslų 
viena tematika — Dovilio molas*. Jų vertė siekė apie du 
šimtus tūkstančių svarų. Patrikas buvo priverstas gero- 
kai save sukritikuoti turėjęs vilčių, kad Budeno paveiks- 
lus galės paveldėti „normaliu būdu“. Vos prieš trejetą 
dienų, kai atsisveikindamas su Ketl jai žvaliai pamojavo 
ranka, jis gavo dar vieną skaudų pieštuku pakeverzotą 
Eleonoros raštelį, kuriame ši tvirtinusi norinti parduoti 
Budeno paveikslus, o gautus pinigus investuoti į pries- 
tatą, kuriame Simusas galėtų užsiiminėti jausmų šalini- 
mu. Kvailių karalystės Kublai-chanui ne viskas ėjosi taip 
sklandžiai kaip norėtųsi**. 

Patrikas prisiminė, kaip kadaise buvo sau prisiekęs 
trūks plyš „Budeną išlaikyti šeimoje“, jausdamas sen- 
timentus besigrūdantiems debesims, prarastam, tačiau 
dar taip gyvam pasauliui ir iš normandiškų paplūdimių 
sklindantiems kultūriniams saitams. Dabar jie galėjo tap- 
ti puikiu kasos aparatu, prikaltu prie sienos motinos slau- 
gos namuose. Jei jis privalės išsikraustyti iš Sen Nazero, 
tai bus tik dar viena puiki proga suvokti, kad parduoti 
Budeno paveikslai, butas Londone ir naujas gyvenimas 
Karalienės parke Tomukui padėtų išsivaduoti nuo lova 
paverstos spintos, ant kurios jis dabar priverstas miegoti, 
ir padovanotų jam vidutinio dydžio vaikų kambarį viena- 
bučiame name šalia pagrindinio kelio, kur eismo spūstyje 


jo broliui iki mokyklos būtų ne daugiau kaip pora valandų 


* Eženas Budenas (Eugene Boudin, 1824—1898) - vienas pirmųjų pran- 
cūzų peizažistų, marinistas, daugiausia tapė jūros peizažus. — Vert. past. 

** Kublai-chanas (1215-1294) - penktasis ir paskutinysis Mongolų im- 
perijos chanas. Įkūrė Juanų dinastiją. — Vert. past. 

kelio. Šiaip ar taip, dabar žvelgdamas pro gintarinius jau 
antrosios konjako taurės lęšius Patrikas be jokių pastangų 
galėjo žavėtis kancerogeniniu Lė Leko pragaru, todėl da- 
bar mažiausiai jam rūpėjo kažkur Prancūzijos pakraštyje 
plytinčio paplūdimio vaizdas. „Čia jūra taip pat susitinka 
su dangum, labai jums dėkoju, pone Budenai“, — kiek 
kauštelėjęs jis murmėjo po nosimi. 

Įdomu, ar Simusas žino apie šį raštelį? O galbūt jis 
ir bus jį parašęs? Patrikas ketino tiesiog nepaisyti Eleo- 
noros reikalavimo — dar jai esant gyvai padovanoti Sen 
Nazerą, o su Budenu jis nutarė pasielgti dar griežčiau — 
paveikslus pavogti. Jei Simusas ne pats parašė šį raštelį, 
esą Eleonora nusprendusi fondui padovanoti paveiks- 
lus, bet koks jam iškeltas kaltinimas nueitų šuniui ant 
uodegos. Laimei, net plika akimi buvo matyti, kad ta- 
riamas Eleonoros parašas atrodė kaip nevykusi klastotė. 
Patrikas buvo tikras, kad aiškiaregį airį jis tikrai galėtų 
patraukti baudžiamojon atsakomybėn, net jei ir nepa- 
vyktų laimėti populiarumo varžybų, kurių teisėja taptų 
jo paties motina. Paskubomis užsisakydamas dernier co- 
gnac Patrikas įtikinėjo save, kad yra žmogus, kuris turi ir 
kitų rūpesčių nei dar iki pietų mirtinai nusigerti. Tiesa, 
lieka vienintelis klausimas — kaip šiuos du aliejiniais da- 
žais tapytus pinigų automatus nukrapštyti nuo sienos. 

Staiga jį užliejo Rožės promenados šviesos nelyg aki- 
mirksniu pasipylusi įkaitintų adatų liūtis. Net užsidėjęs 
tamsius akinius Patrikas pajuto, kad ima peršėti akys. Jis 
iš tiesų buvo gerokai... kava ir brendis... nedidelis ūžesys 
galvoje. „Sugrįžau aš prie jūros / Prie smėlėtų krantų, / 
Sutikau šviesiaplaukę, / Jos pamiršt negaliu.“ Iš kur visa 

tai? Kaip visuomet, ničnieko nenutiko. Gal Džerardas 
Menlis Hopkinsas?* Patrikas pratrūko nevaldomu juo- 
ku. Jam trūks plyš reikėjo užsirūkyti. Reikia, reikia, reikia 
reikėti pagrindu. Ir kada rūkyti buvo tiesiog rūkyti? Kol 
neiškyla būtinybė parūkyri. 

Jei pasisektų, jis turėtų grįžti į Taičio paplūdimį (airiš- 
kas akcentas) vien tam, kad gautų sumautą butelį vyno. 
„Ielaimina Dievas Simusą“, — priėjęs prie bronzinio 
gatvių žibinto pamaldžiai pridūrė Patrikas, išleisdamas 
vemiančio žmogaus garsą. Kalambūrai - šizofrenijos ka- 
muojamos asmenybės požymis. 

O štai ir zabac**. Raudonas cilindras. Oi! 

— Pardon, Madame“**, — kas čia, velniai griebtų, 
darosi su tomis aukštomis, įdegusiomis, raukšlėtomis 
prancūzų moterimis oranžiniais plaukais — jas būtinai 
slegia stambūs aukso papuošalai, o iš paskos tipena 
karamelės spalvos pudeliai? Jų pilna visur. Išsiveržk iš 
stiklinės dėžės. — Ce/ui-la, — Patrikas bakstelėjo pirštu į 
Hoyo de Monterey****. Mažytė giljotina. Jis gurkštelėjo. 
Gal parduotuvės sandėlyje slepiasi šis tas rimtesnio? Un 
vrai guillotine. Non, non, madame, pas pour les cigars, 
pour les clients!***** Šioks toks užkandėlis. 

Dar truputėlis įkaitusių adatų. Reikia ir vėl ieškoti 
kokios užuovėjos. Galbūt prieš grįžtant pas šeimą dar 


* Džerardas Menlis Hopkinsas (Gerard Manley Hopkins, 1844—1889) - 
anglų poetas, vienas garsiausių Viktorijos laikų poetų; atsivertė į Romos kata- 
likų tikėjimą; jėzuitų kunigas. — Vert. past. 

** Tabakas (pranc.) 

*** Atsiprašau, ponia (pranc.) 

t Širą (pranc.) 

***** Tikra giljotina. Ne, ne, ponia, ne cigarams, veikiau klientams (pranc.) 

gurkštelėti mažumėlę brendžio? Marija ir berniukai — jis 
taip neapsakomai juos myli, jis tuoj tuoj pravirks. 

Patrikas užsuko į Ze Daupbin. Kava, konjakas, ciga- 
ras. Tiesiog būtina pašalinti šią kankynę iš kelio ir jis 
toliau nevaržomai galės mėgautis likusia dienos dalimi. 
Patrikas prisidegė cigarą, ir kai stambus dūmų debesis 
išsprūdo iš burnos, jam prieš akis tarsi parduotuvėje iš- 
vyniotas kilimas iškilo visas vaizdas. Mariją, šią nuos- 
tabią moterį, jis pavertė kankinimo įrankiu — ji tapo 
Eleonoros lemties prieš keturiasdešimt metų atgarsiu: 
niekuomet nepasiekiama ir amžiais išsekusi, nes perne- 
lyg atsidavusi savo altruistiniam projektui, kuriame jam 
neliko vietos. Visa tai Patrikui pavyko pasiekti ironiška 
likimo užgaida — jis atstūmė moterį, kuri neišvengia- 
mai būtų tapusi prasta motina, visai kaip Eleonora, ir 
išsirinko tą, kurios motiniški jausmai buvo tokie dideli, 
kad buvo tiesiog neįmanoma, jog bent vienas jos mo- 
tiniškos meilės vaikams lašelis nulašėtų į šalį. Patrikas 
suvokė, kad nuolatinis jo nerimas dėl pinigų stygiaus 
tebuvo materiali jausmų stokos išraiška. Jis metų me- 
tus tai žinojo, tačiau būtent šią akimirką pajuto tai ypač 
aiškiai, ir šis suvokimas jam leido tapti visišku padėties 
šeimininku. Ore pakibo dar vienas stambus pilkšvas ku- 
bietiško cigaro dūmų debesis. Patrikas pajuto malonų 
jausmą — ėmė tolti nuo savęs paties, sakytumei, jį būtų 
išlaisvinusi jo paties nuojauta tarsi jūros paukštis, spėjęs 
išskleisti sparnus prieš bangai sudūžtant į olą, ant kurios 
dar vos prieš akimirką tupėjo. 

Tačiau jausmas išgaravo. Stiklinė apelsinų sulčių 
pusryčiams, šeši puodeliai ekspreso kavos ir keturios 

brendžio taurės — Patriko pilve kilo triukšmingos peš- 
tynės. Ką jis darė? Tiesiog liovėsi rūkęs. Nusviedė cigarą 
prie nuotekų vamzdžio. Oi! 

— Pardom, Madame, — Ak, Dieve brangus! Tai buvo 
toji pati moteris ar bent jau kone ta pati. Atrodo, jis bus 
netyčia uždegęs jos pudelį. Vargu ar galėtų pasirodyti 
laikraštis su antraštėmis... Anglais intoxigue... incendie 
de caniche...* 

Reikia paskambinti Julijai. Jis gali be jos ištverti tol, kol 
jaučia, kad ji negali be jo. Tai buvo itin silpnas sandėris, 
sudarytas tarp nuolatinių nusivylimų ir laikinų paguodų. 
Nors Patrikui jis atrodė bjaurus, jis puikiai suprato, kad, 
nepaisant visko, būtinai jį pasirašys. Štai ir vėl jam reikėjo 
įsitikinti, kad ji jo laukia, ilgisi, aistringai trokšta, o pir- 
madienio vakarą tikisi jo sulaukti savo bute. 

Artimiausia telefono būdelė, svilinama saulės, išlauž- 
tomis durimis šlapimu trenkianti šiukšlių dėžė stovėjo 
tuojau už kampo. Kai Patrikas rinko numerį, mėlyna 
plastmasė degino jam ranką. 

— Šiuo metu negaliu atsakyti, tačiau prašyčiau jūsų 
palikti žinutę... 

— Alio, alio, tai Patrikas. Nejau slapstaisi už savo apa- 
rato? Puiku, paskambinsiu rytoj. Myliu tave, — jis vos 
nepamiršo tai pasakyti. 

Vadinasi, jos nėra namuose. O gal ji su kitu vyru ir, 
gavusi žinutę, dabar leipsta juoku? Jei apskritai jis turi 
ką pasakyti pasauliui, tai nebent tiek: nepradėkite vai- 
kų, kol nespėjote pasirūpinti patikima meiluže. Ir ne- 


* Atsiprašau, ponia... Girtas anglas... padegtas pudelis... (pranc.) 

sileiskite mulkinami netikrų iliuzijų: „esą, pasibaigus 
maitinimui krūtimi; kai visą naktį galės miegoti savo 
lovoje; kai pradės lankyti universitetą“. Tušti pažadai lyg 
nevaldomų žirgų kinkinys velka žmogų per pabirusius 
akmenis ir milžiniškus kaktusus, o šis kaip įmanydamas 
mėgina pagriebti susipynusias vadeles. Viskas baigta: ve- 
dybos Patrikui nebeteikė jokio malonumo - vien parei- 
gą ir prievolę. Prieš grįždamas pas šeimą, pajutęs poreikį 
pamąstyti, jis susmuko ant artimiausio suoliuko. Tolu- 
moje ryškėjantys žydri Taičio paplūdimyje pūpsantys 
nameliai ir skėčiai atmintyje prikėlė tolimus prisimini- 
mus. Rodos, jis buvo Tomuko metų, kai pirmą kartą čia 
atvyko, o ryškiausi prisiminimai atėjo iš laikų, kai jis 
buvo maždaug kaip Robertas: vandens dviračiai, kuriais 
malti Afrikos paplūdimiuose jam taip nepaprastai pati- 
ko; šokinėjimas ant smėlio pilių, kurias taip rūpestingai 
jam statė užsienietės auklės; kaip smakrui vos siekiant 
medinį prekystalį, jam pirmą kartą buvo leista pačiam 
užsisakyti mėgstamiausią gėrimą ir ledus. Jau būda- 
mas paauglys Patrikas į paplūdimį tempdavosi knygas. 
Pastarosios padėdavo pridengti pūpsinčias maudymosi 
kelnaites, kai blyškiuose Lė Leko smėlynuose slapčio- 
mis žvilgčiodavo į pro šalį praplaukiančias pirmojo 
įdegio nurausvintas merginas be viršutinės maudymo- 
si kostiumėlio dalies. Nuo to laiko Taičio paplūdimys 
traukėsi ir traukėsi, kol galiausiai kone visą jį prarijo 
jūra. Kai Patrikui buvo dvidešimt, savivaldybė mėgino 
paplūdimį atnaujinti, privertusi ten tūkstančius tonų 
atvežtinio žvirgždo. Kasmet per Velykas šimtai buldo- 
zerių įlankoje supustytą smėlį paskleisdavo dirbtiniame 

paplūdimyje, tačiau žiemą audros jį ir vėl supūsdavo 
atgal. 

Palinkęs į priekį Patrikas rankomis parėmė sma- 
krą. Pirmasis kavos ir brendžio poveikis tarsi į vande- 
nį nusviestas akmuo, kuris, prieš panirdamas į dugną, 
dar keletą kartų strykteli paviršiumi, jau buvo pradėjęs 
slūgti, palikdamas tik nervingą įtampą. Patrikas įbedė 
pavargusį žvilgsnį į dabartinį autentiško paplūdimio še- 
šėlį, jei apskritai autentiškas — tinkamas žodis paplūdi- 
miui apibūdinti. Jį Patrikui teko girdėti dar anuomer, 
kai buvo savo vaikų amžiaus. Šiam apgailėtinam dabar- 
ties tikslumui išsisklaidžius, Patrikas pasileido atgal per 
geologinius periodus, kol galiausiai atsidūrė tobulame 
pirmykščio paplūdimio nuobodulyje, kuriame žiojėjo 
tušti uolos duburiai ir nesudėtingos molekulės, bilijo- 
nus metų neišmaniusios, ką čia su savimi padarius. Ar 
būtų galima sugalvoti šį tą daugiau nei tiesiog imti ir 
pradėti stumdytis? Buvo matyti ištisos eilės tuščių vei- 
dų, sakytum, maldaujančių draugų, kad sekmadienio 
vakarui šie pasiūlytų kokį naują restoraną. Iš pirmykščio 
paplūdimio žmonių gyvenimas atrodė panašus į Žeriko 
Medūzos plaustą *: žalsvi vaiduokliai, kuriuos po truputį 
apsemia šaltas laiko vandenynas. 

Patrikas užsimanė dar truputėlį išgerti, kad kaip nors 
išsivaduotų iš savo paties vaizduotės chaoso. Ir truputėlį 
užkąsti. Ir truputėlio sekso. Kaip būtų pasakęs Simusas, 


jis privalėjo nusileisti ant žemės. Vėl prisijungti prie sa- 


* Teodoras Žeriko (Theodore Gericault, 1791-1824) — žymus prancūzų ta- 
pytojas, ypač išgarsėjęs alegoriniu paveikslu „Medūzos plaustas“. — Vert. past. 

vos rūšies ir paplūdimyje raugėjančių gyvūnų, kuriuos 
nuo tankaus kailio skiria tik skustuvo ašmenys ir vaškas. 
Jų pretenzingas noras užimti aukštesnę padėtį jiems iš- 
ties brangokai kainuoja, tačiau slapčia jie ir toliau trokš- 
ta ropoti krumpliais kabindamiesi į smėlį, spygaudami 
ir kriuksėdami, pešdamiesi ir poruodamiesi. Taip, iš tie- 
sų jis privalėjo grįžti į tikrovę. Kiek tolėliau ant suoliuko 
sėdėjusi žila senyvo amžiaus moteris patinusiais keliais 
sulaikė Patriką nuo smūgių, besipilančių į krūtinę, kru- 
šos ir beprasiveržiančio staugimo, skelbiančio, kas čia 
tikrasis šeimininkas. Moteris ir, žinoma, vis didėjanti 
vidurdienio pagirių kankynė. 

Prisivertęs pakilti Patrikas šiaip ne taip įveikė likusius 
paskutinius šimtus metrų iki Taičio. Sūpuodama, lygiu 
rausvu betonu jo link artėjo bemaž nuoga mergina ne- 
apsakomai tobula krūtine ir bamboje žibančiu deiman- 
tu. Akimis pagavusi jo žvilgsnį mergina nusišypsojo ir 
pakėlė rankas, tarsi ilgus baltus savo plaukus būtų rišusi 
į pakeltą palaidą uodegą. Iš tiesų ji tik norėjo parodyti, 
kaip jos kūnas atmestomis rankomis atrodytų lovoje. 
Ak, Dieve, ir kodėl šis pasaulis taip prastai surėdytas? Ir 
kodėl čia pat užkėlus ją ant įkaitusio automobilio, ne- 
valia nuplėšti tą žalsvai melsvą dingstį prisikasti iki bi- 
kinio apačios? Ji to norėjo ir jis norėjo to paties. Ką gi, 
svarbiausia — jis to norėjo. Tiesa, galbūt ji norėjo tik to, 
ką turėjo, - galios sutrikdyti kiekvieną heteroseksualų 
vyrą, nederėtų užmiršti ir kolegių lesbiečių (pridūrė 
Patrikas su tarnautojui būdingu lipšnumu), kuriuos ji 
tiesiog išmušdavo iš pusiausvyros, vaikštinėdama pir- 
myn atgal tarp savo depresijos kankinamo vaikino ir 

greito nediduko automobilio. Mergina praėjo pro šalį 
ir Patrikas nusvirduliavo tolyn. Ji netgi galėtų į gabalus 
sukapoti jo lyties organą ir nusviesti jį ant smėlio. Patri- 
kas ūmai pajuto, kaip kojomis pradeda sruventi kraujas, 
o netoliese netikėtai pajutę mėsą susipeša šunys. Staiga 
jį apėmė noras vėl atsisėsti, atsigulti, pasikasti giliai po 
žeme. Kaip vyras jis buvo žuvęs. Verčiau būtų sutikęs 
tapti voru patinu, kurį apvaisinta patelė akimirksniu 
praryja, užuot buvęs po gabalėlį naikinama žmogiška 
pastarojo kopija. 

Patrikas stabtelėjo priešais plačius baltus laiptus, 
besileidžiančius iki Taičio paplūdimio. Tolumoje buvo 
matyti pirmyn atgal su kibirėliu rankoje bėginėjantis 
Robertas, mėginantis užpildyti tekantį griovį. Keistai 
skvarbiu žvilgsniu jį stebėjo motinos glėbyje įsitaisęs 
Tomukas, rankoje spausdamas čiulptuką. Jiedu atrodė 
laimingi, nes jiems buvo skirtas visas motinos dėmesys, 
o štai jis jautėsi nelaimingas: mat viena, kas jam liko, — 
visiškas jos nedėmesys. Tokia bent jau buvo vietos prie- 
žastis, tačiau vargu ar autentiškas jo kančių paplūdimys. 
Bet trauk jį devynios — tą autentišką paplūdimį. Jis pri- 
valo ten žengti ir vėl būti tėvu. 

— Sveikas, mielasis, — pasisveikino Marija su ta am- 
žinai išvargusia šypsena, kurioje jos akys, rodos, nėmaž 
nedalyvavo. Jie buvo apsigyvenę sunkesniame pasauly- 
je, kuriame ji privalėjo ištverti nuolatinius sūnų reika- 
lavimus ir pragaištingą poveikį vienišumo besiilginčiai 
prigimčiai, metų metus turinčiai taikstytis be minutėlės 
vienatvės. 


— Sveika, — atsakė Patrikas. — Gal papietaukime? 

— Man rodos, Tomukas tuoj tuoj užmigs. 

— Tiesa, — atsakė Patrikas, susmukdamas į savo guli- 
mąjį krėslą. 

Visuomet atsirasdavo puiki priežastis jo troškimus 
paversti niekais. 

— Pažiūrėk, — guodėsi Robertas, rodydamas Patrikui 
patinusį akies voką. - Man įkando uodas. 

— Na, pernelyg nepyk ant uodų, - atsiduso Patrikas, — 
kanda tik nėščios uodės, o štai moterys niekuomet nesi- 
liauja kandusios, net ir pagimdžiusios keletą vaikų. 

Ir kodėl jis visa tai pasakė? Atrodo, kad šiandien jį 
bus užvaldžiusi zoologinė neapykanta moterims. Jei kas 
apskritai ir kandžiojosi, tai nebent jis pats. Jokiu būdu 
ne Marija. Čia jį vienintelį kankino nirtulingas nepasi- 
tikėjimas moterimis. Jo vaikai anaiptol neturėjo jokios 
priežasties dalintis su juo panašiu jausmu. Jis privalo 
suimti save į rankas. Bent jau pasistengti suvaldyti de- 
presiją. 

— Atsiprašau, — teisinosi Patrikas, - nesuprantu, kaip 
man tai išsprūdo. Jaučiuosi neapsakomai pavargęs. 

Šypsodamasis tarsi atsiprašinėtų jis apsidairė aplin- 
kui. 

— Man regis, tau reikia pagalbos su tuo grioviu, — 
griebdamas antrąjį kibirėlį Patrikas pasiūlė Robertui. 

Bėgiodami pirmyn atgal jiedu pilstė jūros vandenį į 
smėlį, kol įsitaisęs motinos rankose Tomukas pagaliau iš 
tiesų užsnūdo. 

Išsiveržęs iš vaikiško žydro baseinėlio, kuriame vos 
prieš akimirką patenkintas žaidė, Tomukas staiga pa- 
sileido smėliu šnairakiuodamas, ar kartais jo nesiveja 
mama. Stumtelėjusi kėdės atlošą Marija pasileido jam 
įkandin. Tačiau Tomukas pasirodė neįtikėtinai vikrus, 
kasdien vis vikresnis. Jis jau buvo pasiekęs paskutinį 
laiptelį, beliko kirsti tik Rožės promenadą ir būtų iš- 
puolęs į garvę. Stryktelėjusi per trejetą laiptelių Marija 
suspėjo sugriebti sūnų, kai šis jau siekė stovinčio auto- 
mobilio kampą, už kurio pajūrio keliu važiuojantys vai- 
ruotojai tikrai negalėjo jo pastebėti. Tomukas spardėsi ir 
muistėsi, kai mama pakėlė jį ant rankų. 

— Niekuomet daugiau taip nedaryk, — perspėjo ji 
kone springdama ašaromis. - Niekuomet taip nedaryk. 
Tai labai pavojinga. 

Tomas springo iš juoko ir jaudulio. Šią naują pramogą 
jis buvo atradęs vakar, kai jie ir vėl atvyko į Taičio paplūdi- 
mį. Praeitais metais jis buvo išmokęs mėtyti pėdas, jei nuo 
mamos pavykdavo atsiplėšti daugiau kaip tris metrus. 

Kol Marija Tomuką nešė tolyn nuo kelio skėčio link, 
staiga jis virto visiškai kitu vaiku — įniko čiulpti nykštį ir 
prieraišiai delnu glostė mamai veidą. 

— Mama, ar viskas gerai? 

— Esu labai nuliūdusi, kad bėgi ant kelio. 

— Ketinu padaryti ką nors labai pavojinga, — pūtėsi 
Tomukas. — Taip, iš tikrųjų. 

Marija negalėjo susilaikyti nenusišypsojusi. Jos vai- 
kas buvo toks neapsakomai mielas. 

Ir kaip ji galėjo tvirtinti esanti nuliūdusi, jei jau kitą 
minutę buvo tokia laiminga? Tačiau, kita vertus, kaip 
ji galėjo tvirtinti esanti laiminga, jei dar prieš akimir- 
ką norėjo šaukti? Marijai paprasčiausiai nelikdavo laiko 
net pamėginti suvokti visus savyje kilusius jausmus. Ją 
pernelyg ilgai buvo apėmusi sekinanti jaudulio būsena, 
ypač deranti su nuolat kintančiomis vaikų nuotaikomis. 
Kartkartėmis ji jautėsi taip, tarsi visai būtų pamiršusi 
apie savo pačios buvimą. Norėdama save susigrąžinti, 
ji turėdavo išsiverkti. Jos nesuprantantys žmonės buvo 
tikri, kad šios ašaros — ilgai gniaužtos kosminės katas- 
trofos, jos visiško išsekimo, pervargimo ar vyro neišti- 
kimybės pasekmė, tačiau iš tiesų tai buvo intensyvus 
neišvengiamo egotizmo kursas, skirtas žmogui, žūtbūt 
norinčiam save atgauti, kad ir toliau galėtų save aukoti. 
Marija visuomet buvo tokia. Jau vaikystėje jai pakakda- 
vo pamatyti ant šakos tupiantį paukštelį ir, žiūrėk, ne- 
trukus jo pašėlusiai spurdanti širdelė tapdavo jos pačios 
širdimi. Kartais Marija imdavo svarstyti, ar šis pasiauko- 
jimas — jos asmenybės dalis, ar paprasčiausia patologija. 
To ji taip pat negalėjo iki galo suprasti. Patrikas sukosi 

pasaulyje, kuriame bet kokie sprendimai ir nuomonės 
atrodė nepaprastai įtikinamai. 

Marija įsodino Tomuką į plastmasinę prie stalo įtvir- 
tintą kėdutę. 

— Ne, mamyte, nenoriu sėdėti dviejose kėdutėse, — 
prieštaravo Tomukas ir ropšdamasis atgal bei šelmiškai 
šypsodamasis pasileido laiptų link. Akimirksniu jį su- 
čiupusi Marija vėl įsodino į kėdutę. 

— Ne, mama, nebesodink manęs viršuje, nebeįmano- 
ma to ištverti. 

— Iš kur ištraukei visus šiuos posakius? — nusijuokė 
Marija. 

Nešina keptu karšiu pasirodė namų šeimininkė Mi- 
šelė, Tomuko pusėn sviesdama priekaištingą žvilgsnį. 

— Cest dangereux, ca“, - subarė ji Tomuką. 

Vakar Mišelė tvirtino, kad tikrai uždrožtų savo vai- 
kams, jei šie pasileistų ant kelio. Marija jau buvo pratusi 
prie nenaudingų patarimų. Ji nieku gyvu negalėtų su- 
duoti Tomukui, kad ir kas benutiktų. Ši mintis jai kėlė 
šleikštulį, be to, ji buvo tikra, kad bausmė — tai geriausias 
būdas nieko iš to neišmokti. Vaikas atsimena tik smurtą, 
o pagrįstas tėvų sielvartas virsta jo paties kančia. 

Ketl buvo didžiausias nenaudingų patarimų bagažas, 
kurį nuolat papildydavo jos pačios motinystės gilaus 
nesėkmių šaltinio atsargos. Ketl visuomet kaip įmany- 
dama stengėsi užgniaužti laisvą Marijos dvasią. Tiesa, ji 
anaiptol neaugino jos kaip lėlytės (buvo pernelyg užsi- 
ėmusi, kad pati viena tuo užsiiminėtų), veikiau jau it 
rizikingą kapitalą: iš pradžių bevertį, tačiau vieną dieną 


* Tai pavojinga (pranc.) 

galintį atsipirkti, tarkime, susituokus su dideliu namu 
ar garsiu vardu. Ketl buvo aiškiai pareiškusi, kad te- 
kėti už advokato, netrukus neteksinčio net ir kaži kur 
užsienyje labai pusėtino namo, buvo labai jau toli iki 
jos įsivaizduojamos sėkmės. Ketl nusivylimas suaugusia 
Marija buvo vien pasekmė ją užvaldžiusio nusivylimo 
gimus Marijai. Marija nebuvo berniukas. Mergaitės, 
kurios nėra berniukai, yra baisus nusivylimas. Ketl buvo 
sugalvojusi dingstį, esą Marijos tėvas neapsakomai troš- 
kęs sūnaus, tačiau iš tiesų ši neviltis priklausė jos tėvui, 
kareiviui, moteris mieliau iškeitusiam į karą ir apskritai 
santykius su silpnąja lytimi pakentusiam nebent dėl vil- 
ties susilaukti vyriškos lyties palikuonio. Panašią viltį jis 
perdavė ir visoms trims savo dukroms. 

Marijos tėvas, priešingai, džiaugėsi ja tokia, kokia ji 
yra. Jo paties drovumas, sumišęs su Marijos drovumu, 
sugebėjo juodu išlaisvinti. Pirmuosius dvidešimt gyveni- 
mo metų mažai kalbėjusi Marija mylėjo tėvą vien todėl, 
kad šis niekuomet nebuvo privertęs ją pajusti, kad jos 
tylėjimas — visiška nesėkmė. Jis puikiai suvokė, kad visa 
tai dėl pernelyg didelės įtampos ir įspūdžių pertekliaus. 
Praraja, Marijos jausmų pasaulį skyrusį nuo visuome- 
nėje įsigalėjusių normų, buvo pernelyg didžiulė, kad ji 
būtų įstengusi kaip nors ją peržengti. Būdamas jaunas 
tėtis jautėsi panašiai, tačiau pamažu išmoko pateikti pa- 
sauliui save tokį, koks iš tiesų jis nebuvo. Stiprus Mari- 
jos autentiškumas jos tėtį grąžino prie savo tikrojo aš. 

Marija labai ryškiai prisiminė tėvelį, tačiau visus pri- 
siminimus sustingdė ankstyva jo mirtis. Jai buvo vos 
keturiolika, kai jį pakirto vėžys. Nuo tėčio ligos ją „sau- 

gojo“ netikusi paslaptis, dar labiau pabloginusi iki tol 
buvusią padėtį. Paslaptis buvusi tariama Ketl pagalba, 
jos užuojautos pakaitalas. Mirus Henriui, Ketl ragino 
Mariją „būti drąsiai“. Būti drąsiai reiškė net ir tokiu 
metu nelaukti užuojautos. Tiesą sakant, jos tikėtis būtų 
buvę beprasmiška, net jei nebūtų atimta tokia galimybė. 
Jų patirtys buvo iš esmės skirtingos. Ši netektis Mari- 
ją nepaprastai sutrikdė: ji įsivaizdavo tėvelio kančias, ją 
apėmė baisi beprotybė nuo suvokimo, kad jis vienintelis 
būtų supratęs jos jausmus, kilusius dėl jo mirties. Ta- 
čiau, kita vertus, didžioji jų santykių dalis buvo nebylus 
bendravimas, todėl, matyt, nebuvo jokios priežasties jį 
nutraukti. Ketl tik bandė dėtis, esą dėl netekties jaučiasi 
labai panašiai. Iš tiesų ją kankino tik paskutinioji nuolat 
ją lydėjusio nusivylimo dalis. Tai buvo taip nesąžininga. 
Ji buvo per jauna tapti našle, tačiau per sena, kad ir vėl 
galėtų pradėti gyvenimą jai priimtinomis sąlygomis. Per 
mų sterilumu ir išmoko jos nekęsti. Jei koks gabalėlis 
gailesčio dar ir buvo užsilikęs, gimus vaikams, kone vi- 
siškai dingo. Dabar jis apskritai pakibo ant plauko ir su 
kiekvienu nauju pykčio proveržiu galėjo nutrūkti. 

Naujausia Ketl staigmena — atsiprašinėti, kad nieko 
nepadovanojusi Tomukui jo antrojo gimtadienio proga. 
Esą ji ilgai ieškojusi „aukštyn žemyn“ (vertimas: Harodo 
laiptelių), „tos nuostabios suvaldymo priemonės, kurią 
turėjo būdama vaikas“. Kai Harodas ją apvylęs, esą ji 
buvo pernelyg pavargusi ieškoti ko nors kito. 

— Jie ir vėl turėtų ateiti į madą, — tauškė Ketl, tarsi būtų 
ketrinusi porą tokių padovanoti Tomui jo dvidešimtojo ar 

trisdešimtojo gimtadienio proga ar bet kada, vos pa- 
saulis atsikvošės ir vėl pradės gaminti vaikų suvaldymo 
priemones. 

— Močiutė labai nusivylė neradusi priemonės tavęs 
suvaldyti, - Marija paaiškino Tomukui. 

— Nenoriu jokių suvaldymo priemonių, — prieštaravo 
šis, dabar paprastai prieštaraujantis bet kokiam išgirs- 
tam teiginiui. To nežinodama Ketl buvo apstulbusi. 

— Auklė buvo įpratusi jais net prisiekinėti, — paaiš- 
kino ji. 

— O aš - juos keikti, —- atšovė Marija. 

— Iš tiesų, tai ne, - nesutiko Ketl. - Skirtingai nei To- 
mas, nebuvai skatinama keiktis it koks girtas jūreivis. 

Paskutinį kartą jiems lankantis Ketl namuose Lon- 
done, Tomukas iš tiesų išpylė: „Ak, ne! Sušiktas reika- 
las! Mano skalbimo mašina ir vėl įjungta“, ir tariamai 
ją išjunginėdamas spaudinėjo neveikiantį skambutį šalia 
Ketl židinio. 

1ą patį rytą Tomukas girdėjo, kaip „sušiktą reikalą“ 
minėjo Patrikas, perskaitęs Sotebių laišką. Pasirodė, kad 
Budeno paveikslas yra klastotė. 

— Koks tuščias moralinių pastangų švaistymas, — pa- 
stebėjo Patrikas. 

— Visai ne švaistymas. Tu gi dar nežinojai, kad jie 
suklastoti, kai nusprendei jų nebevogri. 

— Žinau, tiesiog taip yra: jei būčiau žinojęs, būtų buvę 
išties nesunku apsispręsti. — Vogti iš savo motinos? Nie- 
kuomet! — galėjau pareikšti jau iš pradžių, užuot metų 
metus svarstęs, ar netapus kelią tarp kartų pastojančiu 
Robinu Hudu, kuris vykdydamas teisingą nusikaltimą 

mėgina įvesti lygybę. Motinai išties pavyko priversti 
savęs nekęsti už tai, kad esi garbingas, — tūžo Patrikas, 
abiem rankomis suspausdamas galvą. — Ar apskritai ver- 
tėjo dėl to ginčytis? Ar tai buvo būtina? 

— Apie ką tėvelis kalba? — paklausė Tomukas. 

— Kalbu apie tavo sušiktos močiutės suklastotus 
meno kūrinius. 

— Ne, ji nėra mano sušikta močiutė, — purtydamas 
galvą rimtai prieštaravo vaikas. 

— Simusas — ne pirmas žmogus, išviliojęs pinigus iš 
mano sušiktos močiutės. Kažkoks prekiautojas meno 
dirbiniais Paryžiuje šį nesudėtingą ėjimą padarė jau 
prieš trisdešimt metų. 

— Ne, ji nėra tavo sušikta močiutė, — tauškėjo Tomu- 
kas, — ji mano sušikta močiutė. 

Neseniai Tomukas suvokė, kas yra nuosavybės jaus- 
mas. Ilgą laiką jam nė į galvą nešovė, kad kas nors galėtų 
priklausyti jam, dabar gi jam priklausė viskas. 

Pirmąją rugpjūčio savaitę Marija su Tomuku liko 
vieni. Patriką Londone sulaikė ypatinga byla, kuri, kaip 
Marija įtarė, vadinosi Julija prieš Mariją, tačiau dėjo- 
si, esą tai — kas kita. Ir kaip ji galėjo tvirtinti pavydinti 
Julijai, jei, tiesą sakant, jau kitą akimirką jai nepavydė- 
jo? Retsykiais ji netgi jautė jai dėkingumą. Marija tikrai 
nenorėjo, kad Patriką kas atimtų, tačiau tuo pat metu 
nemanė, kad tai galėtų kada atsitikti. Mariją vienu metu 
buvo užvaldę pavydo ir atlaidumo jausmai, o vienin- 
telis būdas priversti šias priešingas puses sugyventi — 
mėginimas būti kaip įmanoma atlaidesnei. Štai kodėl 
Patrikui niekuomet nekilo noras jos palikti — taip buvo 

patenkintas ir jos pavydas. Struktūrinė schema pasirodė 
gana paprasta, išskyrus pora neatidėliotinų nesklandu- 
mų. Pirma, kartkartėmis Mariją netikėtai užvaldydavo 
nostalgija erotiniam judviejų gyvenimui — kol ji dar 
nebuvo motina. Tiesa, jos aistra išgaravo savaime; jau 
Marijai mėginant pastoti, ji sėkmingai buvo pradėjusi 
save naikinti. Antra, ją užvaldydavo pyktis vos pajutus, 
kad kursrydamas neištikimybę Patrikas sąmoningai blo- 
gina judviejų santykius. Šrai kaip viskas buvo iš tikrųjų: 
Patrikui trūko sekso, o ji negalėjo jo duoti, todėl jis ieš- 
kojo jo kitur. Neištikimybė tebuvo formalumas, tačiau 
sukėlė esminę abejonę, pragaištingą atmosferą. 

Robertas pirmą kartą ne namuose praleido ilgiau 
nei vieną naktį. Pirmąjį vakarą savo draugo Džeremio 
namuose jis atrodė išties atsipalaidavęs, kai juodu su 
Marija kalbėjosi telefonu. Žinoma, Marija irgi buvo pa- 
tenkinta. Tai neabejotinai buvo ženklas, kad jis pasitiki 
tėvų meile, kurią jautė net ir nebūdamas su drauge. Ta- 
čiau, kita vertus, be Roberto buvo gana neįprasta. Ma- 
rija prisiminė jį Tomuko metų, kai jis vis dar bėgo, kad 
būtų vejamas, ir slapstėsi, kad būtų surastas. Net ir tuo- 
met labiau nei Tomas jis buvo linkęs į savistabą ir susi- 
mąstymą. Viena vertus, Robertas gyveno pirmykščiame 
rojuje, kurio jo broliui niekuomet neteko pažinti, kita 
vertus, buvo jo pirmavaizdžiu. Tomukas daugiau mokė- 
si iš klaidų ir aiškesnių jų įkandin sužibėjusių vilčių. 

— Man jau pakaks, — išpyškino Tomukas, ropšdama- 
sis nuo kėdės. 

Marija mostelėjo Mišelei, tačiau ši aptarnavo kitą 
klientą. Rankoje ji laikė lėkštę bulvių traškučių. Jei To- 

mukas būtų pastebėjęs juos anksčiau, vargu ar būtų val- 
gęs žuvį, tačiau jei pastebėtų juos dabar, dar bent pen- 
ketą minučių pasėdėtų kėdėje. Marija negalėjo atkreipti 
Mišelės dėmesio, todėl vaikas toliau ropštėsi nuo kėdės. 

— Ar nenorėtum traškučių, mielasis? 

— Ne, mama, nenoriu. Noriu, noriu traškučių, — pa- 
sitaisė jis. 

Paslydęs Tomukas trinktelėjo skruostą į stalo kampą. 

— Mama tave pakels, — kalbėjo jis skėsdamas ran- 
kytes. 

Pakėlusi vaiką Marija pasisodino jį ant kelių švelniai 
sūpuodama. Užsigavęs Tomukas imdavo vadinti save 
tu, nors jau prieš šešetą mėnesių suvokė taisyklingą vie- 
naskaitos pirmojo asmens vartoseną. Nuo to laiko dėl 
visiškai logiškų priežasčių Tomukas ėmė kreiptis į save 
tu, nes tą patį darė ir visi kiti. Be to, dėl visiškai logiškų 
priežasčių į kitus jis kreipdavosi as, nes šie būtent taip 
save ir vadino. Tačiau vieną savaitę f4 mori pagaliau virto 
aš noriu. Visi dabartiniai vaiko veiksmai - susižavėjimas, 
armieštas pavojaus signalu, nuosavybės tvirtinimas, ri- 
tualinis prieštaravimas, troškimas viską pakreipti savo 
naudai — ir buvo tas sprogstantis perėjimas nuo :w prie 
aš, nuo matyti save tėvų akimis iki išvysti save savosiomis. 
Tiesa, kaip tik dabar Tomukas išgyveno gramatikos re- 
gresą, nes ir vėl panoro tapti ž4 — mamytės padarėliu. 

— Taip sunku todėl, kad tavo valia ir yra tai, kas varo 
tave per gyvenimą, - praėjusį vakarą aiškino Salė. — Tad 
kodėl turėtum norėti palaužti vaiko valią? Kaip tik tai 
norėjo padaryti ir mūsų motinos. Mat būti geram reiškia 
būti palaužtam. 

Marijos amerikietė draugė Salė buvo didžiausia jos 
sąjungininkė. Taip pat mama, apipilta nereikalingais 
patarimais, taip pat nusprendusi suteikti vaikams tvir- 
tą paramą, nuritinti nuo kelio savo pačios auklėjimo 
akmenį, kad šie galėtų nevaržomai bėgti. Tiesa, pasta- 
rąją užduotį lydėjo prieštaringi komentarai: pakaks būti 
kilimėliu prie durų; nebūk savo vaikų verge; susigrąžink 
figūrą; pradžiugink vyrą; išeik „prasiblaškyti“; nueik į 
vakarėlį, nes visą laiką leisdama su vaikais išsikrausty- 
si iš proto tikrąja šio žodžio prasme; labiau gerbk save, 
patikėdama vaikus kam nors kitam ir imdamasi rašy- 
ti straipsnį apie tai, kad moterys, patikėjusios vaikus į 
kitų rankas, neturėtų jausti kaltės; negadink vaikų pil- 
dydama bet kokią jų užgaidą; palik mažuosius tironus 
žliumbti vienus, kol galiausiai patys liausis supratę, kad 
žliumbti beprasmiška; šiaip ar taip, vaikams patinka ri- 
bos. Užplūsdavo ir itin prieštaringi gandai: niekuomet 
nevartok paracetamolio, visuomet vartok paracetamolį, 
paracetamolis stabdo homeopartinį poveikį, homeopati- 
ja neveiksminga, homeopatija veiksminga vienais atve- 
jais, tačiau kitais — ne; gintaro vėrinys slopina dantų 
skausmą; šis išbėrimas veikiausiai yra alergija karvės 
pienui, gali būti, kad ir kviečiams, neatmetama ir oro 
taršos galimybė, nes per pastaruosius dešimtį metų tarša 
Londone padidėjo net penketą kartų; sunku pasakyti, 
galbūt tai praeis savaime. Dar pasitaikydavo pačių neti- 
kėčiausių palyginimų ir akivaizdaus melo: mano dukra 
nepabudusi išmiega visą naktį; vos trijų savaičių jai jau 
nebereikėjo vystyklų; jo motina maitino jį krūtimi iki 
penkerių metų; mums taip pasisekė — abu gavo užtikrin- 

tas vietas Akorno kompanijoje; mokykloje jos geriausia 
draugė — Cilos Blek vaikaitė*. 

Visas šias beprotybes praleisdama pro pirštus Marija 
mėgino nulaužyti nudžiūvusias savo pačios gyvenimo 
šakas — visiškai atsiduodama, sekindama save, niršdama 
ir apimta siaubo, jausdama įtampą tarp priklausomybės 
ir savyje bei vaikuose glūdinčios nepriklausomybės, ku- 
rią, po teisybei, dar reikėjo atpažinti, tačiau tam visiškai 
nebuvo laiko: matyt, tai — geriausias būdas grįžti prie 
meilės instinkto šaknų, o pamėginus ten pasilikti pradė- 
ti iš ten ir veikti. 

Marija suprato, kad Salė prispausta prie tos pačios 
sienos kaip ir ji, tad juodvi gali viena kita pasikliauti. 
Praeitą vakarą Salė faksu jai atsiuntė laišką, kurio per- 
skaityti Marija dar neturėjo laiko. Išplėšusi iš fakso apa- 
rato popieriaus lapą ji įbruko jį į rankinuką. Galbūt kai 
Tomukas užsnūs — per tą laiką, kol jis miegos, reikėjo 
kaip nors jėga mėginti sugrūsti likusią gyvenimo dalį. 
Kai vaikas užmigdavo, Marija paprastai pasijusdavo per- 
nelyg beviltiškai, kad ir pati galėtų užsnūsti: mat nuolat 
būgštavo, kad, gink Dieve, neišsimuštų iš jo ritmo ir ko 
nors nepadarytų kitaip. 

Traškučiai jau buvo netekę galios Tomuką užlaikyti 
ilgiau, todėl jis ir vėl pradėjo ropštis iš kėdutės. Paėmusi 
vaiką už rankytės Marija leidosi jo vedama prie laiptų, 
prie kurių jis verždavosi ir anksčiau. Laikydamiesi už 
rankų jiedu žingsniavo Rožės promenada. 


* Cila Blek (Cilla Black, z. 1943 m.) - anglų dainininkė ir dainų autorė; 
dirba televizijoje. - Vert. past. 

— Kaip smagu ir minkšta kojoms, — tauškėjo Tomu- 
kas. — Ak, — staiga jis stabtelėjo priešais išglebusių kak- 
tusų eilę, — kaip jie vadinasi? 

— Tai kažkokia kaktusų rūšis, mielasis. Tikslaus pava- 
dinimo nežinau. 

— Tačiau aš noriu žinoti tikslų pavadinimą, —- neatly- 
žo vaikas. 

— Namuose užmesime akį į mano knygą. 

— Gerai, mama, užmes... Ak! O ką ten daro tas ber- 
niukas? 

— Jis žaidžia vandens šautuvėliu. 

— Nori palaistyti gėles. 

— Na, tai būtų išties tinkamas jo panaudojimas. 

— Tai gėlių laistymui, - paskelbė Tomukas. 

Ištraukęs rankytę iš Marijos delno vaikas pasileido pir- 
myn. Nors jiedu kone be pertraukos buvo kartu, neretai 
Marijai valandų valandas pavykdavo į jį nė nežvilgrelėti. 
Arba jis buvo pernelyg arti, kad galėtų matyti jį visą, arba 
visas Marijos dėmesys buvo sutelktas į pavojaus akimirkas, 
todėl viso kito tiesiog nelikdavo laiko įvertinti. Dabar Ma- 
rija pagaliau išvydo jį visą — galėjo be rūpesčio stebėti savo 
taip garbinamą berniūkštį mėlynais marškinėliais, chaki 
spalvos kelnytėmis ir ryžtinga eisena. Jo veidas atrodė nej- 
tikėtinai gražus. Retkarčiais Mariją apnikdavo nerimas, ar 
jis nesusilauks pernelyg daug dėmesio, ar pernelyg prie jo 
nepripras. Ji puikiai prisiminė, kaip ligoninėje Tomukas 
pirmą kartą pramerkė akis. Jose spindėjo sunkiai paaiški- 
namas tvirtas ryžtas; galia suteikti pasauliui prasmę, kad 
jame būtų galima rasti vietos kitokiam žinojimui, kurį 
jis pats jau turėjo. Robertas pasaulį išvydo visiškai kitos 

nuotaikos — buvo justi stipri emocinė įtampa ir nerimas, 
kurį, tiesą sakant, dar reikėjo suvokti. 

— Ak, — niekaip netilo Tomukas, — ką ten daro tas 
juokingas žmogus? 

— Jis dedasi nardymo kaukę ir kvėpavimo vamzdelį. 

— Tai mano nardymo kaukė ir mano kvėpavimo 
vamzdelis. 

— Tuomet labai miela, kad leidai jam jais pasinaudoti. 

— Aš leidau jam pasinaudoti, — pritarė Tomukas. — Jis 
gali jais pasinaudoti, mama. 

— Ačiū, mielasis. 

Tomukas žygiavo toliau. Dabar jis dosnus, tačiau 
maždaug po dešimties minučių jo energija išseks ir vis- 
kas pradės slysti iš rankų. 

— Ar nevertėtų mums grįžti į paplūdimį ir šiek tiek 
pailsėti? 

— Nenoriu šiek tiek pailsėti. Noriu į žaidimų aikštelę. 
Man taip patinka žaidimų aikštelė, — vapaliojo jis pasi- 
leisdamas į kojas. 

Šiuo dienos metu žaidimų aikštelė vargu ar apskritai 
buvo tinkama žaisti. Pavojingas kopėčių rėmas, nuo kurio 
leidosi metalinė čiuožykla, buvo taip smarkiai įkaitęs, kad, 
rodos, būtų nesunkiai iškepusi kiaušinienė. Šalimais ant 
spyruoklės nepakenčiamai girgždėjo plastmasinis ponis. 
Jiems priėjus prie medinių vartų, Marija juos atidarė. 

— Ne, mama, aš pats noriu tai padaryti, - Tomuko 
balsas nuskambėjo neapsakomai skausmingai. 

— Gerai jau, gerai, —- neprieštaravo Marija. 

— Ne, aš tai padarysiu, — pasiryžo vaikas, stumdamas 
nepasiduodančius vartus, kuriuos dar sunkino metalinė 


Motinos pienas 179 


lentelė su aštuonetu žaidimo aikštelės taisyklių — taisy- 
klių keturis kartus daugiau nei sūpuoklių. Pagaliau jie- 
du žengė rožinės spalvos guminiu takeliu, vaizduojan- 
čiu gudronuotą dangą. Kreivais laiptais užsiropštęs iki 
pakylos virš čiuožyklos Tomukas smuko į kitą kiaurymę, 
priešais gaisrininko lazdelę, kuria nusileisti jam pačiam 
taip ir nepavyko. Aplenkusi laiptelius Marija nuskubėjo 
jo pasitikti. Nejau jis išties išdrįstų leistis žemyn? Nejau 
visiškai nesugeba įvertinti savo galimybių? Galbūt ji pati 
pernelyg būgštauja, kai išties reikia tik šiek tiek žaismin- 
gumo? O gal tai — instinktas nelaimei užbėgti už akių? Ar 
bet kuri kita pasaulio mama galėtų rūpintis mažiau stebė- 
dama šį žaidimą? Ar verta dėtis nerūpestingai, ar visuomet 
apsimetinėti yra toks jau vykęs dalykas? Sykį, kai Marija 
stovėjo prie baseino, Tomukas staiga pasileido atgal prie 
čiuožyklos. Bėgdamas vaikas ūmai apvirto, trenkdamas 
galvą į čiuožyklos kraštą. Dėl patirto šoko ir nuovargio jis 
ilgą laiką neišleido nė garso. Vėliau jo veidukas išraudo ir 
išsiveržė pratisas riksmas; burnoje virpėjo rausvas liežu- 
vis, o akyse tviskėjo gausiai susikaupusios ašaros. Marijai, 
kaip visuomet, sakytum kas būtų strėlę smeigęs į krūtinę. 
Tąsyk pakėlusi vaiką ant rankų ji glaudė jį prie širdies, 
mėgindama nuraminti ir nusiraminti pati. 

— Skudurėlis su etikete, — šnirpščiojo Tomukas. Mari- 
ja jam buvo padavusi nosinaitę su etikete. Tačiau pasiro- 
do, kad skudurėlis be etiketės ne tik kad nebuvo didesnė 
paguoda, bet ir dar labiau jį nuvylė, nes tarsi erzindamas 
priminė kitus — su etiketėmis. 

Pakėlusi Tomuką ant rankų Marija paskubomis nu- 
žygiavo į paplūdimį. Visas drebėdamas vaikas nuščiuvo 

ir įniko čiulpti nykštį toje pačioje rankoje spausdamas 
nosinaitę. Nuotykis baigėsi, tyrinėjimas pasiekė savo ri- 
bas ir buvo nutrauktas, kaip ir reikėjo tikėtis, priversti- 
nai. Marija paguldė jį ant čiužinio po skėčiu nuo saulės, 
o pati išsitiesusi šalia užsimerkė ir nutilo. Ji girdėjo, kaip 
nurimęs Tomukas įniko dar garsiau čiulpti pirštą, o jau 
netrukus iš pasikeitusio vaiko kvėpavimo suprato, kad 
vaikas užmigo. Marija atsimerkė. 

Dabar jos valioje buvo valanda ar net pora, per ku- 
rias ji privalėjo atsakyti į laiškus, sumokėti mokesčius, 
pabendrauti su draugais, atgaivinti protą, atlikti keletą 
užduočių, paskaityti gerą knygą, pamąstyti apie puikų 
pinigų „gamybos“ planą, atlikti jogos pratimus, paskai- 
tyti apie osteopatiją, apsilankyti pas dantų gydytoją ir 
šiek tiek nusnūsti. Nusnūsti? Nejau ji dar pamena, kas 
apskritai yra miegas? Kadaise šis žodis Marijai reiškė ilgą 
nuo sąmonės saugančią pertvarą, visišką šešerių, aštuo- 
nerių-devynerių valandų „atsijungimą“. Dabar ji galėjo 
pasvajoti nebent apie netrikdomus dvidešimties minu- 
čių poilsio skutelius; poilsio, kuris jai tik priminė, kokia 
iš tiesų yra nusikamavusi. Praėjusią naktį Marijai taip 
ir nepavyko sumerkti akių, nes ją buvo apėmęs siaubas, 
kad jai miegant Tomukui gali nutikti kas bloga. Visą 
naktį ji kaip įmanydama mėgino su tuo kovoti tartum 
sargybinis, puikiai suvokiantis, kad prisnūdus tarnybos 
metu jam gresia mirties bausmė. Dabar Marijai išties 
reikėjo šiek tiek numigti, nugrimzti į pagirias panašų po- 
piečio miegą, panirti į varginančius sapnus, tačiau prieš 
tai ji dar ketino perskaityti Salės laišką tarsi ženklą savo 
laisvės, kuri, kaip pati jautė, buvo ne tokia tvirta kaip 

Tomuko, nes ji negalėjo išmatuoti jos ribų taip, kaip 
tai galėjo padaryti jis. Laiškas pasirodė gana praktinio 
pobūdžio: Salė jame pranešė, kada atvykstanti į Sen Na- 
zerą; tiesa, pabaigoje ji pridūrusi: „Vakar aptikau tokius 
Aleksandro Gerceno žodžius: „Mums atrodo, kad vaiko 
tikslas yra augti, nes jis auga. Tačiau jo tikslas yra žaisti, 
mėgautis, tiesiog būti vaiku. Jei žvilgtelėtume į proceso 
pabaigą, paaiškėrų, kad gyvenimo tikslas yra mirtis. “* 
Būtent tai Marijai ir knietėjo paaiškinti Patrikui, nes 
likęs su Robertu dviese jis taip įnikdavo mankštinti Ro- 
berto protą, mėgindamas įskiepyti jam mažumėlę skep- 
ticizmo, jog kartais, rodos, išties užmiršdavo leisti jam 
žaisti, mėgautis savimi ir tiesiog būti vaiku. Tiesa, Io- 
mukui Patrikas netrukdė eiti savo keliu iš dalies todėl, 
kad buvo pernelyg užsiėmęs savo paties psichologiniu 
išlikimu, iš dalies Tomuko troškimas žinoti buvo per- 
žengęs bet kokius tėvų siekius. Prieš užsimerkdama ir 
paskutinį kartą žvilgtelėjusi į miegančio vaiko veiduką 
Marija pagalvojo, kad jam žaisti ir mėgautis yra ne kas 


kita, kaip mėginti užvaldyti aplinką. 


* Aleksandras Ivanovičius Gercenas (Aleksandr Ivanovič Gercen, 1812— 
1870) - garsus rusų provakarietiškų pažiūrų rašytojas ir mąstytojas, vadina- 


mas „Rusijos socializmo tėvu“. — Vert. past. 

— Kur dingo mano pimpaliukas? - po maudynių išsi- 
tiesęs ant mėlyno rankšluosčio stebėjosi Tomas. 

— Pradingo, — atsakė Marija. 

— Oi! Jis čia, mama, - praskėtęs kojytes džiaugėsi jis. 

— Man išties palengvėjo, — pastebėjo Marija. 

— Išties palengvėjo, - pritarė Tomas. 

Pažaidęs vonioje Tomukas neparodė jokio noro vėl 
būti apvilktas. Pižama, bloga lemiantis ženklas, kad ne- 
trukus teks keliauti į lovytę, retsykiais turėdavo palauk- 
ti, kol vaikas užmigs, — štai tuomet ja ir apvilkdavo. Jei 
ruošiantis miegui išdykėlis pajusdavo Marijos skubėji- 
mą, jis imdavo dar labiau ją gaišinti. 

— Oi, tik ne tai! Mano pimpaliukas ir vėl dingo, — 
guodėsi Tomas. — Mane tai išties liūdina. 

— Nejaugi, mielasis? — paklausė Marija, pastebėjusi, 
kad Tomukas kartoja vakarykščius jos virtuvėje pasaky- 
tus žodžius, jai numetus stiklinę ant žemės. 

— Taip, mama, tai mane varo iš proto. 


— Ir kur jis galėjo dingti? —- paklausė Marija. 

— Negaliu tuo patikėti, — tauškėjo vaikas luktelėjęs, 
kad mama galėtų įvertinti netekties dydį. — Ak, štai ir 
jis! - Tomukui kuo puikiausiai sekėsi pamėgdžioti džiu- 
gesį, kuris ją pačią užplūsdavo, radus pieno buteliuką ar 
netikėtai pradingusį batelį. 

Staiga pašėlusiai šokinėdamas aukštyn žemyn Tomu- 
kas sukniubo ant lovos ir ėmė vartytis ant pagalvių. 

— Būk atsargus, — perspėjo Marija pastebėjusi, kad 
vaikas šokinėja pernelyg arti metalinės lovos pertvaros. 

Būtų sunku prireikus suspėti laiku jį pačiupti, apsau- 
goti nuo aštrių kampų ar sunkių briaunų ir leisti patirti 
nuotykį iki galo. Marija neapsakomai norėjo miego, ta- 
čiau dabar tikrai nereikėjo parodyti nė menkiausio susi- 
erzinimo ar nekantrumo. 

— Esu cirko akrobatas, — džiūgavo Tomukas, pamė- 
ginęs apsiversti kulvirsčias, tačiau parvirtęs ant šono. — 
Mama sako: „Būk atsargus, mažasis beždžioniuk“. 

— Būk atsargus, mažasis beždžioniuk, — Marija klus- 
niai kartojo savo žodžius. Sūnui ji turėtų padovanoti di- 
rektoriaus kėdę ir garsintuvą. Iki šiol visuomet jam buvo 
sakoma, ką daryti, dabar atėjo jo eilė. 

Diena Marijai pasirodė ypač ilga ir ji jautėsi be galo 
nuvargusi, ypač aplankius Eleonorą slaugos namuose. 
Užėjusi į jos kambarį su Tomuku Marija visaip mėgi- 
no neparodyti esanti sukrėsta. Vienoje burnos pusėje 
nebuvo likę visų viršutinių dantų, o kitoje tarsi juodi 
stalaktitai kyšojo vos trejetas. Plaukai, kuriuos paprastai 
ji plaudavo kas antrą dieną, dabar buvo susivėlę į rieba- 
luotą netvarkingą kupetą, po kuria švietėsi duobėta kau- 
kolė. Kai Marija pasilenkė ją pabučiuoti, staiga tvokste- 

lėjo baisus rvaikas, akimirksniu privertęs ją prisiminti 
apie rankinuke gulintį maišelį. Marija turėjo numaldyti 
motinišką savo veržlumą, ypač kai šalia — puikiausias 
motiniško santūrumo pavyzdys. 

Eleonoros dūlėjimą ypač išryškino tarp jos ir Tomu- 
ko atsiradusi nedermė, nelikus lygybės, kuria dar visai 
neseniai galėjo su juo dalintis. Praeitais metais tiek vie- 
nas, tiek kitas nesugebėjo nei aiškiai kalbėti, nei tvirtai 
vaikščioti. Eleonora buvo netekusi pakankamai dantų, 
kad likusių skaičiumi kone prilygtų Tomukui, kuriam 
tiek pat buvo prasikalę naujų. Naujas Eleonoros porei- 
kis šlapintis į sauskelnes puikiai derėjo su Tomuko vys- 
tyklais. Tiesa, šiemet viskas pasikeitė. Jau visai netrukus 
mažajam vystyklų nebereikės, o Eleonorai, atvirkščiai, 
jų reikės vis daugiau. Jam dar tik kalėsi krūminiai dan- 
tukai, jai jau netrukus šie bus apskritai vieninteliai likę 
dantys. Tomukas jau pradėjo taip greitai vaikščioti, kad 
net mamai sunkiai sekėsi jį sulaikyti, o štai Eleonora 
vargiai bepasėdėdavo kėdėje ir jau netrukus bus prira- 
kinta prie lovos. Marija stabtelėjo prie slidaus numato- 
mo pokalbio šlaito. Dirbtinis judviejų entuziazmas dėl 
Tomuko pažangos netrukus ėmė atrodyti tarsi slaptas 
įžeidimas. Nebuvo jokio reikalo Eleonorai užsiminti ir 
apie Robertą, buvusį jos sąjungininką, spėjusį puikiai 
išmokti tėvo priešiškumo pamokas. 

— Oi, ne! — guodėsi Tomukas Eleonorai. — Alabala 
pavogė mano halumbalum. 

Neretai suaugusiųjų pasaulyje įstrigęs nesuprantamų 
žodžių kamštyje vaikas imdavo atsakinėti savo išgalvota 
kalba. Marija jau buvo pratusi prie šio žavingo keršto, 

todėl susidomėjo atsiradusiu Alabala; šis šviežutėlis nau- 
jadaras, regis, apibūdina klasikinį blogiuko, Tomukui 
priešiško veikėjo, vaidmenį; o štai Tomuko palydovas, 
jo paties sąžinė, buvo vardu Felanas. Vaikas šypsodama- 
sis žvelgė į Eleonorą. Tačiau nesulaukė deramo atsako. 
Apimta siaubo ir įtarimo ji stebeilijo į Tomuką. Atrodo, 
ji įžvelgė anaiptol ne vaikišką išradingumą, o savo di- 
džiausios baimės pranašą: jau netrukus, kai niekas ne- 
beįstengs jos suprasti, ji irgi nebegalės nieko suprasti. 
Marija mėgino gelbėti padėtį: 

— Tarškia, kas ant seilės užeina, — aiškino ji. - Dabar 
vienas mėgstamiausių jo posakių (manau, tikrai paste- 
bėsite Patriko įtaką), - Marija dar sykį pamėgino nusi- 
šypsoti, — tai visiškai neįmanoma. 

Eleonoros kūnas mažumėlę pasviro į priekį. Įsitvėru- 
si medinių kėdės atramų ji pervėrė Mariją įniršio kupi- 
nu žvilgsniu. 

— Visiš-kai ne-įmanoma, - spjaute išspjovė ji ir atšli- 
jusi atgal vos girdimai pridūrė. — Tai tiesa. 

Eleonora ir vėl grįžtelėjo į Tomuką, tačiau šįsyk su 
kaži kokiu godumu. Dar prieš akimirką paleidęs ne- 
suprantamų svaičiojimų papliūpą dabar vaikas ištarė 
žodžius, kuriuos ji kuo puikiausiai suprato. Šių žodžių 
pati Eleonora nebūtų įstengusi pasakyti, tačiau jie kuo 
puikiausiai atitiko jos būseną. 

Šis tas panašaus nutiko, kai Marija skaitė garso knygų 
sąrašą: jas Eleonora galėjo užsisakyti Anglijoje. Būdas pasi- 
rinkti knygą neturėjo jokio aiškaus ryšio nei su autoriumi, 
nei su turiniu. Kai Marija skaitė Džeinės Osten, Prusto, 
Džefrio Arčerio ir Džilio Kuperio knygų pavadinimus, 

Eleonora nerodė jokio susidomėjimo. Tačiau kai ji per- 
skaitė pavadinimą bandyti nekaltumu“, Eleonora pradėjo 
linkčioti galvą ir godžiai ploti rankomis, sakytumei, norėtų 
vandeniu apsitaškyti krūtinę. Panašią jaudulio bangą sukė- 
lė ir Dulkių derlius. Netikėtai išgirdusi šiuos pavadinimus, 
Eleonora staiga prisiminė savo rašytą raštelį, kurį drebančia 
dėmėta ranka buvo davusi Marijai. 

Marijai šiaip ne taip pavyko perskaityti neaiškius di- 
džiosiomis raidėmis pieštuku pakeverzotus žodžius: „KO- 
DĖL SIMUSAS NEATEINA MANES APLANKYTI?“ 

Marija galėjo įtarti priežastį, tačiau jai sunkiai sekėsi 
tuo patikėti. Anksčiau ji niekuomet nebūtų įtarusi, kad 
Simusas galėtų būti toks niekšas. Prisitaikėliškas jo bū- 
das visuomet mišo su iliuzija, esą jis - nuostabus žmogus 
ar bent jau dega troškimu toks pasirodyti. Ir štai tau kad 
nori — nepraėjus nė dviems savaitėms, kai Sen Nazeras 
galutinai pateko į fondo rankas, geradarę it nereikalingą 
šiukšlių maišą Simusas išmetė lauk. 

Marija prisiminė, ką Patrikas kalbėjo galiausiai pasi- 
naudojęs įgaliotinio teisėmis, kurias motina jam suteikė 
pasirašant dėl namo: „Žmogui, mėginančiam atsikratyti 
naštos ir taip nušliaužti iki kapo, tiesiog nepasiseka to 
padaryti. Deja, antros vaikystės neduoda niekas, niekas 
nesuteikia ir teisės nusimesti atsakomybės naštą.“ Tąsyk 
Patrikas nusigėrė iki žemės graibymo. 

Marija žvilgtelėjo į Eleonoros veidą. Jame buvo 
įsispaudusi kančia. Jos akys atrodė blausios lyg ką tik 


* „Išbandyti nekaltumu“ („Ordeal by Innocence“, 1958) — Agatos Kristi 


romanas. — Vert. past. 

pastipusios žuvies, tačiau šį vangumą bus įbrėžusios 
pastangos atsiplėšti nuo tikrovės. Marija suprato, kad 
bedantė Eleonoros burna yra tikras savižudiškas gestas, 
sumišęs su siaubingu nuolankumu, kurį ji pabrėžė pa- 
skelbdama bado streiką. Anokia čia bėda susidėti naujus 
dantis, tačiau, atrodo, reikia būti be galo užsispyrusiam, 
kad savaitė po savaitės nepaliautum suktis savęs neigimo 
verpete ir nė nepastebėti, kaip šie krenta ir krenta, nė- 
maž nepaisydami nei gydytojų, nei antidepresantų, nei 
slaugos namų, nei jos noro gyventi liekanų. 

Marija pajuto, kaip ją nusmelkia tragiškas jausmas. 
Priešais ją buvo moteris, dėl savo vizijos ir vyro apleidusi 
šeimą, o štai dabar ta vizija ir vyras apleido ją pačią. Mari- 
ja prisiminė, kaip Eleonora, dar aiškiai kalbėdama, buvo 
jai pasakojusi, esą juodu su Simusu pažinojo vienas kitą 
„ankstesniuose gyvenimuose“. Vienas tokių „ankstesnių 
gyvenimų“ prabėgo prie Airijos krantų kyšančiame ske- 
lige, į kurį Simusas ją nusivežė pačioje savo finansinio 
piršimosi pradžioje. Aną nepamirštamą audringą dieną 
paėmęs Eleonorą už rankos jis tikino: „Airijai reikia ta- 
vęs“. „Prisiminusi praeitą gyvenimą“ Eleonora pajutusi, 
esą dar anais gūdžiaisiais amžiais, kai Airija buvo tapusi 
krikščionių taikiniu, kaip tik tame skelige juodu su Si- 
musu gyveno kaip vyras ir žmona. Anuomet visoje toje 
migracijų bei plėšimų sumaištyje pamažu nutrūko jos 
ryšiai su artimiausiais giminaičiais. Tačiau apsilankęs 
Sen Nazere Simusas išsyk supratęs, kad Prancūzijai jo 
reikia labiau nei Airijai - Eleonoros. Esą septyniolikta- 
jame amžiuje šis namas buvęs vienuolynas, o prisiminus 
dar vieną „praeitą gyvenimą“ paaiškėjo, kad Eleonora 

jame buvusi vyriausioji vienuolė (tai tampa aišku kaip 
dieną, vos pradedi apie tai pasakoti). Marija prisiminė, 
kad nuo to laiko jai ir „prilipusi“ „vienuolės“ pravardė. 
O kas visų keisčiausia — kaip tik tuo metu Simusas bu- 
vęs vienuolyno abatas. Ir štai dabar likimo valia jiedu ir 
vėl drauge, šįsyk — „dvasinėje bendrystėje“, kuri, tiesa, 
buvo ne taip suprasta ir sukėlė nemažai paskalų. 

Kai prislėgtu mergaitės balsu Eleonora visa tai papa- 
sakojo Marijai, ši nusprendė su ja nesiginčyti. Daugiau 
ar mažiau Eleonora tikėjo viskuo, kas nebuvo tiesa. Tai 
buvo jos geraširdiškos prigimties dalis — tarsi pirmoji 
pagalba, neįtikėtinus dalykus paverčianti tikėtinais. Jai 
žūtbūt reikėjo apsigyventi šiuose istoriniuose pasako- 
jimuose, kad tik kaip nors užglaistytų lovoje nepaten- 
kintą aistrą (vėliau tai turėjo pernelyg daug pasekmių), 
kuriai, tiesa, pakako laiko atlikti savo vaidmenį valdų 
dalybose. Anuomet Marijai visa tai atrodė be galo juo- 
kinga. Dabar gi jai neapsakomai knietėjo priklijuoti at- 
siknojusį Eleonoros patiklumo sienpopierį. Siaubingos 
išpažinties atvirumo akimirką iškyla poreikis būti reika- 
lingam — Marija tai puikiai žinojo. 

— Aš jo paklausiu, - pažadėjo Marija, švelniai dėdama 
ranką ant Eleonoros rankos. Nors ji dar nebuvo sutikusi 
Simuso, tačiau žinojo, kad šis — savo vasarnamyje. — 
Galbūt jis susirgo ar išvyko į Airiją. 

— Airiją, —- sušnibždėjo Eleonora. 

Kai Marija su Tomuku žingsniavo prie automobilio, 
staiga stabtelėjęs vaikas ėmė purtyti galvą: 

— Vaje, mieloji, —- dūsavo jis. — Neatrodo, kad Eleo- 
nora jaustųsi gerai. 

Marijai patiko tiesmukiška vaiko užuojauta kenčian- 
čiam. Jis dar nebuvo išmokęs dėtis, esą nieko neįvyko, 
ar koneveikti žmogų, kuriam kas nors nutiko. Kai To- 
mukas galiausiai užsnūdo mašinoje, Marija nusprendė 
patraukti tiesiai į Simuso namus. 

— Na, dabar, užgriūvus visoms šioms bėdoms, — tei- 
sinosi Simusas. — Pamaniau, kad tai — šeimos reikalas 
ir panašiai, ir pati Eleonora vargu ar labai norėtų mane 
matyti. Be to, jei atvirai, Marija, Pegaso leidykla jau ka- 
riasi man ant sprando. Mano knygą jie norėtų įtraukti 
į pavasario katalogą. Turėdamas tiek daug minčių viską 
privalau gniaužti. Kaip manai, kas geriau — Mano širdies 
būgno dūžiai ar Mano būgno širdies dūžis? 

— Na, nežinau, - atsakė Marija. — Man rodos, pri- 
klauso nuo to, ką turite galvoje. 

— Puikus patarimas, — džiaugėsi Simusas. — Jei kal- 
bėtume apie būgnus, mane išties nepaprastai džiugina 
tavo mamos pažanga. Taisydama sielą ji tarsi žuvis van- 
denyje. Neseniai gavau jos elektroninį laišką, kuriame 
pranešė atvykstanti į intensyvius rudens kursus. 

— Nuostabu, — tarė Marija. Ji ėmė nerimauti, kad 
mašinoje gali nesuveikti monitorius. Nors žalia lemputė 
mirkčiojo kaip įprastai, tačiau Marija niekuomet nebu- 
vo jo jungusi automobilyje. 

— Manau, kad taisydama sielą Eleonora turėjo gali- 
mybę išties nemažai pasisemti. Tiesiog garsiai mąstau, — 
berte bėrė žodžius Simusas ir susijaudinęs suposi kėdėje, 
užstodamas kompiuterio ekrane šviečiantį vaizdą, — ten 
buvo senyvo amžiaus odos drabužiais vilkinti inuitė, ku- 
riai iš burnos kyšojo pypkė. - Jei tavo mamytė su Eleono- 

ra apskritimo centre vadovautų visam ritualui, pavyktų 
užmegzti, na, supranti, išties galingą ryšį. Ištiesęs abiejų 
rankų pirštus Simusas atsargiai juos sunėrė. 

Vargšelis Simusas, galvojo Marija, iš tiesų jis — ne 
toks jau blogas žmogus, tiesiog visiškas kvailys. Būda- 
vo, kartais ji net susiginčija su Patriku, kurio motina 
blogesnė. Ketl niekam niekuomet nėra nieko davusi, 
Eleonora atidavė viską. Šeimai tiek viena, tiek kita neat- 
nešė jokios naudos, išskyrus nebent tai, kad Marija dar 
turėjo šiokių tokių „vilčių“, kurios, tiesa, atrodė be galo 
tolimos: mat jos iki skrupulų savanaudė motina daugiau 
apie nieką, išskyrus save, negalvojo; vos sučiaudėjusi 
lakstė pas gydytoją ir kartą per mėnesį vyko atostogau- 
ti, kad kuo greičiau pamirštų nusivylimą ankstesnėmis 
atostogomis. Atimtos paveldėjimo teisės Patriką drąsino 
tęsti blogesnės motinos varžybas, tačiau Simuso galvoje 
galbūt jau sukosi mintis atimti net šį privalumą ir susi- 
šluoti į kišenę Ketl pinigus. Tačiau ar iš tiesų jis buvo 
toks jau blogas žmogus, kuriam taip puikiai sekasi dėtis 
visišku kvailiu? Sunku pasakyti. Ryšys tarp kvailumo ir 
niekšybės pasirodė painus ir sunkiai išnarpliojamas. 

— Galiu įžvelgti vis daugiau ir daugiau ryšių, — nesi- 
liovė tauškęs Simusas, sukdamas nykščius. — Jei atvirai, 
Marija, nemanau, kad parašysiu dar vieną knygą. Taip 
tiesiog galima išsikraustyti iš proto. 

— Neabejoju! — atsakė Marija. - Negalėčiau net pra- 
dėti rašyti. 

— Esu jau pradėjęs, — gyrėsi Simusas. — Tiesą sakant, 
net keletą kartų. Galbūt viskas yra pradžia, supranti, ką 
turiu galvoje? 

— Ir kiekviena su nauju širdies dūžiu, — pastebėjo 
Marija. — Ar veikiau būgno dūžiu. 

— Tiesa, tiesa, — pritarė Simusas. 

Staiga monitoriuje pasigirdo nubudusio Tomuko 
verksmas. Marijai palengvėjo, kad jai pavyko. 

— Oi, atleiskite, turiu lėkti. 

— Artimiausiomis dienomis būtinai pamėginsiu ap- 
lankyti Eleonorą, - pažadėjo Simusas, lydėdamas Mariją 
prie vasarnamio durų. - Išties vertinu tavo pastebėjimus 
apie širdies dūžius ir buvimą šią akimirką — tai suteikė 
man nemažai minčių. 

Kai Simusas atidarė duris, skambtelėjo varpeliai. Pa- 
kėlusi akis Marija išvydo trejetą kinų hieroglifų, taba- 
luojančių ant varinės lazdelės. 

— Laimės, taikos ir klestėjimo, - palinkėjo Simusas. — 
Tai - neatsiejami dalykai. 

— Deja, visai ne tai tikėjausi išgirsti, - nuliūdo Mari- 
ja. — Trečiojo sąskaita nė nesvarstydama pasirinkčiau du 
pirmuosius. 

— Tačiau kas tai yra klestėjimas? — niekaip netilo Si- 
musas, lydėdamas ją prie automobilio. — Tik tai, kad 
išalkęs turėtum ką užkąsti. 1840 m. Airijai tai buvo at- 
sakyta, o ir šiandien milijonai žmonių visame pasaulyje 
negali tuo pasidžiaugti. 

— O Dieve brangus, - atsiduso Marija. - 1840-ųjų Ai- 
rijai tikrai ne ką galiu padėti. O štai Tomukui galiu suteik- 
ti „didžiausią jo klestėjimą“ arba, kitaip sakant, pietus. 

Kiek atlošęs galvą Simusas pratrūko sveiku juoku. 

— Atrodo, kad tai bus paprasčiau, — pritarė jis, nema- 
loniai pliaukštelėjęs Marijai per nugarą. 

Atidariusi automobilio dureles ji iškėlė vaiką iš kė- 
dutės. 

— Kaip gyvuoja mažasis vyrutis? — pasiteiravo Simu- 
sąs. 

— Kuo puikiausiai, - atsakė Marija. — Jis čia puikiai 
leidžia laiką. 

— Ir visa tai todėl, kad turi tokią nuostabią mamą, — 
meilikavo Simusas, o jo ranka Marijai ant nugaros 
marškinėliuose jau baigė pradeginti skylę. — Tačiau tu- 
riu pastebėti, kad dirbant su siela ypač svarbu sukurti 
saugią aplinką. Būtent tą mes ir mėginame čia padaryti. 
Galbūt Tomukas jau pradeda tai suprasti, na, supranti, 
tam tikru lygiu. 

— Manau, kad taip, — pritarė Marija, neprieštarau- 
janti dėl šio pagyrimo, net jei iš tiesų jis buvo skirtas 
pačiam Simusui. — Jis - labai imlus vaikas. 

Pakėlusi Tomuką ant rankų Marija galėjo išsisukti 
nuo Simuso artumo. 

— Oi, — šūktelėjo Simusas, įrėmindamas juodu di- 
džiuliame glėbyje, - motinos ir vaiko archetipas. Man 
tai primena mano mamą. Ant jos vienos galvos augo- 
me aštuoniese. Anuomet troškau daugiau dėmesio, 
nei man buvo skiriama. — Prisiminęs save jaunesnį ir 
mažiau nušvitusį Simusas atlaidžiai sukikeno. - Mano 
šeimoje buvo išties didžiulė dinamika. Tačiau žvelgda- 
mas iš dabartinio atstumo nesiliauju stebėjęsis, kaip ji 
įstengė be perstojo duoti ir duoti. Žinai, Marija, dabar 
suprantu, kad ji sėmė iš visuotinio šaltinio, archetipi- 
nės motinos ir vaiko energijos. Tikiuosi, supranti, ką 
turiu galvoje? Noriu apie šį tą panašaus parašyti ir savo 

knygoje. Visa tai susiję su šamaniška mano veikla — 
tam tikru mastu. Ką tik pradėjau ją rašyti. Todėl mie- 
lai priimu bet kokias mintis - akimirkas, kai pasijunti 
kažkieno palaikomas, na, supranti, anapus savo paties 
aukos. 

— Turiu apie tai kiek pamąstyti, - atsakė Marija, stai- 
ga supratusi, iš kur visos mažosios Simuso silpnybės, 
priverčiančios mamytes atiduoti jam savo turtą. - O da- 
bar iš tiesų jau turiu pamaitinti Tomą. 

— Žinoma, žinoma, — neprieštaravo Simusas. — Ką 
gi, iš tiesų buvo malonu su tavimi pabendrauti, Marija. 
Tikrai jaučiu, kad tarp mudviejų yra ryšys. 

— Aš irgi jaučiu, kad man daug kas paaiškėjo, — pri- 
tarė Marija. 

Marija puikiai suprato, kad, tarkime, toks kvailas 
pažadas „artimiausiomis dienomis aplankyti Eleonorą“ 
reiškia vien tai, jog iš tiesų jis neaplankys jos nei šian- 
dien, nei rytoj, nei poryt. Ir apskritai ar verta švaistyti 
savo „mažąsias silpnybes“ moteriai, kurios vardu užrašy- 
ta vos pora Budeno klastočių? 


Nunešusi Tomuką į virtuvę Marija paguldė jį ant 
bufeto. Ištraukęs iš burnos nykštį vaikas įsistebeilijo į 
ją sumania veido išraiška — pusiau rimtai, pusiau juok- 
damasis. 

— Simusas — labai juokingas žmogus, mama, - pa- 
reiškė jis. 

Marija pratrūko juoku. 

— Iš tiesų juokingas, — pritarė ji, bučiuodama vaikui 


kaktytę. 

— Jis — iš tiesų labai juokingas žmogus! — tvirtino 
Tomas, pagavęs mamos juoką. Jis stipriai užmerkė akis, 
kad dar labiau pradėtų juoktis. 


Nėra ko stebėtis, kad tą pačią dieną pabendravusi su 
Eleonora ir Simusu Marija pasijuto tarsi netekusi jėgų, 
todėl vargu ar iš geliančio kūno ir išsiblaškiusios galvos 
dar buvo galima tikėtis šiokio tokio budrumo. Šiandien, 
rodos, bus šis tas nutikę. Ji dar nesugebėjo tinkamai to 
įvertinti, tačiau, atrodo, tai bus vienas iš tų netikėtų pro- 
veržių, kurie, tiesą sakant, buvo vienintelis būdas kaip 
nors apskritai užbaigti konfliktą. Marijai nebuvo laiko 
apie tai pamąstyti, kol nuogas Tomukas vis dar voliojosi 
lovos vidury. 

— Tai buvo išties nepaprastas šuolis, - pliauškė vaikas, 
vėlei stodamasis ant kojų. — Turbūt esi sužavėta, mama. 

— Tikrai taip, mielasis. Ką norėtum šįvakar paskai- 
tyti? 

Prieš gvildenant sudėtingą klausimą mėgindamas su- 
sikaupti Tomukas stabtelėjo. 

— Galima rimtai pasvarstyti apie ledinukus, — atsakė 
jis žodžiais iš senos Patriko knygos, tebesimėtančios Sen 
Nazere. 

— Poną Aukštyn ir poną Žemyn? 

— Ne, mama, nenoriu šios knygos. 

Iš lentynos paėmusi Babarg ir profesorių Grifitoną 
Marija peržengė lovos pertvarą. Jiedu turėjo ritualą ap- 
žvelgti dieną, todėl ji uždavė įprastą klausimą K4 šian- 
dien nuveikėme? Kaip ir buvo galima tikėtis, Tomukas 
nustojo šokinėjęs. 

Pažeminęs balsą vaikas rimtai papurtė galvą. 

— Triušiukas Petriukas suėdė mano vynuoges, — pa- 
siskundė jis. 

— Ne! — Marija buvo priblokšra. 

— Ponas Makgregoras labai supyks ant Simuso. 

— Kodėl ant Simuso? Maniau, kad tai triušiukas Pe- 
triukas pavogė vynuoges. 

— Ne, mama. Simusas. 

Kad ir ką Tomukas buvo „pasigriebęs“, šiaip ar taip, 
tai toli gražu nepriminė „saugios aplinkos“, apie kurią 
Simusas paistė kaip neišvengiamą „darbui su siela“. Vei- 
kiau tai buvo panašu į vagių aplinką. Jei Simusas nema- 
tė reikalo skirti daugiau dėmesio Eleonorai, kai šioji dar 
tebežvangino jo gyvenime tokį stiprų atgarsį turėjusiais 
pinigais, tai kodėl turėtų vargintis pildydamas jos pa- 
žadus savo nugalėtiems varžovams? Simuso vaizduotėje 
knibždėte knibždėjo konkuruojančių brolių ir seserų, o 
Patriką su Marija įsivaikino vien tam, kad vėliau nugalė- 
tų archajiškose varžybose, kuriose nei vienam, nei kitam 
nebuvo tekę jo apmokymų. Ir apskritai kokia nauda iš 
moters, kuri net nebeįstengtų nupirkti jausmų šalinimo 
aparato? O iš jos įpėdinių, kasmet rugpjūtį priplūstan- 
čių į jo nuosavybe jau tapusią fondo teritoriją? 

— Niekaip nesuprantu, — varstydamas akimis krau- 
nančią daiktus Mariją stebėjosi Robertas. — Kodėl turi- 
me išvykti? 

— Puikiai supranti, kodėl, - atsakė Marija. 

Nusvirusiais pečiais įspraudęs tarp kelių rankas Ro- 
bertas sėdėjo ant lovos krašto. Jei būtų laiko, Marija 
būtinai prisėstų šalia, jį apkabintų ir vėl leistų jam išsi- 
verkti, tačiau kol Tomukas miegojo, ji privalėjo suspėti 
sukrauti daiktus. 

Per pastarąsias pora parų Marijai nepavyko sumerkti 
akių — ji buvo vienodai išvarginta ir netekties, ir troš- 
kimo kuo greičiau iš čia ištrūkti. Namai, paveikslai, 
medžiai, Eleonoros dantys, Patriko vaikystė ir jos vaikų 
atostogos — išvargusioje Marijos galvoje visa tai buvo su- 
sikaupę tarsi po potvynio iškilę griuvėsiai. Pastaruosius 
septynetą metų jai atrodė, kad Patriko vaikystė — tartum 
virvė, brūžinanti sugniaužtus jo kumščius. Marijai iš 
tiesų viskas buvo įkyrėję iki gyvo kaulo. Per vėlu mė- 
ginti apsaugoti Robertą, kad ir jo neužvaldytų Patriką 

kankinęs neteisybės jausmas, tačiau nuo Tomuko vis dar 
buvo galima nuslėpti pernelyg įsisiautėjusią paveldėji- 
mo teisių dramą. Šeima po truputį ėmė skaldyris, todėl 
galiausiai iš čia pasprukus buvo galima tikėtis ir vėl ją 
suvienyti. 

Patrikas buvo išėjęs atsisveikinti su Eleonora. Jis 
buvo pažadėjęs susilaikyti nuo bet kokių negrąžinamai 
karčių žodžių, jei kartais neberektų daugiau jos pama- 
tyti. Jei Patrikas būtų pastebėjęs artėjančios mirties 
ženklų, jis nieko nelaukdamas skriste nuskristų palai- 
kyti motinos už rankos, tačiau visi kiti vargu ar pultų 
registruotis Grand Hotel des Bains, kad kaip nors gautų 
galimybę slaugos namuose pabudėti prie jos mirties 
patalo. 

— Jei nužudytume Simusą, ar namas liktų mums? — 
staiga paklausė Robertas. 

— Ne, - atsakė Marija, — jis atitektų kitam fondo va- 
dovui. 

— Tai taip neteisinga, — niuro Robertas. — Nebent 
pats tapčiau vadovu. Taip! Esu tikras genijus! 

— Tačiau turėtum tam fondui ir vadovauti. 

— Ak, taip, tiesa, — sutiko Robertas. — Na, gal Simu- 
sas imtų atgailauti. — Staiga jis prakalbo tikra airiška 
tarme. — Galiu tik atsiprašyti, Marija. Nesuprantu, kas 
man buvo šovę į galvą, kai iš jūsų ir šių mielų mažylių 
bandžiau atimti namus, tačiau dabar sugrįžau į protą ir 
labai norėčiau, kad žinotum: net jei širdyje ir neįsteng- 
tum man atleisti dėl to siaubo, kurį buvau jums sutei- 
kęs, aš ir pats niekada negalėsiu sau atleisti. - Robertas 
pratrūko raudoti. 

Marija puikiai suprato, kad apsimestinis sūnaus verks- 
mas buvo labai panašus į tikrą. Pirmą sykį po Tomo gi- 
mimo ji suprato, kad iš tikrųjų Robertas buvo vienintelis, 
kuriam labiausiai jos reikėjo. Didžiausia jos pirmagimio 
jėga buvo tai, kad aplinką jis mieliau vertė juokais, užuot 
švaistęs laiką mėgindamas ją užvaldyti, nors, tiesą sakant, 
net ir tai Robertui puikiai sekėsi. Keletą dienų jo žaismin- 
gumą buvo pakeitęs troškimas, ilgesys ir nuoskauda. Ma- 
rija pastebėjo, kad tai ir vėl pasikartojo. Iš tiesų ji niekad 
taip ir nepriprato prie to, kad iš netyčia nugirstų pokalbio 
gabalėlių Robertas pamėgdžiodamas sukuria vientisą pa- 
veikslą. Nenuostabu, kad pastarosiomis dienomis jį buvo 
visiškai užvaldęs Simusas. Marija buvo pernelyg pavargu- 
si, kad sugebėtų šį tą daugiau nei išspausti dirbtinę šyp- 
seną, vyniodama jo mažiau nei prieš savaitę pirktas mau- 
dymosi kelnaites. Viskas įvyko taip neapsakomai greitai. 
Atvykęs su Robertu Patrikas rado raštelį, kuriame buvo 
klausiama, ar namuose neatsirastų „kiek vietos“ Kevinui 
su Anete. Kitą rytą per pusryčius trumpam užsukęs Si- 
musas tikėjosi sulaukti atsakymo. 

— Tikiuosi, kad netrukdau, - šūktelėjo jis. 

— Nė trupučio, - atsakė Patrikas. - Malonu, kad taip 
greitai pasirodėte. Gal kavos? 

— Ne, ačiū, Patrikai. Tiesą sakant, pastaruoju metu 
rašydamas knygą pernelyg piktnaudžiavau kofeinu. 

— Ką gi, tikiuosi, neprieštarausite, jei aš ir be jūsų juo 
papiktnaudžiausiu. 

— Jauskis kaip namie, — atsakė Simusas. 

— Kaip namie? - įsiuto Patrikas tarsi prie saito pririš- 
tas kurtas. — Gal šį vienintelį metų mėnesį čia jūs esate 

mano namuose? Tai ir yra visa reikalo esmė. Puikiai ži- 
note, kad motinos dovanos nustatytas terminas mums 
suteikia teisę visą rugpjūtį naudotis namu, todėl tikrai 
nesiruošiame taikstytis su aplink šmirinėjančiais jūsų 
draugais. 

— Terminas skamba pernelyg jau teisiškai, — svarstė 
Simusas. — Deja, sutartyje nėra užsiminta, kad mūsų 
fondas turėtų jums teikti nemokamas atostogas. Puikiai 
suprantu, kaip tau sunku susitaikyti su motinos valia, 
todėl ir buvau pasiruošęs neigiamos tamstos energijos 
antplūdžiui. 

— Man atrodo, dabar nekalbama apie tai, kaip man 
sunku susitaikyti su motinos valia, o veikiau jau apie tai, 
kaip tau pavyksta su ja susitvarkyti. Tad verčiau nenu- 
krypkime nuo temos. 

— Tai — vienas su kitu susiję dalykai. 

— Idiotui viskas susiję. 

— Prašyčiau be asmeninių įžeidinėjimų. Tai susiję to- 
dėl, kad tiek viena, tiek kita priklauso nuo Eleonoros 
valios. 

— Aišku kaip dieną, ko ji nori. Neaišku viena: nejau 
gviešiesi ir dalies, kuri tau visiškai netinka? 

— Na, manoji vizija yra gerokai platesnė nei ši, Pa- 
trikai. Mano požiūris — holistinis. Todėl, mano galva, 
mums visiems — tau ir tavo šeimai, Kevinui ir Anetei, 
ir man - derėtų rasti bendrą sprendimą. Galbūt visiems 
vertėtų pamėginti ritualais pasakyti, ką davėme šiai ben- 
druomenei ir ko iš jos tikimės. 

— Ne, tik nereikia dar vieno ritualo. Kas jums, žmo- 
nės, darosi su tais ritualais? Nematau nieko bloga tiesiog 

pasikalbėti? Kai paauglystėje gyvenau ten, kur dabar 
yra tamstos vasarnamis, ten buvo du miegamieji. Kodėl 
tavo draugų neapgyvendinus laisvame viršutinio aukšto 
kambaryje? 

— Dabar ten mano darbo kambarys ir biuras. 

— Neduok Dieve, jei kas įsibraus į privačią erdvę. 

Nusirangęs nuo Marijos kelių Tomukas pradėjo tyrinė- 
ti. Jo negalėjimas nusrygri vietoje jai leido suvokti, kokie 
suparalyžiuoti yra visi likusieji. Jai labai nepatiko matyti 
Patriką, sustingusį rudeniškoje paauglystėje: dogmarišką 
ir sarkastišką, pilną pagiežos dėl motinos veiksmų, tačiau 
vis dar slapčia tebesvajojantį apie Simuso vasarnamį kaip 
savo paauglišką guolį, kuriame praleido nesuskaičiuojamas 
pusiau nepriklausomas vasaras. Vienintelis Tomas, nevar- 
žomai šliaužiodamas grindimis, galėjo leisti protui tekėti 
kur panorėjus, nes jis nė nenumanė apie visą šį sumautą 
reikalą. Pastebėjusi, kad vaikas jau pasiruošęs sprukti, Ma- 
rija trumpam atitrūko nuo įsisiautėjusios Patriko ir Simuso 
dramos, nors ir jautė, kad įprastiniame tuščiame Simuso 
meilikavime atsirado kaži koks piktas įtūžis. 

— Ar žinote, — prabilo Patrikas, vėl kreipdamasis į 
Simusą, — kad Laplandijos karibų vyriausiasis šamanas 
geria musmirių prisiėdusio šiaurinio elnio šlapimą, jį 
pavaduojantis asmuo — šamano šlapimą ir taip toliau — 
iki pat žemiausios grandies atstovo, kuris šliaužiodamas 
sniegu maldauja nors mažyčio lašelio elnio šlapimo, tie- 
sa, jau kokio dvylikto perdirbimo? 

— Ne, nežinojau, - sausai atkirto Simusas. 

— O aš maniau, kad tai — jūsų profesija, — stebė- 
josi Patrikas. — Šiaip ar taip, ironiška, tačiau pirmasis 

šlapimas yra pats nuodingiausias. Vargšas vyriausiasis 
šamanas, mėgindamas atsikratyti nuodais, svirdinėja ir 
prakaituoja, o štai perfiltruotas kelių kepenų šlapimas 
tampa nekenksmingas, nors haliucinogeninis poveikis 
išlieka. Žmogaus noras įgyti visuomenėje padėtį yra toks 
didelis, kad jis negaili nei dvasios ramybės, nei brangaus 
laiko, kad tik kaip nors prasibrautų prie to, kas galiau- 
siai pasirodo besanti tik nuodinga pacirtis. 

— Visa tai labai įdomu, — pastebėjo Simusas, — tačiau 
nesuprantu, ką bendra tai turi su mūsų aptariamu klau- 
simu. 

— Tik tiek, kad mane jaudina vienintelis dalykas — 
garbė, todėl šioje „bendruomenėje“ tikrai nesu pasi- 
rengęs nusmukti į pačią visos šios šlapimo hierarchijos 
apačią. 

— Jei nenori būti bendruomenės dalimi, neprivalai 
čia pasilikti, — ramiai atsakė Simusas. 

Stojo trumpa tyla. 

— Puiku, - ūmai prabilo Patrikas. - Dabar bent jau 
žinome, ko tamsta iš tiesų sieki. 

— Dink iš čia, - staiga neišrvėręs suriko Robertas. — 
Palik mus ramybėje. Tai - mano močiutės namai, todėl 
turime daugiau teisių čia likti nei tu. 

— Nusiraminkime, — mėgino raminti Marija, uždė- 
dama ranką ant Roberto peties. — Tikrai iš čia neišva- 
žiuosime, vos įpusėjus vaikų atostogoms, nesvarbu, grį- 
šime čia kitąmet ar ne. Gal kaip nors pavyktų susitarti 
ir su jūsų draugais. Jei savaitei galėtumėte paaukoti savo 
darbo kabinetą, paskutinę savaitę galėtume juos apgy- 
vendinti pas mus. Manau, kad tai pakankamai teisinga. 

Atrodo, kad Simusas svyravo tarp jį užvaldžiusio 
įniršio ir begalinio noro pasirodyti teisingam. 

— Pakalbėsime apie tai vėliau, — atlyžo jis. — Jei atvi- 
rai, pirma turiu apdoroti keletą šiuo metu mane užval- 
džiusių neigiamų jausmų, kol būsiu pasiruošęs priimti 
vieną ar kitą sprendimą. 

— Apdorok savo pasitraukimą, — mestelėjo Patrikas, 
pasiruošęs baigti pokalbį. —- Jauskis kaip namuose. Atlik 
ritualą. 

Patrikas pradėjo žygiuoti aplink stalą ir išskėtė rankas 
tarsi ketintų išvaryti Simusą iš namų, tačiau netikėtai 
sustojo. 

— Tarp kitko, - lenkdamasis prie Simuso tęsė Patri- 
kas, — Marija man pranešė, kad vos Eleonora įteikė tau 
dovaną — namus, ėmei ir visiškai ją apleidai. Ar tiesa? Po 
viso to, ką ji dėl tavęs padarė, bent jau galėtum užsukti 
jos aplankyri. 

— Man tikrai nereikia tavo paskaitų apie mudviejų su 
Eleonora draugystės reikšmę, — atšovė Simusas. 

— Klausyk, puikiai suprantu, kad ji — tikrai nekokia 
draugija, — nesiliovė Patrikas, — tačiau, kad ir kaip ten 
būtų, tai — jūsų bendrai rasto lobio dalis. 

— Man jau tikrai pakaks ypač svetingo tamstos dėme- 
sio, — tūžo Simusas, o jo veidą nudažė raudonis. - Ban- 
džiau būti kantrus... 

— Kantrus? — pertraukė jį Patrikas. — Savo ben- 
drais bandai užkimšti mūsų namus, Eleonorą išmetei 
į šiukšlių krūvą vien todėl, kad neliko nieko, ką dar 
galėtum iš jos išpešti. Jei manai, kad kantrus yra tin- 
kamas žodis tam apibūdinti, anglų turėtum mokytis 

kaip užsienio kalbos, užuot pasirašinėjęs sutartį dėl 
knygos. 

— Tikrai neprivalau kęsti šių įžeidinėjimų, — vis la- 
biau niršo Simusas. — Mudu kartu su Eleonora įkūrėme 
šį fondą ir žinau, kad ji tikrai nenorėtų, kad kas nors 
mėgintų sutrukdyti jam klestėti. Mano galva, didžiausia 
tragedija yra tai, jog taip ir nesupratai, kad šis fondas ir 
yra pagrindinis tavo motinos gyvenimo tikslas. Be to, 
atrodo, visiškai nesupranti, kokia ji nepaprasta moteris. 

— Labai klystate, — paprieštaravo Patrikas. — Nebū- 
čiau drįsęs nė pasvajoti apie dar nepaprastesnę. 

— Aišku kaip dieną, kur link tai ritasi, - įsiterpė Ma- 
rija. — Turėtume kiek apsiraminti. Nematau jokios pras- 
mės toliau vienas kitą kandžioti. 

— Tačiau mieloji, - nesutiko Patrikas, — juk daugiau 
mums nieko ir neliko — tik kandžiotis. 

Tai buvo tiesa — jam tik tai ir buvo likę. Marija su- 
prato, kad atostogas iš Patriko paniekos griuvėsių teks 
vaduoti jai vienai. Lūkesčio, esą ji būsianti nenuilstamai 
sumani ir tuo pat metu visiškai palaikanti Patriko pusę, 
Marija negalėjo nei visiškai patenkinti, nei visiškai nu- 
vilti. 

Pakėlusi Tomuką ant rankų ji suprato, kad motinystė 
jai ir vėl neleis pasijusti vienišai. Kone visą savo trečiąjį 
dešimtmetį Marija gyveno viena ir atkakliai laikėsi savo 
bute net ir jau laukdamasi Roberto. Marija visuomet 
jautė stiprų poreikį išnirti iš žmonių srauto. Dabar retai 
ji būdavo viena, o jei ir būdavo, vis viena jos mintys bū- 
davo apkrautos kitų nurodymais. Neapsvarstytos pras- 
mės kaupėsi nelyginant nearplėšti laiškai. Marija puikiai 

suprato, kad jose vis daugiau ir daugiau priminimų, jog 
gyvenimas liko neperžiūrėtas. 

Dabar vienatvę Marija privalėjo dalintis su Tomuku. Ji 
prisiminė kadaise Džonio cituotus žodžius apie „motinos 
akivaizdoje vienišą kūdikį . Jie kažkodėl ilgam įstrigo Ma- 
rijos galvoje, ir dabar po Patriko ir Simuso kivirčo stebėda- 
ma, kaip Tomas žaidžia savo mėgstama žarna ir laikydamas 
ją už kraštų stebi ant grindų tykštančią sidabrinę vandens 
čiurkšlę, ji staiga pajuto spaudimą paraginti jį padaryti ką 
nors naudinga — palaistyti gėles ir bent neišpurvinti kelnių, 
tačiau jam nepasidavė, nes beprasmiškame sūnaus žaidime 
ji pajuto tartum kokią savitą laisvę. Tomukas nesitikėjo 
jokių rezultatų ar naudos, nepuoselėjo jokio plano — jam 
tiesiog patiko stebėti tekantį vandenį. 

Dabar, rodos, tinkamiausias laikas pasiduoti nostal- 
gijai, kai išvykimas, kurio Marija taip laukė, atrodė ti- 
krai neišvengiamas, tačiau ji tik šaltu žvilgsniu stebeilijo 
į sodą ir dangų, kuriame nesimatė nė mažiausio debesė- 
lio. Buvo laikas eiti. 

Įėjusi į namą Marija patraukė tiesiai į savo kambarį 
trumpam pailsėti ir išvydo ant lovos drybsantį Patriką, o 
šalimais buvo pastatyta taurė raudono vyno. 

— Šį rytą nebuvai itin draugiška, — pastebėjo jis. 

— Ką turi galvoje? — paklausė Marija. - Nebuvau ir 
labai nedraugiška. Tai čia judu su Simusu svaidėtės žo- 
džiais. 

— Rodos, termobaterinis zvimbimas pagaliau din- 
go, — atsakė Patrikas. 

Sėsdamasi ant lovos krašto Marija netyčia užkliudė 
Patriko ranką. 

— Ar pameni, kaip anais gerais laikais po pietų drauge 
eidavome į lovą? — Patrikas nuklydo į prisiminimus. 

— Tomukas ką tik užmigo. 

— Puikiai supranti, kad ne tai — tikroji priežastis. Juk 
mudu anaiptol negriežiame dantimis iš apmaudo die- 
vagodamiesi, kad pasitaikius pirmai progai stačia galva 
pulsime į lovą: tai netgi neįmanoma. — Patrikas užmerkė 
akis. — Jaučiuosi taip, tarsi dardėtume menkai apšviestu 
baltu tuneliu... — netilo jis. 

— Tai buvo vakar pakeliui iš oro uosto, — pastebėjo 
Marija. 

— Vien kaulai be mėsos, — atkakliai savo laikėsi Pa- 
trikas. — Nieko nebėra kaip buvę, kad ir kiek kokteilių 
bare padavėjui kartotum magiškus žodelius. 

— Man viskas yra, - pataisė Marija. 

— Sveikinu, — burbtelėjo Patrikas ir visiškai nutilo. Jo 
akys taip ir liko užmerktos. 

Galbūt ji pernelyg žiauri? Gal derėtų šiek tiek lab- 
daringos veiklos — pasiūlyti užuojautą? Marija suprato, 
kad visų šių dėmesio maldavimų neįmanoma patenkinti 
vien todėl, kad kaip nors būtų galima pateisinti Patriko 
neištikimybę. Jis tikrai išsigąstų, jei staiga ji pultų su juo 
mylėtis. Ar išsigąstų? Kaip ji galėtų tai sužinoti, jei pir- 
moji niekuomet neparodytų jokios seksualinės iniciaty- 
vos? Visa tai jai buvo žuvęs reikalas, todėl ji negalėjo jo 
kaltinti dėl meilės nuotykių. Tai atsitiko gimus Tomu- 
kui. Marija negalėjo nustoti stebėjusis, kaip negrįžtamai 
nutrūko ryšys. Tai buvo instinkto galia — nuo išsekusio, 
pavargusio ir gendančio Patriko visas jėgas sutelkti jau- 
dinančiai naujojo vaikelio galimybei. Panašiai atsitiko 

ir gimus Robertui, tačiau tai truko vos keletą mėnesių. 
Šįsyk erotinį jos gyvenimą visiškai pasiglemžė artumas 
Tomukui. Jos santykiai su Patriku nutrūko, gedulingoje 
eisenoje iš paskos vilkdami kaltės ir pareigos šleifą. Išsi- 
tiesusi šalia vyro Marija keletą sekundžių tuščiu žvilgs- 
niu stebeilijo į lubas, kol galiausiai taip pat užsimerkė. 
Juodu tysojo lovoje, pamažu leisdamiesi nešami negi- 
laus miego. 

— Ak, Dieve brangus, — šūktelėjo Marija Robertui, 
keldamasi nuo grindų, ant kurių klūpėjo šalia praverto 
lagamino. — Visiškai užmiršau pranešti močiutei ir Salei, 
kad išsikraustome. 

— Turiu pastebėti, kad tai be galo apmaudu, - mėg- 
džiodamas Ketl atsakė Robertas. 

— Pažiūrėkim, ar tu teisus, — atsakė Marija ir atsisė- 
dusi šalia jo ėmė rinkti motinos telefono numerį. 

— Na, turiu pastebėti, kad tai išties apmaudu, - pasi- 
girdo Ketl balsas, priversdamas Mariją prisidengti burną 
ranka, kad kaip nors nepratrūktų juoku. — Puiku, - su- 
šnabždėjo ji Robertui. Jis pergalingai iškėlė rankas. 

— O kodėl negalėtum ir šiaip atvykti? - paklausė Ma- 
rija motinos. — Atrodo, kad Simusui patinka su tavimi 
bendrauti labiau nei mums. O tai jau daug ką pasako, — 
ilgokai patylėjusi pridūrė ji. 

Dėdamasi, esą tai - „puikios naujienos“, Salė pažadė- 
jo, kad jų visų aplankyti būtinai atvyks į Londoną. 

— Prašalaičiui ši vieta gali pasirodyti it koks gražus 
stiklinis indas, kuriame visiškai nėra oro. Privalai kuo 
greičiau iš čia sprukti, kol nesprogai. 

— Ji džiaugiasi dėl mūsų, - atsakė Marija. 

— Na! Na! - gėlė Robertas. — Tikiuosi, kad ji taip 
pat neteks namų, tuomet ir mes galėsime dėl jos pasi- 
džiaugti. 

Grįžęs Patrikas mestelėjo raštelį ant lagamino, kurį 
Marija kaip įmanydama mėgino uždaryti, tačiau nepa- 
vykus susmuko šalia durų stovinčioje kėdėje. Ji pastebė- 
jo, kad tai - Eleonoros pieštuku pakeverzotas raštas: 


MANO VEIKLA ČIA BAIGTA. NORIU GRĮŽTI 
NAMO. PRAŠAU SURASTI SLAUGOS NAMUS 
KENSINGTONE? 


Marija ištiesė raštelį Robertui. 

— Nė nežinau, kuris sakinys man labiausiai patiko, — 
kalbėjo Patrikas. — Jei ji iš tiesų ketina vykti į Kensing- 
toną, nedidelis nešamaniškas jos turtas bus iššvaistytas 
greičiau nei per metus. O paskui, jei ji būtų tokia kvaila, 
kad dar norėtų likti gyva, spėk, kas ją pusgyvę norėtų 
laikyti karališkoje miesto dalyje? 

— O man patiko klaustukas, — pastebėjo Marija. 

— Eleonora išties turi gebėjimą bet kokius mūsų jaus- 
mus ar moralinius postūmius paversti didžiuliais konf- 
liktais. Dar ir dar kartą ji priverčia mane savęs nekęsti, 
nors ir esu visiškai teisus. Dorybę ji geba paversti baus- 
me. 

— Man rodos, turėtume ją apsaugoti nuo siaubo, kad 
iš tiesų Simusui rūpėjo tik jos pinigai. 

— O kam? - nustebo Robertas. — Ji to nusipelnė. 

— Klausyk, - įsiterpė Patrikas. — Tai, ką šiandien iš- 
vydau, tebuvo siaubo apimtas žmogus. Siaubo, kad teks 

vienišai numirti; kad apleis šeima, kaip padarė Simusas; 
kad yra visiškai apmauta ir kad panašiai kaip jos motina 
ji pati elgėsi kaip visiškas lunatikas, vaikščiojantis per 
miegus. Bejėgė nuo savo pačios įsitikinimų, susidūru- 
si akis į akį su tikra kančia. Žodžiu, dėl visko apimta 
siaubo. Jei išpildytume jos prašymą, galbūt ji užmirštų 
savo sumautą filantropiją ir pereitų šeimos pusėn. Šiaip 
ar taip, vargu ar kas nors dar galėtų jai nors kiek padėti, 
tačiau prieš patenkant į pragarą, tai bent jau suteiktų jai 
šiek tiek ramybės. 

Niekas nepratarė nė žodžio. 

— Tikėkimės, kad tai bus bent jau ne pragaras, o 
skaistykla, — vylėsi Marija. 

— Na, nesu labai kompetentingas šiuose dalykuose, — 
pastebėjo Patrikas, — tačiau jei skaistykla yra ta vieta, kur 
kančia, užuot žeminusi, veikiau apvalo, nematau jokios 
vilties. 

— Na, tuomet bent jau mums tai galėtų būti skais- 
tykla. 

— Nieko nesuprantu, — kalbėjo Robertas. - Ar mo- 
čiutė ruošiasi pas mus gyventi? 

— Ne mūsų bute, - paaiškino Marija. — Slaugos na- 
muose. 

— O mes turėsime už ją sumokėti? 

— Kol kas ne, - atsakė ji. 

— Tačiau tuomet tai būtų galutinė Simuso pergalė, — 
svarstė Robertas. — Jam atiteko visas namas, o mums - tik 
luošė. 

— Ji nėra luošė, — paprieštaravo Marija, — tik ligotas 
žmogus. 

— Oi, atsiprašau, — pasitaisė Robertas, — tai jau visai 
kita kalba. Tuomet mums pasisekė. — Staiga jis prabilo 
konferansjė balsu. — Šiandienos nugalėtojai, Melrouzų 
šeima iš Londono, į namus parsiveš pasakišką prizą. Šis 
nuostabus ligotas žmogus negali nei kalbėti, nei vaikš- 
čioti ir netgi nueiti į tualetą. - Pamėgdžiojęs netverian- 
čius džiaugsmu plojimus Robertas perėjo prie rimto, ta- 
čiau paguodžiančio tono. — Mielasis Simusai, — pareiškė 
jis, dėdamas ranką ant įsivaizduojamo žmogaus, — nors jūs 
žaidėte išties puikiai, tačiau galiausiai Lėtos mirties raunde 
jiems pavyko jus įveikti. Bet tikrai neleisime jūsų namo 
tuščiomis rankomis, todėl dovanojame jums šį kaime- 
lį Pietų Prancūzijoje su penkiolika hektarų nuostabaus 
miško, didžiuliu baseinu ir sodais, su vaikų žaidimų 
aikštelėmis... 

— Nuostabu, — šūktelėjo Marija. — Iš kur visa tai? 

— Nemanau, kad Simusas apie tai jau žino, — įsiterpė 
Patrikas. — Eleonora privertė mane perskaityti atviruką, 
kuriame buvo rašoma, kad jis atvyksiąs jos aplankyti, kai 
išsikraustys šeima. Vadinasi, jis dar nebuvo pas ją užsukęs. 

— O ar ji atrodė kaip ta, kuri dar gali persigalvoti? 

— Ne, - atsakė Patrikas. - Paduodama man raštelį ji 
šypsojosi. 

— Dirbtine ar nuoširdžia šypsena? 

— Nuoširdžia, - atsakė Patrikas. 

— Tuomet tai blogiau nei manėme, — svarstė Marija. - Ji 
ne tik bėga nuo tiesos ir nenori pripažinti tikrųjų Si- 
muso motyvų, tačiau yra pasirengusi dar vienai aukai. 
Vienintelis dalykas, kuriuo ji dar gali jį pradžiuginti, — 


išvykimas. Tai - besąlygiška meilė, kuria žmonės papras- 

tai myli savo vaikus, jei apskritai įmanoma taip mylėti. 
Tokiu atveju auka tampa vaikai. 

— Užuodžiu stiproką krikščionišką kvapą, — pastebė- 
jo Patrikas. - Daryti gerą darbą ir tuo pat metu pripa- 
žinti, jog esi bevertis, — visa tai tam, kad pažemintum 
išdidumą. Likdama čia ji negalėtų nekreipti dėmesio 
į Simuso išdavystę, tačiau kitu atveju išduoti liktume 
tik mes. Dėl jos užsispyrimo vis dar niekaip nesugebu 
atsikvošėti. Žmonių mulkinimas su Dievo valia tikrai 
neturi nieko bendra. 

— Rodos, nei kalba, nei juda, - svarstė Marija, — ta- 
čiau tik pažiūrėk, kokia jos įtaka. 

— Kas taip, tai taip, — sutiko Patrikas. — Visi šie tauš- 
kalai, palyginus su verksmu ir dejone, yra vieni niekai. 
Visa tai mane varo iš proto: mus valdo vienas bežadis 
tironas po kito. 

— O kur atostogausime kitais metais? — paklausė Ro- 
bertas. 

— Galime vykti kur panorėję, — atsakė Patrikas. — Paga- 
liau išsivadavome iš šios provincinės tobulybės. Iškrentame 
iš atviruko ir kraunamės lagaminus. - Jis atsisėdo ant lovos 
šalia Roberto. - Bogota! Ruanda! Suteikime vaizduotei lais- 
vę. Na, tik įsivaizduok trumputę Aliaskos vasarą tundros vi- 
dury. O šiuo metu ypač graži yra Tierra del Fuego. Niekas 
nesistumdo paplūdimiuose, išskyrus tuos triukšmadarius 
rėkiančius jūros liūtus. Išties pakaks tų pakyrėjusių Vidur- 
žemio jūros malonumų su visais tais vandens dviračiais ir 
pizzas au feu de bois*. Mūsų pasaulis tapo austre. 


* Ant laužo keptomis picomis (pranc. ) 

— Nekenčiu austrių, - pasakė Robertas. 

— Buvau ant jų paslydęs, - prisiminė Patrikas. 

— Ką gi, kur norėtum nuvykti? — įsiterpė Marija. — 
Gali rinktis ką panorėjęs. 

— Amerika, — šūktelėjo Robertas. — Noriu į Ameri- 
ką. 

— O kodėl gi ne? — neprieštaravo Patrikas. — Visi iš- 
guiti europiečiai tradiciškai ten ir keliauja. 

— Niekas mūsų neišvarė, - pastebėjo Marija, — tiesiog 
galiausiai tapome laisvi. 

2003-iųjų 
rugpjūtis 

Ar Amerika iš tikrųjų bus tokia, kokią įsivaizdavo? 
Kartu su visu pasauliu didžiąją savo gyvenimo dalį Ro- 
bertas buvo veikiamas amerikietiškų įvaizdžių. Galbūt 
ta vieta už jį jau buvo įsivaizduota, todėl ir nesugebės 
nieko daugiau pamatyti. 

Lėktuvui dar stovint Hitrou oro uoste, pirmasis Ro- 
bertą užvaldęs įspūdis — visur tvyrantis isteriško minkš- 
tumo jausmas. Mat keleivių ėjimą buvo gerokai pristab- 
džiusi raudonplaukė moteris, kurios keliai buvo sulinkę 
nuo viršsvorio. 

— Aš negaliu ten. Negaliu ten įlisti, — švokštė ji. — 
Linda norėtų, kad sėsčiau prie lango, tačiau tikrai nega- 
liu ten įlisti. 

— Linda, sėsk ten, — nebeišrvėrė didelis šeimos tėvas. 

— Tėveli! - šūktelėjo Linda, kurios dydis bylojo pats 
už save. 

Visa tai buvo labai panašu į Londono turistinėse vie- 
tose matytą vaizdą — ypatingą amerikiečių nutukimo 
rūšį. Ne kokį nors gurmano ar sunkvežimio vairuotojo 

viršvorį, o riebalus žmonių, nusprendusių, kad šiame 
pavojingame pasaulyje neprošal tapti savo pačių avari- 
nės apsaugos pagalvėmis. O kas, jei koks psichopatas 
užgrobtų autobusą, dargi užmiršęs atvežti žemės riešu- 
tų? Todėl geriau dėl viso pikto jau dabar tuo pasirūpinti. 
O jei koks teroro išpuolis, nejau reikėtų likti alkanam? 

Galiausiai „avarinės apsaugos pagalvėms“ šiaip ne 
taip pavyko įsisprausti į sėdynes. Robertas dar niekuo- 
met nebuvo matęs tokių tuščių veidų — kažkokie ant 
didžiulių kūnų pūpsantys kontūrai. Palyginti ryškūs jų 
tėvelio bruožai ir tie atrodė tartum sudegusios žvakės 
likučiai. Kai sprausdamasi į savo sėdynę „ponia pagal- 
vė“ netikėtai grįžtelėjo į nusidriekusią sulaikytų kelei- 
vių eilę, jos išblukusiose šviesiai rudose akyse švietė kaži 
koks rudas nuovargis. 

— Labai jums ačiū už kantrybę, - atsiduso ji. 

— Labai miela, kad ji dėkoja už tai, ko nesame jai 
davę, — murmėjo Roberto tėtis. — Galbūt jai turėčiau 
padėkoti už jos judrumą. 

Roberto mama mestelėjo jam įspėjamą žvilgsnį. Pasi- 
rodo, jų vietos — tuoj pat už „pagalvių 

— Kylant lėktuvui, turėsi nuleisti atramas rankoms, — 
tėtis įspėjo Lindą. 

— Mudviem su mama tenka dalintis viena sėdyne, — 
sukikeno ji. - Mūsų užpakaliukai ne patys mažiausi! 

Robertas žvilgtelėjo pro tarpą tarp sėdynių. Jis neiš- 
manė, kaip joms pavyks nuleisti atramą rankoms. 

Po susidūrimo su „pagalvių šeimynėle“ Robertas 
pajuto visur tvyrantį minkštumo jausmą. Net ir kele- 
tas prakaulių veidų, kuriuos ant sutrūkinėjusių gatvės 

plytelių Manheteno centre jam teko išvysti šią minkštą 
vaškinę popietę, atrodė it apkartęs minkštumas suvilio- 
tų vaikų, kuriems buvo leista tikėtis visko. Kiek akys 
aprėpia, tikrai netrūko ko užkrimsti: druska apibarstyti 
riestainėliai, ledų vežimėlis, patiekalų pristatymas, riešutų 
dubenėlis ant prekystalio, tiesiai už kampo stovintis už- 
kandžių automatas. Robertas pajuto spaudimą pasiduoti 
šlamščiančio gyvulio instinktui, ir ne paprasto, o pramo- 
ninio laukti nerveriančio gyvulio, kuris, tiesą sakant, ir 
nebuvo priverstas to daryti, nes net ir nebūtų tai leista. 
Ąžuolo bare Robertas išvydo keletą išbalusių vyrukų: 
išsiplėtusiomis lyg grybų poromis, plačiomis chaki spal- 
vos kelnėmis jie mindžikavo priešais cigarečių vitriną. 
Visi, rodos, dėjosi besą tikri vyrai; kikeno ir kuždėjosi 
tarpusavyje tarsi mokinukai, rodos, tik ir laukiantys, 
kad juos kas užkluptų ir priverstų išversti prikimštas 
pastelinių su sagutėmis kampuose marškinėlių kišenes 
ir dar pareikalautų nusiimti plastmasines kepuraites, su 
kuriomis jie atrodė tarsi būtų pradėję plikti. Juos stebė- 
damas Robertas pasijuto toks suaugęs. Prie kaimyninio 
staliuko jis pastebėjo senyvo amžiaus moterį, kuri dažy- 
tomis lūpomis įsikandusi kokteilio taurės kraštą iš lėto 
siurbčiojo rožinės spalvos skystį. Ji atrodė tarsi kupra- 
nugaris, mėginantis paslėpti gerklėje įstrigusius žąslus. 
Lange juodo molinio indo atspindyje Robertas stebėjo 
ateinančius ir išeinančius žmones, pasirodančius ir vėl 
pradingstančius geltonus taksi automobilius, nepapras- 
tai greitai besisukančius parko karietaičių ratus, kurie 
artėdami imdavo trauktis, kol sumažėdavo iki rankinių 
laikrodžių dydžio, o galiausiai ir visai pranykdavo. 

Parke buvo šviesu ir šilta; jame buvo pilna beranko- 
vių suknelių ir ant pečių kybančių švarkelių. Svetimo- 
je vietoje Robertą užvaldė didesnio budrumo jausmas, 
kurį, tiesa, gerokai slopino nuovargis, o Niujorko žavesį 
netruko pakeisti įspūdis, esą jis matęs tai tūkstantį kar- 
tų. Londono parkuose vyravo gamta, Centriniame par- 
ke —- pramogos. Joms buvo išnaudotas kiekvienas centi- 
metras. Tarp neaukštų kalvų ir lygumų vinguriavo šlako 
takai, lenkdami zoologijos sodą ir riedyklą, ramybės 
kampelius, sporto aikšteles ir visą gausybę žaidimų aikš- 
telių. Įkandin riedutininkų su ausinėmis sklido muzika. 
Paaugliai ropštėsi į nedidelius pilkšvai bronzinių uolų 
piliakalnius. Iš po tilto arkos aidėjo prislopinta serpen- 
tininė Aeitos muzika. Tolstant ją pakeitė mechaniškas 
karuselės švilpimas. 

— Mama, pažiūrėk — karuselė! — šūktelėjo Tomas. — 
Noriu pasisupti. Iš tiesų negaliu jai atsispirti. 

— Gerai, — nusileido Roberto tėtis susierzinimą mėgi- 
nančiu nuslėpti balsu. 

Tomuką pasupti buvo patikėta Robertui. Jis turėjo 
užsilipti ant to paties arkliuko ir prisegti broliuką saugos 
diržu. 

— Ar tai — tikras arklys? — paklausė Tomas. 

— Taip, — atsakė Robertas. — Tai — didelis laukinis 
Amerikos žirgas. 

— Tu būsi Alabala ir pasakysi, kad tai - laukinis Ame- 
rikos žirgas, — įsakinėjo Tomas. 

Robertas pakluso broliui. 

— Ne, Alabala! — staiga mostelėjęs smiliumi griežtai 
šūktelėjo Tomukas. — Tai - karuselių arklys. 

— Ai! Atsiprašau, — atsiprašinėjo Robertas, karuselei 
pajudėjus. 

Jau netrukus ši lėkė kaip pašėlusi, net per greitai. 
Lakostėje Robertui neteko matyti tokių piestu stovin- 
čių, raudonomis šnervėmis prunkščiančių žirgų storais 
ambicingai parko pusėn pasuktais kaklais. Tačiau dabar 
jis — kitame žemyne. Atrodo, kad atgrasiai plyšaujanti 
muzika iš proto buvo išvariusi net ir visus prie centrinės 
įvorės pritvirtintus klounus, nes pakėlęs galvą Rober- 
tas pastebėjo, jog, užuot glaudęsi po švieselėmis nusėtu 
dirbtiniu dangumi, jie turėjo tenkintis didžiuliais tepa- 
lais aprekusiais strypais. Visa — tiek ši pašėlusi karusė- 
lė, tiek visas nesaugus įrenginys — jam pasirodė tipiškas 
amerikietiškas reiškinys. Kodėl, tiesą sakant, Robertas 
nelabai galėjo paaiškinti. Matyt, Amerikoje viskas turi 
savybę nors akimirksniui pasirodyti tipiška. Kaip jo kū- 
nui pokštą iškrėtęs antrasis vidurdienis, panašiai ir visos 
kitos staigmenos čia turėjo šį tą bendra. 

Kiek atsiplėšę nuo karuselės jie sutiko ryškią vidu- 
tinio amžiaus moterį, palinkusią ties savo kambariniu 
šuneliu. 

— Gal norėtumėt kapučino? — paklausė ji, tarsi šiam 
tai turėtų būti didžiulė pagunda. — Ar pasiruošęs gerti 
kapučiną? Nagi! Pirmyn! — Moteris smarkiai susijaudi- 
nusi pliaukštelėjo rankomis. 

Tačiau šunelis, tempdamas pavadėlį, traukėsi atgal tarsi 
tvirtindamas: „Aš Dandis Dimontas ir kapučino negeriu“. 

— Man rodos, jis aiškiai pasakė 2e, — pastebėjo Ro- 
berto tėtis. 

— Ššš... — tildė jį Robertas. 

— Turiu galvoje, — tarė Tomukas, ištraukęs iš bur- 
nos nykštį ir atsilošdamas vežimėlyje, - man rodos, jis 
aiškiai pasakė me. — Vaikas sukikeno. — Na, tai tiesiog 
neįtikėtina. Mažytis šunelis nenori kapučino! — Įkišęs 
nykštį atgal į burną Tomukas įniko žaisti su minkštute 
seilinuko etikete. 

Po penkių minučių tėveliai jau buvo pasiruošę grįžti 
į viešbutį, tačiau kai Roberto žvilgsnis staiga užkliuvo už 
vandens, jis pasileido tiesiai prie jo. 

— Pažiūrėkite, — šūktelėjo jis, — ežeras. 

Kraštovaizdis buvo toks, kad atrodė, jog tolimas eže- 
ro krantas stūkso tiesiai virš dvibokščio Vestsaido dan- 
goraižio. Šios akytos uolos fone marškiniuoti vyrukai pro 
nendrėmis prižėlusias saleles traukė metalines valtis, mer- 
gaitės fotografavo savo drauges, užgulusias irklus, o mėly- 
nose gelbėjimosi liemenėse pūpsojo sustingę vaikai. 

— Pažvelkite, — šaukė Robertas, ne itin įstengdamas iš- 
reikšti nuostabą, kaip visa tai atrodė neapsakomai tipiška. 

— Noriu prie ežero, — savo norų neužmiršo ir Tomukas. 

— Ne šiandien, - prieštaravo Roberto tėtis. 

— Bet aš noriu, — vaikas pratrūko rėkti, o jo blakstie- 
nas akimirksniu suvilgė ašaros. 

— Nagi, palenktyniaukime, — pasiūlė tėtis ir, pagrie- 
bęs vežimėlį, pasileido bronzinių statulų alėja. Tomuko 
protestą netruko pakeisti raginimai Greičiau! 

Lenktynėms pasibaigus, pasirėmęs į vežimėlio ranke- 
ną Roberto tėtis mėgino atgauti kvapą. 

— Rinkimų komisija turėtų būti įsikūrusi Edinburge, — 
žiopčiojo jis šalia didžiulių Roberto Bernso ir Valterio 
Skoto, palinkusių nuo savo genijų naštos, statulų. Kiek 


Motinos pienas 219 


tolėliau gerokai mažesnis žvitrus Šekspyras puikavosi 
savo meto drabužiais. 

Čerčilio viešbutis, kuriame jie buvo apsistoję, buvo 
be patarnavimų, todėl Roberto tėtis išskubėjo pirkti 
virtuvo ir svarbiausių maisto produktų. Kai tėtis grįžo, 
Robertas užuodė nuo jo sklindantį šviežio viskio kvapą. 

— Jėzau, — skundėsi tėtis, pirkinių krepšyje ieškoda- 
mas dėžutės, — išeini žmogus nupirkti virtuvo, o grįžti 
tik su kažkokiu kelioniniu karštųjų gėrimų aparatėliu. 

Visai kaip nevaržomi Lindos ir jos mamytės užpa- 
kaliukai, žodžiai, rodos, taip pat turėjo teisę užimti tiek 
vietos, kiek išgali. Robertas stebėjo, kaip iš rudo popie- 
rinio krepšio tėtis išima arbatą, kavą ir butelį viskio. Bu- 
telis jau buvo nugertas. 

— Tik pažiūrėkite į šias purvinas užuolaidas, — pliauškė 
tėtis, pastebėjęs, kad Robertas skaičiuoja jo nugerto butelio 
kiekį. — Likusioji Niujorko dalis gali kvėpuoti neužterštu 
oru vien todėl, kad pas mus įtaisyti taršos filtrai, susiur- 
biantys visus oro teršalus. Selė perspėjo, esą šios vietos ap- 
daila „tiesiog įauga į kraują , — kaip tik dėl šito labiausiai ir 
jaudinuosi. Geriau vengti prie ko nors prisiliesti. 

Robertas, paprastai visad jautęs jaudulį viešėdamas 
viešbutyje, dabar gana skeptiškai žiūrėjo į šią aplinką. 
Pelės papilvės rausvumo kiniškas kilimas su centre pa- 
vaizduota medaliono piktograma puikiai derėjo prie 
riebaluotų provincialių sofos ir fotelio apmušalų. Virš 
sofos, ant vėdryno spalvos sienos kabėjo indėniškas go- 
belenas, kuriame buvo pavaizduotos prie šulinio neran- 
giai šokančios moterys, o priekyje ganėsi kelios karvės. 
Priešais kabėjo didelis paveikslas su dviem balerinomis — 

viena citrinos geltonumo, kita — rausvu klostuotu sijo- 
nėliu. Vonios kambaryje tarsi Mėnulyje žiojėjo išraustos 
duobės. Kadaise geltona sienos apmušalų spalva buvo 
papilkėjusi, o emaliniuose dažuose atsiradę dėmių. Jei 
prieš patekdamas į vonios kambarį nejautei būtinybės 
išsimaudyti, tai apsilankęs ten būtinai pajusi norą tai 
padaryti. Vaizdas iš tėvų kambario, kur šokinėdamas 
ant lovos Tomukas šūkčiojo Pažiūrėkite į mane! Aš astro- 
nautas!, vėrėsi į surūdijusią oro kondicionierių sistemą, 
virpančią kiek žemiau visiškai netinkamo lango. Iš sve- 
tainės, kurioje Robertas turės miegoti sofoje su Tomu- 
ku (arba tiksliau, pažįstant Tomą, kur privalės įsitaisyti 
tėtis, kai Tomas užims jo vietą mamos lovoje), matėsi 
nuostabus vulkaninių uolienų klodas, dengiantis arti- 
miausią dangoraižį. 

— Tarsi gyventum karjere, — pastebėjo tėtis, šliūkšte- 
lėdamas į taurę keletą gurkšnelių viskio. Nužygiavęs prie 
lango jis nuleido pilkas plastmasines žaliuzes. Nukritusi 
žaliuzių kartis dusliai žvangrtelėjo į svetainės oro kondi- 
cionieriaus sistemą. 

— Prakeikimas, — šūktelėjo Patrikas. 

Roberto mama pratrūko juoku. 

— Juk tik keletą naktų, — ramino ji. — Eikime pietauti. 
Tomas, rodos, per amžius neketina užmigti. Snustelėjo tre- 
jetą valandų lėktuve. O kaip tu? - kreipėsi ji į Robertą. 

— Noriu prabusti. Ar galiu išgerti kokakolos? 

— Ne, - atsakė mama, - ir taip jau pernelyg įsiaudri- 
nęs. 

— Obuolių ir cinamono skonio, - murmėjo Rober- 
to tėtis, toliau iškraustinėdamas pirkinius. - Niekaip 

negalėjau rasti avižų skonio avižų ar obuolių skonio 
obuolių, vien obuolių skonio avižas. Ir cinamoną, su- 
maišytą su dantų pasta. Taip neblaivus būdamas dantis 
netyčia išsivalysi avižomis, o pusryčiams imsi ir sušlamši 
dubenėlį dantų pastos — ir nepastebėsi jokio skirtumo. 
Taip galima ir iš proto išsikraustyti. Jei kur ir nėra prie- 
dų, regis, tuo jie taip pat neapsakomai didžiuojasi. Ma- 
čiau pakelį ramunėlių arbatos, ant kurio buvo parašyta 
be kofeino. Ir kodėl ramunėlių arbatoje apskritai turėtų 
būti kofeino? Patrikas išėmė paskutinį ryšulį. 

— Ryto griaustinis, — perskaitė Roberto mama. — Nejau 
nepakanka Tomuko, griaudėjančio it ryto griaustinis? 

— Tai tavo bėda, mieloji, nes tau Tomas atstoja vis- 
ką: arbatą, kavą, globą... — staiga sąrašą nutraukė tyla, o 
paskutinę pastabą Patrikas pakeitė bendresniu komen- 
taru. — Ryto griaustinis yra nepaprastai poetiškas kūri- 
nys — O štai ir citata. Praskalavęs gerklę Patrikas garsiai 
perskaitė: „Neretai gimstantis vis po kitu dangumi, vidury 
be perstojo kintančios scenos, įsuktas nenugalimo srauto, 
pagriebiančio viską aplinkui, amerikietis neturi laiko prie 
nieko prisirišti. Jis įpranta tik prie pokyčių, ir iki gyvenimo 
pabaigos juos laiko įprasta žmogaus dalimi. Jis jaučia jiems 
potraukį, dar daugiau — juos įsimyli; nes tik nepastovumas, 
kurio jis tikrai nevadina nelaime, ir kuria aplink stebu- 
klus.“ — Aleksis de Tokvilis*. 

— Tad pars matai, — tęsė Patrikas, šiaušdamas Roberto 
plaukus, — prabusti geriausiu atveju reikštų prisitaiky- 

* Aleksis de Tokvilis (Alexis de Tocgueville, 1805-1859) — prancūzų po- 
litinis mąstytojas, visuomenės veikėjas ir istorikas; žymiausias jo veikalas — 


„Amerikos demokratija“. — Vert. past. 

ti prie šios šalies nuotaikos, bent jau tūkstantis aštuoni 
šimtai keturiasdešimtųjų ar panašiai. 

Tomukas užsiropštė ant stalo, kurio apsauginis aps- 
kritas stiklas buvo maždaug centimetru siauresnis už 
stalą, todėl kraštuose buvo matyti išlindusi tamsiai rau- 
dona poliesterio staltiesė. 

— Eime į restoraną, — pasiūlė Roberto mama, švelniai 
paimdama Tomuką ant rankų. 

Lifre Robertas pajuto tvyrant kone tūžmingą tylą, 
stojusią dėl dalykų, kurių tėvai neišsakė vienas kitam, 
tačiau ne ką mažiau pakurstytą ir beprotiško gumbagal- 
vio liftininko, kuris, užuot atsiprašęs, ką, Roberto gal- 
va, jam derėjo padaryti, tik išdidžiai pareiškė, kad liftas 
buvo įrengtas 1926 m. Apskritai Robertui patiko senie- 
nos (pavyzdžiui, dinozaurai ar planetos), tačiau liftai, jo 
manymu, turėjo būti nauji. Šeima troško kaip galima 
greičiau ištrūkti iš šio raudono aksominio narvo. Kol 
beprotis liftininkas aukštyn žemyn stumdė žalvarinę 
rankeną, prie pirmojo aukšto liftas ūmai pradėjo trūk- 
čioti, kol galiausiai ir visai sustojo — keliais centimetrais 
žemiau vestibiulio. 

Kol gaubiami blausios šviesos jie žingsniavo žvilgan- 
čiomis grindimis, iš kampuose lipančių vamzdžių kilo 
garai, o kai kur vietoj grindinio akmenų išdėliotos ilgomis 
juostomis žiojėjo milžiniškos grotos. Robertas stengėsi 
nepasiduoti baimei ir nė nemėgino visiškai jų išvengti, 
tačiau ir eidamas jomis nesijautė itin jaukiai, todėl pa- 
mėgino būti kaip įmanoma lengvesnis. Deja, gravitaci- 
jos dėsnis veikė kaip niekad puikiai. 

— Kodėl grindys žvilga? — paklausė jis. 

— Vienas Dievas žino, — atsakė tėtis. — Galbūt dėl 
geležies ar sugrūstų citatų. O galbūt jie ką tik išsunkė iš 
jų kofeiną. 

Nepaisant kelių pageltusių laikraščio straipsnelių, 
iškabintų ant langų, ir ranka pakeverzoto DIEVAS 
LAIMINA MUS, nebuvo galima rasti jokios užuo- 
minos, kad ir čia, Veneros picerijoje, bus gaminamas 
toks pat siaubingas valgis kaip viešbutyje. Regis, ir čia 
salotų bei picų porcijos buvo tokios pat beprotiškai di- 
delės, kokias Robertas pastebėjo jau Hitrou oro uoste. 
Gana kukliai fetos sūriu ir pomidorais prasidėjęs jų są- 
rašas baigėsi ananasais ir šveicarišku sūriu. Tariamame 
jūros gėrybių skyrelyje dominavo keptas viščiukas, o 
visa kita buvo tiekiama su prancūziškų bulvyčių ir svo- 
gūnų garnyru. 

— Skanu, net seilės varva, — perskaitė Robertas. — Ką 
reiškia šis posakis? Ar tai, kad valgant pradeda tįsti sei- 
lės? 

Mama pratrūko juoku. 

— Tai labiau primena policijos pranešimą, ką ši radusi 
kažkieno šiukšlių dėžėje, nei valgį, - skundėsi tėtis. — Įta- 
riamasis — neabejotinai keistokas tropinių vaisių, minkš- 
to prancūziško sūrio ir vėžiagyvių derinys, — niurnėjo 
jis su amerikietišku akcentu. Maniau, kad prancūziškos 
bulvytės dabar jau vadinamos gruzdintomis bulvytėmis*, — 


stebėjosi Robertas. 


* Gruzdintos bulvytės (Freedom fries) buvo kitas prancūziškoms bulvytėms 
(French fries) amerikiečių sugalvotas pavadinimas, JAV kilus antiprancūziš- 
kai bangai po to, kai diskusijose dėl 2003 m. Irako puolimo Prancūzija nepri- 
sijungė prie koalicijos ir pasakė griežtą „ne“. — Vert. past. 

— Pigiau parašyti DIEVAS LAIMINA MUS nei per- 
spausdinti šimtus valgiaraščių, — pastebėjo tėtis. — Ačiū 
Dievui, Ispanija laisva valia prisijungė prie koalicijos, ki- 
taip dar ispanišką omletą tektų pavadinti Aukščiausiojo 
Teismo omletu su keletu gruzdintų bulvyčių. Angliška ban- 
delė galbūt ir galėtų pakelti panašų apsivalymą, tačiau po 
panašių išpuolių turkiškos kavos tikrai nebedrįsčiau užsi- 
sakyti. Ne, dėkui. —- Roberto tėtis susmuko atgal į krėslą. 
— Su Amerika jau esu turėjęs meilės romaną, todėl dėl 
dabartinio jos įsikūnijimo jaučiuosi gerokai apmulkintas. 
Žinoma, tai — didžiulė ir sudėtinga visuomenė, tačiau la- 
bai tikiuosi, kad jai užteks jėgų pasitaisyti. Tačiau kurgi 
jos? Kur dingo maištas? Satyra? Skepticizmas? 

— Sveiki! - ant padavėjos drabužių buvo prisegtas žen- 
klelis su užrašu KAREN. — Ar jau išsirinkote? Ak, — atsi- 
duso padavėja, žvilgtelėjusi į Tomuką, - koks tu mielas. 

Robertą buvo pradėjusios hipnotizuoti jos keistai ir 
nenuoširdžiai draugiškos manieros. Jam be galo knietė- 
jo išlaisvinti ją iš prievolės būti linksmai. Robertas buvo 
tikras, kad ji labai nori namo. 

Šyptelėjusi mama pasakė: 

— Norėtume Vezuvijaus be ananasų arba rūkyto kalaku- 
to, arba... — ji pratrūko bejėgišku juoku. — Atsiprašau... 

— Mamyte! - šūktelėjo Robertas, taip pat pratrūkda- 
mas juoku. 

Smarkiai užsimerkęs ir pirmyn atgal pavartęs akis 
Tomukas taip pat nenorėjo likti nuošalėje: 

— Na, turiu galvoje, - kalbėjo jis, — tai neįtikėtina. 

— Galbūt mums derėtų pabandyti iš kito galo, — 
pamėgino padėtį taisyti Roberto tėtis. —- Norėtume 

picos su pomidorais, ančiuviais ir juodosiomis aly- 
vuogėmis. 

— Picos kaip Lė Leke, - įsiterpė Robertas. 

— Bus matyti, — atsakė tėtis. 

Karen mėgino paslėpti sumišimą dėl produktų sty- 
giaus. 

— Gal su mocarela? 

— Ne, dėkui. 

— Tai gal apšlakstyti bazilikų aliejumi? 

— Jokių apšlakstymų, dėkui. 

— Sutarta, — nusileido ji, susitaikiusi su nepataisomu 
užsispyrimu. 

Slystelėjęs plastikiniu stalu Robertas pasidėjo galvą ant 
sunertų rankų. Jautėsi tarsi visą dieną nesiliautų ginčytis 
su savo paties kūnu: užsimanęs bėgti jis privalėdavo likti 
vietoje, o štai dabar nerimsta, kai iš tiesų turėtų būti lo- 
voje. Kampe įjungto televizoriaus garsas buvo prisuktas 
tiek, kad nebūtų įmanoma jo girdėti, tačiau per mažai, 
kad jis apskritai nebūtų girdimas. Jo skleidžiama švie- 
są krito įstrižai kavinės. Robertui anksčiau niekuomet 
neteko stebėti beisbolo žaidimo, tačiau jis buvo matęs 
filmų, kuriuose kilni žmogaus dvasia beisbolo aikštelėje 
nugali visas negandas. Jis prisiminė vieną hilmą, kuriame 
sąžiningą beisbolo žvaigždę gangsteriai mėgino priversti 
pralaimėti žaidimą; paskutinę minutę, kai tas žaidėjas 
jau buvo su viskuo susitaikęs, o iš minios sklindantys 
nusivylimo atodūsiai, regis, buvo sukaupę viso pasaulio, 
netekusio bet kokios vilties, nusivylimą, staiga tarsi ap- 
ėmus transo būsenai jam prieš akis iškilo vaizdas, kaip 
kadaise kažkur Amerikos vidury, kviečių lauke, pirmą 

sykį jam pavyko numušti kamuoliuką. Nesiryždamas iš- 
duoti šio vaikystėje išgyvento nuostabaus dabar sulėtin- 
to judesio, dangiškos anuomet jį apėmusios palaimos ir 
nuolat prijuostę ryšinčios motinos, mokiusios jį niekuo- 
met nemeluoti, paskutinę akimirką beisbolininkas tei- 
singai įmušė kamuoliuką. Tąsyk gangsterių sumišimas 
buvo kiek panašus į Karen sumišimą, kai ši laukė, kol 
pagaliau bus išsirinktos picos, tik gal kiek tūžmingesnis, 
tačiau beisbolininko mergina juo tikrai didžiavosi, nors 
iš abiejų pusių ją supo gangsteriai, mat iš esmės ji buvo 
labai panaši į jo motiną, tik brangesniais persiko spalvos 
drabužiais; visa minia, rodos, šėlte pašėlo, nes viltis ir vėl 
buvo gyva. Paskui, žinoma, prasidėjo automobilių vai- 
kymasis, o gangsteriai, neturintys tobulai ištreniruotos 
sportinės reakcijos, sudėtingoje sankryžoje, kai jų pačių 
blogas būdas staiga virto prastu vairavimu, nesuvaldė 
automobilio ir sprogo. 

Per televiziją transliuojamame žaidime gangsterius, 
atrodo, lydėjo didesnė sėkmė: mat čia kamuoliuką var- 
gu ar apskritai kada pavyko kliudyti. Kas penkias minu- 
tes žaidimą nutraukdavo reklama, kol galiausiai tarsi iš 
niekur ekrane didžiulėmis auksinėmis raidėmis nutįso 
užrašas WORLD SERIES. 

— Kur mūsų vynas? — nerimo tėtis. 

— Tavo vynas, — pataisė Roberto mama. 

Robertas pastebėjo, kaip nucilęs tėtis sunkiai nurijo 
pastabą. Kai nešina buteliu raudonojo vyno pagaliau pa- 
sirodė Karen, tėtis nieko nelaukdamas gurkštelėjo keletą 
gurkšnių tartum mėgindamas nuplauti gerklėje įstrigu- 
sią ką tik mestą pastabą. Prie Roberto ir Tomuko Karen 

pastatė aukštas stiklines, pilnas ledų, užlietų spanguolių 
sultimis. Robertas apatiškai gurkštelėjo gėrimo. Diena 
pasirodė neįtikėtinai ilga. Ir ne tik dėl įtempto bei vargi- 
nančio skrydžio, bet ir dėl visų kitų įvažiavimo į šalį for- 
malumų. Nors tėtis juokavo, esą dėl prezidento Bušo, 
postringavusio apie tarptautinius teroristus, jis būtinai 
pasiskelbs tarptautiniu turistu, tačiau pagundai pavyko 
atsispirti. Šiaip ar taip, kai jo pase jau buvo dedamas 
antspaudas, staiga pasirodžiusi juodaodė Imigracijos 
tarnybos pareigūnė liepė jam užeiti į atskirą kambarį. 

— Jai sunkiai sekėsi suvokti, kaip anglas teisininkas 
galėjo gimti Prancūzijoje, — aiškino jis taksi automo- 
bilyje. — Pridėjusi ranką prie galvos ji kalbėjo: „Aš tik 
mėginu suprasti jūsų gyvenimą, pone Melrouzai“. At- 
sakiau, kad bandau padaryti tą patį, todėl jei kada pri- 
sėsiu parašyti autobiografiją, būtinai vieną egzempliorių 
atsiųsiu ir jai. 

— Ak, — atsiduso Roberto mama, — tai štai kodėl 
mums teko laukti dar pusę valandos. 

— Na, žinai, žmonės, nekenčiantys biurokratijos, 
tampa arba bailiais, arba pradeda iš to krėsti juokus. 

— Kitą sykį pamėgink pabūti bailiu — taip bus greičiau. 

Kai galiausiai picos buvo patiektos, Robertas supra- 
to, kokios iš tiesų jos beviltiškos. Storais it sauskelnės 
paplotėliais jos nėmaž nebuvo pritaikytos tam atvejui, 
kai trūksta devyniasdešimt procentų produktų. Į vieną 
kampą sukasęs visus pomidorus, ančiuvius ir alyvuoges 
Robertas dviem kąsniais sukimšo miniatiūrinę picą. Pas- 
taroji nėmaž nepriminė skanios, plonytės, kiek apskru- 


dusios Lė Leko picos, tačiau kažkaip, galbūt todėl, kad 

slapčia vylėsi, jog būtent tokia ji ir bus, Robertas netyčia 
pravėrė spąstų dureles savo praleistoms vasaroms, kokių 
daugiau nebebus. 

— Kas ne taip? — paklausė mama. 

— Noriu picos kaip Lė Leke. - Robertą buvo užplūdęs 
neteisybės jausmas ir neviltis. Tačiau jis nenorėjo verkti. 

— Ak, mielasis, puikiai tave suprantu, - guodė mama, 
paliesdama jo ranką. —- Žinau, kad šiame beprotiškame 
restorane viskas atrodo netikra, tačiau Amerikoje mes 
būtinai puikiai praleisime laiką. 

— Kodėl Bobis verkia? — paklausė Tomukas. 

— Jis nuliūdęs. 

— Tačiau aš nenoriu, kad jis verktų, — aiškino maža- 
sis. — Nenoriu! — šaukė jis, kol galiausiai pats pratrūko 
ašaromis. 

— Prakeikimas, — neištvėrė Roberto tėtis. — Taip ir 
maniau, kad geriau būtų buvę vykti į Ramsgeitą. 

Pakeliui į viešbutį Tomukas vežimėlyje užsnūdo. 

— Manau, mums pagaliau reikėtų baigti šias slėpy- 
nes, — išpyškino Roberto tėtis, — ir liautis apsimetinėjus, 
kad norime miegoti kartu. Tu su abiem vaikais miegok 
miegamajame, o aš įsitaisysiu ant sofos. 

— Gerai, — nesiginčijo Roberto mama, - kaip nori. 

— Nėra reikalo svaidytis tokiais arogantiškais žodžiais 
kaip nori. Tiesiog į viską žvelgiu realiai. 

Akimirksniu užmigęs Robertas nubudo, kai šalia lo- 
vos esančio laikrodžio ekrane švietė raudoni skaičiai - 2:11. 
Mama su Tomuku miegojo, tačiau iš svetainės sklido 
prislopintas garsas. Robertas išvydo priešais televizorių 
ant grindų susmukusį tėtį. 

— Mėgindamas išskleisti šią sumautą sofą išsinarinau 
nugarą, — murmėjo Patrikas ir prispaustomis prie kili- 
mo šlaunimis darė atsispaudimus. 

Ant stiklinio staliuko stovėjo tris ketvirtadalius nu- 
gertas butelis viskio, o šalimais mėtėsi suglamžytas 
skausmą malšinančių Codis vaistų lakštas. 

— Apgailestauju dėl tos Vėmeros picos, — pratarė tėtis. — 
Po apsilankymo ten, Carnegie Foods prekybos tinkle, ir 
štai jau keletą valandų spoksodamas į šį nusikalstamą te- 
levizijos kanalą, priėjau prie išvados, kad čia atostogau- 
jant tikrai geriau laikytis pasninko. Pramoninis paukščių 
ir galvijų auginimas toli gražu nesibaigia skerdyklose, jis 
baigiasi mūsų kraujyje, kai iš narvo išsiveržusios Hen- 
rio Fordo maistinės raketos šauna tiesiai į mūsų pražio- 
tą burną, o mūsų gendančiame kūne po truputį tirpsta 
augimo hormonai bei genetiškai modifikuotas maistas. 
Net jei netyčia pasitaiko, kad maistas nėra „greitas“, 
poreikis kimšti toks didelis, jog jau netrukus bet koks 
dykinėjantis rajūnas vėl atsiduria užkandžių pilnoje gat- 
vėje. Šiaip ar taip, mus veža ant to paties transporterio 
kaip ir beplunksnius elektros srove dobiamus viščiukus. 

Robertas pastebėjo, kad tėtis kiek išsigandęs; jo akys 
buvo pasruvusios krauju, o ant marškinių švietė riebalų 
dėmės. Jis sukinėjo savo paties tauškalų kamščiatraukį. 
Robertas suprato, kad jis tikrai netapo pokalbio dalyviu, 
tačiau jam buvo leista klausytis šių kalbų. Kol jis miego- 
jo, visą tą laiką tėtis tarsi kaltinamasis mintyse pirmyn 
atgal šlitinėjo teismo sale. 

— Man patiko tas parkas, - pasakė Robertas. 


— Parkas išties puikus, — pripažino tėtis, — tačiau 

visa kita šioje šalyje — vien didžiuliais automobiliais va- 
žinėjantys žmonės, be paliovos svarstantys, ką čia dar 
kinti, kad iš tiesų tai — tik važiuojantis valgomasis, pil- 
nut pilnutėlis nedidelių staliukų ir puodelių laikiklių. 
Tai — tauta išbadėjusių vaikų, mojuojančių tikrais gin- 
klais. Jei pavyks išvengti bombos, neabejotinai susprogsi 
nuo Vezuvijaus picos. Viskas veda į pražūtį. 

— Baik, prašau, - maldavo Robertas. 

— Atsiprašau. Tiesiog jaučiu... — netikėtai tėtis su- 
triko. — Tiesiog negalėjau užmigti. Parkas nuostabus. 
Miestas — tiesiog atima žadą. Tai aš pars kaltas. 

— Ar viskis yra pasninko dalis? 

— Deja, — pripažino tėtis kaip įmanoma šelmiškiau, 
kaip šį žodį buvo pratęs tarti Tomukas, — viskis yra šis 
tas 2epaprastai švaraus, todėl visiškai pagrįstai negali 
būti įtrauktas į kovą prieš korupciją. 

— Ak, - tepasakė Robertas. 

— Arba į kovą su korupcija, kaip jie čia pratę sakyti. 
Kova su teroru, kova su nusikalstamumu, kova su nar- 
kotikais. Man atrodo, jei esi pacifistas, bent jau privalai 
kovoti su kova, kitaip tiesiog liksi nesuprastas. 

— Tėveli, — dar kartą įspėjo Robertas. 

— Atsiprašau, atsiprašau. — Patrikas pačiupo kontroli- 
nį pultą. — Verčiau išjunkime šį protą varginantį niekalą 
ir ką nors paskaitykime. 

— Sutarta, — sutiko Robertas, stryktelėdamas ant so- 
fos. Jis žinojo, kad dedasi linksmesniu nei iš tiesų yra, 
kiek panašiai kaip Karen. Maryrt, tai užkrečiama ar bent 
šis tas panašaus į maisto papildą. 


Motinos pienas 231 


14) 


— Ak, Patrikai, ir kodėl mūsų niekas neperspėjo, kad 
mūsų mielas gyvenimas baigiasi? — tarškėjo teta Nensė, 
vartydama fotografijų albumą. 

— Nejau niekas? — stebėjosi Patrikas. — Tai tiesiog 
siutina. Tačiau, kita vertus, anuomet jis tikrai nesibaigė 
žmonėms, galėjusiems tą padaryti. Pasitikėdama patė- 
viu jūsų motina jį sugriovė savo rankomis. 

— Ar žinai, ką baisiausia padarė tas, nepabijosiu pa- 
vartoti velnio... 

— Šiais laikais išties populiarus žodis, — sumurmėjo 
Patrikas. 

— Išpera? — tęsė Nensė, trumpam primerkusi akis, 
kad Patriko pastaba neišmuštų iš pusiausvyros. 

— Jis grabaliojo mane mamytės automobilyje, kai ši 
kamuojama vėžio gulėjo namuose. Tuomet jis jau sirgo 
Parkinsono liga, todėl jo rankos nebuvo vikrios, jei su- 
pranti, apie ką kalbu. Mamytei mirus, jis net paprašė 
mano rankos. Ar gali įsivaizduoti? Aš tik nusijuokiau, 
nors kartais pagalvoju, kad galbūt būtų buvę geriau, jei 

būčiau sutikusi. Džinis ištempė vos porą metų, o man 
jo mirties dieną nebūtų tekę stebėti, kaip mažojo jo sū- 
nėno vyrukai tempia mano tualetinį staliuką iš miega- 
mojo, kai dar guliu lovoje. Šaukiau tiems storžievams 
darbiniais drabužiais: „Ką jūs darote? Tai mano šepečiai 
plaukams šukuoti.“ „Mums įsakyta viską paimti“, — niur- 
nėjo jie ir meste išmetė mane iš lovos, kad ir ją vėliau 
galėtų įstumti į furgoną. 

— Būtų buvusi didesnė trauma, jei būtumėte ištekėjusi 
už fiziškai atstumiančio žmogaus, - samprotavo Patrikas. 

— Ei, tik pažiūrėk, — šūktelėjo Nensė, versdama albu- 
mo lapą, — tai — Ferlis, kur praleidome karo pradžią, kol 
mamytė vis dar buvo užstrigusi Prancūzijoje. Tai buvo 
dieviškiausias namas visame Longailende. Ar žinai, kad 
dėdė Bilis turėjo septyniasdešimties hektarų sodą? Aš 
jau nebekalbu apie miškus ir laukus, kurių taip pat buvo 
per akis. Šiandien žmonės mano besą visagaliai, Longai- 
lende turėdami penkių hektarų sodą. Vidury sodo tarp 
dekoratyviai apkarpytų medžių stovėjo gražiausias rausvo 
marmuro sostas, kuriame mielai žaidėme močiutės žings- 
niais. Kadaise jis priklausė Bizantijos imperatoriui... — 
Nensė atsiduso. — Visa prarasta, visi gražiausi dalykai. 

— Deja, daiktai turi savybę būti prarasti, — pastebėjo 
Patrikas. — Imperatorius neteko sosto dar prieš tai, kai 
dėdė Bilis prarado sodo baldus. 

— Na, bent jau dėdės Bilio vaikai galėjo parduoti Fer- 
lį, - užsiplieskė Nensė. - Niekas iš jų jo nepavogė. 

— Visomis keturiomis jums pritariu. Po Eleonoros 
poelgio esame labiausiai finansiškai nuskurdinta gimi- 
nės atšaka, — postringavo Patrikas. — Kiek laiko buvote 

atskirta nuo motinos? — paklausė jis tarsi norėdamas su- 
švelninti pokalbį. 

— Ketvertą metų. 

— Ketvertą metų! 

— Na, į Ameriką išvykome prieš porą metų, iki pra- 
sidedant karui. Mamytė pasiliko Europoje, mėgindama 
įsigyti išties puikių dalykėlių iš Prancūzijos, Anglijos ir 
Italijos, o Amerikoje ji atsidūrė, praėjus porai metų po 
vokiečių įsiveržimo. Juodu su Džiniu paspruko per Por- 
tugaliją. Puikiai prisimenu, kada jiedu atvyko žvejybiniu 
laivu, kurį išsinuomojo, kad perkeltų iki Niujorko, stai- 
ga į vandenį pliūptelėjo lagaminas su batais. Pamenu, 
tąsyk pamaniau, kad jei nuo vokiečių pavyko pasprukti 
netekus tik lagaminėlio su batais, karas tau išties nebuvo 
toks jau negailestingas. 

— Tačiau kaip jūs be jos visą tą laiką jautėtės? 

— Žinai, prieš keletą metų, kai Eleonoros dar nebuvo 
ištikęs priepuolis, turėjome su ja ypač nemalonų pokalbį. 
Ji man papasakojo, kad kai mamytė su Džiniu atvyko į 
Ferlį, ji nusiyrė į ežero vidurį ir atsisakė su jais kalbėti, 
nes buvo taip smarkiai įtūžusi ant mamytės, kodėl ši net 
ketvertą metų buvo mus apleidusi. Mane ištiko šokas, nes 
nieko panašaus negalėjau prisiminti. Na, turiu galvoje, 
matyt, mus, jaunutes, tai turėjo išties smarkiai paveikti. 
"Tačiau aš prisimenu tik pamestus mamytės batus. 

— Man rodos, kiekvieno galvoje išlieka tai, kas jam 
atrodo svarbiausia, — svarstė Pacrikas. 

— Eleonora man prisipažino nekenčianti mamytės, — 
pasakė Nensė. — Tikrai nemaniau, kad tai genetiškai pa- 
veldima. 

— Jos genuose lizdą buvo susisukusi baimė, — paste- 
bėjo Patrikas. — Eleonora man nuolat pasakodavo isto- 
riją, esą ji nekentusi motinos todėl, kad ši pavogė iš jos 
du jai brangiausius žmones — tėvelį ir auklę. 

— Tiesa, ir man teko prisirišti prie automobilio, kai 
jie išvežė auklę, — tarsi varžydamasi prisipažino Nensė. 

— Še tau kad nori: ar nemanote, kad kiek nepaklūs- 
rate genams? 

— Visai ne! Keikiau Džiną. Tai jis įtikino mamytę, esą 
mudvi jau didelės, kad dar reikėtų auklės. 

— O kaip dėl tėtės? 

— Na, mamytė tik tvirtino, kad nebegalinti jo dau- 
giau pakęsti. Kiekvieną savaitę jis varydavo ją iš proto 
dėl nežaboto išlaidumo. Pavyzdžiui, prieš žirgų lenk- 
tynes Askotoje, užuot įsigijęs vieną lenktynių žirgą, jis 
nusipirko visus. Supranti, apie ką aš? 

— Tai bent buvo gyvenimas, — stebėjosi Patrikas. — 
Galima tik pasvajoti, kad mane šitaip erzintų Marija, 
pirkdama visą tuziną žirgų, užuot kėlusi paniką, kai To- 
mukui prireikia naujos poros batų. 

— Na, jau neperdėk. 

— Tai — vienintelė prabanga, kurią dar galiu sau leisti. — 
Staiga suskambo telefonas ir Nensė nuskubėjo į darbo 
kabinetą šalia bibliotekos, palikdama Patriką ant minkš- 
tos sofos, kiek įlinkusios nuo raudono odos nuotraukų 
albumo, kurio nugarėlėje buvo įspausti auksiniai skai- 
čiai - 1940. 

Patriko vaizduotėje iškilęs vaizdas, kaip užsispyrusiai 
tylinti Eleonora iriasi į ežero vidurį, mišo su dabartine 
jos, prirakintos prie lovos ir atkirstos nuo viso pasaulio, 
padėtimi. 

Tą pačią dieną, kai Eleonora įsikūrė kilimais išklo- 
tame ir perkaitintame slaugos namų kape Keningtone, 
Patrikui paskambino jų direktorius. 

— Jūsų motina norėtų tučtuojau jus matyti. Ji tvirtina 
šiandien mirsianti. 

— Ar yra pagrindo manyti, kad ji teisi? 

— Medicininiu požiūriu nėra, tačiau ji primygtinai 
reikalauja. 

Nenoriai palikęs advokato kontorą Patrikas nuvyko 
pas Eleonorą. Jis rado ją pravirkusią iš baisaus nusivy- 
limo, apėmusio dėl neišsakytų svarbių dalykų. Po gero 
pusvalandžio jai pagaliau šiaip ne taip pavyko išlemen- 
ti Šiandien mirsiu. Tai nuskambėjo su visu stulbinan- 
čiu naujai atgimusios motinystės stebuklu. Vėliau, po 
pusvalandį trukusių veblenimų ir kovos su ašaromis, be 
pažado numirti beveik nepraeidavo nė diena. 

Kai Patrikas pasikalbėjo su Ketlyn, žvitria airių kil- 
mės sesele, atsakinga už Eleonoros aukštą, ši tik patapš- 
nojo jam per petį ramindama: 

— Man atrodo, kad ji pergyvens mus visus. Štai kad ir 
gydytojas Makdugalas. Būdamas septyniasdešimties jis 
vedė dvigubai už save jaunesnę moterį, tokią mielą ir 
draugišką. Deja, po metų atsitiko tragedija ir jis susirgęs 
Alzheimerio liga buvo atvežtas čia. Moteris buvo be galo 
ištikima ir kasdien ateidavo jo lankyti. Tačiau po metų 
ji susirgo krūties vėžiu ir mirė praėjus trejiems metams 
po santuokos, o jis ir šiandien dar viršuje, ir gana stiprios 
sveikatos. 

Nusikvatojusi Ketlyn paliko Patriką vieną tvankiame 
koridoriuje, šalia uždarytos vaistinės. 

Labiau nei netikslios Eleonoros prognozės Patriką 
nuliūdino jos pačios savęs apgaudinėjimas ir dvasinė 
tuštuma. Mintis, esą ji turinti ypatingą tikslios savo 
mirties valandos nuojautą, buvo labai panaši į dienos 
sapnus, valdžiusius visą jos gyvenimą. Tik birželį, kai 
pargriuvusi išsinarino klubą, Eleonora pradėjo kiek ti- 
kroviškiau žiūrėti į tai, kokia iš tiesų jos galia valdyti 
savo mirtį. Po griuvimo Patrikui teko ją lankyti Čelsio 
ir Vestminsterio ligoninėse. 

Per pusryčius Eleonorai leisdavo morfijų, tačiau ne- 
ramų jos būdą buvo išties sunku palaužti. Patrikas nega- 
lėjo nepavydėti to nenugalimo noro žūtbūt išsikapstyti 
iš lovos, dėl kurio Eleonorai net keletą kartų teko griū- 
ti, dešinysis smilkinys nusidažė tamsiai raudona spalva, 
ištino ir paraudo nosis, pagelto dešinysis paakys ir ga- 
liausiai sutrupėjo šlaunikaulis, tačiau kurio vedama ji 
ir dabar prisikasė iki užtvaros prie Evans Nesbit Jubilee 
lovos krašto ir suglebusiomis baltomis šviežių įdrėskimų 
išmargintomis rankomis visaip mėgino atsistoti. Iš di- 
džiulio jos vapenimų ir beprasmio skiemenavimo van- 
denyno iškilo ir keletas suprantamų sakinių. 

— Turiu susitikti, — pasakė Eleonora, vėl bandydama 
nusigauti iki lovos krašto. 

— Esu tikras, jog tas, su kuriuo turi susitikti, pats čia 
ateis, — ramino ją Patrikas, — juk jis žino, kad negali 
atsikelti. 

— Taip, — sutiko ji, trumpam susmukdama atgal ant 
krauju suteptos pagalvės, tačiau netrukus vėl trukte- 
lėjusi į priekį Eleonora pratrūko ašarom, — turiu su- 
sitikti. 

Eleonorai neužteko jėgų ilgesnį laiką taip išsilaikyti, 
todėl jau netrukus lėtai raitydamasi ji ir vėl susmuko į 
lovą, po to pasigirdo pratisa neišvengiamų nesąmonių 
papliūpa. Paskui ištartas ir su niekuo nesusietas jau nebe 
taip ir liko kyboti ore. Susierzinusi Eleonora rankomis 
slydo veidu ir atrodė, kad tuoj tuoj pravirks, tačiau kū- 
nas ją ir vėl išdavė. 

Galiausiai jai pavyko tai padaryti. 

— Užmušk mane, prašau, - paprašė Eleonora, netikė- 
tai stipriai sugriebdama Patriko ranką. 

— Mielai tau padėčiau, — atsakė Patrikas, — deja, tai 
prieštarauja įstatymams. 

— Jau nebe, - šaukė Eleonora. 

— Visi darome, ką galime, — neaiškiai pasakė jis. 

Mėgindamas surasti kokią praktišką paguodą, 
Patrikas pabandė įsiūlyti motinai ananasų sulčių iš 
plastikinio butelio, stovėjusio ant staliuko prie lovos. 
Pakišęs ranką po viršutine pagalve, Patrikas kilstelėjo 
jos galvą ir sukepusias lūpas atsargiai suvilgė sultimis. 
Staiga jis pajuto, kaip šis švelnus poelgis pakeitė jį 
patį. Atrodo, dar niekam nebuvo rodęs tokio rūpes- 
tingumo, nebent savo vaikams. Pasikeitė kartų tekė- 
jimo kryptis, ir štai jis su didžiausiu rūpesčiu laiko 
savo niekam nereikalingą ir visiškai sumišusią išdavi- 
kę motiną. Kaip pakelti jos galvą ir nebūgšrauti, kad 
neuždus? Stebėdamas, kaip burnoje voliojamos sul- 
tys, o veidą iškreipia išsigandęs ir išsiblaškęs žvilgsnis, 
kol motina kaip įmanydama mėgina priminti gerklei, 
kaip reikia nuryti, Patrikas iš visos širdies norėjo, kad 
jai pavyktų. 

Vargšė Eleonora, vargšė mažoji Eleonora, jai buvo išties 
blogai, jai reikėjo pagalbos, reikėjo globos. Patriko norui 
padėti, rodos, neliko jokių kliūčių ar trukdžių. Jis pats nu- 
stebo, kaip staiga į ginčus linkusį ir nusivylusį jo protą už- 
valdo fizinis veiksmas. Pasilenkęs jis pabučiavo jos kaktą. 

Staiga išdygusi seselė Patriko rankoje pastebėjo sti- 
klinę. 

— Ar davėte jai išgerti šiek tiek storinamųjų? — pa- 
klausė ji. 

— Ko tokio? 

— Storinamųjų, — pakartojo seselė, ištraukdama dė- 
žutę tokiu pat pavadinimu. 

— Tikrai nemanau, kad motinai dabar rūpėtų susto- 
rėti, — pastebėjo Patrikas. — Galbūt turite dėžutę pavadi- 
nimu Nusidėvėjusiems? 

Seselė atrodė priblokšta, tačiau Eleonora šypsojosi. 

— Dėvėjusiems, — nuaidėjo ji. 

— Šiandien ji sukirto labai gausius pusryčius, — seselė 
atkakliai laikėsi savo. 

— Varta, - pasakė Eleonora. 

— Prievarta? — pataisė Patrikas. 

Suktelėjusi savo laukinį žvilgsnį jo pusėn Eleonora 
atsakė: 

— Taip. 

— Grįžusi į slaugos namus, jei nori, gali nustoti val- 
giusi, — pasiūlė Patrikas. - Tokiu būdu galėsi labiau val- 
dyti savo likimą. 

— Taip, - sušnabždėjo ji šypsodamasi. 

Pirmą sykį Eleonora atrodė atsipalaidavusi. Patrikas 
taip pat. Jis nusprendė apsaugoti motiną nuo klaikesnio 

jai skirto gyvenimo. Taip jau bent galėjo įsijausti į sū- 
naus vaidmenį. 

Patrikas pervertė ir kitus Nensės fotografijų albumus, 
daugiau kaip šimtą vienodais raudonos odos viršeliais 
knygų, pradedant 1919-aisiais ir baigiant 2001 -aisiais. Jie 
gulėjo lentynoje tiesiai priešais jį. Kitoje kambario daly- 
je stūksojo puošnių odos viršeliais knygų stirtos, o kiek 
žemiau — blizgi namų apdailos ir dekoravimo literatūra. 
Net dvejos kambario durys - vienos vedančios į prieškam- 
barį, kitos — į darbo kabinetą, kuriame Nensė kalbėjosi 
telefonu, — netrukdė bibliotekai. Jos taip pat buvo pri- 
pildytos nugarėlių netikrų knygų, stūksančių ant :70mpe 
Voeil lentynų, sumaniai sujungtų su tikrosiomis. Durims 
užsivėrus, kambaryje įsivyraudavo stiprus klaustrofobijos 
jausmas. Iš Nensės sklindantis apmaudas ir nostalgija, nė 
trupučio nesumažėjusi nuo tada, kai paskutinį kartą ją 
matė prieš aštuonerius metus, Patriką dar labiau įtikino, 
kad būtina vengti gyventi praeities pasaulyje, įkalintame 
tarp albumų sienų, be to, vengti ir o galėjo būti taip tikro- 
vės, kurioje Nensės vaizduotė atrodė dar labiau nežabo- 
ta. Nebuvo jokios prasmės kaip nors mėginti įtikinti ją 
gyventi šia diena, nes ji įsikibusi laikėsi net ne tikrosios 
praeities, o savo pačios kone prieš keturiasdešimt metų 
patirtos neteisybės versijos. Plutokratijos žara Patriką da- 
bar viliojo ne daugiau nei po vakarėlio likusi neplautų 
indų krūva. Kaži kas buvo negrįžtamai dingę ir to kaži ko 
pabaiga buvo susijusi su švelnumu, kurį jis pajuto Eleo- 
norai, ligoninėje padėdamas jai atsigerti ananasų sulčių. 

Kaskart susitikdamas su teta Patrikas vis iš naujo ste- 
bėjosi, kaip jo motina skiriasi nuo savo sesers. Tiesa, jų 

kraštutiniai požiūriai į žemiškus ir nežemiškus dalykus 
buvo kilę iš to paties šaltinio — motinos išdavystės ir fi- 
nansinės nuoskaudos. Nensė visą kaltę suvertė patėviui, 
o Eleonora išdavystės jausmą mėgino užkrauti Patrikui. 
Nesėkmingai, kaip dabar jam patiko galvoti, tačiau vos 
keletą valandų pabendravęs su teta Patrikas pasijuto tar- 
si sveikstantis alkoholikas, gimimo dienos proga dovanų 
gavęs kokteilį. 

Aukšti švarūs langai vėrėsi į plačią pievą, besidrie- 
kiančią iki dekoratyvinio baseino, virš kurio kybojo 
medinis japoniškas tiltelis. Iš ten, kur sėdėjo, Patrikas 
galėjo matyti Tomuką, mėginantį persisverti per tiltelio 
turėklą ir švelniai prilaikomą Marijos. Jis rodė pirštu į 
egzotišką vandens paukštį, raibuliuojantį skaidriame 
baseino vandenyje. O gal tai buvo karpis, pabrėžiantis 
japonišką temą. O gal koks samurajaus ginklas, švy- 
tintis purve. Buvo pavojinga nepakankamai įvertinti 
dekoratyvinį Nensės kruopštumą. Sėdėdamas nedide- 
lėje prie tvenkinio stūksančioje pagodoje Robertas rašė 
dienoraštį. 

Girgždėdamos prasivėrė kelios neskaitomos klasikos 
lentynos ir kambaryje vėl pasirodė Nensė. 

— Mūsų turtingasis pusbroliukas, — pranešė ji ir atro- 
dė, kad po bendravimo su pinigais būtų atsigavusi. 

— Kuris? 

— Henris. Jis man pranešė, kad kitą savaitę ketinate 
vykti į jo salą. 

— Tiesa, — prisipažino Patrikas. — Tesame tik varginga 
ištiesta letena baltųjų, besikariančių Amerikoje gyve- 
nantiems giminaičiams ant kaklo. 

— Henris pasiteiravo, ar tavo vaikai gerai išauklėti. 
Pasakiau, kad dar nieko nesuspėjo sulaužyti. „Kiek laiko 
jie jau čia?“ — paklausė jis. Kai pasakiau, kad atvykote 
maždaug prieš porą valandų, jis tepasakė: „Viešpatie, 
Nense, nejau tai — įrodymas? Paskambinsiu rytoj ir tu- 
rėsi man viską papasakoti.“ Juk tikrai ne kiekvienas gali 
didžiuotis pasaulinio garso Meiseno statulėlėmis. 

— Po Tomuko apsilankymo, man rodos, jis taip pat 
nebegalės. 

— Nekalbėk šitaip! — sudraudė jį Nensė. - Nenervink 
manęs. 

— Tikrai nežinojau, kad Henris tapo tokiu pasipūtė- 
liu. Nemačiau jo mažiausiai dvidešimt metų. Išties ma- 
lonu, kad apskritai leido mums atvykti. Kaip paauglys 
jis buvo vienas iš tų įprastų tipelių - savimi patenkintas 
maištininkas. Tačiau, rodos, Henrio maištingumą bus 
numalšinusi Meiseno figūrėlių armija. Ir kas galėtų jį 
apkaltinti, kad jai pasidavė? Tik įsivaizduok visus tuos 
blizgančius spiečius porcelianinių melžėjų, užtvindžiu- 
sių kalvos viršūnę ir priplūdusių visą slėnį, o vargšelis 
Henris visus juos įveikti turėjo su vienu vieninteliu ver- 
tybinių akcijų paketu. 

— Atrodo, kad vaizduotė tave nunešė pernelyg toli, — 
pastebėjo Nensė. 

— Atsiprašau, — pasakė Patrikas. — Teisme nebuvau 
net trejetą savaičių. Žodžiai patys kaupiasi... 

— Puiku, tavo senai tetai dabar reikia šiek tiek pailsė- 
ti. Vėliau eisime pas Valterį ir Bertą gerti arbatos, todėl 
privalau puikiai jaustis. Žiūrėk, kad vaikai nevaikščiotų 
po pievą basi ar neitų į mišką. Bijau, kad ši Konektikuto 

dalis yra tikras Laimo ligos židinys, o šiemet erkės ypač 
įkyrios. Sodininkas stebi, kad sode nesiveistų nuodingo- 
ji gebenė, tačiau miškų jis tikrai negali aprėpti. Laimo 
liga tiesiog siaubinga. Ji gali atsinaujinti, o negydoma su- 
griauti visą gyvenimą. Štai kaime gyvena berniukas, ku- 
riam išties nėra gerai. Jį ištinka psichozės priepuoliai. Betė 
visą laiką vartoja antibiotikus. Ji „gydosi pati“. Be to, jos 
galva, saugiau manyti, kad tau nuolat gresia pavojus. 

— Pagrindas nuolatiniam karui, — pastebėjo Patrikas. — 
Tout ce guil y a de plus chic“. 

— Na, jei tau patogiau taip manyti. 

— Manau, kad taip. Nebūtina to sakyti prie jos. 

— Būtinai to mesakyti prie jos, — užsiplieskė Nensė. — 
Ji - viena seniausių mano draugių, be to, įtakingiausia 
Penktosios aveniu moteris, todėl ją užgaulioti — tikrai ne 
pati geriausia mintis. 

— Nė nemaniau tai daryti, — teisinosi Patrikas. 

Nensei išėjus, Patrikas patraukė tiesiai prie gėri- 
mų baro ir nenorėdamas palikti nešvarios taurės kele- 
tą gurkšnių burbono truktelėjo tiesiai iš Makes Mark 
butelio. Susmukęs atgal į fotelį jis įsispitrijo pro langą. 
Nesuvokiamas Naujosios Anglijos kraštovaizdis atrodė 
neapsakomai gražus, tačiau iš tiesų čia glūdėjo dau- 
giau pavojų nei Kambodžijos pelkėse. Marijai jau buvo 
įbrukta keletas brošiūrų apie Laimo ligą (ši buvo vadi- 
nama Konektikuto miesto, vos keletas kilometrų nuo 
čia, vardu), todėl nebebuvo jokio reikalo pulti ir pasa- 
koti apie tai šeimai. 


* Tikra prabanga (pranc.) 

— Saugiau manyti, kad tau nuolat gresia pavojus. — 
Kažkoks žodinis tikas vertė Patriką sakyti Saugiau ma- 
nyti, kad esi saugus, jei iš tiesų tau negresia pavojus, tačiau 
jau netrukus jį nugalėjo didžiulė paranoja. Šiaip ar taip, 
šiuo metu iš tiesų virš jo kybojo nuolatiniai pavojai: 
kepenų cirozės, santuokos subyrėjimo, ribinės baimės. 
Patrikas bandė save įtikinti, kad niekas dar nėra numi- 
ręs nuo jausmo, tačiau nė truputėlio tuo nepatikėjo ir, 
apsipylęs šaltu prakaitu, jautė, kad miršta iš baimės. Juk 
visuomet žmonės mirdavo nuo jausmų, formaliai juos 
įkūnydami kaip kulką, butelį ar auglį. Visiems tokiems 
kaip jis — turintiems chaotišką pagrindą ir stiprų inte- 
lekrą, tačiau beveik nieko, kas juos jungtų, — žūtbūt rei- 
kėjo kokio vidurio pagrindo. Be šito dieną Patrikas jau- 
tėsi būdraujančiu protu, virš kraštovaizdžio sklandančiu 
plėšriu paukščiu ir bejėgiu nakties protu, laivo denyje 
sudribusia medūza. Erelis ir medūza — pasakėčių autorius 
Ezopas nepasivargino apie tai parašyti. Išleidęs šiurkštų, 
kiek pamišusį juoką Patrikas ir vėl patraukė burbono 
pusėn šiek tiek gurkštelėti. Tiesa, vidurio pagrindą da- 
bar buvo užliejęs alkoholio liūnas. Pirmasis gurkšnis 
maždaug dvidešimčiai minučių jį privertė susikaupti, 
tačiau po kitų naktinis Patriko protas it tamsūs saulėly- 
džio ašmenys skriete praskriejo virš kraštovaizdžio. 

Patrikas suprato, kad visa tai — dėl žeminančios Oi- 
dipo dramos. Nepaisant visos tariamos revoliucijos 
santykiuose su Eleonora ir mažytės užuojautos pergalės 
prieš neapykantą, esminis jos poveikis Patriko gyveni- 
mui taip ir liko nepakitęs. Pagrindinis jo egzistencijos 
jausmas buvo panašus į uždelstą šuolį, nesibaigiančią 

baimę ir klaustrofobišką agorafobiją. Nėra abejonių, 
kad šioje baimėje buvo ir šis tas universalaus. Jo sūnūs, 
nepaisant begalinio Marijos rūpesčio, taip pat išgyvena 
baimės akimirkas, tačiau tai — tik trumpalaikės bėdos, o 
štai Patrikas jautė, kad baimė yra jo pagrindas, ant kurio 
jis laikosi, ar veikiau jokio pagrindo neturinti duobė, į 
kurią yra įpuolęs. Tokio įsitikinimo jam niekaip nepa- 
vyko susieti su visišku motinos nesugebėjimu sutelkti 
dėmesį kiram žmogui. Tiesa, jis turėjo sau priminti, kad 
pagrindinis Eleonoros gyvenimo bruožas ir buvo nesu- 
gebėjimas. Ji troško vaiko, tačiau buvo netikusi motina. 
Užsimanė rašyti pasakojimus vaikams, tačiau tapo pras- 
ta rašytoja. Galiausiai, panūdusi tapti filantrope, visus 
savo pinigus sukišo savanaudžiui šarlatanui. Dabar ji 
trokšta numirti, tačiau net ir šito nesugeba padaryti. Ji 
gebėjo bendrauti tik su žmonėmis, pasiskelbusiais var- 
tais kokios išpūstos abstraktybės, tarkime, žmonijos ar 
išganymo, kaži ko tokio miaukiančio ir vemiančio, ko 
Patrikas neįstengė padaryti. Bėda, kad kai esi kūdikis, 
dar nežinai, kaip atskirti nesugebėjimą nuo pykčio; ši 
bėda ir dabar dar retsykiais jį aplanko apgirtusio vidur- 
nakčio valandą. Tai jau pradėjo smelktis ir į jo susikurtą 
Marijos įvaizdį. 

Marija buvo atsidavusi motina Robertui, tačiau po 
metų atsidavimo ir vėl tapo žmona, nes troško antro 
vaiko. Kai gimė Tomukas, galbūt suvokusi, kad tai — 
jos paskutinis vaikas, Marija įstrigo Madonos ir kūdikio 
įvaizdyje, mėgindama išsaugoti tyrumą, kurį dar papil- 
dė jos pačios iš naujo atrasta nekaltybė. Šiame tvariame ir 
nepakenčiamame Betliejuje Patrikui teko nepavydėtinas 

Juozapo vaidmuo. Marija nebekreipė į jį nė mažiausio 
dėmesio, ir kuo labiau jis jo reikalavo, tuo labiau jautėsi 
savo jaunėlio sūnaus varžovu. Patrikas nukrypo į šalį, 
pas Juliją, o kai romanas pasibaigė, jis stačia galva puolė 
į alkoholio liūną —- mėgino kaip nors užsimiršti. Priva- 
lo liautis. Jo amžiuje derėtų arba imti priešintis, arba 
pradėti bendradarbiauti su mirtimi. Nebuvo jokio pa- 
grindo pradėti žaisti susinaikinimą, nes jaunarviška ne- 
sugriaunamumo iliuzija buvo seniai išgaravusi. 

O Dieve, rodos, jis bus persistengęs su Makers Mark. 
Protingiausia dabar būtų nusinešti butelį į viršų ir likusį 
jo turinį supilti į nugertą kuprinėje paslėptą burbono 
butelį, o vėliau, užšokus į miestą, Nensės gėrimų ba- 
rui nupirkti naują. Aišku, jam teks gerokai truktelėti ir 
iš naujo butelio, kad šis taptų panašus į senąjį, kol dar 
nebuvo pradėjęs jo baiginėti. Praktiškai mažiausiai su- 
dėtinga pasirodė būti geru alkoholiku. Trečiųjų pasaulio 
šalių bombardavimas šiuo metu buvo tapęs laisvalaikio 
praleidimo būdu. „Kai kam tai atrodo tinkama“, - mur- 
mėjo Patrikas, svirduliuodamas po kambarį. Šiuo paros 
metu jis buvo kiek padauginęs alkoholio. Jo mintys trū- 
kinėjo, o jei blykstelėdavo kokia protingesnė, žiūrėk, ją 
akimoju imdavo ir nukirsdavo koks didesnis koziris. 

Reikia patikrinti: šeima sode. Patikrinti: prieškam- 
baryje tyla. Užšokti į viršų, užtrenkti duris, pasičiupti 
kuprinę ir perpilti burboną — visa atrodė jo rankose. 
Automobilio rakteliai. Žemyn ir sprukti iš čia. Pasaky- 
ti šeimai? Taip. Ne. Taip. Ne! Greičiau į mašiną. Ding 
ding ding. Sumautos amerikietiškos geldos saugusis ding 
ding. Saugesnė regėjosi staigi ir žiauri mirtis. Policija. 

Maldauju - tik ne policija, mal-dau-ju. Žvirgždėtu kai- 
mo keliu tikrai nepavyks pasprukti nepastebėtam. Įvy- 
kiai valdomi, nebevaldomi. Įraigūs pasiūlymai. Sprukti 
iš čia, kuo toliau nuo šio girgždesio ir tiesiai į saulėtą 
kaimo prieglobstį. Geriau jau jį būtų kas išgrindęs. 
Grėsminga paprastų piliečių nuosavybė — grandininiai 
pjūklai ir betono maišytuvai. „Pernelyg ilgai gyvenome 
baimėje! Turime teisę apginti savo šeimą!“ Biblijoje yra 
pasakyta: „Pradžiugs dykuma ir tyrlaukiai, krykštaus 
pražysdama dykvietė. Ir žmogus užvaldys ir viešpataus 
erkėms“. Skriedamas mėlynos sidabro spalvos Buik Le- 
Sabre Patrikas šūkaliojo su kalniečio akcentu. Jis niekaip 
negalėjo sustoti. Apskritai negalėjo sustoti. Negalėjo su- 
stabdyti automobilio, negalėjo nustoti gėręs, negalėjo 
sustabdyti kukluksklano. Kai Patrikas tylomis įvažiavo 
į pagrindinį kelią, vedantį miestan, prieš akis šmėkšte- 
lėjo raudonas Sžop ženklas. Jis sustojo prie Vimo Veritas 
alkoholinių gėrimų parduotuvės. Automobilio durelės 
kaži kaip užsirakino pačios. Kad tik būtų saugi pusė. 
Ding ding ding. Rakteliai liko uždegimo ritėje. Patrikas 
loštelėjo galvą argal mėgindamas apmalšinti pusiaujyje 
įsisukusį skausmą. Maryt, slanksteliai dyla. O gal inkstai 
išbrinkę? „Privalome rasti būdą išsikapstyti iš dvilypės 
savo įpročių dėžutės ', - Patriko murmesys buvo panašus 
į manieringą saviauklos balsą magnetofono juostoje. — „Tai 
nebus arba slanksceliai, arba inkstai, tai bus ir viena, ir 
kita. Išeik už dėžutės ribų! Būk kūrybingas!“ 

Tiesiai priešais jį, anapus geležinkelio bėgių, žaidimų 
aikštelės apačioje buvo matyti dar vienas įr viena, ir 
kita bei jų aplinkybės. Viena vertus, akį rėžė ryškus 

amerikiečių šeimos gyvenimo sentimentalumas, besi- 
skleidžiantis tarp įvairiaspalvių lempučių, čiuožyklų ir 
žaidimo aikštelių, kita vertus, didelėje veja apželdintoje 
teritorijoje už grandininės tvoros du storapilviai poli- 
cininkai mokė vokiečių aviganį suplėšyti į gabalus bet 
kokį netikėlį, pasikėsinusį į Niumiltono taiką ir gerovę. 
Vienas policininkas už antkaklio laikė šunį, o antrasis 
didelėmis minkštomis apsauginėmis rankovėmis styp- 
čiojo kitame pievos gale. Staiga nurūkęs veja ir įsikibęs 
policininkui į rankovę įsiutęs aviganis kaip pašėlęs ėmė 
purtyti galvą. Drėgname ore nuaidėjęs jo urzgimas ga- 
liausiai nustelbė vaikų šūkčiojimus bei savimi susirū- 
pinusių mašinų urzgimą. Ar vaikai jautėsi saugesni ar 
tiesiog buvo tikri, kad saugiau manyti, jog nuolat tau 
gresia pavojus? Botero formos šeimynėlė, prie apvalių 
iškylos staliukų čiaumojanti minkštas bandeles, ramiai 
stebėjo pirmąjį policininką, nuo kolegos rankos mėgi- 
nantį atplėšti įsiutusį jauną aviganį. Griuvęs ant žolės 
antrasis policininkas bandė įtikinti šunį, kad jis — ne 
koks nors niekšelis, bet vienas iš tų gerų vaikinų. 

Vino Veritas parduotuvėje buvo trijų dydžių Makers 
Mark burbono butelių. Suabejojęs, kuris tinkamiausias 
pakeisti senąjį, Patrikas galiausiai nusipirko visus tris. 

— Geriau būti saugiam nei vėliau apgailestauti, — pa- 
aiškino jis pardavėjui. 

— Geriau tuo tiesiog patikėti, — aistringas pardavėjo 
patarimas Patriką spirte išspyrė į automobilių aikštelę. 

Patrikas jau buvo perėjęs į kitą girtumo fazę — saldes- 
nę, liūdnesnę, lėtesnę. Kad ištvertų viešnagę pas Valterį 
su Bete, o ir apskritai bet ką, Patrikui dabar reikėjo 7 

viena, ir kita — ir mažumėlę išgerti, ir didelio puodelio 
kavos. Tiesą sakant, Patrikas buvo tikras, ir netgi galėtų 
pats tai patvirtinti, kad Nensės bare turės palikti anaip- 
tol ne mažiausią Makers Mark butelį. Jis nesugebėjo atsi- 
spirti pagundai dar įsigyti ir mažytį buteliuką - štai ir visa 
šeimynėlė. Ding ding ding. Nuplėšęs raudoną dirbtinio 
vaško kepurėlę Patrikas ištraukė kamštį. Kai burbono 
gurkšniai slydo gerkle, jam prieš akis iškilo vaizdas, kaip 
staiga pro grindis ir lubas prasiveržęs ugningas spindulys 
visur aplinkui įžiebia ugnį ir pažeria skeveldras. Koks 
palengvėjimas. 

Kavos parduotuvė Geriausia kaip niekad latė kava 
pasirodė verta savo beprotiško pavadinimo. Pro ausis 
praleidęs pasiūlymą paskanauti skaidraus karamelinio 
vanilinio frapučino, prigrūsto gardžių ledų ir žemuo- 
gių skonio plaktos grietinėlės, Patrikas užsisakė puodelį 
juodos kavos. Jis braute prasibrovė pro besispiečiančius 
žmones. 

— Gero apetito! — stumtelėjęs prekystaliu kavą pa- 
linkėjo Pyras, bjaurus aštrialiežuvis blondinas, ryšintis 
prijuostę. 

Per senas, kad įstengtų prisiminti paskutinę Gerą die- 
n4, Patrikas su nerimu priėmė tą išpūsrą Gero apetito. Ir 
kur baigiasi visas šio apsimestinio linksmumo Veimaras? 
„Tavo diena gili ir prasminga“, - vaipydamasis murmėjo 
Patrikas ir, įsirvėręs didžiulio puodelio, svirduliuodamas 
ytėsi patalpa. „Palaimingo gėrimo“, — sėsdamas drėbte- 
lėjo jis. — „Pasirūpinkite, kad orgazmą patirtumėte visa- 
me kūne“, - nesiliovė burbėti pietietišku akcentu. — „Pa- 
sistenkite, kad jis tęstųsi kuo ilgiau.“ Juk jūs to verti. Jūs 

to nusipelnėte. Nes jūs — ypatingas ir unikalus žmogus. 
Juk pagaliau vien ko vertas puodelis kavos ir nevalgoma 
bandelė. Verčiau jau Pyras apsiribotų labiau realistinė- 
mis galimybėmis: „Atsigaivink šaltu dušu“ ar „Pasistenk 
nesukulti mašinos ". 

Štai ir vėl grįžo tas uždegantis ir išprotėjęs girtumas, 
kuris rvankioje mašinų aikštelėje, regis, buvo kažkur din- 
gęs. Taip taip taip. Po kelių gurkšnių kavos niekas nebe- 
galėjo jo sustabdyti. Kitame kavinės gale savo kompiu- 
teriu dirbo geidulinga medicinos studentė rausva nerta 
palaidine ir išblukusiais džinsais. Jos mobilusis telefo- 
nas buvo padėtas ant skalūninio Heat and Glow židinio 
krašto šalia Wz/kmano ir kaži kokio sunkiai atpažįstamo 
gėrimo. Susikėlusi ant kėdės kojas ir plačiai jas išskėtusi, 
tarsi ką tik būtų pagimdžiusi savąjį Hewlett Packard, į 
stalo pakraštyje gulinčią Ligos patologiją mergina retsy- 
kiais įsprausdavo padrikų pastabėlių. Jam žūtbūt reikia 
su ja pasimylėti — reikėti pagrindu. Ji tokia atsipalaida- 
vusi. Kol Patrikas be paliovos ją skvarbė akimis, mergina 
mestelėjo į jį nedrovų ir ramų žvilgsnį. Ji nusišypsojo. 
Ner baisu, kokia ji buvo tobula. Nuleidęs galvą Patri- 
kas nedrąsiai šyptelėjo. Jis negalėjo pakęsti merginos 
draugiškumo. Tai jį privertė pajusti norą pravirkti. Ji gi 
būsimoji gydytoja, galbūt net galėtų jį išgelbėti. Iš pra- 
džių sūnūs jo ilgėrųsi, tačiau galiausiai priprastų. Šiaip 
ar taip, jie galėtų gyventi ir su juo. Nėra abejonių, kad 
mergina — nepaprastai šiltas ir mielas žmogus. 

Staiga tartum sudžiūvusį lapelį Patriką įsuko Oidi- 
po sūkurys — jis troško vienos paguodos po kitos. Pa- 
saulyje esama kalbų, kurios geismui ir stokai reikšti 

turi skirtingus žodžius, tačiau anglų kalboje jiedu kuo 
puikiausiai suplakti į apnuogintą vienintelio žodelyčio 
intymumą — žrokšti. Trokšti meilės, kad numalšintum 
meilės troškimą. Kova su troškimu neišvengiamai suku- 
ria naują troškimą. Viskis — ne ką geresnis prižiūrėtojas, 
nei kad buvo jo motina. Vėliau žmona ar galėtų tapti 
ir šis rausvas nertinis, jei nusvirduliavęs per kavinę ir 
puolęs prieš jį ant kelių Patrikas staiga imtų maldauti 
malonės? Ir kodėl apskritai jam užėjo noras tai pada- 
ryti? Kur dingo buvęs erelis? Kodėl staiga liovėsi šaltai 
registravęs traukos jausmą ir neįliejo jo į dabartinę proto 
būseną ar toliau už jo - į paprasčiausią savo egzistencijos 
tiesą? Kodėl, užuot likęs prie savo minčių ištakų, jis nai- 
viai turėtų pulti prie jų objektų? Užmerkęs akis Patrikas 
susmuko kėdėje. 

Čia, paniręs į savo vidinės tikrovės didybę, kur liauja- 
masi vaikiusis rausvų nertinių ir gintaro spalvos gėrimų, 
jis pradeda įžvelgti savo mintis, blykčiojančias tiesiai 
prieš akis tartum visa gausybė vėdintuvų tvankioje sau- 
sakimšoje patalpoje. Nebesitenkindamas anais netikrais 
vaizdais ir supratęs, kad trokštama jo pabaiga yra anaip- 
tol ne sąmonės aptemimas ar orgazmas, o veikiau Ži- 
nios ir vidinė įžvalga, pirmenybę Patrikas atidavė ką tik 
pastebėtam blykčiojimui, pasklidusiai šilumai ir girtam 
svaiguliui — visa tai pakeitė paprastai jį užplūstančius 
žodinio proto vaizdus. Bėda tik ta, kad net ir pasikeitus 
ieškojimų objektui, ieškojimų kančios niekur nedingo. 
Patrikas pajuto, kaip, užuot išsisukęs nuo tuštumos, 
jis lekia jos link. Ir didelio čia daikto. Pagaliau gal ir 
geriau jam būtų buvę leistis savo saldžiosios aistringo 

„pasidulkinimo“ svajonės įkandin. Patrikas atsimerkė. 
Mergina buvo dingusi. Troškimas dviem kryptimis. 
Šiaip ar taip, kryptys yra iliuzija. Troškimų visata. Nesi- 
baigianti melancholija. 

Girgždanti kėdė. Vėlu. Šeima. Arbata. Pasistenk apie 
nieką negalvoti. Galvok: negalvok. Beprotybė. Ding 
ding ding. Valdymas, nebevaldymas. Prašau, liaukis gal- 
vojęs. Kas klausia? Kas yra klausiamas? 

Kai Patrikas pasiekė Nensės namus, visi priekaištin- 
gai ir irzliai mindžikavo prie tetos automobilio. 

— Jūs nė neįsivaizduojate, kas man nutiko Niumil- 
tone, — pradėjo teisintis Patrikas, svarstydamas, ką čia 
sugalvojus, jei netyčia kas imtų ir pasidomėtų. 

— Jau ruošėmės išvažiuoti be tavęs, — atsakė Nensė. — 
Betė negali pakęsti, kai kas nors vėluoja. Tokie tiesiog 
iškrenta iš jos svečių sąrašo. 

— Galima apsi..., — drėbtelėjo Patrikas. — Norėjau 
pasakyti, galima ją suprasti, — pasitaisė jis. Tačiau šiaip 
ar taip, ir vieną, ir kitą versiją užgožė girgždantis kelias 
ir uždarinėjamų durelių trenksmas. Įsiropštęs į Nensės 
mašiną ir susmukęs šalia Tomuko Patrikas užsisvajojo, 
kad arbatėlės metu kas nors galėtų jam sužindyti Makers 
Mark buteliuką. Važiuojant Patriką buvo apėmęs lengvu- 
tis snaudulys, kol galiausiai jis pajuto, kaip pradeda mažė- 
ti greitis ir mašina visiškai sustoja. Išlipęs Patrikas išvydo 
aplink plytintį didžiulį mišką. Tarsi didžiulės žydrai gel- 
tono vandenyno bangos iš visų pusių pūpsojo Berkšyro 
kalvos. Artimiausios kalvos viršūnėje stūksojo balta Val- 
terio ir Betės sienos arka. Vienu metu Patrikas pasijuto ir 
kamuojamas jūros ligos, ir ką tik nusileidęs ant žemės. 

— Neįtikėtina, - sumurmėjo jis. 

— Puikiai tave suprantu, — pritarė Nensė. — Čia be- 
veik viskas priklauso jiems. 

Arbatos vakarėlyje Patrikas jautėsi tarsi dalyvautų ne 
itin patikimu vidutiniu atstumu. Vieną akimirką jam 
atrodė, kad blausiasi it televizijos ekrane pasirodęs akva- 
riumas, kitą jis ėmė skęsti. Visur aplinkui sukiojosi tar- 
naitės, avinčios iki skausmo baltais bateliais. Nedidukas 
ispanas liokajus. Saldi atvėsinta ruda cinamono arbata. 
Penktosios aveniu tauškalai. Tik pamanykit, visi leipo 
juokais iš to, ką ketvirtadienį pietų metu leptelėjo Hen- 
ris Kisindžeris. 

Paskui prasidėjo išvyka po sodą. Priešakyje žygiavo 
Valteris, kartkartėmis ištraukdamas ranką iš Nensės pa- 
rankės, kad visiškai ne vietoje čiaukštelėtų žirklėmis, ku- 
rias laikė zomšine pirštine apmautoje rankoje. Jis tikrai 
nebūtų ėmęsis jokių sodo darbų, jei šie nebūtų nudirbti. 
Valterio santykiai su sodo darbais buvo panašūs į mero 
santykius su gyvenamaisiais namais, kurių statybai pa- 
sibaigus, jis tik žirklėmis čirkšteli inauguracinį kaspiną. 
Jam iš paskos žingsniavo Betė ir Marija su vaikais. Betė 
sodu nesidomėjo, o retsykiais buvo justi net nusivyli- 
mas. Kai pasirodė dekoratyviai iškarpytas elnias, stūk- 
santis gėlių lysvės pakraštyje, ji nė nemanė slėpti savo 
pasibjaurėjimo: 

— Jis man bjaurus! Panašus į kengūrą. Mielai užpil- 
čiau ant jo acto, kad nunyktų. Klimatas čia tiesiog ne- 
įmanomas: iki gegužės vidurio sniego iki juosmens, o 
nepraėjus nė dviems savaitėms jau gyvename lyg Viet- 
name. 

Atsidūręs visos grupelės gale Patrikas dėjosi apimtas 
sodininkystės transo ir palinkęs prie bevardės gėlelės 
spoksojo į ją nieko nematančiu žvilgsniu, vildamasis 
atrodyti labiau panašus į Andriaus Marvelo šešėlį nei į 
seną girtuoklį, būgštaujantį, kad tik niekas nemėgintų 
jo įtraukti į pokalbį*. Tuščia veja tapo dėžę primenčiu 
labirintu, dekoratyviai iškarpytų gyvūnų zoologijos 
sodu (iš kurio buvo pašalinta pasmerktoji kengūra) ir 
galiausiai citrinmedžių giraite. 

— Tėveli, tik pažiūrėk! Sanglier! - šūktelėjo Tomukas, 
pirštu rodydamas į garbanotą, dideliu šnipu bronzinį 
šerną, kurio kojos atrodė pernelyg plonytės, kad galėtų 
išlaikyti nukarusį pilvą ir didžiulę galvą su iltimis. 

— Taip, mielasis, — atsakė Patrikas. 

Laukinį šerną Patrikas visuomet vadino prancūziškai, 
todėl kai ir Tomukas jį pavadino prancūziškai, jis liko 
smarkiai sukrėstas. Ir kaip vaikas galėjo visus metus nepa- 
miršti šio žodžio? Nejau jis vis dar prisimena Sen Nazero 
sode prikritusių figų pusėn risnojantį šerną ar naktimis be- 
siknaisiojantį tarp vynmedžių ir įnirtingai ieškantį sunoku- 
sių vynuogių? Ne, tikrai ne. Sanglier buvo tik žodis statulos 
sutvėrimui įvardyti. Jau spėjęs atsukti jam nugarą Tomukas 
pasileido per pievą, vaizduodamas lėktuvą. Pasirodo, kad 
Patrikas vienintelis pajuto sielvartą, o ir tas nebuvo vertas 
nė sutriušusio skatiko. Mar ilgesys Sen Nazerui jį seniai nu- 
stojo graužęs. Jo netektis tik atskleidė tikrąją nesėkmę: jis 


* Andrius Marvelas (Andrew Marvell, 1621-1678) - anglų poetas, pri- 
klausęs poetų metafizikų rateliui; anglikonų dvasininko sūnus; jo poezijoje 
vyrauja metafizinės temos. — Vert. past. 

nesugeba būti tokiu tėvu, kokiu norėtų. Jis yra žmogus, su- 
sipainiojęs labiau nei jo protėviai ir primetęs vaikams savo 
nereikalingą meilę. Patrikas ją sukūrė iš to, ką pats vadi- 
no Pirmąja zona, kurioje tėvas pasmerkia vaiką patirti tai, 
ko pats gyvenime labiausiai nekentė, tačiau jis pats vis dar 
buvo įstrigęs Antrojoje zonoje, kurioje po Pirmosios zonos 
likęs skausmas jį privertė padaryti naujų klaidų. Antrojoje 
zonoje duoti rėmėsi tuo, ko stokojo pats davėjas. Niekas 
taip nesekino kaip ši iš stokos pasirodžiusi gausiai atlygi- 
nanti aistra. Patrikas pradėjo svajoti apie Trečiąją zoną. Jau- 
tė, kad ji visai čia pat, tuoj pat už kalvos tarsi derlingame 
slėnyje nuaidėjęs aidas. Galbūt dabartinis jo chaosas — tik 
visiškas nebepakeliamos savo paties būties atmetimas. Jis 
privalo liautis gėręs — ne rytoj, tačiau jau šią popietę, vos 
pasitaikys nauja galimybė. 

Dėl sužibusio vilties žiburėlio pajutęs keistą jaudulį 
Patrikas ir toliau laikėsi nuo visų nuošaly. Išvyka tęsėsi. 
Tolimame giraitės pakraštyje stūksojo akmeninė Dianos 
statula, amžinai medžiojanti kitame pakraštyje sprun- 
kantį bronzinį šerną. Tuojau už namo pro išpuoselėtą 
giraitę vinguriavo šaltiniuotas takelis. Tarp plačių ąžuo- 
lų ir bukų kamienų virpčiojo šviesos lopinėliai. Praėję 
giraitę jie pralenkė angarą, kuriame didžiuliais venti- 
liatoriais, sunaudojančiais tiek elektros energijos, kad 
būtų užtekę nedideliam kaimeliui, žiemą buvo šildomas 
agapantas. Šalia angaro stovėjo vištidė, didesnė net už 
Patriko butą Londone ir keistai nepriteršta, kad jam net 
šovė mintis, ar tik nebus tai genetiškai modifikuotos viš- 
tos, sukryžmintos su agurkais, kad tik liautųsi tušti- 
nęsi. Žengusi šviežiomis pjuvenomis, po raudonomis 

šilumos lempomis įtaisytose kiaušinių dėjimo dėžėse 
Betė rado keletą taškuotų rudų kiaušinių. Kiekviena 
kiaušinienės lėkštė jai, regis, kainavo keletą tūkstančių 
dolerių. Tiesa buvo tokia, kad Patrikas negalėjo pakęs- 
ti nė vieno piniguočio, ypač tada, kai pats nusprendė 
tokiu netapti. Paprastai tai iš savo turtų kiauto niekaip 
neišlendantys žmonės. Be redakcinio žodelio galėri jų 
pačių troškimai taip ir klajotų tarsi nesulaikomi nuobo- 
dos, nepermaldaujami ir įnoringi. Tokie žmonės, pasi- 
telkę visas emocinio šykštumo formas, gali sudaryti net 
dosnumo regimybę: „Galite naudotis mūsų ketvirtuo- 
ju namu, kuriame mes vis viena niekad negyvename. 
Mūsų pačių ten nebūtų, tačiau jus prižiūrėtų Karmen 
ir Alfonsas. Ne, tai tikrai ne bėda, be to, kaip tik dabar 
praradome sumą, vertą dviejų tokių. Sumokėjome jiems 
didžiulius pinigus, o jie nepajudino nė piršto.“ 

— Ką ten murmi? - paklausė Nensė, kurią išties erzi- 
no tai, kad Patrikas neatrodė kaip susižavėjęs svečias. 

— Ai, nieko, — atsakė Patrikas. 

— Ar nenuostabi vištidė? — skatino Nensė. 

— Būtų tikra privilegija čia gyventi, — atsakė Patrikas, 
staiga prisiminęs visuomenines savo pareigas. 

Kai išvyka po sodą baigėsi kiaušinių dovanojimu, 
baigėsi ir visa viešnagė. Pakeliui į Nensės namus Patri- 
kas kovojo su savo sprendimu daugiau nebeimti nė lašo. 
Palankus metas apsispręsti nebegerti, kai nėra kito pasi- 
rinkimo, tačiau jau po kelių minučių jis buvo pasirengęs 
įsiropšti į asmeninę buiko alkoholinių gėrimų parduotu- 
vę. Koks skirtumas, jei pradėtų nuo rytojaus? Patrikas 
puikiai jautė, kad kažkodėl tai yra didžiulis skirtumas. 

Jei šiandien tęstų ir toliau, rytoj neišvengiamai kankin- 
tų pagirios, ir visa diena prasidėtų apnuodytu palikimu. 
Tačiau labiau už viską jam norėjosi puoselėti tą menkutę 
viltį, kurią užgimstant pajuto sode. Jei nustotų gerti ry- 
toj, tai būtų vien iš gėdos, - gerokai bjauresnė ir mažiau 
patikima motyvacija. Tačiau, kita vertus, kas ta Trečioji 
zona? Patriko protą buvo apremdžiusi įtampa. Niekaip 
nepavyko atnaujinti vilties. 

Nensės bibliotekoje Patrikas įsispitrijo pro langą, tuo 
pat metu jautė, kad pats yra stebimas burbono butelio, 
ką tik pakeisto tetos gėrimų bare. Būtų kur kas protin- 
giau nugerti jį tiek, kiek buvo nugerta pirmajame, dabar 
tuščiame butelyje. Kai Patrikas jau buvo beatlyžtantis, 
staiga kambaryje išdygo Nensė ir, teatrališkai atsidususi, 
tiesiai priešais jį susmuko į fotelį. 

— Jaučiu, kad taip iš tiesų ir nepasikalbėjome apie 
Eleonorą. — Rodos, ir pati bijau ko nors paklausti, nes 
paskutinį kartą kai ją išvydau, mane, tiesą sakant, ištiko 
šokas. 

— Ar girdėjote, kad ji buvo parkritusi? 

— Ne! 

— Ji susilaužė klubą ir pateko į ligoninę. Kai nuvažia- 
vau jos lankyti, ji ėmė manęs maldauti, kad ją nužudy- 
čiau. Beje, to paties ji prašo iki šiol. Kai tik nuvažiuo- 
ju... 

— Ak, ne, — pertraukė Nensė, - tikrai nemanau, kad 
ji rimtai! Na, visa tai atrodo pernelyg jau graikiška. Tu- 
rėtų būti furijos, užsiundomos ant vaikų, nužudžiusių 
savo tėvus. 

— Yra, — atsakė Patrikas. — Kartėlio graužikės. 

— Ak, Dieve brangus, - dūsavo Nensė, pasikraipyda- 
ma kėdėje. — Viskas taip sudėtinga. Turiu galvoje, su- 
prantu, kad galima netekti noro gyventi, kai prarandi 
kalbos dovaną, nebegali pajudėti, paskaityti ar pažiūrėti 
hilmo. 

— Neabejoju, kad padėti jai numirti būtų didžiausias 
meilės įrodymas. 

— Na, nenoriu, kad mane neteisingai suprastum, ta- 
čiau galbūt išnuomotu greitosios pagalbos automobiliu 
vertėtų ją nuvežti į Olandiją. 

— Mirtina būtų jau pati kelionė į Olandiją, — paste- 
bėjo Patrikas. 

— Prašau, nebekalbėkime apie tai. Tai pernelyg skau- 
du. Jos vietoje tikrai negalėčiau pakęsti tokios pabaigos. 

— Gal norėtumėte išgerti? — paklausė Patrikas. 

— Ne, ačiū. Aš negeriu, — atsakė Nensė. — Nejau ne- 
žinojai? Savo akimis stebėjau, kaip tai po truputį griovė 
tėvelio gyvenimą. Tačiau jei nori išgerti, prašau. 

Parrikui prieš akis iškilo vaizdas, kaip vienas iš jo vai- 
kų sako: „Savo akimis mačiau, kaip tai po truputį griovė 
tėvelio gyvenimą. Patrikas pajuto, kad pradėjo linkti į 
priekį. 

— Veikiau jau norėčiau nenorėti, — pasakė jis, atšlyda- 
mas ir užmerkdamas akis. 

Marijai sunkiai sekėsi patikėti, kad Patrikas su Ro- 
bertu įsikūrė viename motelio kambaryje plona kili- 
mine danga, o ji su Tomuku - kitame. Ant plastikinių 
stiklų buvo užmesti plastmasiniai čiužiniai, o ant plasti- 
kinių išviečių užtiestos Sanitarinės jūsų pačių saugumui 
juostos. Koridoriuje trankėsi ledų aparatas, nevalingai 
Marijai primindamas jos pačios santuoką. Anksti ryte 
teko taikstytis su nepaliaujamu greitkelio ūžesiu. Tiesa, 
prie sklandžios ir begalinės jos rūpesčių tėkmės šis garso 
takelis išties derėjo. Maždaug ketvirtą valandą ryte tarsi 
metronomas, kurį ji tingėjo išjungti, pradėjo be perstojo 
tiksėti vieni ir tie patys žodžiai: „Tarpvalstybiniai — vals- 
tybiniai, tarpvalstybiniai — valstybiniai“. Nemiga tapo 
tinkamu visų šių pašaipių dermių pagrindu; ledų apara- 
tas — santuoka; tarpvalstybiniai — valstybiniai. Pakanka- 
ma, kad galėtų išvaryti iš proto. O gal atvirkščiai — ne- 
leidžia iš jo išsikraustyti? Kilusios sąsajos. Marijai sunku 
buvo patikėti, kad šeima švaisto pinigus vien tam, 
kad galėtų leisti siaubingą laiką viename tų Amerikos 

migracijos nžekur. Toks ilgas kelias ir tiek mažai vietų, 
tiek draugiškumo ir tiek mažai intymumo, tiek kvapų 
ir tiek mažai skonio. Marijai be galo knietėjo parvež- 
ti vaikus atgal į Londoną, toli nuo skurdaus Amerikos 
triukšmo, atgal į jų sodrų įprastinį gyvenimą. 

Patrikas jau ilgą laiką laikėsi tradicijos, atostogoms 
baigiantis, išplėšti juos iš kokios gana mielos vietos. Pra- 
eitais metais tai buvo Sen Nazeras, šiais - Henrio sala. 
Marija, žinoma, džiaugėsi, kad jis nustojo gerti, tačiau 
pirmąją savaitę jis elgėsi panašiai kaip daugelis pasigė- 
rusių žmonių: buvo ūmus, staiga supykdavęs, netekęs 
vilties. Vienu metu buvo perdurti visi skauduliai, o 
inkstai perpildyti. Henris iš tiesų buvo tikras košmaras, 
tačiau jis bent jau atstojo šiokius tokius santykius, o visų 
svarbiausia — jis buvo šeimininkas, vaikams dovanojęs 
žaidimų aikštelę su nuosava prieplauka ir paplūdimiais, 
paprastomis bei motorinėmis valtimis ir, didžiam Tomo 
susižavėjimui, nuosava benzino kolonėle. 

— Na, turiu galvoje, tai neįtikėtina, Henris turi nuo- 
savą benzino kolonėlę! — skėsdamas delniukus ir pur- 
tydamas galvą Tomukas šūkčiojo net keletą kartų per 
dieną. 

Robertą buvo užvaldžiusi tikra statistinė hektarų ir 
miegamųjų karštinė, todėl jis niekaip nesiliovė skaičia- 
vęs Henrio valdų, tačiau apskritai abu berniukai vieno- 
dai puikiai leido laiką, trumpam įšokdami į ledinį van- 
denį ir plukdomi greiraeigiu Henrio kateriu. 

Tačiau visa kita klojosi nekaip. Jau pirmųjų pietų metu 
Henris paprašė Marijos išvesti Tomuką iš valgomojo, 
kai jo monologą apie moralinę Izraelio neišvengiamybę 

didinti branduolinį ginklavimąsi pertraukė vaiko aik- 
čiojimai apie benzino kolonėlę. 

— Sirai dabar deda į kelnes, ir teisingai... — piktdžiu- 
giavo Henris. 

— Bvvv, - šūkčiojo Tomukas. - Bvvv... 

— Esu tikras, kad posakis Vaikus reikia matyti, tačiau 
nereikia jų girdėti jums žinomas. 

— O kaipgi? — atsakė Marija. 

— Man visuomet atrodė, kad jis pernelyg liberalus, — 
svarstė Henris, keldamas kaklą iš marškinių, kad pa- 
brėžtų savo sąmojį. 

— Turbūt jums būtų geriau daugiau jo nematyti, — 
ūmai įniršusi šūktelėjo Marija ir, pagriebusi Tomuką, 
paskubomis išnešė jį iš kambario, o jai pavymui nėmaž 
nesutrikdytas toliau kuo ramiausiai tekėjo Henrio mo- 
nologas. 

— Kai admirolas Jamamotas galiausiai nutraukė Perl 
Harboro puolimą, jam užteko išminties labiau pasi- 
kliauti sumanumu nei pergale. Tai jis yra sakęs: „Ponai, 
pažadinome miegantį drakoną . Būtent taip turėtų mąs- 
tyti pasaulinio masto teroristai ir visos juos remiančios 
valstybės. Savo taktiniu branduolinių ginklų arsenalu, 
o ne vien priešui atbaidyti skirta branduoline programa 
Izraelis turėtų aiškiai visam regionui paskelbti, kad jis 
stovi petys į petį... 

Nusigavusi į pievą Marija ėmė įsivaizduoti, kad Hen- 
ris yra vienas iš tų atrištų ir staigiai paleistų balionų, ku- 
riuos taip mėgsta stebėti Tomukas, kai šie šnypšdami 
sūkuriuoja kambaryje, kol galiausiai išsekę subliūkšta 
ant grindų. 


Motinos pienas 261 


— Noriu paleisti balioną, mama, — staiga prakalbo 
vaikas, nedideliais ratais sukdamas rankytes. 

— Iš kur žinojai, kad kaip tik dabar galvojau apie ba- 
lioną? — paklausė Marija. 

— Žinojau, - atsakė Tomukas ir šypsodamasis pakrei- 
pė galvą. 

Panašių akimirkų pasitaikydavo neretai, todėl Mari- 
ja, rodos, jau turėjo prie jų priprasti, tačiau vis viena 
niekaip neperstojo stebėjusis neregėtu jų tikslumu. 

Nepratarę nė žodžio juodu išėjo iš namų ir patraukė 
nedidelio uolėto paplūdimio, plytinčio pačioje pievos 
papėdėje, link. Marija įsitaisė uolų apsuptame nedide- 
liame sidabro baltumo smėlio lopinėlyje, kurį dar juosė 
ir juodas jūros dumblių vainikas. 

— Ar dar ilgai manimi rūpinsies? — staiga paklausė 
Tomukas. 

— Taip, mielasis. 

— Kol sukaks keturiolika? 

— Kiek tik pats norėsi, - atsakė Marija. — Kiek tik 
galėsiu... — pridūrė ji. 

Kitą dieną Tomukas paklausė Marijos, ar ji mirsian- 
ti, į ką ji atsakiusi: „Taip, bet tikiuosi, kad neilgam . 
Sūnaus atradimas, kad mama mirtinga, nupūtė visas 
dulkes, spėjusias jos galvoje nugulti mirties grėsmę, kuri 
staiga iš pačios siaubo gelmės ir vėl pažvelgė jai tiesiai į 
akis. Marija nenorėjo, kad mirtis verstų ją liūdinti vaiką. 
Ir kodėl jis negalėjo dar nors kiek ramiai pažaisti? Ko- 
dėl kiek ilgėliau negalėjo jaustis saugus? Marijai pavyko 
kiek atgauti pusiausvyrą: mat ji nusprendė, kad jo susi- 
domėjimas mirtimi yra perėjimo iš kūdikystės į vaikystę 

rezultatas, tačiau neatmetė ir galimybės, kad tai dėl Pa- 
triko nekantrumo, privertusio šį perėjimą įvykti anks- 
čiau laiko. Penkerių Robertas taip pat išgyveno panašų 
persilaužimą. Tačiau Tomukui tebuvo vos treji. 

Atsisėdęs Marijai ant kelių vaikas įniko čiulpti nykš- 
tį, kita ranka čiupinėdamas minkštą seilinuko etiketę. 
Jis kone miegojo. Atsiklaupusi ant kelių Marija prisiver- 
tė nurimti. Dėl sūnaus ji galėjo padaryti tokių dalykų, 
kokių nesugebėjo ne tik dėl savęs, bet ir dėl Roberto. 
Tomukui jos reikėjo, kad jaustųsi saugus, tačiau jai jo 
reikėjo, kad įprasmintų savo dorybę. Vaikas priversdavo 
prislėgtą Mariją pralinksmėti, išsekusią — atrasti naują 
jėgų šaltinį, o susierzinusią — daugiau kantrybės. Rami 
tarsi ją supančios uolos Marija kantriai laukė, kol vaikas 
užsnūs. 

Nors diena pasitaikė neįtikėtinai karšta, jūra pasiro- 
dė besąs tikras šaldytuvas, atpučiantis lengvutį skeptišką 
vėjūkštį. Marijai patiko jausmas, kad Mainėje jau tvyro 
priešiškumo dvasia ir jau visai netrukus tarsi į paplūdi- 
mį atklydęs šuo ji pati ims vaikyti visus savo dykinėto- 
jus. Tarp dviejų žiemų jūroje godžiai sublykčiojo šiaurės 
pašvaistė. Marija ėmė įsivaizduoti, kaip ji ima tįsti ne- 
lyg koks sulysęs El Greco šventasis. Nuo šios minties ji 
pajuto norą ir vėl tapyti. Vėl mylėtis. Ją užplūdo noras 
galvoti, kad ji, kaip anksčiau, sudarinėjanti sąrašus, ta- 
čiau kaži kaip neteko laisvės. Visa Marijos esybė dabar 
buvo neatsiejama nuo Tomuko. Ji jautėsi tartum žmo- 
gus, kuriam maudantis, pavagiami jo drabužiai, ir varg- 
šelis niekaip nebeišmano, kaip ištrūkti iš šio alinančio 
nuostabaus baseino. 

Kai Tomukas snaudė jau kokias penkias minutes, 
Marija galėjo įsitaisyti patogiau. Atsisėdusi priešais 
krantą pievos pakrašty ji ištiesė vaiką visu ūgiu tarp kojų 
tarsi šis būtų ką tik pagimdytas, tiesa, atvirkščiai. Dra- 
bužėliais pridengusi jį nuo saulės, Marija išsitiesė ant žo- 
lės ir, užmerkusi akis, pati pamėgino pailsėti, tačiau jos 
mintys, rodos, užmetė kilpą tolimam Ketl motinystės 
stiliui ir daliai, turėjusiai nemenką poveikį ir jos pačios 
fanatiškumui. Marija mąstė apie savo auklę ir, spręsda- 
ma vieną problemą po kitos, nuklydo į vaikų pasaulį, 
kuriame nėra nei sekso, nei meno, nei nuodų, nei po- 
kalbių, — vien praktinis gerumas ir valgis. Nenuostabu, 
kad augindama vaiką Marija pasijuto tarsi būtų auklė, 
prižiūrėjusi ją, kai pati buvo vaikas. Tai Marijai padėjo 
tapti kitokiai nei Ketl, kuri visiškai nesugebėjo ja rū- 
pintis. Marijai jos pačios asmuo atrodė absurdiškas ir 
intriguojantis: ji jautėsi įkalinta jo viduje, nors tuo pat 
metu viską regėjo jo akimis. Aplinkui šokinėjo mintys 
apie motinas ir motinystę, sekdamos siūlų giją, kurios, 
deja, niekaip nepajėgė išnarplioti. 

Rymodama prie šios juodos jūros, nuo kurios dvelkė 
lengvutis vėsokas vėjelis, Marija kaži kodėl pajuto, kaip 
ima viską labai aiškiai suprasti. Tomukas miegojo, o visi 
kiti nė nežinojo, kur ji šiuo metu. Pirmą sykį po dau- 
gelio mėnesių niekas nieko iš jos nereikalavo, ir staiga 
nebejausdama spaudimo Marija galėjo įvertinti šeimoje 
tvyrančią tropinę neišspręstos priklausomybės nuotaiką. 
Eleonora buvo panaši į ligotą vaiką, maldaujantį Patriko 
visa tai „baigti , Tomukas — tarsi tėvus skiriantis teisėjas, 
jei apskritai Patrikas dar kada būtų mėginęs prisiartinti 

prie abejingo jos kūno; Robertas su savo dienoraščiu 
visuomet laikėsi nuošaly. Mariją pagavo audros žvilgs- 
nis; savarankiškesnė nei iš tikrųjų ji atrodė dėl poreikio 
būti reikalingai. Tiesa, vien tenkinant nesaikingus kitų 
žmonių poreikius Marijai tikrai nepavyktų išlikti. Dėl 
aistros aukotis neretai ji pasijusdavo tarsi kalinė, nuo- 
lankiai kasanti duobę savo pačios kapui. Patrikui reikėjo 
revoliucijos prieš savo priklausomybės tironiją, o jai — 
prieš savo aukojimąsi. Nors Marija buvo persitempusi ir 
visiškai užvaldyta, atsigręžusi į geriausius savo instinktus 
ji tik dar labiau stūmė save į spąstus. Protestą, kurio dėl 
brolių konkurencijos buvo galima tikėtis iš Roberto, iš 
tiesų daugiau reiškė palyginti nestabilus Patrikas. Nelai- 
mei, Marija taip pat pradėjo bodėtis mažiausia užuomi- 
na, kad jai reikia Patriko, nes jo bejėgiškumą ir taip pa- 
kankamai ryškino Tomukas su Eleonora. Patrikas bandė 
prikaišioti Marijai, kad ši pernelyg lepinanti vaiką, ta- 
čiau jei Tomukas turėjo būti pasiruošęs išsiversti be kai 
kurių mamos lepinimų, Patrikas - juolab. Galbūt jis net 
ne subrendęs, o veikiau supuvęs. Galbūt jame jau seniai 
įsisukusi kokia psichinė gangrena, o pasklidęs gedimo 
kvapas jai kėlė šleikštulį. 

Šį vakarą atsiprašiusi nuo vakarienės Marija pasiliko 
su Tomuku. Dabar Patrikui su Robertu vieniems teks 
akis į akį susidurti su pažadintu Henrio užstalės kalbų 
drakonu. Dar prieš pietus, įsitaisiusi ant nublukusių ro- 
žinių pagalvėlių prie lango, kuris vėrėsi į įlanką, o sti- 
kluose kraujavo ir žėrėjo nuo jūros atsispindinti vakaro 
gaisa, kai gražiai elgėsi vaikai ir net Patrikas šypsojosi 
prie mineralinio vandens stiklinės, Marija suvokė, kad 

ilgiau nei penkias minutes Henrio kreipimosi į tautą 
tikrai neištvers. Henrį buvo įsukęs užsienio politikos 
verpetas, skriejantis tolyn į rytus nuo Izraelio, per Cen- 
trinės Azijos šalis, buvusias Tarybų Sąjungos valstybes, 
nepralenkdamas ir „liaudies respublikų“. Marija būgš- 
tavo, kad prieš miegą gali nuklysti iki Šiaurės Korėjos. 
Nėra abejonių, kad Henrio galvoje sukosi klastingas 
planas panaudoti branduolinį ginklą prieš Korėją, kol ši 
dar nespėjo sunaikinti Pietų Korėjos ir Japonijos. Marija 
buvo taip toli nuo visų šių postringavimų. 

Išsiprausęs Tomukas pareiškė norą įsiropšti į Marijos 
lovą, o ji, žinoma, neįstengė jam atsakyti. Prisiglaudę 
vienas prie kito juodu skaitė Vžją g/uosniuose“*. Vaikas 
užsnūdo kaip tik tuomet, kai paiškylavę Žiurkė su Kur- 
miu leidosi upe žemyn. Kai Patrikas įėjo į kambarį, 
Marija irgi buvo užsnūdusi; knyga gulėjo ant kelių, o 
akiniai vis dar kabėjo ant nosies. 

— Vos nesusimušiau su Henriu, - paskelbė Patrikas, 
kambaryje pasirodęs sugniaužtais kumščiais, kurie, re- 
gis, vis dar ieškojo taikinio. 

— Ak, mielasis, ir kas nutiko šį vakarą? — paklausė ji. 

Patrikas be perstojo kartojo, esą jų erotinis, pasikal- 
bėjimų ir visuomeninis gyvenimas seniai pasibaigęs, ir 
jiedu tik vykdo biurokratines tėvų pareigas. O dabar 
nors visiškai nusikamavusi ir ką tik pakirdusi iš miego, 
Marija buvo pasiruošusi gyvam pokalbiui. 


— Siaurės Korėja. 


* „Vėjas gluosniuose“ („The Wind in the Willows“, 1908) — Keneto Greba- 
mo (Kenneth Grabam) klasika tapęs literatūros kūrinys vaikams. — Vert. past. 

— Taip ir žinojau. 

— Tu visuomet viską žinai. Nesistebiu, kad jautei ir 
tai, kad gali likti be pietų. 

Kad ir ką Marija besakytų, viskas buvo blogai. Kad 
ir ką darytų, Patrikas vis viena jautėsi apleistas. Marija 
pamėgino dar kartą. 

— Na, jau prieš pietus turėjau nuojautą, kad toliau 
seks Šiaurės Korėja. 

— Būtent taip Henris ir galvoja: toliau — Šiaurės Ko- 
rėja. Turėtumei prisijungi prie koalicijos. 

— Ar kivirčijaisi su juo, ar dabar ketini tai daryti su 
manimi? 

— Pernelyg jau pasikliaujame demokratiniu galimy- 
bės prieštarauti stebuklu. Henris tiesiog negali pakęsti 
nevaržomų kalbų, tačiau iš dalies todėl nedrįsta to pri- 
pažinti. Tiesa, jis įkyriai kartojo, esą kaip neapsakomai 
mums pasisekė, kad negyvename šalyje, kurioje tave gali 
nušauti vien už tai, kad esi kitokios nuomonės. 

— Jis nori tave nušauti. 

— Būtent. 

— Puiku. Mūsų atostogos taptų smagesnės. 

— Smagesnės? Ar pirmiausia pati neturėtum daugiau 
pramogauti, kad būtų smagiau? 

— Man atrodo, kad vaikams išties smagu. 

— Ak, tiesa, juk tai — svarbiausia, - pamaldžiai pasakė 
Patrikas. - Užsiminiau Henriui, — tęsė jis, pirmyn atgal 
vaikštinėdamas prie lovos, - kad, mano galva, dabartinė 
užsienio politika sutelkta vien į projektus. Amerika su 
savo fundamentalistinių pažiūrų prezidentu priešakyje 
ir tūkstančiu ginklų, skirtų masiniam visų kitų tautų 

naikinimui ir taip toliau ir taip toliau, yra tikra niekšų 
šalis. | 

— Ir kaip visa tai buvo nutildyta? — Marija nesiliovė 
kursčiusi jo agresijos politiką. 

— Skeprtiški juokeliai. Tiesiamas kaklas. Gausybė ne- 
tikrų šypsenų. Tai priminė man „vieną įvykį, mūsų gy- 
venime ana ten atlikusį ne patį menkiausią vaidmenį . 
Pasakiau, kad Rugsėjo vienuoliktoji — vienas labiausiai 
sukrečiančių įvykių istorijoje, tačiau kaip juo buvo pa- 
sinaudota (o tai neretai vadinu Rugsėjo dvyliktąja), su- 
krėtė ne ką mažiau. Jau kitą dieną ta trasuojančia kulka 
tapo žodis karas. Karas yra veiksmas tarp dviejų vals- 
tybių. Nuo šio žodžio net trisdešimt metų rūpestingai 
išsisukinėjo britų vyriausybė kovodama su Airijos Respu- 
blika. O štai kam galėjo prireikti kelių šimtų savižudžių 
maniakų rankoms patikėti visą valstybę, jei vėliau tai ne- 
tapo karo priežastimi nė su viena valstybe? Ir žinai, ką 
Henris į tai atsakė? „Man atrodo, paprastas Petras Petrai- 
tis tikrai nemato jokio skirtumo. Karą turėjome parduoti 
Amerikos liaudžiai.“ Būtent tai ir buvo mūsų pokalbio 
bėda — mano kaltinimai tapo jo prielaidomis: parduoti 
karą Amerikos liaudžiai, išbandyti naujus ginklus, skatin- 
ti karinės pramonės kompleksą, valstybės lėšomis nušluo- 
ti nuo žemės paviršiaus šalį, kurios vyriausybinės įmonės 
pelnosi iš rekonstrukcijų, ir taip toliau. Henriui visa tai iš- 
ties patinka, todėl vargu ar jis imtų tuščiai apgailestauti. 

— O kaip elgėsi Robertas? 

— Puikus jaunesnysis advokatas, — atsakė Patrikas. - Jis 
pakreipė kalbą kiek kita linkme ir įgudusiai iškėlė „ne- 
kaltai žuvusiųjų“ problemą. Robertas paklausė Henrio, 

ar nekaltybė yra išskirtinė Amerikos privilegija. Viena 
bėda, kad Henris neabejotinai atsakęs +2/p, todėl tapo 
kiek sunkoka kurstyti jį toliau. Atrodo, kad Henris ne- 
bemato reikalo net apsimetinėti, nebent paistydamas 
apie nevaržomą kalbą. 

— Ir ką jis atsakė Robertui? 

— Tepasakė, kad matyti, kaip puikiai jį „ištreniravau“. 
Nė neabejoju, kad Henris pamanė, jog mudu - viena 
komanda, atkeliavusi tiesiai iš pragaro. Tiesa, jį nepa- 
prastai sutrikdė paskutinis mano puolimas, kai pareiš- 
kiau, kad iš tikrųjų „išsivysčiusi“ šalis, skirtingai nei 
santykinai galinga, turėtų rimtai susirūpinti tuo, jog vos 
du procentai pasaulio gyventojų sunaudoja net penkia- 
sešimt procentų visų Žemės išteklių, ar bent pamąstyti 
apie gresiantį bet kokios ne amerikietiškai kultūrai pri- 
klausančios rūšies išnykimą ir taip toliau. Kiek nebe- 
sivaldydamas dar pridūriau, kad nykstanti gamta — tai 
pernelyg jau didelė kaina, kurią privalome užmokėti už 
kelias ne per daug senas mūsų piniguočių užgaidas. 

— Stebiuosi, kaip iki šiol jis dar neišmetė mūsų lauk, — 
pastebėjo Marija. 

— Nesijaudink, pamėginsiu dar rytoj. Galiausiai jį 
pričiupsiu. Dabar jau numanau, kas jį liūdina. Politika 
tėra įdomus žaidimas, tačiau pinigai — šventas reikalas. 

Marija suprato, kad Patrikas nejuokavo. Jis atrodė 
toks įsitempęs, kad jam žūtbūt reikėjo ką nors sunaikin- 
ti, ir šįsyk tai nebuvo jis pats. 

— Gal pasistenk mūsų neišmesti dar nors keletą die- 
nelių? Mar ką tik baigiau išpakuoti daiktus. — Marija 


pamėgino atrodyti linksma. 

— Tu, kaip visada, jau spėjai patogiai įsitaisyti su savo 
meilužiu, - pastebėjo Patrikas. 

— Dieve, ir tai - žmogus, tvirtinantis, kad jo neka- 
muoja pavydas? 

— Pavydas manęs nekamuoja, mane kamuoja pyktis. 
O tai gerokai svarbiau. Po netekties pirmiausia visuo- 
met pasirodo pyktis, o tik vėliau — egoizmas. 

— Prieš pyktį dar būna nerimas, — pridūrė Marija pa- 
jutusi, kad suvokia, apie ką kalbama. — Šiaip ar taip, 
man rodos, perėjai visą trejybę, net jei vienas iš jų visuo- 
met imdavo viršų. Tai - tikrai ne tas pats, kas apsipirkti, 
negali tiesiog imti ir pasirinkti pyktį. 

— Būtum išties nustebinta. 

— Žinau, kad renkiesi pyktį, nes šis mažiau žemina. 

— Aš nesirenku pykčio, — sušuko Patrikas, — tačiau 
norom nenorom jis mane vis viena užvaldo. 

— Turiu galvoje, renkiesi būtent jį iš visų jam arti- 
miausių jausmų. 

Sutrikdytas Patriko šūksnio Tomukas apsivertė lovo- 
je ir kaži ką negarsiai sumurmėjo. 

— Nukrypsti nuo temos, - gerokai tyliau pasakė Pa- 
trikas. — Kaip visuomet, mudu negalime miegoti drau- 
ge, nes tu miegi su mūsų trejų metų sūnumi. 

— Mudu galime miegoti drauge, - atsiduso Marija, — 
pastumsiu jį į lovos kraštą. 

— Noriu mylėtis su moterimi, o ne dūsaujančia kalčių 
ir nuolankumo krūva, — nevaisingai sušnypštė Patrikas. 

Mirkčiodamas apsiblausiusiomis akytėmis Tomukas 
atsisėdo lovoje. 

— Ne, tėveli, nustok kalbėti niekus! - sušuko jis. —- O 
tu, mama, nustok liūdinti tėvelį! 

Atlikęs savo darbą ir griuvęs atgal į pagalvę vaikas ir 
vėl nugrimzdo į miegus. Kambaryje įsiviešpatavo tyla, 
kurią galiausiai nutraukė Patrikas. 

— Aš nekalbėjau niekų... — prabilo jis. 

— Dėl Dievo meilės, - atsakė Marija. — Tau išties ne- 
verta stengtis dar ir prieš vaiką pasirodyti teisiam. Nejau 
nesugebi išgirsti, ką jis sako? Jis nori, kad mudu nusto- 
tume bartis, ir tikrai ne to, kad pradėtum su juo ginčy- 
tis. 

— Žinoma, - atsakė Patrikas, staiga pajutęs, kaip jam 
viskas įkyrėjo. — Atsigulsiu jo lovoje, nors niekaip nesu- 
prantu, kodėl vadinu ją jo lova. Matyt, turėčiau liautis 
apsimetinėjęs ir pavadinti ją savąja. 

— Nėra jokios būtinybės... 

— Ne, yra, — nesutiko Patrikas ir spruko iš kambario. 

Nors Patrikas staiga ją apleido, tačiau jam nepavyko 
perduoti jausmo, kad ji palikta. Marija sumišai pajuto 
palengvėjimą, pyktį, kaltę ir liūdesį. Jos jausmų gyveni- 
mo debesis banguote bangavo ir buvo toks greitas, jog ji 
niekaip negalėjo liautis stebėjusis, retsykiais net apimta 
pavydo, žmonėmis, kurių „neveikia jokie jausmai“. Ir 
kaip jiems tai pavyksta? Šią akimirką Marija tikrai ne- 
būtų atsisakiusi tai išsiaiškinti. 

Miegamajame buvo veranda, įrengta tiesiai virš sve- 
tainės švieslangio, prie kurio Marija sėdėjo prieš pietus. 
Priėjusi prie prancūziškų langų ji ėmė įsivaizduoti, kaip 
juos atidaro, pradeda stebėti žvaigždes ir staiga patiria 
apreiškimą. 

"Tačiau tai neatsitiko. Mat jos kūną pamažu įsuko mie- 
go verpetas. Ant mėnulio užslinkęs nedidelis debesies 

ruoželis priminė kadrą iš kino filmo Un Chien Anda- 
lou*: mėnuliu nuslenka debesies ruoželis ir skustuvo aš- 
menys pjauna akies obuolį. Ši staiga iškilusi vizija, tiesą 
sakant, kartu buvo ir vizijos pabaiga. Ar ir Marijos kas 
neapakino, todėl kaži ko nepastebėjo, o galbūt apakino 
tai, ką iš tiesų matė, tačiau į ką nepakentė žiūrėti? Deja, 
ji buvo pernelyg pavargusi, kad tai išsiaiškintų. Jos min- 
tys labiau panašėjo į gijas, o miegas priminė budrumo 
nuotrupas. 

Marija atsigulė ir jau po akimirkos ją užklojo plonyris 
pertraukto poilsio sluoksnelis. Neilgai trukus jos miegus 
ir vėl išbaidė atgal į kambarį įsliūkinęs Patrikas. Ji pajuto 
įbestą į ją jo žvilgsnį: jis mėgino išsiaiškinti, ar ji nemiega. 
Marija nedavė nė menkiausio ženklelio. Galiausiai Parri- 
kas atsisėdo iš kitos pusės prie Tomuko, kuris miegojo 
pačiame lovos viduryje it viduramžių lovoje gulintis kar- 
das, skiriantis nevedusių jaunuolių porą. Ir kodėl ji neno- 
ri prie jo prisiliesti? Kodėl, vienoje lovos pusėje iš pagalvių 
susukusi Tomukui lizdą, ji negali atsigulti su juo kitoje? Ji 
nebejautė jam nė menkiausio gailesčio. Tiesą sakant, pir- 
mą kartą per visą santuoką Marija net galėjo įsivaizduoti, 
kad viena su vaikais gyvena bute, o nelaimingas Patrikas 
kur nors kitur, tiesą sakant, kur tinkamas. 

Kitą dieną Mariją nepaprastai sukrėtė toks jos šaltu- 
mas, tačiau jau netrukus priprato ir prie jo. 

Marija visuomet jautė, kad jis kažkur šalia — vi- 
siems įprastos šilumos pakaitalas. Dabar ji priėmė jį 


* „Un Chien Andalou“ („Andalūzijos šuo“, 1929) — Luiso Bunuelio 


(Luis Bunuel) siurrealistinis filmas. — Vert. past. 

lyg atsiskyrėlis, nusprendęs apsigyventi uoloje. Beveik 
neprireikė pastangų atsispirti ir nervinių Patriko kerų 
antplūdžiui. Pernelyg jau sunku buvo judėti pagal jo 
nuolat besikeičiantį nuotaikų ritmą. Gal ir jai vertėtų 
likti tokiai, kokia yra. Štai Patrikas ruošėsi sužlugdyti jų 
atostogas, tačiau pirmiausia jis ketino priversti ją pritar- 
ti, esą jo kova su Henriu yra nepaprasto jo sąžiningu- 
mo, o ne nebevaldomo susierzinimo ženklas. Ji atsisa- 
kė. Nuo to vakaro tapo aišku, kad Patriko sprendimas 
prieštarauti Henriui tapo pavojingas. 

— Bus sunku palaikyti pokalbį, jei nesiliausi prieš- 
tarauti viskam, ką sakau, — tiesmukai pasakė Hen- 
ris. - Pamėginkime tapti smagiai besišnekučiuojančia 
šeima. 

— Tai - jau patvirtinta geros valios ir vienybės formu- 
lė, — Patrikas švystelėjo vieną iš savo trumpų rėksmingų 
juokelių. 

— Esi nepakantus kaip Jasiras Arafatas, — pastebėjo 
Henris. — Nejau tau atrodo, kad taika ir pralaimėjimas 
yra vienas ir tas pats? Aš tik bandau ir toliau būti svetin- 
gas. Tačiau tikrai neprivalai priimti mano svetingumo, 
jei tavo ideologinės pažiūros su juo nesutampa, — tarda- 
mas ideologinės Henris tyliai sukikeno, nes jam šis žodis 
pasirodė toks pat juokingas, kaip vietoj nenustygstan- 
čiam keturmečiui —- užpakalis. 

— Tiesa, — sutiko Patrikas, — išties neprivalau. 

— Tačiau norėtume, - paskubomis įsiterpė Marija. 

— Kalbėk už save, - irzo Patrikas. 

— Aš ir kalbu, — atsakė ji, — tačiau, kitaip nei tu, dar 
nepamirštu ir vaikų. 


Motinos pienas 273 


— Nejaugi? Juk dar šįryt Tomukas pastebėjo, kad 
Henris „labai juokingas žmogus“, o kaip pati žinai, Ro- 
bertas jį praminė Hitleriu. Tiesą sakant, labai abejoju, ar 
kalbi ir už save pačią, nes dar vakar buvai išvaryta nuo 
pietų stalo. 

To jau buvo per daug. Kitą rytą jie išvažiavo. Marija 
tikėjosi, kad Patrikas galėtų būti toks užsispyręs, pasipū- 
tęs ir pragaištingas, tačiau niekaip negalėjo jam atleisti, 
jog į paskutinį savo išpuolį įtraukė ir vaikus. 

Už plonytės motelio kambario sienos koridoriuje vi- 
bruodamas ledų aparatas toliau gamino kubelius. Tarp- 
valstybiniu zvimbimu šįsyk rūpinosi širšės tranas. Šalia 
plakęsis Tomukas, kaip visada, jau po akimirkos pakeitė 
norą ir atsisėdęs pareiškė: 

— Noriu, kad paskaitytum pasaką. 

Marija klusniai paėmė Vėją g/uosniuose, kurį juodu 
buvo pradėję skaityti Meine. 

— Ar pameni, kur mudu sustojome? — paklausė Marija. 

— Žiurkė pasakė Kurmiui, kad jis yra tikras paršas, — 
pranešė vaikas, iš nuostabos pūsdamas akis. — Nors iš 
tiesų jis yra Žiurkė. 

— Teisingai, — nusijuokė Marija. Niūrią gruodžio 
popietę Žiurkė su Kurmiu ruošėsi grįžti atgal prie upės 
kranto. Vos užuodus senųjų namų pėdsakus, Kurmį 
staiga apėmė neapsakomas ilgesys ir nostalgija. Žiurkė 
skubėjo prie upės kranto, į savuosius namus, įsitikinusi, 
kad ir Kurmis norės ten keliauti. Tačiau neištvėręs Kur- 
mis prisipažino Žiurkei, kad jį kamuoja namų ilgesys. 
Marija dar sykį perskaitė sakinį, kuriuo jie baigė praeitą 
naktį. 

— Įsispitrijusi į jį Žiurkė nepratarė nė žodžio ir tik 
švelniai patapšnojo Kurmiui per petį. Tik praėjus kiek 
laiko ji liūdnai sumurmėjo: „Dabar viską suprantu! Ir 
koks vis dėlto aš paršas! Paršas — tai aš. Paršas — tikras 
paršas!“ 

— Turiu galvoje... - pasakė Tomukas. 

Kažkas pabeldė į duris. Dėdama knygą į šalį Marija 
paklausė, kas ten. 

— Bobis! — šūktelėjo Tomas. — Žinojau, kad tai tu, 
nes, na, nes tai tu! 

Nusvirusiais pečiais ir nekreipdamas dėmesio į brolio 
tauškalus Robertas atsisėdo ant lovos. 

— Nekenčiu šios vietos, — pasakė jis. 

— Žinau, — paguodė jį Marija, — tačiau jau šįryt išsi- 
kraustome. 

— Ir vėl, - sudejavo Robertas. — Jau spėjome pakeisti 
tris motelius po to, kai persekiojantis advokatas išmetė 
mus iš tos nuostabios salos. Vertėtų įsigyti namus ant 
ratų. 

— Po pusryčių paskambinsiu Salei ir paklausiu, gal 
būtų galima į Longailendą atvykti keliomis dienomis 
anksčiau nei planavome. 

— Nenoriu į jokį Longailendą, noriu namo, - pasakė 
Robertas. 

— Užuodęs namų kvapą Kurmis panoro į juos grįžti, — 
įsiterpė Tomukas, palinkdamas į priekį palaikyti brolio. 

Galiausiai visi nutarė, kad jei negalės vykti tiesiai į 
Longailendą, pasakys Patrikui, kad nori atgal į Angliją. 

— Pakaks tos kelio magijos, - pasakė Robertas. — Pra- 


šau. 

Marija paskambino Salei, tačiau Longailende nebu- 
vo jokio atsakymo. Galiausiai ji rado ją Niujorke. 

— Privalome grįžti atgal į miestą, nes susprogęs 
vandens bakas užliejo butą apačioje. Kaimynai iškels 
mums bylą, o mes iškelsime ją santechnikams, kurie 
tik praeitais metais įrengė tą baką. Dėl prasto bako 
modelio santechnikai apkaltins bakus gaminančią 
įmonę. O namo gyventojai iškels bylą pastato admi- 
nistracijai (nors šiuo metu visi atostogauja), kad ne 
dviem valandoms, o dviem dienoms buvo nutrauktas 
vandens tiekimas. Jei atostogauji kur nors Toskanoje 
ar Nantukete, tai gali sukelti išties didžiulę dvasinę 
traumą. 

— Dievulėliau, — stebėjosi Marija. — Ar nebūtų pa- 
prasčiau tiesiog išvalyti ir įrengti naują baką? 

— Tai taip be galo angliška, - pastebėjo Salė, sužavėta 
neįprasto Marijos stoicizmo. 

Pusryčių metu Marija paaiškino, kad Niujorko apar- 
tamentuose nėra vietos, nors Salė tvirtino, kad, nepai- 
sant visų nepatogumų, jie yra laukiami. 

— Nenoriu jokių nepatogumų, - išpyškino Robertas, — 
noriu kuo greičiau iš čia dingti. 

— Mes skrendame lėktuvu, — tarškėjo Tomukas, iš- 
skėtęs rankytes tarsi sparnus, — o lakūno kabinoje sėdi 
Alabala. 

— Vaje, — Roberto, rodos, tai nėmaž nesužavėjo, — 
tuomet verčiau palaukime kito skrydžio. 

— Jis vairuos ir kitą lėktuvą, — neatlyžo Tomas, ne 
mažiau nei kiti stebėdamasis Alabalos sumanumu. 


— Ir kaip jam tai pavyksta? — paklausė Robertas. 

Akimirką dairydamasis į šalis Tomukas, sakytum, 
ieškojo atsakymo. 

— Jis pasinaudojo katapulto krėslu, - pagaliau atsakė 
jis, išleisdamas katapulto krėslo garsą, — tuomet Felanas 
sustabdė lėktuvą ir Alabalai pasisekė ten patekti! 

— Tačiau mūsų bilietai negrąžinami, — įsiterpė Patri- 
kas. 

— Tikrai būtume galėję įsigyti naujus už pinigus, ku- 
riuos iššvaistėme šiems siaubingiems moteliams, — pa- 
stebėjo Robertas. 

— Tau neblogai pavyko ir jį išmokyti ginčytis, — pa- 
sakė Marija. 

— Bėda ta, kad nėra su kuo, tiesa? — šaipėsi Patrikas. — 
Man rodos, mums visiems tos Amerikos jau per akis. 

Po griuvimo Eleonoros nuolatiniai maldavimai nu- 
mirti privertė Patriką pasidomėti įstatymais apie eutana- 
ziją ir savižudybę su pagalba. Panašiai kaip anuomet, kai 
buvo atimta paveldėjimo teisė, Patrikas ir vėl tapo šlykš- 
čiųjų motinos įgeidžių teisiniu vergu. Iš pirmo žvilgsnio 
atsikratyti Eleonora atrodė labiau gundančiai nei netekti 
Sen Nazero, tačiau vėliau, susidūrus su praktiniais klau- 
simais, ta nešvankybė, kurią jis buvo prašomas padaryti, 
prasiveržė su visa Jokūbo I laikų tragedijų energija. Net 
jei slaugos namai ir neatitiko įprastinės Keršytojo tragedi- 
jos* veiksmo vietos ir laiko, Patrikas vis viena jautė pavojų 
kėsintis į Dievo, kaip keršytojo, monopoliją ir imtis tokio 
pat aistringo keršto, kaip Aukščiausiasis vienos Italijos pi- 
lies katakombose. Patrikas pamėgino suimti save į rankas 


* „Keršytojo tragedija“ („Revengers Tragedy“, 1606) - Tomo Midletono 
(Ihbom Middleton) drama, kurioje pasakojama apie Italijos dvariškių aistras 
ir intrigas. Satyriškas dramos stilius ir cinizmas būdingas karaliaus Jokūbo I 
laikų tragedijoms. — Vert. past. 

ir atidžiai išnagrinėti visus motyvus. Paprastai numirėlis 
nėra toks jau užsispyręs, kad būtinai paleistų vaiduoklį, 
aišku, jei įkandin jo nesivelka kokia nuodėmė. Motina 
buvo tarsi nukritusi uola, užkirtusi kalnų perėją. Galbūt 
jis ir sugebėtų patraukti ją iš kelio, tačiau jei tikslas yra 
žudyti, jos vaiduoklis amžinai nebeduotų jam ramybės. 

Patrikas nusprendė neprisidėti prie motinos mirties. 
Maldavimas padėti numirti buvo paskutinė ir šlykščiau- 
sia gudrybė moters, be perstojo reikalavusios nuo pat tos 
akimirkos, kai jis pasirodė šiame pasaulyje, tarsi ji būtų 
vienintelė, kurią čia nuolat reikia džiuginti. Vėliau apsi- 
lankiusį pas Eleonorą Patriką ir vėlei persmelkė jausmas, 
kad žiauriausias jo poelgis būtų palikti viską kaip yra. Jis 
mėgino nesiliauti niršęs, kad kaip nors numalšintų norą 
išpildyti motinos pageidavimą, tačiau, kita vertus, ne ką 
mažiau jį kankino ir gailestis. Gailestį buvo dar sunkiau 
pakelti, todėl troškimą atkeršyti Patrikas palaikė paly- 
ginti paviršutiniška proto būsena. 

— Nagi, pirmyn, padaryk sau paslaugą ir tapk žmog- 
žudžiu, - murmėjo jis, rinkdamas Savanoriškos eutana- 
zijos draugijos teletono numerį. 

Prieš išvykdamas į Ameriką Patrikas slėpė savo at- 
radimus. Jis nieko nepasakojo Marijai, nes be kivirčų 
jiedu vargu ar apskritai galėjo aptarti ką nors rimta. Jis 
nieko nepasakė ir Julijai, nes jų meilės romanas skai- 
čiavo paskutines dienas. Šiaip ar taip, nenuostabu, kad 
slaptumas buvo esminis dalykas šalyje, kurioje už pagal- 
bą kam nors numirti buvo baudžiama keturiolikos metų 
laisvės atėmimu. Patrikas skaitė įvairiausius straipsnius, 
kuriuose buvo pasakojama apie seseles, iš kilnių paskatų 


Motinos pienas 279 


suleidusias vaistų ir taip patekusias už grotų. Savanoriš- 
kos eutanazijos draugija, nepaisant savo daug žadančio 
pavadinimo, deja, niekuo negalėjo padėti. Tai buvo tik 
organizacija, bandanti pakeisti įstatymus. Patrikas prisi- 
minė straipsnį apie Artūrą Koestlerį ir jo žmoną, kurie 
savo namuose Montrpeljė aikštėje užsidusino ant galvos 
užsimovę Exit organizacijos plastikinius maišelius. Mo- 
teris, pakėlusi Savanoriškos eutanazijos draugijos tele- 
fono ragelį, apie Exit organizaciją apskritai nieko nebu- 
vo girdėjusi. Ji net negalėjo atsakyti į daugumą Patriko 
klausimų: mat jos patarimus būtų buvę galima vertinti 
kaip konsultaciją savižudybės klausimu, o tai būtų lai- 
koma nusikaltimu, baudžiamu pagal tą patį kodeksą, 
kaip ir už pagalbą nusižudyti. Pasirodo, moteris nebu- 
vo girdėjusi ir apie Dignitas organizaciją ir negalėjo jam 
patarti, kaip su ja susisiekti. Kai bevaisis pokalbis jau 
ėjo į pabaigą, Patriko nepaleido mintis, kad Zbe Everlas- 
žing tikrai nebus vienintelė, kurios taisyklės prieštarauja 
„savęs paskerdimui“. Informacinė tarnyba, kuriai visos 
teisinės pasekmės, rodos, buvo nė motais, pagaliau jam 
pasakė Dignitas teletono numerį. 

Širdis daužėsi kaip pašėlusi, kai Patrikas bandė prisi- 
skambinti į Šveicariją. Vokiškai atsiliepęs ramus balsas, 
kaip paaiškėjo, mokėjęs ir angliškai, pažadėjo atsiųsti in- 
formacijos. Kai Patrikas privertė atskleisti ir teisines ga- 
limybes, balsas paaiškino, kad eutanaziją vykdo ne pats 
gydytojas; tai — paties paciento savižudybės su pagalba 
atvejis. Šveicarų gydytojas barbitūrarą išrašyti galėtų 
tik įspėjęs ir visiškai įsitikinęs, kad savižudybė yra sava- 
noriška. Be to, jei laukdamas anketos Patrikas norintis 

pasistūmėti į priekį, iš Eleonoros turėtų gauti sutikimo 
laišką ir gydytojo išvadas apie ligonės būklę. Jis paaiški- 
no, kad motina nebepajėgia rašyti ir vargu ar sugebėtų 
pati susileisti vaistus. 

— Ar ji galėtų pasirašyti? 

— Vargu. 

— O nuryti? 

— Vargu. 

— Tuomet galbūt mes ir galėtume padėti. 

Po skambučio į Šveicariją Patriką staiga užplūdo jau- 
dulio banga. Pasirašyti ir nuryti - štai kur tikrasis raktas 
į rojų, štai kur kodas paleisti raketą. Laiko liko ne tiek ir 
daug, tad Eleonora bet kurią akimirką galėjo jo netek- 
ti. Patriką apėmė baimė, kad tik brangusis barbitūratas 
neimtų be naudos tekėti blizgančiu jos skruostu. O jos 
parašas dabar tapo panašus į kalnų įrašus, primenančius 
pirmuosius Tomuko bandymus rašyti. Patrikas pirmyn 
atgal žingsniavo svetainėje savo bute. „Visą darbą“ jis 
atlikinėjo namuose, todėl luktelėjo, kol Robertas išeis 
į mokyklą, o Mariją su Tomuku pats nuves į Olandijos 
parką ir tuomet jau puls į tyrimus. Dabar visas butas 
buvo jo valioje. Nebuvo nieko, kam būtų reikėję pa- 
siaiškinti ar būti draugiškam. Tarsi užversto kambario 
kampe stovinčiame narve uždaryta papūga be paliovos 
žingsniuodamas pirmyn atgal Patrikas niekaip nesiliovė 
kartojęs Pasirašyti ir nuryti, pasirašyti ir nuryti. Staiga jis 
pajuto didžiulę įtampą, todėl stabrelėjęs iš lėto iškvėpė 
orą, kad kaip nors atsikratytų jausmo, jog dar akimirka 
ir nualps. Jaudulį lydėjo grėsminga nuojauta, panaši 


į peilį, prikištą prie gerklės. Patrikas ketino išpildyti 

Eleonoros valią. Tačiau nejau jam dera šitaip trokšti tą 
padaryti? 

Apčiuopęs savo žmogžudiško ilgesio pėdsakus Patri- 
kas pajuto didžiulį nerimą. Kas pasirodė nauja, tačiau, 
kaip vėliau nuspręsta, iš tiesų visuomet ir buvo, buvo jo 
noras pačiam išmaukti stiklinę barbitūrato. Be skausmo 
vidurnaktį viską baigti - sutrumpinus šiuos magiškus 
žodžius, šiam gėrimui būtų galima sugalvoti net chemi- 
nį pavadinimą - Beskauvidbaiginas. „Dieve brangus! Jūs 
turite beskauvidbaigino buteliuką! Gal galėčiau gurkš- 
telėti lašelį?“— ūmai koridoriaus gale suspigęs Patrikas 
apsigręžė žingsniuoti atgal. Jo mintys blaškėsi įvairiose 
vietose ar veikiau vienoje vietoje, viską nusirempdamos 
paskui save. Staiga jo vaizduotėje iškilo nedidelis kuklu- 
tis protesto maršas, reikalaujantis nutraukti beprasmes 
kančias. Prasidėjęs Hampstede ir patraukęs Šveicariško 
kotedžo link maršas neįtikėtinai greitai išaugo, kol ga- 
liausiai buvo uždarytos visos parduotuvės, nustojo dar- 
dėti traukiniai ir paliktos be priežiūros kiūksojo apleis- 
tos degalinės. Pasruvę Vaitholo link Londono gyventojai 
liejosi į minią, keikdami beprasmes kančias ir reikalau- 
dami beskauvidbaigino, kol galiausiai užtvindė visą Tra- 
falgarą ir Parlamento aikštę. „Ir kodėl šuo su kate turi 
teisę nudvėsti ', — dūsavo Patrikas, — o ji... — jis prisivertė 
sustoti. — „Būk geras, užsičiaupk“, — nusprendė jis, su- 
smukdamas ant sofos. - „Aš tik mėginu padėti savo senai 
motinai , — pakeitęs balsą apgaudinėjo jis save. — „Tiesą 
sakant, ji kiek neteko savo prekinės išvaizdos. Nebesimė- 
gauja gyvenimu kaip buvo pratusi. Ji net nebegali žiūrėti 
savo senojo televizoriaus. Akys atsisakė. Jei pats mėgini 

ką nors jai paskaityti, ji tik pradeda jaudintis. Gąsčiojasi 
mažiausio menkniekėlio, net ir gražiausių savo prisimi- 
nimų. Išties siaubinga padėtis.“ 

Kas čia kalbėjo? Su kuo jis kalbėjosi? Patrikas pasiju- 
to užvaldytas. 

Jis iš lėto iškvėpė orą. Slėgė didžiulė įtampa. Atro- 
do, kad tai sau jis ruošė širdies smūgį, per klaidą nužu- 
dydamas ne tą žmogų. Patrikas juto, kaip skyla į dalis 
dėl paprastutės savo padėties — sūnus prašo nužudyti 
motiną — kuri, po teisybei, tapo nebepakeliama. Tačiau 
paprastutė jos padėtis - žmogus bijo kiekvienos naujos 
savo gyvenimo minutės — buvo dar sunkiau pakeliama. 
Pamėginęs su tuo susitaikyti Patrikas pabandė pamąstyti 
apie tai, apie ką nekentė mąstyti, - apie Eleonoros išgy- 
venimus. Jis žinojo, kad kankindamasi lovoje ji maldau- 
ja mirties. Staiga, kai bet kokie išsisukinėjimai neteko 
galios, Patrikas pratrūko ašaromis. 

Šįryt jo bute pagaliau baigėsi keršto ir gailesčio kova 
ir jis vienu du liko su gerokai paprastesniu troškimu — 
išlaisvinti visus šeimos narius, taip pat ir motiną. Patri- 
kas nusprendė, kad prieš vykdamas į Ameriką būtinai 
gaus gydytojo išvadas. Nebuvo jokios prasmės kreiptis į 
slaugos namų gydytoją, nes vienintelis jo tikslas — palai- 
kyti pacientų gyvybę, nesvarbu, kad ir kiek šie maldautų 
mirtinos dozės. Gydytojas Fenelonas buvo Patriko šei- 
mos gydytojas, tačiau anksčiau jis niekuomet nebuvo 
apžiūrėjęs Eleonoros. Jis buvo mielas ir išsilavinęs žmo- 
gus, kurio katalikiškos pažiūros toli gražu neleido į visas 
puses švaistytis naudingais receptais ir greitomis spe- 
cialisto išvadomis. Anksčiau Patrikas buvo tikras, kad 

gydytojas - pakankamai suaugęs žmogus, tačiau Ample- 
forte pasiklausius jo paskaitų apie etiką, jam netgi buvo 
šovusi mintis, ar tik gydytojas nebus paprašęs kunigo, 
kad šis jo paauglišką apžvalgą apšlakstytų sutvirtinančiu 
skysčiu. 

— Man vis dar atrodo, kad savižudybė yra nuodėmė, — 
postringavo gydytojas Fenelonas, — tačiau tikrai nema- 
nau, kad iš gyvenimo pasitraukti nusprendusius žmones 
gundo velnias: mat jau yra nustatyta, kad juos kamuoja 
liga, vadinama depresija. 

— Paklausykite, — prabilo Patrikas, mėgindamas kaip 
galima nepastebimiau atsikvošėti, išgirdęs, kad svečių 
sąraše esama net paties velnio, — kai nebegali nei paju- 
dėti, nei ištarti žodžio, nei paskaityti, be to, jauti, kaip 
pamažu tave apleidžia protas, patikėkite, depresija tam- 
pa nebe liga, o vienintele tinkama reakcija. Visa ši links- 
mybė sutrikdo liaukų veiklą arba prireikia antgamtinės 
jėgos, kad kaip nors ją paaiškintum. 

— Depresija susirgusiems žmonėms mes skiriame 
antidepresantų, — gydytojas Fenelonas atkakliai laikėsi 
savo. 

— Ji jau seniai juos vartoja. Tiesa, nuo jų ją apima dar 
didesnis pasišlykštėjimas gyvenimu. Vos pradėjusi juos 
vartoti, ji ir ėmė manęs maldauti ją nužudyti. 

— Bandymas įveikti mirtį gali tapti išties didžiule pri- 
vilegija... — pradėjo gydytojas Fenelonas. 

— Tikrai nemanau, kad ji norėtų įveikti mirtį, - pertrau- 
kė jį Patrikas. — Ji net nebegali atsistoti. Jei turėjote galvoje 
tai, kad jums tai būtų didžiulė privilegija, turiu pastebėti, 
kad man labiau rūpi jos gyvenimo kokybė nei jūsų. 

— Turėjau galvoje tai, — tęsė gydytojas su didesniu 
šalrakraujiškumu, nei kad buvo galima laukti po pasi- 
pylusios Patriko sarkazmo krušos, - jog kančia net gali 
pakeisti žmogų. Neretai atsitinka, kad po atkaklios ko- 
vos žmogų apima neapsakoma ramybė, kurios anksčiau 
jam niekuomet nebuvo tekę patirti. 

— Kad apskritai galėtum pajusti bet kokią ramybę, 
pirmiausia turėtum nors mažumėlę jausti ir save, o kaip 
tik to mano motina ir nebegali padaryti. 

Kai linktelėjęs galvą gydytojas Fenelonas sudribo į 
savo odinį krėslą, lentynoje pasirodė Nukryžiuotasis. 
Tiesa, ir anksčiau Patrikas ne kartą jį buvo pastebėjęs, 
tačiau kaip tik dabar jam pasirodė, kad jis iš jo šaiposi — 
šlovę ir kančią sukeisdamas vietomis, o įprastai pasi- 
bjaurėtiną dalyką paversdamas pagrindine gyvenimo 
prasme: beje, ne vien žemiška, apie kurią žmogus ver- 
čiamas pamąstyti giliau, tačiau ir didžiai slėpininga iš 
nuodėmių atpirkto pasaulio, kai prieš du tūkstančius 
metų Jėzus buvo neteisingai nuteistas. Ką reiškia, kad 
pasaulis buvo atpirktas iš nuodėmių? Tikrai ne tai, kad 
jų sumažėjo. O ir kaip ši siaubinga ir iškrypusi Jėzaus 
egzekucija galėjo turėti įtakos panašiam atpirkimui, 
kuris, Patriko galva, iš tiesų taip ir neįvyko? Iki šiol 
Patrikas buvo įsitikinęs, kad krikščionybė jo gyveni- 
me neatlieka nė menkiausio vaidmens, tačiau dabar jis 
ėmė jausti jai neapykantą, nes ji drįsta dumti Eleono- 
rai akis, esą mirčiai — savas laikas. Pasišvaistęs dar ke- 
liomis mokyklinuko pastabomis gydytojas Fenelonas 
galiausiai sutiko parašyti išvadas apie Eleonoros būklę. 
Jis tikino save, esą tai — ne jo reikalas, kam jos bus 

panaudotos, ir susitarė su Patriku susitikti po dviejų 
dienų slaugos namuose. 

Patrikas patraukė tiesiai pas motiną pranešti jai pui- 
kių naujienų ir paruošti ją gydytojo vizitui. 

— Noriu... — sustugo ji, o po pusvalandžio pridūrė, — 
Šveicarija. 

Patrikas jau buvo pasiruošęs, kad susidūrus su moti- 
nos nekantrumu šis neišvengiamai užvaldys ir jį patį. 

— Viskas einasi kaip sviestu patepta, — ramiai pasakė 
jis. 

— Tu... rodai... kaip... mano... sūnus, - galiausiai Eleo- 
norai pavyko išlementi. 

— Tą nesunku paaiškinti, - atsakė Patrikas. — Aš ir esu 
tavo sūnus. 

— Ne! — prieštaravo Eleonora, atrodo, visiškai tikra 
tuo, ką kalba. 

Kai Patrikas išėjo, jam vis labiau ėmė dingotis, kad 
jau netrukus Eleonora nebesugebės net duoti sutikimo. 

Kai kirą dieną Patrikas su gydytoju Fenelonu užėjo į 
dvokiantį Eleonoros kambarį, ji atrodė apimta kaži ko- 
kio isteriško linksmumo, kurio Patrikui anksčiau nie- 
kuomet nebuvo tekę pastebėti, tačiau kurio priežastį jis 
beregint suprato. Jai atrodė, kad turėtų elgtis kaip įma- 
noma geriau, kad taip užkariautų gydytojo palankumą 
ir įrodytų esanti gera mergaitė, nusipelniusi paslaugos. 
krasis jos išvaduotojas, tikrasis jos mirties angelas. Gy- 
dytojas Fenelonas paprašė Patriko pasilikti, kad padėtų 
suprasti nerišlią Eleonoros kalbą. Patikrinęs jos reakciją, 
nepastebėjęs jokių pragulų, apžiūrėjęs bendrą odos būklę, 

rodos, jis liko nepaprastai sužavėtas. Išvydęs didelį baltą 
ir raukšlėtą Eleonoros pilvą Patrikas akimirksniu nusu- 
ko galvą, įsitikinęs, kad jam nederėtų matyti tiek daug 
apnuoginto motinos kūno, be to, tiesą sakant, jis ir ne- 
norėjo jo matyti. Motinos nekantrumas varė jį iš proto. 
Ir kodėl ji kaip tik dabar negali parodyti tos kančios, 
kuriai apibūdinti praeitą savaitę jis įdėjo šitiek pasran- 
gų? Atrodo, ji niekuomet nepavargs jį žeminti. Patrikas 
jau galėjo įsivaizduoti, kokias nepakenčiamai optimis- 
tines išvadas gydytojas Fenelonas parašys, grįžęs į savo 
kabinetą. Praeitą vakarą rašydamas sutikimo raštą Patri- 
kas negalėjo pakęsti minties, kad jau netrukus jam ir vėl 
teks pamatyti motiną. Kad ir kaip ten būtų, Fenelono 
laiškas tikrai neturėtų pasirodyti anksčiau, nei šeima iš- 
vyks atostogų į Ameriką, todėl jis nusprendė viską ati- 
dėti iki sugrįžimo. 

Amerikoje Patrikas bandė negalvoti apie padėtį, ku- 
rios vis viena nebuvo įmanoma pajudinti iš vietos, tačiau 
jautė, kaip ši makabriško užmojo paslaptis jį gerokai 
tolina nuo šeimos. Metęs gerti Patrikas įsikibęs laikėsi 
savo girtuokliškos Trečiosios zonos vizijos, pasirodžiu- 
sios Valterio ir Betės sode. Pamėginęs ją apibūdinti, jis 
suprato viena: tai — kilnumas, kurio pagrindas anaiptol 
ne atlyginimas ir ne pareiga. Nors ir neįstengė aiškiai jos 
apibrėžti, Patrikas visomis keturiomis kabinosi į trapią 
intuiciją, kas iš tiesų yra būti geram. 

Ir tik grįžtant į Angliją jis papasakojo Marijai, kas iš 
tikrųjų dedasi. Tuo metu Tomukas miegojo, o Rober- 


wo- eo 


siai Marija išreiškė užuojautą dėl to, ką Patrikui teko 

išgyventi. Ji mintyse svarstė, ar verta garsiai išsakyti jai 
kilusias abejones: pernelyg įsigilinęs į savo motyvus, 
ar nebus pamiršęs pasidomėti Eleonoros? Noras mirti 
buvo vienas įprasčiausių dalykų gyvenime, tačiau iš tie- 
sų numirti — visai kas kita. Eleonoros maldavimai padėti 
toli gražu nebuvo siūlymas pašalinti ją iš kelio, gal tik 
vienintelis jai likęs būdas išlikti šeimos dėmesio centre. 
Tačiau ar ji suvokė, kad iš tiesų turės pakelti prieš save 
ranką? Marija buvo tikra, kad Eleonoros vaizduotėje 
sukosi be galo išmintingas, giliomis tarsi kalnų ežeras 
akimis gydytojas, kuris linkėdamas /z2bos nakties lenkiasi 
jos pabučiuoti lemtingu bučiniu, o ne vilgo jos lūpas 
kartaus barbitūrato skysčiu. Eleonora buvo vaikiškiau- 
sias žmogus, kokį Marijai apskritai kada teko pažinti, 
įskaitant ir Tomuką. 

— Ji to nepadarys, - galiausiai tarė Marija. - Nenu- 
rys jokios tabletės. Net jei ir iškviestum specialią greitąją 
oro pagalbą, net jei ją apžiūrėtų Šveicarijos gydytojai ir 
duotų sutikimą, guldau galvą - ji atsisakytų tą daryti. 

— Jei ji priverstų mane veltui skristi į Šveicariją, paža- 
du — pats ją užmuščiau, — pasakė Patrikas. 

— Esu tikra, kad tai jai išties patiktų, — kalbėjo Mari- 
ja. - Eleonora tikrai nesupyktų, jei kas nors jai paimtų 
iš rankų mirtį, o ne įdėtų ją ten. 

— Kad ir kaip ten būtų, - nekantriai atsidusęs atsakė 
Patrikas. — Privalau suprasti ją taip, tarsi žodžiai, kuriuos 
vienintelius jai pavyko ištarti, iš tiesų tai ir reiškia. 

— Nė neabejoju, kad jos noras numirti yra labai nuo- 
širdus, — neprieštaravo Marija. — Tiesiog nesu tikra, kad 
ji tą padarys. 

Net ir su ausinėmis Robertas pajuto, kad tėveliai įsi- 
traukę į rimtą pokalbį. Atlaisvinęs ausis jis pasiteiravo, 
apie ką juodu kalbasi. 

— Apie močiutę - kaip galėtume jai padėti, — paaiš- 
kino Marija. 

Robertas vėl užsidėjo ausines. Apie Eleonorą jį do- 
mino vienintelis dalykas — ar ji dar gyva. Nusprendę, 
kad tai gali sukelti per didelį nerimą, tėveliai nei jo, nei 
Tomuko daugiau nebesivežė lankyti močiutės. Rober- 
tui prireikė išties nemažai pastangų prisiminti, kad prieš 
keletą metų jis buvo jai artimas, tačiau dabar tos pa- 
stangos jam pačiam neatrodė vertos nė skatiko. Kartais 
matydamas savo antrąją močiutę Robertas pradėdavo 
stebėtis savo abejingumu Eleonorai, nes kaip priešin- 
gybę stipriai užveržtam Ketl egoizmo mazgui jis prisi- 
mindavo švelnų Eleonoros būdą ir gerų jos ketinimų 
skaudulius. Tiesa, Robertas niekaip negalėjo susitaikyti 
su Eleonoros išdavyste: kaip visa tai atrodė neteisinga, ir 
apskritai, kokia neteisybė, kad Eleonora yra Eleonora — 
ne tik dėl ją užgriuvusių skaudžių nelaimių, bet ir to- 
dėl, kad ji yra tokia, kokia yra. Tačiau galų gale juk ir 
visų atžvilgiu nėra teisinga, kad jie yra tas, kas yra: mat 
negali būti kuo nors kitu. Tikrai nebuvo taip, kad jis 
norėtų būti kuo nors kitu, tiesiog buvo baisu pagalvoti, 
kad blogiausiu atveju prireikus jis negalės to padaryri. 
Robertas ir vėl nusiėmė ausines, tarsi šios būtų pradėju- 
sios jį varžyti. Šiaip ar taip, komedija, kurioje kalbantis 
šuo galiausiai tampa Jungtinių Amerikos Valstijų prezi- 
dentu, nebuvo tokia jau vykusi. Robertas ekrane įsijun- 
gė žemėlapį. Jame buvo matyti, kad jų lėktuvas — jau 

kažkur virš Airijos krantų, į pietus nuo Korko. Vėliau 
ekrane pasirodė Londonas, Paryžius ir Biskajos įlanka. 
Kitame žemėlapyje buvo matyti Kasablanka, Džibutis ir 
Varšuva. Ir kiek ši informacinė pramoga gali tęstis? Ar 
jie turi ryšį su Mėnuliu? Galiausiai ekrane sušvito vie- 
nintelis dalykas, kurį iš tiesų visi norėjo sužinoti, — iki 
lėktuvo nusileidimo liko 52 minutės. Keičiantis laiko 
juostoms, skrydis tęsėsi jau septynetą valandų. Greitis, 
aukštis, temperatūra, Niujorko vietos laikas, Londono 
vietos laikas. Jie viską tau pasako, išskyrus lėktuvo vietos 
laiką. Rodos, laikrodžiai neįstengė pasivyti šių iškreiptų 
ir praturtintų minučių. Apvertę ciferblatus aukštyn ko- 
jom visi tarėsi, esą tai ir yra DABAR, kol nusileidę ant 
žemės ir vėl toliau galės skaičiuoti tikslų laiką. 

Robertui knietėjo kuo greičiau pajusti kojomis žemę 
ir grįžti į Londoną. Dabar, kai jie neteko Sen Nazero, 
Londonas tapo tikraisiais jo namais. Robertas buvo 
girdėjęs pasakojimų apie vaikus, kurie tariasi esą įvai- 
kinti, o tikruosius tėvelius įsivaizduoja gerokai mieles- 
nius žmones už tas niūrias žmogystas, su kuriomis jie 
priversti gyventi. Panašiai jam nutiko ir su Sen Nazeru, 
kurį visuomet laikė savo tikraisiais namais. Kai praėjo 
sukrėtimas, kad jų neteko, pamažu apniko mintis, kad 
tikroji jo vieta — tarp permirkusių gimtojo miesto skel- 
bimų lentų ir didžiulių platanų. Palyginti su sausakimšu 
Niujorku, Londonas vis dar žvalgėsi atgal į kaimą, o 
padrikas jo gatvelių nuošalumas, rodos, prieštaravo net 
pačiai miesto idėjai. Nepaisant to, Robertui magėjo 
grįžti pas gličiu juodu purvu subjaurotus parkus, lie- 
taus išplautas žaidimų aikšteles, lapų kritėsiais nuklotas 

pieveles, mokyklos koridoriaus veidrodyje atsispindin- 
čią šiurkščią mokyklinę uniformą ir duslų mašinos dure- 
lių trenksmą prieš važiuojant į mokyklą. Nieko, atrodo, 
negalėjo būti egzotiškesnio už visų šių jausmų gelmę. 

Palydovė įspėjo Mariją, kad prieš leidžiantis lėktuvui 
ji privalo pažadinti vaiką. Kai Tomukas pabudo, Marija 
akimirksniu jam įkišo buteliuką su pienu. Išgėręs pusę 
skysčio ir ištraukęs buteliuką iš burnytės Tomukas pa- 
sakė: 

— Alabala lakūno kabinoje! — Jis stebėjo brolį, o jo 
akys atrodė išsprogusios. — Jis ketina nuleisti lėktuvą! 

— Vaje, vaje, — dejavo Robertas. - Parekome į pavojų. 

— Kapitonas pasakė: „Ne, Alabala, tu neturi teisės 
nuleisti lėktuvo, - čiulpdamas nykštį Tomukas nesiliovė 
tauškėjęs, — „lėktuvą nuleisti gali tik Felanas“. 

— Ar Felanas ten irgi yra? 

— Taip, yra. Jis — piloto bendrininkas. 

— Iš tiesų? O kas tuomet pilotas? 

— Skotas Treisis. 

— Vadinasi, tai — Tarptautinio gelbėjimo lėktuvas? 

— Taip. Privalome išgelbėti pentatentoną. 

— O kas tas pentatentonas? 

— Iš tikrųjų tai — ežys, įkritęs į upę! 

— Iemzę)? 

— Taip! Ir jis nemoka plaukti, todėl Gordonui Trei- 
siui teko jį gelbėti Zaibapaukščiu 4“. 

Ištraukęs ranką Tomukas dumbluotu Temzės vande- 
niu ėmė plukdyti povandeninį laivą. 


Ž „Žaibapaukštis “ („Thunderbird“) — britų serialas vaikams. — Vert. past. 

Niūniuodamas Žaibapaukščio melodiją Robertas 
barbeno į juos skiriančią atramą rankoms. 

— Galbūt tau pavyktų įkalbinti ją pasirašyti sutikimo 
raštą, — kalbėjo Patrikas. 

— Gerai, — atsakė Marija. 

— Bent jau galėtume sutvarkyti visus elementus... 

— Kokius elementus? — paklausė Robertas. 

— Nesvarbu, — atsakė Marija. — Tik pažiūrėkite, jau 
bemaž nusileidome, - tęsė ji, mėgindama sužadinti jau- 
dulį, kuris šiaip vargu ar kiltų dėl apačioje atsivėrusių 
žėrinčių laukų, sausakimšų kelių ir krūvelėmis susispie- 
tusių nedidelių rausvų nameliūkščių. 

Kai jie atvyko namo, koridoriuje sukrautoje laiškų 
krūvoje gulėjo ir Dignitas nario anketa bei gydytojo 
Fanelono išvados. Visiškai nusivaręs nuo kojų Patrikas 
sudribo ant juodos sofos ir ėmė peržiūrinėti Dignitas 
brošiūras. 

— Visi čia aprašyti žmonės kentė nuo sunkių mirtinų 
ligų ir tegalėjo pajudinti vos vieną akies voką, — aiškino 
jis. — Bijau, kad jos liga nepasirodys pernelyg sunki. 

— Nagi, nunešiu viską ir pažiūrėsime, ką jie nuspręs, — 
pasakė Marija. 

Patrikas jai ištiesė savo paties prieš išvykstant į Ame- 
riką parašytą sutikimo raštą, kurį paėmusi Marija pa- 
traukė tiesiai į slaugos namus. Viršutiniojo aukšto ko- 
ridoriuje valytojos buvo palikusios atviras duris, kad 
išvėdintų kambarius. Tarpduryje Marija pastebėjo, kad 
Eleonora yra gana rami, tačiau supratusi, kad kažkas 
įsiveržė į jos kambarį, įsibrovėlio pusėn sviedė įniršusį 
ir sumišusį žvilgsnį. Kai Marija pranešė, kas būsianti, 

griebdamasi savo grotuotos lovos turėklų, beviltiškai 
dūsaudama ir murmėdama Eleonora pamėgino atsikel- 
ti. Marija suprato sutrukdžiusi Eleonorai bendrauti su 
kita tikrove, kurioje viskas atrodė ne taip blogai kaip 
Žemės planetoje. Staiga Mariją užvaldė jausmas, kad 
abi gyvenimo pusės yra siaubingos, perskirtos ne ma- 
žiau gąsdinančios platybės. Nenuostabu, kad žmonės 
kaip įmanydami bandė iš čia pasprukti. 

Nebuvo jokios prasmės Eleonoros klausti, kaip ji 
jaučiasi, ar pamėginti užmegzti pokalbį, todėl Marija, 
kaip ir visi kiti, tiesiog trumpai išdėstė tai, kas vyksta. 
Atrodo, patekusi į šeimos koordinates Eleonora buvo 
apimta siaubo. Marija paskubomis išdėstė savo apsilan- 
kymo tikslą ir pasiūlė garsiai perskaityti laišką. 

— Jei iš tiesų jaučiate, kad tai yra tai, ką norėjote pa- 
sakyti, galite čia pasirašyti, — pasiūlė ji. 

Eleonora linktelėjo galvą. 

Pakilusi Marija uždarė duris, iš pradžių įsitikinusi, ar 
koridoriuje nepasirodė kokia seselė. Prisitraukusi kėdę 
prie lovos ir prispaudusi skruostą prie rankinių turėklų, 
laišką Marija pasukusi Eleonoros pusėn. Keistai nervin- 


damasi ji pradėjo jį skaityti: 


Per keletą pastarųjų metų patyriau ne vieną priepuolį 
ir po kiekvieno pasijusdavau gerokai silpnesnė nei anks- 
čiau. Dabar vos bejstengiu pajudėti ir beveik nebegaliu 
kalbėti. Esu prirakinta prie lovos, nebelaikau išmatų ir 
šlapimo. Negalėdama pajudėti ir niekam nebereikalinga 
jaučiu nuolatinį skausmą, siaubą ir nusivylimą. Tikrai 
nebėra vilties, kad nors truputėlį pagerėtų, o silpnaprotystė 

(šito labiausiai bijau) nuolat stiprėja. Jaučiu, kaip kaskart 

mane vis labiau apleidžia jėgos. Mirties nebijau, net atvirkš- 

čiai — ilgiuosi. Tikrai nemanau, kad yra kitas būdas išva- 

duoti mane iš kančių. Prašau, jei galite, padėkite man. 
Nuoširdžiai jūsų, 


— Ar manote, kad tai teisinga? - paklausė Marija, vos 
sulaikydama ašaras. 

— Ne...aip, - sunkiai pratarė Eleonora. 

— Turiu galvoje, ar laiškas jums atrodo teisingas? 

— Aip. 

Nepratardamos nė žodžio jos kiek laiko laikė viena 
kitą už rankos. Eleonora sausomis akimis godžiai įsikibo 
į Mariją. 

— Ar norite jį pasirašyti? 

— Pasirašyti, — sunkiai nurydama seiles pakartojo Eleo- 
nora. 

Ištrūkusi į garvę Marija pajuto fizinį palengvėjimą — pa- 
galiau išgaravo šlapimo ir virtų kopūstų tvaikas ir išsi- 
sklaidė laukiamojo nuotaika, kai vėluoja mirties trauki- 
nys. Ji pajuto dėkingumą dar už tai, kad pasisekė bent 
akimirką pabendrauti su Eleonora. Įsirvėrusi jos rankos 
Marija pajuto ne tik maldavimą, bet ir tvirtą ryžtą, todėl 
pradėjo svarstyti, ar tąsyk abejodama, ar iš tiesų Eleo- 
nora pasiruošusi savižudybei, tik nebus suklydusi. Ta- 
čiau atsirado ir jausmas, kad šis tas negrįžtamai praras- 
ta — jausmas, kad iš tiesų Eleonora niekuomet nebuvo 
susijusi nei su žemiška šeimos, draugystės ar politikos 
tikrove, nei su vidinio ar dvasinio pasitenkinimo tie- 
sa. Tiesiog vieną paaukojo dėl kito. Jei Eleonora būtų 

priklausiusi genčiai, kurioje be perstojo aidėtų sirena, 
raginanti pasirinkti tai, ko galima tuoj tuoj netekti, ji 
tikrai būtų ryžusis likti gyva, net jei jos savižudybė būtų 
kuo puikiausiai suorganizuota. Tuomet atrodytų, kad 
išsigelbėjimas slypi kur nors kitur. Pagaliau juk likti gy- 
vai visuomet atrodytų dvasingiau — išmokti kantrybės, 
ištverti apvalomąsias kančių liepsnas ir panašiai. Tačiau 
gyvenant siaubingą gyvenimą, dvasingiau atrodo numir- 
ti — susijungti su ištakomis, nustoti buvus našta, tunelio 
gale susitikti su Jėzumi ar panašiai. Dvasinis Eleo- 
noros gyvenimas, nors ir nepraradęs teorinio pagrindo, 
buvo pakliuvęs į nuolatinių metamorfozių srautą: mat, 
palyginti su kita gyvenimo dalimi, ji niekuomet nebuvo 
stipriai prie jo prisirišusi. 

Kai Marija grįžo namo, į prieškambarį jos pasitikti 
išlėkė Tomukas. Dėl aplink kaklą apsivijusio daugiaspal- 
vio sudedamojo dodekahedrono, kurį Tomukas nešiojo 
kaip dygų šalmą, jam sunkiai sekėsi apglėbti rankomis 
mamos šlaunis. Į kojines įmautose rankose jis laikė ba- 
terijomis valdomą pasakos švieselių ratą, pirktą Kinijos 
cirke Blekhyte. 

— Juk mes Žemėje, tiesa, mama? 

— Dauguma mūsų - taip, - atsakė Marija ir jos min- 
tyse iškilo tarpduryje išvystas Eleonoros veidas. 

— Taip, žinojau tai, - išmintingai atsakė Tomas. — Iš- 
skyrus astronautus, kurie yra Visatoje už Žemės. Jie tie- 
siog sklendžia, nes ten nėra gravitacijos! 

— Ar pasirašė? — pasiteiravo tarpduryje išdygęs Patri- 
kas. 

— Taip, — atsakė Marija, įreikdama jam laišką. 

Laišką, nario anketą ir gydytojo išvadas Patrikas iš- 
siuntė į Šveicariją ir, palūkėjęs keletą dienų, paskambino 
pasiteirauti, ar motinos prašymas patenkintas. 

— Šiuo atveju, man atrodo, galėsime jums padėti, — 
toks buvo atsakymas. 

Pacrikas atkakliai atsisakė veltis į savo jausmus, leisda- 
mas panikai, pakylėtai nuotaikai ir iškilmingumui užgulti 
durų skambutį, kol pats į juos žvilgčiojo pro užtrauktas 
užuolaidas, dėdamasis, kad jo nėra namuose. Tiesa, Patri- 
kui padėjo jau kitą savaitę šeimą staiga užgriuvusi prakti- 
nių poreikių audra. Kai Marija Eleonorai pranešė šią nau- 
jieną, ją pasitiko švytinti šypsena. Patrikas užsakė skrydį 
kitam ketvirtadieniui. Slaugos namuose buvo pranešta, 
esą Eleonora išsikraustanti, tačiau nebuvo paaiškinta kur. 
Ciuriche buvo užsakyta gydytojo konsultacija. 

— Trečiadienį visi galėsime nueiti su ja atsisveikinti, — 
pasiūlė Patrikas. 

— Tik be Tomuko, — nesutiko Marija. — Praėjo ne- 
mažai laiko, kai jis paskutinį kartą ją matė, be to, jis 
neslėpė, kad tai jį nuliūdino. Robertas tai bent jau gali 
prisiminti ją sveiką. 

Nė viena Marijos artimiausia draugė negalėjo trečia- 
dienio popietę pasilikti su Tomuku, todėl galiausiai ji 
buvo priversta paprašyti motinos. 

— Žinoma, padarysiu viską, kad jums padėčiau, — 
tarškėjo Ketl, pamaniusi, kad galbūt tai — geriausias 
metas reikiamam ėjimui. — Galite atvežti jį per pietus. 
Amparo pagamintų jam puikių žuvies pirštelių, o jūs, 
atsisveikinę su nelaiminga senąja Eleonora, galėtumėte 
užsukti puodelio arbatos. 

Trečiadienį Marija su Tomuku jau stovėjo prie moti- 
nos buto durų. 

— Mamos nėra namuose, — paaiškino Amparo. 

— Tikrai? — nustebo Marija, tuo pat metu stebėdama- 
si, kad nustebo. 

— Ji išėjo nupirkti sausainių prie arbatos. 

— Bet greitai grįš... 

— Ji grįš papietavusi su drauge, tačiau nesirūpink, 
pati paglobosiu tavo mažylį. 

Meilikaudama Amparo su vaikišku godumu ištiesė 
rankas. Anksčiau Tomukas ją buvo matęs vos kartą, to- 
dėl Marija labai nenoriai, o svarbiausia, apimta neapsa- 
komo nuobodulio, patikėjo jai vaiką. Niekuomet, tikrai 
niekuomet ji daugiau nebeprašys motinos pagalbos. Ta- 
čiau šis jos sprendimas lyg koks į jūrą krentantis arplyšęs 
skardžio gabalas pasirodė toks negrąžinamas ir pavėluo- 
tas. Nusišypsojusi Amparo Marija paliko Tomuką, nė 
nebandydama šio pernelyg įtikinėti, kad tik vaikui ne- 
šautų į galvą, jog padėtis kelia rūpesčių. 

„Jei reikia, vadinasi, reikia“, — nusprendė Tomukas, 
siekdamas svetainėje tuojau už židinio išjungto skam- 
bučio. Jam patiko stovėti ant nedidelės kėdutės ir spau- 
dinėti skambutį: jis įleisdavo visus, kas tik pasibelsdavo 
į Židinio dureles. Kai atsisveikinusi su Marija Amparo 
pasivijo Tomuką, šis jau labinosi su kažkokiu svečiu. 

— Tai barsukas! — pasakė jis. 

— Kas tas barsukas? — paklausė Amparo, šiek tiek ne- 
rimaudama. 

— Ponas Barsukas nerūko cigarečių, — aiškino Tomu- 
kas, — nes jos verčia jį augti ir mažėti. Todėl jis rūko 
cigarus! 

— Oi, ne, mielasis, tik pats nerūkyk, - kalbėjo Ampa- 
ro. — Tai ypač nesveika. 

Užsiropštęs ant kėdutės Tomas dar kartą spustelėjo 
skambutį. 

— Paklausyk, — pasakė jis. - Kažkas beldžiasi prie durų. 

Nusiropštęs ant žemės vaikas įniko lakstyti aplink 
stalą. 

— Jau bėgu atidaryti durų, — aiškino jis grįždamas 
prie židinio. 

— Būk atsargus, - perspėjo Amparo. 

— Tai ponia Penelopė, - kalbėjo Tomas. — Tu būsi 
ponia Penelopė! 

— Gal galėtum man padėti susiurbti dulkes? — pa- 
klausė Amparo. 

— Taip, miledi, — atsakė Tomas, mėgdžiodamas Par- 
kerio balsą. — Savo skrybėlaitėje rasi termosą karšto šo- 
kolado. — Srūgtelėjęs iš malonumo Tomukas krito ant 
sofos pagalvėlių. 

— O Dieve brangus, ką tik čia viską sutvarkiau, - de- 
javo Amparo. 

— Pastaryk man namą, — paprašė Tomukas, mėtyda- 
mas pagalves ant grindų. — Pastatyk man namą! — Šaukė 
jis, kai ši suskubo jas grąžinti atgal. Nuleidęs galvą vai- 
kas rūsčiai suraukė antakius. — Pažiūrėk, Amparo, tai 
mano piktas veidas. 

Amparo nusileido vaiko norui turėti namą ir šis ne- 
trukus įlindo tarp dviejų pagalvių, o vietoj stogo buvo 
uždėta trečioji. 

— Labai gaila, — įsitaisęs tarškėjo Tomukas, — tačiau 
Beatričė Poter jau senokai mirusi. 

— Labai apgailestauju, mielasis, - guodė jį Amparo. 

Tomukas vylėsi, kad jo tėveliai gyvens ilgai ilgai. Jis 
labai norėjo, kad juodu taptų nemirtingi. Šį žodį jis iš- 
moko vaikiškoje knygelėje Graikų mitai. Ariadnė tapo 
nemirtinga, kai Dionisas ją pavertė žvaigžde. Tapti ne- 
mirtingam reiškia gyventi amžinai, tiesa, kaip žvaigždė. 
Tomukui nesinorėjo, kad jo tėveliai virstų žvaigždėmis. 
Kokia iš to nauda? Tuomet jie tik žibėtų. 

— Tik žibėtų, — skeptiškai pasakė jis. 

— Dieve brangus, eime su Amparo į tualetą. 

Tomukas niekaip negalėjo suprasti, kodėl pastačiusi 
ji prie klozero Amparo mėgino numauti jam kelnytes. 

— Nenoriu sisiuko, — kategoriškai pareiškė vaikas 
ir jau buvo beeinąs lauk. Tačiau tiesa buvo tokia, kad 
su Amparo buvo itin sunku kalbėtis. Atrodo, kad ji 
nieko nesuprato. Tomukas nusprendė leistis į ekspe- 
diciją. Griuvusi jo įkandin Amparo niekaip nesiliovė 
paisčiusi. 

— Ne, Amparo, - pasakė atsisukęs Tomukas, - palik 
mane ramybėje! 

— Negaliu tavęs palikti, mielasis. Tave privalo prižiū- 
rėti koks nors suaugęs žmogus. 

— Ne! Aš! - šaukė Tomas. — Tu tiesiog mane erzini! 

Amparo net susirietė iš juoko. 

— Dieve brangus, — šūktelėjo ji. — Kiek daug žodžių 
tu jau Žinai. 

— Man žūtbūt reikia išsikalbėti, kitaip mano gerklė 
užsikimš nuo žodžių, — paaiškino Tomukas. 

— Kiek tau metų, mielasis? 

— Treji, —- atsakė Tomas. - O kaip tu manei? 

— Maniau, kad mažiausiai penkeri, tu atrodai toks 
suaugęs vaikas. 

— Hm! - atsakė jis. 

Supratęs, kad vis viena neįmanoma ja atsikratyti, To- 
mukas nusprendė elgtis su ja panašiai kaip tėveliai elgia- 
si su juo, norėdami jį suvaldyti. 

— Nori, papasakosiu Alabalos istoriją? — paklausė jis. 

Juodu ir vėl atsidūrė svetainėje. Pasodinęs Amparo į 
fotelį, jis pats įsiropštė į savo pagalvių urvą. 

— Vieną kartą seniai seniai, - pradėjo Tomas, — Ala- 
bala gyveno Kalifornijoje. Sykį su mama jis važiavo ir 
prasidėjo žemės drebėjimas! 

— Tikiuosi, kad istorija turės laimingą pabaigą, - vy- 
lėsi Amparo. 

— Ne! - prieštaravo Tomas. — Tu negali manęs per- 
traukinėti! — Atsidusęs jis pradėjo iš naujo. — Atsivėrė 
žemė ir Kalifornija nugarmėjo į jūrą, kas, kaip pati gali 
įsivaizduoti, nebuvo labai patogu. Kai užliejo didžiulė 
banga, Alabala pasakė mamai: „Galėtume nuplaukti į 
Australiją!“ Jie taip ir padarė, ir Alabalai buvo leista vai- 
ruoti mašiną. — Kiek paieškojęs įkvėpimo tęsti pasakoji- 
mą ir staiga viską prisiminęs Tomukas pridūrė: „Kai jie 
nukako į Australiją, ten koncertavo Alanas Reizoras!“ 

— Kas tas Alanas Reizoras? — visiškai sutrikusi pasitei- 
ravo Amparo. 

— Jis - muzikantas, — atsakė Tomukas. - Jis turi ma- 
lūnsparnių, smuikų, trimitų ir grąžtų. Tame koncerte 
dalyvavo ir Alabala. 

— Kuo jis grojo? 

— Jis grojo dulkių siurbliu. 

Grįžusi po pietų Ketl aptiko Amparo, susiėmusią už 
šonų ir neberveriančią juoku, kad koncerte buvo groja- 
ma dulkių siurbliu, tačiau dar labiau ją buvo užvaldžiusi 
isterija, kai staiga šovė mintis, kad bendraudami su To- 
muku kiti vaikai būtų tiesiog sužlugdyti. 

— Ak, brangioji, - dūsavo ji. — Jis — išties nuostabus 
mažas berniukas. 

Kai abi moterys kaip įmanydamos stengėsi nekreipti 
į jį dėmesio, pagaliau visas laikas buvo Tomuko ranko- 
se. Jis nusprendė, kad niekuomet nenorės tapti suaugu- 
siuoju. Jam nepatiko, kaip suaugusieji atrodo. Šiaip ar 
taip, jei jis taptų suaugusiuoju, kas tuomet atsitiktų jo 
tėveliams? Jie pasentų kaip Eleonora ir Ketl. 

Sučirškė vidaus telefonas ir Tomukas pašoko ant 
kojų. 

— Aš atsiliepsiu! — pareiškė jis. 

— Jis pernelyg aukštai, — nesutiko Ketl. 

— Bet aš noriu! 

Nekreipdama į jį dėmesio Ketl pati nuspaudė myg- 
tuką ir įleido vidun. Už jos stovėjęs Tomukas sušuko. 

— Ir kodėl reikėjo taip šaukti? — paklausė Marija, įė- 
jusi į butą. 

— Močiutė neleido man nuspausti mygtuko, — pasi- 
skundė jis. 

— Tai ne vaikų žaidimas, — paaiškino Ketl. 

— Taip, bet jis gi yra žaidžiantis vaikas, — mestelėjo 
Marija. — Nejau taip gaila, jei spustelėtų telefono myg- 
tuką? 

Nusprendusi nekreipti dėmesio į dukters polinkį 
ginčytis, galiausiai Ketl pasiryžo jam pasipriešinti. 

— Nieko nesugebu teisingai padaryti, — siuto ji, - to- 
dėl galime manyti, kad suklydau — tuomet nebus jokio 
reikalo tai įrodinėti. Aš ką tik grįžau, todėl bijau, kad 
arbata dar neparuošta. Kaip paklaikusi lėkiau iš pietų, 
kurių nieku gyvu negalėjau praleisti. 

— "Taip, — nusijuokė Marija. — Pastebėjome, kaip 
žvalgaisi pro parduotuvės langus, kai bandėme pastaty- 
ti mašiną. Nesijaudink, daugiau tikrai neprašysiu tavęs 
pasaugoti vaiko. 

— Išvirsiu arbatos, jei norite, — pasiūlė Amparo, su- 
teikdama Ketl galimybę likti su šeima. 

— Ačiū, nereikia, — atkirto Ketl. — Dar ir pati galiu 
išvirti arbatos. 

— Ar aš vaikiškas? — paklausė Tomukas, artėdamas 
prie tėčio. 

— Ne, - atsakė Patrikas. —- Tu — vaikas. Tik suaugu- 
sieji gali būti vaikiški ir, Dieve brangus, mes iš tiesų tuo 
naudojamės. 

— Matau, — išmintingai linktelėjęs galvą pasakė To- 
mukas. 

Prislėgras Robertas susmuko į fotelį. Jam jau iki gyvo 
kaulo buvo pakyrėjusios abi močiutės. 

Įsvirduliavusi atgal Ketl su palengvėjimo atodūsiu 
padėjo padėklą. 

— Tai kaip tavo mama? - paklausė ji Patriko. 

— Tepasakė porą žodžių, - atsakė jis. 

— Ar jie turi kokią reikšmę? 

— Tobulą: „Nieko nedarykite.“ 

— Norėjai pasakyti, kad ji nebenorėjo... vykti į Švei- 
cariją? — paklausė Ketl, pabrėždama žodžius, kurių, kaip 
ji manė, nesuprato vaikai. 

— Visiškai teisingai, — atsakė Patrikas. 

— Kažkokia painiava, - pastebėjo Ketl. 

Marija dėjo pastangas, kad tik susilaikytų neištarusi 
mėgstamo mamos posakio Koks nusivylimas. 

— Tai — toks dalykas, kuriam visi jaučiame priešta- 
ringus jausmus, — kalbėjo Patrikas. — Marija pati viską 
matė. Man atrodo, jai ne itin rūpėjo rezultatai ar tiesiog 
nelabai juos suprato. Šiaip ar taip, žadu rimtai paisyti 
paskutinio jos nurodymo. Tiesiog nieko nedarysiu. 

— Nieko nedarysi!? — pakartojo Tomas. — Turiu gal- 
voje, kaip galima nieko nedaryti? Mat nieko nedaryda- 
mas tu jau kažką darai! 

Patrikas pratrūko juoku. Pakėlęs Tomuką ir pasodi- 
nęs jį ant kelių jis pabučiavo jam į kaktą. 

— Daugiau nebeisiu jos lankyti, — pasakė Patrikas. — 
Ne iš pykčio, o iš dėkingumo. Ji įteikė mums dovaną, 
todėl būtų nedėkinga jos nepriimti. 

— Dovaną? — nustebo Ketl. — Galbūt šiam žodžiui 
suteikei kokią naują reikšmę? 

— O kas belieka, jei neteiktume žodžiams naujų reikš- 
mių? — nerūpestingai atsakė Patrikas. — Jei to nedarytu- 
me, koks menkas, liūdnas ir nuobodus būtų pasaulis. 
Be to, nejau įmanoma kitaip? Juk visuomet yra daugiau 
reikšmių, nei sugebame iš pirmo žvilgsnio pastebėti. 

Ketl jau buvo spėjusi ne kartą pasipiktinti, tačiau pir- 
masis tylą nutraukė nuo tėvelio kelių nusiritęs Tomukas 
ir sukdamas ratus aplink pyragaičiais ir arbata nukrautą 
stalą pradėjo šaukti: 

— Nieko nedaryti! Nieko nedaryti! 

